
Cuvânt înainte 


Aflaţi la două mii de ani distanţă, ni se pare firesc să con- 
siderăm răstignirea lui Isus o jertfă. Creștinii sunt moștenitorii 
unei tradiții îndelungate care vorbeşte, se roagă si gândeşte în 
acest fel. Însă evreii din secolul I care au fost martorii acestui 
eveniment nu vedeau si n-ar fi putut să vadă răstignirea ca pe 
o jertfă. Nu avea nici una din caracteristicile unei jertfe din 
lumea antică. Pe Calvar nu era nici altar, nici preot oficial în- 
vestit. Într-adevăr, a fost o moarte, dar ea s-a petrecut în afara 
Templului — singurul loc valid pentru jertfă în iudaism — ba 
chiar în afara zidurilor Orasului sfânt. 

Totuşi, sfântul Pavel a făcut legăturile pentru generaţia sa 
si mai ales pentru coreligionarii săi iudei. In 1 Corinteni, după 
ce vorbeşte de „cuvântul Crucii“ (1, 18)*, îl numeste pe Cristos 
„mielul nostru de Paşti“ care „a fost jertfit“ G, 7). Astfel, el face 
legătura între Paştele celebrat la Cina de pe urmă şi răstignirea 
de pe Calvar. 

Într-adevăr, acea prima Euharistie a transformat moar- 
tea lui Isus dintr-o execuție într-o jertfă. La Cina de pe urmă, 
El şi-a dat trupul să-i fie frânt şi sângele să-i fie vărsat, ca pe 
un altar. 


* Citatele biblice au fost traduse, din limbile originale, de Fran- 
cisca Băltăceanu si Monica Brosteanu. 

Relatând evenimentul Cinei de pe urmă (t Corinteni 11, 
23-25), el a vorbit despre acesta în termeni de jertfă. Il citează 
pe Isus care îl numeşte „Legământul cel nou în sângele meu, 
evocând astfel cuvintele lui Moise când a adus jertfa de pe Sinai: 
„Iată sângele Legământului“ (Exod 24, 8). Sângele jertfei este 
cel care ratifică Legământul, deoarece prima dată a spus astfel 
Moise si deoarece Isus a spus apoi la fel. 

Pavel il mai citează pe Isus si când redă porunca de la 
Cină: „Faceţi aceasta în amintirea mea“ (1 Corinteni 11, 25); 
„amintirea este un termen tehnic pentru un tip anume de 
jertfă de la Templu (prinosul de aducere aminte: e.g. Levitic 
2,2. 9. 16). 

Si daca n-am luat seama cumva la vreuna din aceste legă- 
turi, Pavel face o comparație între Cina creştină (Euharistia) 
si jertfele de la Templu (1 Corinteni 10, 18) si chiar sacrificiile 
păgâne (1 Corinteni 10, 19—21). Toate jertfele, spune el, creează 
o comuniune. Ofrandele idolatre creează împărtăşire cu 
demonii, în vreme ce jertfa creștină creează impartasire cu 
trupul şi sângele lui Isus (t Corinteni 10, 16). 

Viziunea lui Pavel despre Pătimire este uluitoare. El ne 
arată că nu este vorba doar despre cât de mult a suterit Isus, ci 
despre cât de mult iubeşte. Iubirea transformă suferința în 
jertfă. 

Moartea de pe Calvar nu a fost pur si simplu o execuţie 
brutală si sângeroasă. Moartea lui Isus fusese deja transfor- 
mată de dăruirea Lui de sine din Cenacol. Devenise jertfa 
unei victime pascale neprihănite, jertfirea de sine a unui mare- 
preot care s-a dat pe sine pentru răscumpărarea altora. El este 
şi preot, si victimă. Pentru că „Cristos ne-a iubit şi s-a dat pe 
sine pentru noi prinos şi jertfă lui Dumnezeu, întru miros de 
bună mireasmă (Efeseni 5, 2). Aceasta este iubirea: totala 
dăruire de sine. 


CUVÂNT ÎNAINTE II 


Euharistia revarsă această iubire în noi, unind iubirea 
noastră cu a lui Cristos, jertfa noastră cu a Lui. Sfântul Pavel 
îi îndemna pe romani: „Vă rog, fraților, pentru milostivirea 
lui Dumnezeu, să infatisati trupurile voastre jertfă vie, sfântă, 
plăcută lui Dumnezeu, inchinarea voastră spirituală“ (Romani 
12, 1). Observati că vorbeşte despre „trupuri“ la plural, dar 
despre „jertfă“ la singular. Pentru că noi suntem multi, însă 
jertfa noastră este una cu a lui Isus, care s-a adus o dată pentru 
totdeauna (vezi Evrei 7, 27; 9, 12; 9, 26; 10, 10). 

Pavel ne învaţă că Euharistia este orânduită în vederea 
Crucii, iar Crucea este orânduită în vederea învierii. În Sfânta 
Í mpărtășanie crestinii primesc umanitatea rastignita si inviata 
a lui Isus. Ajungem la ea prin suferință, dar primim Ostia ca pe 
o chezăsie de slavă vesnica si avem astfel harul să răbdăm orice. 

Este un lucru pe care nu-l putem aprecia pe deplin decât 
după ce învăţăm să-l vedem „aşa cum a fost la început, asa 
cum a fost pentru primii iudei crestini, care au văzut sfâr- 
sindu-se o lume veche, cu care erau obisnuiti, si o lume nouă 
coborând ca un lerusalim ceresc. Această frumoasă carte a dr. 
Brant Pitre ne dă tot ce ne trebuie ca să putem aprecia ceea ce 
a fost, ca să putem vedea, tot mai limpede, ceea ce „este si va 
fi în vecii vecilor“. 

SCOTT HAHN 


„În lumea ce va să vină nu există mâncare sau băutură... Cei 
drepţi sed purtând cununi pe cap şi ospătându-se cu strălucirea 
prezenţei dumnezeiesti, căci se spune: «L-au privit pe Dumnezeu 
şi au mâncat si au baut». (Exod 24, 11)“ 


Talmudul babilonian, tratatul Berakoth 17a 


»[Preotii la Templu] obișnuiau să ridice [masa aurită] si să le 
arate Pâinea Prezentei de pe ea acelora care veneau la sărbători, 
zicându-le: «Priviţi dragostea lui Dumnezeu pentru voil»“ 


Talmudul babilonian, tratatul Menahoth 29a 


Introducere 


Nu voi uita niciodata ziua aceea. Eram prin anul al doilea 
de facultate si eram logodit. Era o dimineață frumoasă de 
primăvară si viitoarea mea soție si cu mine ne duceam cu 
mașina, prin orașul nostru natal, să-i facem o vizită pasto- 
rului ei si să vorbim despre cununie. Eram cât se poate de 
fericiţi. O singură problemă, măruntă: eu eram catolic din 
leagăn, iar Elizabeth — baptistă din Sud. Drept care aveam 
divergențe de opinii cu privire la interpretarea Bibliei, dar 
ajunseserăm să ne respectăm reciproc convingerile chiar și 
in privintele în care nu eram de acord. Din acest motiv, 
aveam speranţe mari să ne aducem familiile împreună în 
ceea ce numeam noi atunci o celebrare „ecumenică“ a cunu- 
nici, care să respecte tradiţiile ambelor familii. 

Totuși, întrucât o cununie nu poate avea loc decât într-o 
singură clădire, plănuisem ca slujba să se facă la biserica ei. 
Așadar, mergeam la pastorul ei să discutăm despre ziua cea 
mare. Iniţial planificasem doar o scurtă întâlnire cu el — 
cam de un sfert de oră — ca să obţinem autorizaţia lui de a 
celebra căsătoria acolo. Credeam că întâlnirea se va desfăşura 
lin, mai ales având în vedere faptul că bunicul ei fusese pas- 
torul fondator si construise el însuși biserica. În mod sigur 
aveam să obținem uşor permisiunea de a folosi lăcașul sfânt. 

Din păcate, ne înșelam. Fiindcă biserica ei tocmai avea 
un pastor nou, pe care nu-l întâlniserăm niciodată. Era 
învestit de curând: proaspăt ieșit din seminar și înflăcărat 
de focul Evangheliei. Și, lucru si mai important, nu era 
deloc prietenos fata de Biserica catolică. 

La început, tonul întâlnirii a fost politicos și firesc. Totuși, 
înainte de a-și da acordul să ţinem cununia acolo, pastorul 
ei a vrut să afle mai multe despre convingerile noastre 
personale. Din acel moment, întâlnirea de un sfert de oră 
— care trebuia să fie despre dobândirea acestui acord de a 
folosi clădirea — s-a transformat într-o bătălie teologică de 
aproape trei ore. Vreme de o veșnicie — asa mi s-a părut — 
m-a fiert pe fiecare punct controversat al credinţei catolice: 

„De ce vă inchinati voi, catolicii, la Maria?“ mi-a lansat 
el. „Nu ştiţi că numai lui Dumnezeu trebuie să i te inchini?“ 

„Cum puteţi crede în purgatoriu?“ a zis el. „Arată-mi unde 
apare în Biblie cuvântul purgatoriu! De ce vă rugaţi celor 
morţi? Nu ştiţi că asta e necromanţie?“ 

„Ştiaţi că Biserica catolică a adăugat cărţi în Biblie in 
Evul Mediu?“ a întrebat el. „Ce autoritate are o instituţie 
făcută de om ca să schimbe Cuvântul lui Dumnezeu?“ 

„Şi ce-i cu papa?“ a întrebat el. „Chiar credeţi că el, sim- 
plu om, este infailibil? Că nu pacatuieste niciodată? Nimeni 
nu este fără de păcat în afară de Isus Cristos!“ 

Şi a tinut-o așa, ore în şir. Din fericire eram un tip studios 
şi avusesem cinstea oarecum ilustră de a fi câştigat concur- 
sul de catehism de la parohie. Mai mult, eram un cititor 
avid si la vârsta de optsprezece ani citisem deja întreaga 
Biblie, din scoarță în scoarță, în anul întâi de facultate. 
Astfel am putut să lupt întru câtva, încercând să mă explic. 
Dar asta n-a făcut decât să-l întărâte şi până la urmă nici 
una din încercările mele de a-mi apăra convingerile catolice 
n-a reușit. 


INTRODUCERE I5 


Multe s-au spus în cursul acelei întâlniri. Dar schimbul 
de replici care mi-a rămas cel mai tare înfipt în memorie a 
fost când am atins subiectul Cinei Domnului — ceea ce cato- 
licii numesc Euharistia. 

Pentru a înţelege ce voi spune mai departe este important 
să se înţeleagă care este învăţătura Bisericii în privinţa 
Euharistiei. Cuvântul vine din grecescul eucharistia, care 
înseamnă „aducere de mulţumire“, așa cum a făcut-o Isus 
aducând mulţumire (eucharistésas) la Cina cea de taină 
(Matei 26, 26-28). Conform credinţei catolice, atunci când 
un preot ia pâinea şi vinul Euharistiei si rostește cuvintele 
lui Isus de la Cina cea de taină: „Acesta este trupul meu... 
Acesta este sângele meu“, pâinea si vinul devin realmente tru- 
pul si sângele lui Cristos. Deşi aparențele pâinii si vinului — 
gustul, aspectul etc. — rămân, realitatea este că nu mai sunt 
pâine si vin. Este numai Isus: trupul său, sângele său, sufletul 
său si dumnezeirea sa. Aceasta se numește învățătura despre 
„Prezenţa Reală“ a lui Isus din Euharistie!. Vă dati seama 
de ce acest lucru poate fi greu de crezut pentru oricine, 
inclusiv pentru partenerul meu de dispută. 

„Şi cum e cu Cina Domnului?“, a spus el. „Cum puteţi 
voi, catolicii, să afirmati că pâinea şi vinul devin realmente 
trupul şi sângele lui Isus? Chiar credeți asta? E ridicol!“ 

„Desigur, cred asta“, am răspuns. „Euharistia este lucrul 
cel mai important din viata mea.“ 

La care a reacţionat: „Nu intelegeti că, dacă Cina Dom- 
nului ar fi cu adevărat trupul și sângele lui Isus, ar însem- 
na că îl mâncaţi pe Isus? Asta e canibalism!“ Apoi, oprindu-se 
pentru un efect dramatic, a zis: „Nu vă daţi seama că, dacă 
ati putea cu adevărat să-l mâncaţi pe Isus, ati deveni Isus?“ 


1. Vezi Catehismul Bisericii Catolice, nn. 1373—1378. 

Habar n-aveam ce să spun la asta, iar zâmbetul atotstiutor 
ce i s-a asternut pe fata arăta că știa că m-a încuiat. 

Într-adevăr, n-am ştiut cum să-i răspund în acel mo- 
ment. Deși citisem Biblia, nu memorasem totuși locurile 
în care putea fi găsită în Scriptură fiecare dintre convinge- 
rile mele. Știam câte ceva despre ceea ce cred, dar nu neapă- 
rat si de ce cred acel lucru si, cu atât mai putin, unde să 
gasesc dovezile. 

Cu trecerea anilor, aveam să aflu că sunt zeci de cărți! 
pe aceste subiecte, oferind răspunsuri biblice la toate obiec- 
tiile lui. Pe atunci insa, eu, care crescusem intr-o parte ma- 
joritar catolică a Louisianei de sud-est, nu fusesem niciodată 
nevoit să mă apăr în felul acesta. Desigur, Elizabeth si cei 
din familia ei mă mai întrebaseră despre subiecte precum 
purgatoriul sau de ce bibliile catolice au mai multe cărți 
decât cele protestante, dar asta era prima dată când înfrun- 
tam un asalt biblic total asupra credinţei catolice. Pastorul 
era nemilos, iar rezultatul a fost un dezastru. Până la urmă, 
pur si simplu m-am închis în mine, am tăcut și l-am lăsat 
să-și verse focul. 

La sfârșit, a pus capăt întâlnirii adresându-se viitoarei 
mele soții: „Îmi pare rău, dar nu-ţi pot da un răspuns hotărât 
în clipa aceasta. Am temeri serioase ca nu cumva să te pun 
în jug cu un necredincios“. 

Inutil să mai spun că Elizabeth şi cu mine am plecat din 
biroul lui ravasiti. Am condus spre casă inlacrimati, nevenin- 
du-ne să credem ceea ce se întâmplase. 


1. Vezi, de exemplu, Peter Kreeft — Ronald K. Tacelli, S.J., Hand- 
book of Catholic Apologetics: Reasoned Answers to Questions of Faith 
(Ignatius, San Francisco, 2009); Scott Hahn, Reasons to Believe: How 
to Understand, Explain, and Defend the Catholic Faith (Doubleday, 
New York, 2007); Karl Keating, Catholicism and Fundamentalism 
(Ignatius, San Francisco, 1988). 


INTRODUCERE 17 


Noaptea aceea a fost groaznică. 

Încercând să adorm, mintea imi alerga prin toate subiec- 
tele pe care le dezbătusem. Iarăşi si iarăși retrăiam scenele 
în minte — dorind să fi spus cutare lucru, regretând că nu 
spusesem cutare lucru. Cu cât mă gândeam mai mult la 
cele întâmplate, cu atât eram mai tulburat. 

Şi cu cât eram mai tulburat, cu atât îmi dădeam seama 
că, dintre toate convingerile mele pe care le atacase pastorul, 
una durea cel mai tare: batjocura la adresa prezenţei reale 
a lui Isus în Euharistie. Nu mă puteam opri să nu mă gân- 
desc la asta. Toata viata, Euharistia fusese centrul credinţei 
mele. Copil fiind, nu-mi aduceam aminte să fi lipsit vreodată 
duminica de la Liturghie — niciodată — pentru nici un motiv. 
Mai mult, nu-mi aminteam să nu fi crezut vreodată sau să 
mă fi îndoit măcar o clipă că Euharistia este cu adevărat 
trupul și sângele lui Isus. Ar putea suna greu de crezut, dar 
e adevărat. Acceptasem pur și simplu acest lucru, din cre- 
dinta. Chiar și mai târziu, când s-au ivit întrebări teologice, 
niciodată nu-mi trecuse prin minte că învățătura Bisericii 
despre prezenţa reală a lui Isus în Euharistie ar putea fi 
nebiblică și, cu atât mai puţin, neadevărată. Cu toate acestea, 
iată că un pastor cu licenţă în teologie care, vădit lucru, știa 
mai mult decât mine despre Biblie, lua în râs până și ideea 
unei astfel de credinţe. 

Așadar, încotro să mă îndrept? Ce să fac? Logic, pasul 
următor a fost să mă întorc la Scriptură şi să caut singur. 

Atunci s-a întâmplat ceva care avea să-mi schimbe cursul 
vieţii pentru totdeauna. 

M-am sculat din pat şi, aprinzând lumina, m-am dus 
glonţ la raft și am luat Biblia legată în piele, cu pagini aurite 
(New American Bible), pe care mi-o dăduseră părinţii în 
dar la Confirmare. Eram disperat. E oare cu putință, mă 

gândeam, ca prezenta reală a lui Isus să nu fie biblică? Eram 
hotărât să rămân treaz toată noaptea, dacă era nevoie, și să 
descopăr singur. Dar, când am deschis acea Biblie, s-a în- 
tâmplat ceva remarcabil. (Şi aici trebuie să insist că spun 
adevărul.) N-am răsfoit paginile. N-am cercetat indicele. 
N-am căutat un pasaj grăitor pentru starea de spirit în care 
mă aflam. Doar mi-am deschis Biblia, am aruncat o privire 
şi de îndată am văzut aceste cuvinte ale lui Isus scrise cu 
caractere roşii: 


Adevăr, adevăr vă spun: de nu veți mânca trupul Fiului 
omului si de nu veţi bea sângele lui, nu veți avea viata 
în voi. Cine mănâncă trupul meu și bea sângele meu 
are viata veşnică si Eu îl voi învia în ziua de apoi. 
Căci trupul meu este adevărată hrană si sângele meu, 
adevărată băutură. (loan 6, 53-55) 


Pentru a doua oara in ziua aceea ochii mi s-au umplut 
de lacrimi, încât aproape nu mai vedeam paginile. Însă, de 
data aceasta, erau lacrimi de bucurie — bucuria să descopăr 
că ceea ce credeam din copilărie despre Euharistie nu era 
deloc nebiblic, asa cum sugerase pastorul. Am fost entu- 
ziasmat să aflu că Isus însuşi spusese despre trupul şi sângele 
său că sunt adevărată hrană și băutură, pe care le-a porun- 
cit ucenicilor să le primească pentru a avea viata veșnică. 
Cum?! m-am gândit eu. Asta este cu adevărat în Biblie? Cum 
de n-am văzut-o înainte? Cum de mi-a scăpat? 

În clipa aceea, trebuie să mărturisesc, am fost ispitit să 
caut numărul de telefon al pastorului, să-l sun și să-l întreb: 
„Hei, ai citit vreodată Ioan 6? Acolo e totul! Isus însuși 
spune «Cine mă mănâncă pe mine va trai prin mine.» Caută 
versetul 57!“ 

Dar n-am făcut-o. (De fapt, din păcate, nu cred că am 
mai avut vreo altă conversaţie cu el.) Mi-am închis Biblia, 

căci ceea ce găsisem mă dăduse gata. După cum aflasem 
deja, Biblia este o carte groasă. Cum aveam să descopăr mai 
târziu, puţine pasaje din ea tratează despre Euharistie si 
foarte puţine se referă la prezenţa euharistica a lui Isus. Cum 
se face că tocmai în noaptea aceea, în urma acelei conversații, 
tocmai atunci am deschis Biblia nu doar la un pasaj despre 
Euharistie, ci chiar la versetele acelea? Cum s-a întâmplat 
să pic direct pe cea mai explicită învăţătură a lui Isus din 
toată Scriptura despre realitatea prezenţei sale euharistice? 


Toate acestea s-au întâmplat acum mai bine de cinci- 
sprezece ani. Dar a fost o mare cotitură pentru mine. În 
multe privinţe, este unul dintre motivele pentru care sunt 
astăzi specialist în Biblie si îmi petrec zilele (și nopţile) 
studiind, predând si scriind despre Biblie. Efectiv, discuţia 
cu acel pastor a turnat gaz peste flacăra interesului meu 
pentru Scriptură. Drept urmare, mi-am schimbat specia- 
litatea principală de la literatură engleză la studii religioase 
şi am continuat să studiez Biblia luandu-mi în cele din 
urmă doctoratul (Ph.D.) în Noul Testament la Universitatea 
Notre Dame. 

În acei ani am învăţat două lucruri care aveau să se dove- 
dească importante pentru parcursul meu și pentru a explica 
de ce m-am hotărât până la urmă să scriu această carte. 

Mai întâi, am înţeles că, în cazul cuvintelor lui Isus din 
Evanghelii, lucrurile nu sunt chiar atât de simple cum păreau 
la început. Ca să mă exprim moderat, nu toată lumea con- 
sideră capitolul 6 din loan drept dovadă concludentă pentru 
prezenţa reală a lui Isus in Euharistie. Pe de o parte, multi 
interpretează cuvintele lui Isus în mod simbolic sau „spiri- 
tual“, susţinând că Isus nu intenţiona ca ucenicii lui să le 
ia ad litteram. „Duhul este cel care dă viaţă; trupul nu folo- 
seşte la nimic.“, spune El în același capitol. „Cuvintele pe 

care vi le-am grait Eu sunt duh si sunt viata“ (Ioan 6, 63). 
Pe langa aceasta, unii savanti sustin ca Isus, in calitatea sa 
de evreu din secolul I, nu putea spune astfel de lucruri. Legea 
lui Moise este foarte clara când interzice să se bea sânge: 
„Să nu bei sângele“ (Levitic 17, 11). Din acest punct de ve- 
dere, ideea ca un evreu, chiar un profet evreu, le-ar porunci 
altora să-i mănânce carnea și să-i bea sângele ar fi neplau- 
zibilă din punct de vedere istoric, dacă nu imposibilă. 

În al doilea rând, în fiecare etapă a studiilor mele — 
licenţă, masterat și doctorat — am avut privilegiul de a putea 
studia sub călăuzirea mai multor profesori evrei. Acești 
dascăli nu numai că mi-au deschis lumea iudaismului, dar 
m-au şi ajutat să înţeleg ceva foarte important despre 
creştinism. Dacă vrei într-adevăr să știi cine a fost Isus, ce 
spunca și ce făcea, trebuie să-i interpretezi cuvintele și fap- 
tele în contextul lor istoric. Și aceasta înseamnă să te 
familiarizezi nu doar cu creștinismul antic, ci și cu iudais- 
mul antic. După cum scrie o fostă profesoară de-a mea, 


Amy-Jill Levine: 


Isus trebuie să fi avut sens în contextul său propriu, si 
acest context este acela al Galileii și Iudeii. Isus nu poate 
fi înţeles pe deplin decât privit prin ochii unui evreu din 
secolul I și ascultat prin urechile unui evreu din secolul 
I... Pentru a înţelege impactul lui Isus în mediul său — 
de ce unii au ales să-l urmeze, alţii să-l respingă si alţii 
chiar să-i dorească moartea — e nevoie de înţelegerea 
acelui mediu.! 


Cuvintele lui Levine își află paralela într-o scriere recentă 
a Papei Benedict XVI: 


1. Amy-Jill Levine, The Misunderstood Jew (HarperCollins, San 
Francisco, 2006), 20—21. 

Trebuie spus ca mesajul lui Isus se intelege complet gresit 
daca este scos din contextul credintei si sperantei Poporu- 
lui Ales: asemenea lui Ioan Botezatorul, precursorul sau 
direct, Isus se adresează mai presus de toate lui Israel 
(cf. Matei 15, 24), pentru a-l „aduna“ laolaltă în timpul 
eshatologic care sosea odată cu el.’ 


Iată niște cuvinte tari. Conform Papei Benedict, în mă- 
sura în care separi cuvintele lui Isus de credinţa și speranţa 
poporului evreu, riști să-l „înţelegi complet greşit“. După 
cum vom vedea în această carte, este ceea ce s-a şi întâmplat 
cu diferitele interpretări ale cuvintelor lui Isus de la Cina 
cea de taină. Contextul iudaic al lui Isus a fost adesea ignorat 
şi, ca urmare, multi cititori ai Evangheliei nu l-au înţeles. 

Pe lângă aceasta, sper să pot arăta că, în lumina con- 
textului iudaic al învățăturilor lui Isus, toate cuvintele lui 
nu numai că încep să aibă sens; ele prind viaţă într-un mod 
emotionant şi puternic. Pot depune mărturie pentru asta 
din experiență: cu cât studiez mai mult învăţăturile lui Isus 
în mediul lor iudaic, cu atât mă fascinează si mă provoacă 
mai mult să-mi schimb felul în care privesc cine a fost El, 
ce făcea si ce înseamnă pentru viata mea de astăzi. 

Așadar, fie că esti catolic sau protestant, evreu sau ne- 
evreu, credincios sau necredincios, dacă te-ai întrebat 
vreodată Cine era Isus cu adevărat? te invit să vii cu mine 
în această călătorie. După cum vom vedea, tocmai rădăcinile 
iudaice ale cuvintelor lui Isus ne vor da posibilitatea să 
descoperim secretul identităţii lui si ce a vrut să spună când 
le-a zis ucenicilor: „Luaţi, mâncaţi, acesta este trupul meu“. 


1. Pope Benedict XVI, Jesus, the Apostles, and the Early Church. 
General Audiences 15 March 2006 — 14 February 2007 (Ignatius, San 
Francisco, 2007). 

ISUS ŞI IUDAISMUL 


Isus din Nazaret a fost evreu. S-a născut din mamă evrei- 
că, a primit semnul evreiesc al tăierii împrejur si a crescut 
într-un oraș evreiesc din Galileea. Din adolescenţă a studiat 
Tora ebraică, a ţinut sărbătorile evreieşti și zilele de odihnă 
şi a mers în pelerinaje la Templul evreiesc. Iar când a împli- 
nit treizeci de ani, a început să predice în sinagogile evreieşti 
despre împlinirea Scripturilor evreiești, proclamând împă- 
ratia lui Dumnezeu poporului evreu. La capătul vieţii sale, 
a celebrat Paștele evreiesc, a fost judecat de sinedriul evreiesc 
al preoţilor si al bătrânilor si a fost răstignit în afara marelui 
oraș evreiesc Ierusalim. Deasupra capului a avut o scândură 
pe care scria grecește, latineste si evreieste: „Isus Nazarinea- 
nul, Regele iudeilor“ (Ioan 19, 19). 

Asa cum o demonstrează toate acestea, evreitatea lui Isus 
este un fapt istoric. Dar este oare importantă? Dacă Isus a 
fost o persoană reală, care a trăit cu adevărat în istorie, atunci 
răspunsul trebuie să fie „Da“. Desigur, de-a lungul secolelor, 
multi teologi creștini au scris despre Isus cărţi care nu se pre- 
ocupă prea mult de studierea contextului său evreiesc.! Cele 


1. În anii din urmă, această lipsă de preocupare pentru identitatea 
iudaică a lui Isus pare să nu mai caracterizeze ca odinioară lucrările 
de cristologie. De pildă, în a doua ediţie revizuită a mult răspânditei 

mai mari eforturi s-au consumat in explorarea problemei 
identitatii sale divine. Totusi, pentru cel interesat sa explo- 
reze umanitatea lui Isus — mai ales sensul originar al cuvin- 
telor si faptelor lui — concentrarea asupra identitatii lui 
evreiești este absolut necesară. Isus a fost o figură istorică, 
a trăit într-un anume timp si loc. Prin urmare, orice incer- 
care de a-i înţelege cuvintele și faptele trebuie să ţină seama 
de faptul că Isus a trăit într-un mediu evreiesc antic.! Desi, 
cu câteva ocazii, Isus a primit si neevrei care l-au acceptat 
ca Mesia, El însuși a declarat că a fost trimis în primul rand 





sale cărți din 1995, Gerald O'Collins adaugă un capitol despre „Ma- 
tricea iudaică“ a vieţii lui Isus. Vezi Gerald O'Collins, Christology: 
A Biblical, Historical, and Systematic Study of Jesus; second edition 
(Oxford University Press, Oxford, 2009), 21-43. 

1. În ultimul secol, o mulțime de cărți savante s-au focalizat asupra 
lui Isus în contextul său evreiesc antic. Dintre catolici, vezi Joseph 
Ratzinger (Papa Benedict XVI), Jesus von Nazaret (Libreria Editrice 
Vaticana, Citta del Vaticano, I, 2007; II, 2011; III, 2012 — ed. rom. 
I, RAO, 2007; II, Galaxia Gutenberg, 2012; III, ARCB, 2014); Brant 
Pitre, Jesus, the Tribulation, and the End of the Exile: Restoration Escha- 
tology and the Origin of the Atonement (WUNT 2.204; Tübingen, 
Mohr Siebeck; Grand Rapids; Baker Academic, 2005); John P Meyer, 
A Marginal Jew, 4vol. (Doubleday, New York, 1991, 1994, 2001, 2009); 
Ben E. Meyer, The Aims of Jesus (SCM Press, London, 1977). Dintre 
protestanti, vezi N.T. Wright, Jesus and the Victory of God (Fortress, 
Minneapolis, 1996); Craig A. Evans, Jesus and His Contemporaries: 
Comparative Studies (E.J. Brill, Leiden, 1995); E.P. Sanders, Jesus 
and Judaism (Fortress, Philadelphia, 1985); Joachim Jeremias, New 
Testament Theology: the Proclamation of Jesus, trans. John Bowden 
(SCM Press, London, 1971). Printre cercetatorii evrei, vezi David 
Flusser (impreuna cu Steven Notley), The Sage from Galilee. Redis- 
covering Jesus’ Genius (Eerdmans, Grand Rapids, 2007); Amy-Jill 
Levine, The Misunderstood Jew; Geza Vermes, Jesus the Jew (Fortress, 
Minneapolis, 1973); Joseph Klausner, Jesus of Nazareth: His Life, 
Times, and Teaching, trans. Herbert Danby (Macmillan, New York, 
1925). 

„la oile pierdute ale casei lui Israel“ (Matei 10, 5). Aceasta 
înseamnă că, în principiu, toate învăţăturile sale erau adre- 
sate unui public evreiesc, dintr-un mediu evreiesc. 

De exemplu, la prima predică rostită în sinagoga din 
orașul său natal, Nazaret, Isus a început să-și dezvăluie iden- 
titatea mesianică într-un mod foarte evreiesc. Nu a strigat 
pe stradă, nici nu a răcnit de pe acoperișuri: „Eu sunt Mesia!“ 
Ci a luat sulul profetului Isaia şi a găsit locul unde se vorbea 
despre venirea unui eliberator „uns“ (vezi Isaia 61, 1-4). După 
ce a citit profeția, Isus a închis sulul și a spus către ascultătorii 
săi: „Astăzi s-a împlinit scriptura aceasta în auzul vostru“ 
(Luca 4, 21). Cu aceste cuvinte, El le-a vestit conationalilor 
săi că speranţa îndelungată a venirii lui Mesia, „Cel uns“ (în 
ebraică masiah), se împlinise în sfârşit — în El. După cum 
vom vedea pe parcursul acestei cărți, aceasta a fost prima 
dintre multele ocazii în care Isus avea să folosească Scripturile 
evreiești pentru a se dezvălui unui public evreiesc ca mult 
asteptatul Mesia al evreilor.! 


1. În acest studiu voi considera cele patru Evanghelii drept măr- 
turii istorice vrednice de crezare pentru cuvintele și faptele lui Isus. 
În felul acesta urmez tradiţia creştină precum si învățătura oficială 
a Bisericii catolice, promulgată în 1965 la Conciliul Ecumenic Vati- 
can II. După ce reafirmă „originea apostolică“ a Evangheliilor dupa 
Matei, Marcu, Luca si Ioan, Vatican II adaugă „Sfânta Maică Bise- 
rica a afirmat si afirmă cu tărie şi cu toată statornicia că cele patru 
Evanghelii amintite, æ căror istoricitate o susține fără șovăire, transmit 
fidel ceea ce Isus, Fiul lui Dumnezeu, trăind printre oameni, a faptuit 
şi a învățat realmente, pentru mântuirea lor veşnică, până în ziua în 
care a fost înălțat la cer“ (Constituţia Dogmatică despre Revelația 
divină, Dei Verbum 19). Întrucât această carte se adresează unui pu- 
blic larg, nu voi intra în dezbateri savante privind autenticitatea 
anumitor pasaje din Evanghelii, ci voi avea aceeași abordare ca aceea 
din scrierea Papei Benedict XVI, Isus din Nazaret. Cu vigoarea sa 
obişnuită, Papa Benedict își rezumă abordarea astfel: „Isus din 

SA NU BEI SANGELE 


Cu toate acestea, daca Isus se privea cu adevarat ca Mesia 
al evreilor, atunci avem de-a face cu un fel de puzzle istoric. 
Pe de o parte, Isus s-a inspirat direct din Scripturile ebraice 
pentru multe din cele mai vestite invataturi ale sale. (Gan- 
diti-va din nou la predica din sinagoga de la Nazaret.) Pe 
de alta parte, a spus lucruri ce pareau sa contrazica direct 
Scripturile ebraice. Poate cele mai şocante dintre acestea 
sunt învățăturile sale cu privire la mâncatul trupului si 
bautul sângelui său. Conform Evangheliei lui Ioan, într-o 
altă sinagogă evreiască, într-o altă zi de sâmbătă, Isus a rostit 
următoarele cuvinte: 


„Adevăr, adevăr va spun: de nu veți mânca trupul 
Fiului omului si de nu veţi bea sângele lui, nu veţi avea 
viaţă în voi. Cine mănâncă trupul meu și bea sângele 
meu are viata veşnică si Eu il voi învia în ziua de apoi. 
Căci trupul meu este adevărată hrană și sângele meu, 
adevărată băutură.“ Acestea le-a spus în sinagogă, 
învățând în Cafarnaum. (Ioan 6, 53—54. 59) 


Şi iarăși, la Cina de pe urmă, în noaptea in care a fost trădat: 


Pe când mâncau, Isus, luând pâinea, a binecuvantat-o, 
a frânt-o si dând-o ucenicilor, a spus: „Luaţi, mâncaţi, 
acesta este trupul meu“. Şi, luând potirul si aducând mul- 





Evanghelii [este] Isus cel adevărat, «Isus cel istoric» în adevăratul sens. 
Sunt convins si sper că si cititorii vor putea vedea că această figura 
este mult mai logică și, chiar din punct de vedere istoric, mult mai 
de înţeles decât reconstructiile cu care ne-am confruntat în ultimele 
decenii. Cred că tocmai acest Isus — cel din Evanghelii — este o figu- 
ră convingătoare şi care are un sens din punct de vedere istoric“ (Cu- 
vânt înainte la vol. I, ed. rom., p. 15). 

tumire, le-a dat lor spunând: „Bezi din acesta toți: acesta 
este sângele meu al Legăimântului, care pentru multi se 
varsă spre iertarea păcatelor“. (Matei 26, 26-28) 


Care este înţelesul acestor cuvinte ciudate? Ce a vrut 
Isus să spună când le-a zis ascultătorilor săi evrei din sinagogă 
că trebuie să-i mănânce trupul și să-i bea sângele pentru a 
avea viata veşnică? Si ce a vrut să spună când le-a zis uceni- 
cilor săi evrei că pâinea de la Cina cea de taină este „trupul“ 
sau, iar vinul, „sângele“ său? De ce le-a poruncit EI să le pri- 
mească drept hrană și băutură? 

Vom cerceta aceste chestiuni și multe altele pe parcursul 
acestei cărți. Deocamdată vreau doar să arăt că istoria creş- 
tinismului dezvăluie zeci de reacţii diferite.! De-a lungul 
secolelor, majoritatea creştinilor au luat cuvintele lui Isus 
la propriu, crezând cu tărie că pâinea şi vinul din Euharistie 
se preschimbă într-adevăr în trupul și sângele lui Cristos. 
Alţii însă, mai ales începând cu Reforma protestantă din 
secolul al XVI-lea, cred că Isus vorbea doar simbolic. Mai 
sunt și alții, precum unii istorici moderni, care neagă că 
Isus ar fi putut spune așa ceva, chiar dacă e scris în toate 
cele patru Evanghelii și în scrierile sfântului Pavel (vezi 
Matei 26, 26-29; Marcu 14, 22—25; Luca 22, 14-30; loan 6, 
53-58; 1 Corinteni 11, 23-26). 


1. De exemplu: Matthew Levering, Sacrifice and Community: 
Jewish Offering and Christian Eucharist (Blackwell, Oxford, 2005); 
James T. O'Connor, The Hidden Manna: A Theology of the Eucharist, 
editia a doua (Ignatius, San Francisco, 2005); Rock Kereszty, Wed- 
ding Feast of the Lamb: Eucharistic Theology from a Biblical, Historical, 
and Systematic Perspective (Hillenbrand, Chicago, 2004); Thomas 
Nash, Worthy Is the Lamb: The Biblical Roots of the Mass (Ignatius, 
San Francisco, 2004); Louis Bouyer, Eucharist: Theology and Spiri- 
tuality of the Eucharistic Prayer (University of Notre Dame Press, 
Notre Dame, Ind., 1968). 

Motivele acestui dezacord sunt mai multe. Mai întâi, 
caracterul șocant al cuvintelor lui Isus. Cum ar putea cineva, 
fie el şi Mesia, să le poruncească alor săi să-i mănânce trupul 
şi să-i bea sângele? După cum consemnează Evanghelia lui 
loan, când ucenicii lui Isus au auzit prima data această 
învățătură, au spus: „Greu este cuvântul acesta! Cine poate 
să-l asculte?“ (Ioan 6, 60). Cuvintele lui Isus le-au deranjat 
atât de tare urechile, încât nici nu mai puteau să-l asculte. 
Şi, efectiv, multi dintre ei l-au părăsit si „nu mai umblau cu 
EI“ (loan 6, 66). Iar El i-a lăsat să plece. Încă de la început, 
oamenii au considerat porunca lui Isus de a-i mânca trupul 
şi a-i bea sângele extrem de supărătoare. 

Un alt motiv de dezacord este oarecum mai subtil. Chiar 
dacă Isus vorbea la propriu despre a-i mânca trupul și a-i 
bea sângele, ce putea însemna o astfel de poruncă? Vorbea 
cumva de canibalism — mâncatul cărnii unui cadavru ome- 
nesc? Deși nu există în Biblia ebraică nici o poruncă explicită 
împotriva canibalismului, acesta era cu siguranță considerat 
tabu. Din nou, Evangheliile dau mărturie despre această 
reacţie. „Atunci iudeii au început să se certe între ei spunând: 
«Cum poate acesta să ne dea trupul să-l mancam?»“ (loan 
6, 52). Este o întrebare bună şi merită un răspuns bun. 

Poate cea mai puternică obiectie la cuvintele lui Isus 
vine din înseși Scripturile ebraice. După cum știa orice evreu 
din Antichitate, Biblia interzice cu strășnicie unui evreu să 
bea sângele unui animal. Deşi multe religii păgâne considerau 
băutul sângelui ca fiind un element perfect acceptabil al 
cultului, Legea lui Moise l-a interzis explicit. Dumnezeu ară- 
tase acest lucru foarte limpede în diferite împrejurări. Să 
luăm, de pildă, următorul citat: 


Tot ce se mișcă și e viu să vă fie hrană [...]. Dar carne 
cu viata ei — cu sânge — să nu mâncaţi. (Geneză 9, 3—4) 

Daca un om din casa lui Israel sau din strainii care 
locuiesc în mijlocul lor mănâncă sânge de orice fel, 
imi voi întoarce fata împotriva celui ce mănâncă sân- 
gele și-l voi nimici din mijlocul poporului său. Căci 
viața trupului este în sânge. Vi l-am dat ca să-l puneţi 
pe altar, ca să slujească de ispășire pentru sufletele 
voastre, căci prin viata din el face ispășire sângele. De 
aceea am zis fiilor lui Israel: Nimeni dintre voi să nu 
mănânce sânge și nici străinul care locuiește în mij- 
locul vostru să nu mănânce sânge. (Levitic 17, 10—12) 


Când vei dori, vei putea să junghii vite si să mănânci 
carne în toate cetăţile tale, cât iti va fi dat prin bine- 
cuvântarea Domnului [...], numai sângele să nu-l 
mâncaţi, ci să-l varsati pe pământ ca apa. (Deutero- 
nom 12, 15—16) 


E limpede că interdicția de a bea sânge de animal era 
serioasă. Încălcarea ei însemna ruperea de Dumnezeu și de 
poporul lui. Observati si că era o lege universală. Dumnezeu 
cerea nu numai poporului ales să o păzească, ci si „străinilor“ 
care locuiau în mijlocul lui. În sfârșit, observați motivul in- 
terdictiei. Oamenii nu trebuiau să consume sânge pentru 
că „viața“ sau „sufletul“ (ebr. nefes) animalului se află în sânge. 
După cum afirmă Leviticul, „sângele este cel care face ispă- 
sire, prin puterea vieții sale“. În vreme ce savanții continuă 
sa dezbată ce înseamnă cu exactitate aceasta, un lucru e lim- 
pede: în lumea antică, evreii erau cunoscuți pentru refuzul 
lor de a consuma sânge.! Cuvintele lui Isus de la Cina cea de 
taină devin si mai misterioase pe acest fond biblic. Ca evreu, 
cum ar fi putut Fl să le poruncească ucenicilor să-i mănânce 


1. Vezi John E. Hartley, Leviticus, 2 volume (World Biblical Com- 
mentary 4; Word Books, Dallas, 1992), 273-277. 

trupul și să-i bea sângele? N-ar fi însemnat aceasta o încălcare 
explicită a legii biblice împotriva consumării sângelui?! 
Într-adevăr, chiar dacă Isus a intenţionat doar o exprimare 
simbolică, cum a putut spune așa ceva? Oare această poruncă 
n-ar fi însemnat încălcarea spiritului Legii, dacă nu a literei 
ei? După cum remarcă savantul evreu Geza Vermes, 


Imagistica mâncatului unui trup omenesc și mai ales 
a băutului sângelui..., chiar folosită metaforic, sună 
cu totul strident într-un mediu cultural evreiesc din 
Palestina (cf loan 6, 52). Cu profund inradacinatul 
lor tabu cu privire la sange, ascultatorii lui Isus vor fi 
fost cuprinși de scârbă la auzul unor astfel de cuvinte.* 


Așadar ce să înţelegem din aceste cuvinte ale lui Isus? 


PRIN OCHII EVREILOR DIN ANTICHITATE 


În această carte voi încerca să arăt că spusele lui Isus 
trebuie luate în serios. Împreună cu majoritatea creștinilor 
de-a lungul istoriei, eu cred că Isus însuși a afirmat că este 
cu adevărat si realmente prezent în Euharistie. În demersul 


1. Desigur, Isus este uneori învinuit că merge împotriva tradiţiilor 
fariseilor, ca în cazul smulgerii spicelor în zi de sabat (Matei 12,1- 
8). Dar nu există dovezi că ar fi încălcat vreodată cu bună ştiinţă 
Legea lui Moise şi sunt multe dovezi că a respectat-o toată viata. 
După cum spune în Predica de pe Munte: „Să nu credeţi că am 
venit să nimicesc legea si profeţii; n-am venit să nimicesc, ci să 
împlinesc“ (Matei 5, 17). Vezi, de ex. E.P. Sanders, Jewish Law from 
Jesus to the Mishnah: Five Studies (SCM Press, London; Trinity 
Press International, Philadelphia, 1990), 1-90. 

2. Geza Vermes, The Religion of Jesus the Jew (Fortress, Minnea- 
polis, 1993), 16. 

meu il voi urma pe apostolul Pavel, fariseu din secolul I si 
specialist în Legea iudaică. El a zis: 


Vă vorbesc ca unor oameni chibzuiti. Judecati voi înșivă 
ce vă spun: Potirul binecuvântării, pe care-l binecu- 
vântăm, nu este oare împărtășire cu sângele lui Cristos? 
Pâinea pe care o frângem nu este oare impartasire cu 
trupul lui Cristos? (1 Corinteni 10, 15—16) 


Scopul meu este să explic în ce fel un evreu din secolul I, 
precum Isus, Pavel, sau oricare dintre apostoli, putea să treacă 
de la credinţa că a bea orice fel de sânge — si cu atât mai mult 
sânge de om — este spurcaciune în fata lui Dumnezeu la 
credinţa că a bea sângele lui Isus este realmente necesar 
pentru creștini: „Dacă nu veţi mânca trupul Fiului omului 
şi nu veţi bea sângele lui, nu veţi avea viaţă în voi“ (loan 6, 53). 

Pentru a atinge acest scop, va trebui să ne întoarcem în 
timp la secolul I d.Cr. ca să înţelegem ce făcea si spunea 
Isus în contextul său originar. Într-o anumită măsură, aceasta 
va însemna renunțarea la „ochelarii“ nostri moderni pentru 
a încerca să vedem lucrurile așa cum le vedeau primii iudeo- 
creştini. Când privim la misterul Cinei de pe urmă cu ochii 
unui evreu din Antichitate, în lumina cultului, credințelor 
şi sperantelor lui, vom descoperi ceva remarcabil. Vom 
descoperi că există mult mai multe lucruri în comun între 
iudaismul antic si creştinismul timpuriu decât ne-am fi 
putut aştepta. Într-adevăr, vom descoperi că tocmai credința 
iudaică a primilor creştini le-a dat posibilitatea să creadă că 
pâinea şi vinul din Euharistie sunt realmente trupul şi 
sângele lui Isus Cristos. 

Din nefericire, de îndată ce încercăm să facem acest 
lucru, suntem confruntati cu o problemă. Ca să-l auzim pe 
Isus în felul în care îl vor fi auzit primii săi ucenici, trebuie 
să ne familiarizăm cu două surse-cheie de informaţii: 

(1) Scripturile ebraice numite îndeobşte Vechiul Testament, 
si (2) străvechea tradiție iudaică, consemnată în scrieri care 
nu se află în Biblia ebraică. 

Or, dacă experiența mea cu studenţii poate constitui un 
indicator, multi cititori moderni — mai ales creştini — găsesc 
că Scripturile ebraice constituie un teritoriu nefamiliar și 
plin de capcane. Acest lucru este adevărat mai ales în pri- 
vinta pasajelor din Vechiul Testament care descriu ritualuri, 
jertfe si alte acte de cult ale evreilor din vechime — pasaje 
care vor fi foarte importante pentru noi în explorarea 
ultimei Cine a lui Isus cu prietenii săi înainte de răstignire. 
Cat despre vechile scrieri iudaice din afara Bibliei — precum 
Mișna si Talmudul — deși multi au auzit de ele, adesea nu 
sunt prea citite de neevrei, cu excepţia specialiștilor în 
studii biblice. 

De aceea, înainte de a începe, este de folos să indic pe 
scurt scrierile iudaice la care mă voi referi în cursul acestei 
cărți. (Cititorul va voi poate să însemneze această pagina 
pentru a se referi la ea în viitor, pe măsură ce înaintăm.) 
Vreau să subliniez aici că nu sugerez în nici un fel că Isus însuși 
le va fi citit, mai ales că unele dintre ele au fost consemnate 
în scris multă vreme după moartea sa. Ceea ce vreau să spun 
este că multe dintre ele depun mărturie despre vechi tradiţii 
iudaice care vor fi circulat în timpul lui Isus şi care manifestă 
o putere remarcabilă de a explica pasaje din Noul Testament 
ce reflectă practici şi credinţe iudaice. 

Având în minte aceste lucruri!, după Vechiul Testament 
însuși, unele dintre cele mai importante surse iudaice la care 
voi recurge sunt următoarele: 


1. Vezi Craig A. Evans, Ancient Texts for New Testament Studies: 
A Guide to Background Literature (Peabody, Hendrickson, Mass., 
2005), 173-255; Lawrence H. Schiffman, From Text to Tradition: A 
History of Second Temple Judaism (KTAV, New Jersey, 1991), 177-200, 

e Manuscrisele de la Marea Moartă: veche colecţie de 
manuscrise iudaice copiate cândva între secolul al 
II-lea î.Cr. si anul 70 d.Cr. Această colecţie conţine 
numeroase scrieri din perioada celui de-al Doilea 
Templu, în care a trăit Isus. 


Scrierile lui Iosephus: istoric evreu şi fariseu care a 
trăit în secolul I d.Cr. Aceste scrieri constituie 
mărturii extrem de importante despre istoria și 
cultura evreilor din timpul lui Isus si al Bisericii 
primare. 


Mișna: colecţie impresionantă a tradiţiilor orale 
ale rabinilor evrei care au trăit între cca 50 î.Cr. și 
200 d.Cr. Majoritatea acestor tradiţii se axează pe 
chestiuni juridice si liturgice. Pentru iudaismul 
rabinic, Mişna rămâne mărturia cu cea mai mare 
autoritate despre tradiţia iudaică, în afară de Bi- 
blia însăși. 


Targumurile: vechi traduceri şi paratrazări ale Bibliei 
din ebraică în aramaică. Acestea au început să apară 
cândva după exilul babilonian (597 î.Cr.), când 
multi evrei vorbeau aramaica în loc de ebraică. Nu 
există consens între specialiști în privinţa datării lor 
exacte. 


Talmudul babilonian: vastă compilaţie — peste trei- 
zeci de volume — a tradiţiilor unor rabini care au trăit 
aproximativ între anii 220 și 500 d.Cr. Talmudul 





220-239; James VanderKam și Peter Flint, The Meaning of the Dead 
Sea Scrolls (Fortress, Minneapolis, 2002); H.L. Strack si Giinter 
Stemberger, Introduction to the Talmud and Midrash, trad. şi ed. 
Markus Bockmuehl (Fortress, Minneapolis, 1996). 

contine atat opinii juridice, cat si interpretari biblice, 
in forma unui comentariu masiv al Misnei. 


e Midrasurile: străvechi comentarii la diferite cărți 
ale Bibliei. Desi unele parti sunt mai târzii decât 
Talmudul, conţin multe interpretări ale Scripturii 
atribuite unor rabini care au trăit în timpurile 


Misnei si ale Talmudului. 


Acestea nu constituie nicidecum totalitatea scrierilor 
evreiești antice care sunt relevante pentru înţelegerea Noului 
Testament, însă ele sunt cele la care mă voi referi cel mai 
frecvent în această carte. 

Vreau mai ales să subliniez importanţa literaturii rabinice: 
a Misnei, a Talmudului și a Midrasurilor. Desi multe dintre 
aceste scrieri au fost editate după vremea lui Isus, atât 
specialiștii rabinici, cât și cercetătorii Noului Testament sunt 
de acord că, folosite cu precauţie, sunt totuși foarte impor- 
tante de studiati. În primul rând, rabinii pretind adesea că 
păstrează tradiţii încă de pe vremea când mai exista Templul 
(înainte de 70 d.Cr.). În multe cazuri suntem indreptatiti 
să le dăm crezare. Mai mult, spre deosebire de sulurile de 
la Marea Moartă sau de scrierile lui Iosephus, literatura 
rabinică joacă și astăzi un rol important în viaţa comuni- 
tatilor evreieşti. Din acest motiv, voi da o atenţie deosebită 


1. Exemple de folosire a literaturii rabinice pentru studierea lui 
Isus: vezi Levine, The Misunderstood Jew; Craig A. Evans, Jesus and 
His Contemporaries: Comparative Studies (Brill, Leiden, 2001); San- 
ders, Jewish Law from Jesus to the Mishnah; Vermes, Jesus the Jew. 
Vezi si Herbert W. Basser, „The Gospels and Rabbinic Litera- 
ture“ în The Missing Jesus: Rabbinic Judaism and the New Testament, 
eds. Bruce Chilton, Craig A. Evans si Jacob Neusner (Brill, Leiden, 


2002), 77-99. 

Misnei si Talmudului, care sunt inca socotite de multi evrei 
drept martorii cei mai autorizati ai traditiei evreiesti antice. 
Tinand seama de toate acestea, ne putem concentra acum 
asupra acelor credinte stravechi ale evreilor despre venirea 
lui Mesia care pot să arunce o lumina asupra cuvintelor euha- 
ristice ale lui Isus. Din păcate, mulţi cititori de azi sunt prea 
putin familiarizați cu credinţele evreiești privitoare la venirea 
lui Mesia. Într-adevăr, o mare parte din ceea ce învaţă cititorii 
creştini despre ideile mesianice evreiești este adesea supra- 
simplificat, presărat cu exagerări sau de-a dreptul eronat. 
Aşadar, ca să putem situa învăţăturile lui Isus în contextul 
lor istoric, trebuie să mergem puţin în urmă și să răspundem 
la câteva întrebări mai ample: Ce așteptau evreii din seco- 
lul I să facă Dumnezeu? Stim că multi se așteptau ca EI să-l 
trimită pe Mesia, însă cum și-l închipuiau ei pe Mesia? Ce 
credeau ei că se va întâmpla când el avea să vină în sfârșit? 


2 
CE AȘTEPTAU EVREII? 


CE FEL DE MESIA? 


Dacă îi întrebi pe cei mai mulți astăzi ce așteptau evreii 
pe vremea lui Isus, vei auzi probabil ceva de felul: „În seco- 
lul I d.Cr. evreii așteptau să vină un Mesia pământesc, politic, 
care să-i elibereze de Imperiul Roman şi să restituie pămân- 
tul lui Israel proprietarilor lui de drept“. 

Ideea unui Mesia pur politic, cu scopuri pur politice, 
s-a răspândit destul de mult chiar printre cei care nu sunt 
foarte familiarizați cu Biblia sau cu iudaismul antic. Știu 
aceasta din experienţă personală, pentru că mi-am petrecut 
ultimii ani călătorind prin tara si ţinând conferinţe despre 
Isus şi despre iudaism. În această perioadă am descoperit 
în repetate rânduri că, desi multi creștini recunosc că nu prea 
ştiu multe despre practicile si credinţa evreilor din Antichi- 
tate, singurul lucru de care toţi par să fi auzit este ideea că 
evreii aşteptau doar un Mesia militar — un rege războinic 
care să aducă biruinţa învingând imperiul cezarilor și resta- 
bilind stăpânirea pământească a Israelului. 

Acest lucru este, în parte, adevărat. Unii evrei din timpul 
lui Isus așteptau într-adevăr doar eliberarea politică de sub 
stăpânirea romană. Cei dintâi dintre aceștia erau zelotii’, o 


1. Vezi Martin Hengel, The Zealots (T&T Clark, Edinburgh, 1961). 

grupare evreiască din secolul I, denumită astfel din cauza 
iubirii lor pline de zel fata de pământul lui Israel și urii lor 
la fel de pline de zel față de Roma. Însă a spune că toți evreii 
de pe vremea lui Isus așteptau doar un Mesia politic este o 
exagerare. Deşi conţine o sămânță de adevăr, această afir- 
matie nu dă seama de bogata diversitate a sperantelor de 
viitor ale evreilor de pe vremea lui Isus.! 

Căci, dacă iei si citeşti serios scrierile evreiești antice — mai 
ales cărțile Scripturii (Vechiul Testament) si mărturiile stră- 
vechii tradiţii iudaice (Mișna, Targumurile, Talmudul?) — 
vei găsi ceva cu totul surprinzător. Vei găsi că multi evrei 
antici așteptau mult mai mult decât un simplu Mesia militar. 
Vei găsi că mulţi dintre ei așteptau restaurarea lui Israel 
printr-un nou exod. 


1. Pentru o bună trecere în revistă a sperantelor de viitor ale evrei- 
lor obişnuiţi, vezi mai ales, E.P. Sanders, Judaism: Practice & Belief 
63BCE-66CE, London (SCM Press; Trinity Press International, 
Philadelphia, 1992) 279-303; David E. Aune, Apocalypticism, Prophecy, 
and Magic in Early Christianity (WUNT 199; Mohr Siebeck, 
Tübingen, 2006), 13-38. 

2. Daca nu este specificat altfel, toate traducerile din pseudo-epi- 
grafele iudaice sunt luate din James H. Charlesworth, ed., The Old 
Testament Pseudepigrapha, 2 vol. (Anchor Bible Reference Library, 
Doubleday, New York, 1983, 1985) si toate traducerile manuscriselor 
de la Marea Moartă sunt luate din Florentino Garcia Martinez si 
Eibert J.C. Tigchelaar, The Dead Sea Scrolls Study Edition, 2 vol. (Eerd- 
mans, Grand Rapids, 2000). Daca nu este specificat altfel, traducerile 
din Midrash Rabbah sunt din H. Friedman si M. Simon, Midrash 
Rabbah (10 vol.; repr. Soncino, London, 1992). 


38 MISTERUL CINEI DE PE URMĂ 


SPERANȚA EVREILOR ÎNTR-UN NOU EXOD 


Care era speranţa evreilor într-un nou exod? Ei se astep- 
tau ca Dumnezeul lui Israel să-și izbăvească poporul cam la 
fel cum o făcuse cu veacuri în urmă, pe vremea lui Moise, 
în timpul celui dintâi exod. Exista speranţa că, atunci când 
s-ar ivi zorile timpului mântuirii, Dumnezeu avea să reia 
evenimentele care avuseseră loc în timpul fugii din Egipt.' 

Pentru a înţelege mai limpede acest lucru, trebuie să cu- 
noastem elementele de bază ale celei dintâi ieșiri din Egipt. 
Relatarea se găseşte în cărţile veterotestamentare ale Exodu- 
lui, Leviticului, Numerilor si Deuteronomului. Aici citim 
povestea lui Moise, eliberarea celor douăsprezece triburi ale 
lui Iacob din robia egipteană, urgiile si Trecerea, rătăcirea 
prin pustie si, în sfârşit, călătoria israeliților către tara faga- 
duită a Canaanului. Este relatarea unor evenimente care au 
avut loc cândva pe la sfârșitul mileniului al doilea î.Cr., cu 
mult peste o mie de ani înainte de nașterea lui Isus. 

Conform Scripturii, această ieșire din Egipt a luat sfârşit 
atunci când Iosua a condus, în cele din urmă, cele douaspre- 
zece triburi în pământul fagaduintei. Cu toate acestea, din 
motive pe care le vom cerceta mai jos, profeţii Vechiului 
Testament au prezis și că Dumnezeu va provoca, într-o bună 
zi, un nou exod. Trăsăturile esenţiale ale acestui nou exod se 
pot rezuma în patru evenimente-cheie: (1) venirea unui nou 
Moise; (2) încheierea unui nou Legământ; (3) construirea 


1. Pentru discuţiile științifice despre noul exod, vezi, de exemplu, 
David W. Pao, Acts and the Isaianic New Exodus (Baker Academic, 
Grand Rapids, 2000); Rikki E. Watts, Isaiah's New Exodus in Mark 
(Baker Academic, Grand Rapids, 2000); Dale C. Allison, Jr, The New 
Moses: A Mattheian Typology (Fortress, Minneapolis, 1993); Jean Da- 
niélou, S.J., From Shadows to Reality: Studies in the Biblical Typology 
of the Fathers (Newman, Westminster, Md., 1960), 153-228. 

unui nou Templu; şi (4) călătoria spre un nou pământ al 
fagaduintei. 

Dupa cum vom vedea, o intelegere corecta a noului exod 
nu numai ca va arunca lumină asupra asteptarii majorităţii 
evreilor din timpul lui Isus. Va ajuta și la explicarea modului 
în care Isus a căutat, în mod deliberat, să împlinească în El 
însuşi aceste speranţe ca Mesia al evreilor. Îndeosebi, noul 
exod ne va oferi primele trei chei pentru a deslusi misterul 
Cinei de taină: Paştele, Mana si Pâinea Prezentei. 

Să ne oprim, așadar, o clipă ca să cercetăm componentele 
de bază ale acestei speranţe de viitor a evreilor din Antichitate. 


1. Noul Moise 


La prima ieşire din Egipt, Dumnezeu i-a salvat pe israeliți 
printr-un eliberator: Moise. Profetii Vechiului Testament 
au spus că Dumnezeu avea să-și salveze din nou poporul 
într-o zi printr-un nou eliberator: Mesia. Din această per- 
spectivă, viitorul eliberator avea să fie ca un nou Moise. 

În privinţa celui dintâi Moise, istoria lui e bine cunoscută. 
Când s-a născut Moise, cele douăsprezece triburi ale lui 
Israel — care urmau să moștenească pământul făgăduit de 
Dumnezeu lui Avraam — se aflau în exil în Egipt (vezi Gene- 
ză 15). În loc să domnească precum „o împărăție de preoți“ 
în pământul fagaduintei din Canaan, ei lâncezeau în robie 
sub Faraon, regele Egiptului (Exod 1-2). Când Moise, el 
însuși israelit, a crescut, a fost trimis de Dumnezeu să eli- 
bereze triburile lui Israel din mâna egiptenilor și să-i aducă 
acasă în pământul fagaduintei, „o tara siroind de lapte si 
miere“ (Exod 3, 7-12). Biblia ne spune că Moise a făcut acest 
lucru cu ajutorul a zece urgii miraculoase, care au culminat cu 
moartea tuturor fiilor întâi-născuţi ai egiptenilor, cu jertfirea 
mielului de Paști si cu marea trecere a Mării Roșii (Exod 7-15). 

După ce i-a scos pe israeliți din Egipt, Moise a petrecut 
patruzeci de ani cu ei în pustiu, conducându-i cu răbdare (si, 
uneori, cu mai puţină răbdare) către pământul fagaduintei. 
A murit chiar la marginea ţării Canaanului, după ce şi-a în- 
deplinit misiunea încredinţată de Dumnezeu. După cum 
spune Biblia, când Moise a murit, nu era „nimeni asemenea 
lui“ în tot Israelul; nici după aceea nu s-a ridicat în Israel 
vreun profet „asemenea lui Moise, pe care să-l fi cunoscut 
Domnul fata către faţă“ (Deuteronom 34, 10). 

Asa se termină istoria lui Moise. Dar nu este sfârșitul isto- 
riei lui Israel, pentru că în mileniul care s-a scurs între ieşirea 
din Egipt si nașterea lui Isus două nenorociri mari au lovit 
poporul lui Dumnezeu, nenorociri care aveau să dea naștere 
speranţei unei noi eliberări aduse de Dumnezeu. Mai întâi, 
în 722 î.Cr., cele zece triburi din Nord ale lui Israel au fost 
duse în exil de Imperiul Asirian si împrăștiate printre nea- 
murile păgâne dimprejur (vezi 2 Regi 25-27). Desi în acest 
moment făgăduinţa făcută de Dumnezeu celor douăsprezece 
triburi cu privire la pământ părea a fi fost încălcată, de-a 
lungul acestor evenimente tragice s-a născut speranța că Dum- 
nezeu va trimite cândva poporului său un nou eliberator, 
un nou Moise. 

În tradiţia ebraică antică, această speranţă privitoare la 
un nou Moise era, de fapt, înrădăcinată în făgăduinţa lui Moise 
însuși. Cartea Deuteronomului spune că, puţin timp înainte 
de moarte, Moise a profetit că cele douăsprezece triburi 
aveau să se răzvrătească împotriva Legii lui Dumnezeu și, 
ca urmare, aveau să fie alungate din pământul fagaduintei 
(Deuteronom 4, 26-27). Totuși, pe lângă aceste prevestiri 
ale unei pedepse viitoare, Moise mai spune si că Dumnezeu 
avea să-i trimită lui Israel un alt eliberator, un profet ca el: 


[Moise a grăit poporului zicând:] „Domnul Dumne- 
zeul tău îţi va ridica, din mijlocul tău, dintre fraţii tăi, 

un profet ca mine: pe acela îl vei asculta; după cum ai 
cerut de la Domnul Dumnezeul tău, la Horeb, în 
ziua adunării, zicând: «Să nu mai aud glasul Dom- 
nului Dumnezeului meu și focul acesta mare să nu-l 
mai văd, ca să nu mor! Și Domnul mi-a spus: «Bine 
au grait! Le voi ridica din mijlocul fraţilor lor un 
profet asemenea tie şi voi pune cuvântul meu în gura 
lui si el le va grăi tot ce le poruncesc Eu.“ (Deutero- 
nom 18, 15—18) 


În tradiţia iudaică mai târzie, aceste cuvinte au fost in- 
terpretate drept o profeție despre Mesia, cel uns (masiah), 
care avea să fie un nou Moise. Asemenea primului Moise, 
Mesia avea să fie trimis lui Israel într-o vreme de mare res- 
triste, spre a-l elibera din robie. Luaţi, de pildă, cuvintele 
lui Rabbi Berekiah!, care a trăit în secolul al III-lea sau al 
IV-lea d.C.: 


Rabbi Berekiah a spus în numele lui Rabbi Isaac: 
„După cum a fost cel dintâi răscumpărător (Moise), la 
fel va fi si celălalt Răscumpărător (Mesia). Ce se spune 
despre primul răscumpărător? «Şi Moise şi-a luat 
soţia și pe fiii săi si i-a pus pe un asin» (Exod 4, 20). 
La fel va fi si cu celălalt Răscumpărător, după cum 
se spune, «Smerit și călare pe un asin» (Zaharia 9, 9). 
După cum cel dintâi răscumpărător a făcut să cadă 
mana, după cum se spune: «lată, eu voi face să plouă 
peste voi pâine din cer» (Exod 16, 4), la fel si celălalt 


1. Sunt două personalităţi care poartă numele de Rabbi Berekiah, 
una din secolul al III-lea şi alta din secolul al IV-lea al erei cres- 
tine. Vezi Jacob Neusner, Dictionary of Ancient Rabbis: Selections 
from the Jewish Encyclopedia (Hendrickson, Peabody, Mass., 2003), 
100-102. 


42 MISTERUL CINEI DE PE URMĂ 


Răscumpărător va face să coboare mana, după cum 
se spune: «Să fie ca un câmp bogat de grâu pe pământ“ 
(Psalmul 72, 16%). (Ecclesiastes Rabbah 1, 28)! 


Oricine cunoaște relatarea din Evanghelie despre intrarea 
triumfală a lui Isus în Ierusalim își dă seama că tradiţia 
despre Mesia ce avea să vină călare pe un asin era foarte vie 
în secolul I (Matei 21, 1-11; Marcu 11, 1—10; Luca 19, 29—38; 
loan 12, 12-18). Pentru ceea ce ne interesează pe noi, lucrul 
principal din această tradiţie rabinică este că Mesia este în 
mod clar așteptat să fie un nou Moise, ale cărui fapte să fie 
asemănătoare cu cele ale primului Moise. După cum Moise 
a iesit din Egipt folosind un asin, la fel si Mesia, spuneau 
rabinii, avea să vină, smerit și „călare pe un asin“, împlinind 
astfel profeția biblică a lui Zaharia. Şi, după cum Moise făcuse 
să coboare de sus mana miraculoasă, la fel, spuneau rabinii, 
Mesia avea să aducă într-o zi ploaie de pâine din cer. 


2. Noul Legământ 


În cel dintâi exod, Dumnezeu a făcut un legământ — o 
legătură sacra de familie — între El si poporul lui Israel. 
Acest legământ a fost pecetluit cu sângele de jertfă si încheiat 
printr-un ospăț ceresc. În noul exod, după cum au prevestit 
profeţii Vechiului Testament, Dumnezeu avea să facă un 


* Numerotarea psalmilor este cea din Biblia ebraică. În versiu- 
nea grecească a Septuagintei, Psalmii 9 şi 10 constituie Psalmul 9, de 
unde diferenţa de numerotare mai departe, până la a doua parte a 
Psalmului 147, care este numerotată 147 si apoi cifrele coincid între 
148-150 (7.1). 

1. Traducere uşor adaptată din Midras Rabbah, ediţia Soncino, 
care citeşte in mod ciudat „ogor de grâu“ în Ps. 72, 16. Citat în Allison, 
The New Moses, 85. 

nou legământ cu poporul său, legământ ce nu se va rupe 
niciodată. 

Se poate susţine că încheierea primului legământ este 
unul din cele mai importante momente ale ieșirii din Egipt. 
Acest eveniment s-a petrecut când cele douăsprezece triburi 
ale lui Israel au ajuns la poalele muntelui Sinai. Acolo au 
intrat într-o nouă relaţie cu Dumnezeu și au început să 
primească învățături dumnezeiesti despre felul în care să i 
se închine. Într-adevăr, conform Scripturii, motivul prin- 
cipal al iesirii din Egipt a fost tocmai acela ca Israel să se 
poată închina, în mod liber, lui Dumnezeu. Precum Dum- 
nezeu i-a poruncit lui Moise să-i spună faraonului: „Israel 
este întâiul meu născut... dă-i drumul fiului meu ca să-mi 
aducă închinare“ (Exod 4, 22—23). Contrar opiniei curente, 
exodul nu a fost un fel de confiscare de bunuri din partea 
lui Dumnezeu, nici o simplă eliberare a poporului dintr-o 
sclavie politică. În fond, era vorba despre cult. În fond, era 
vorba de stabilirea unei relaţii sacre de familie între Dum- 
nezeu și popor printr-un legământ. 

De aceea Moise si israelitii sunt atât de preocupaţi să 
înceapă aducerea unei jertfe lui Dumnezeu de îndată ce 
ajung la muntele Sinai. Biblia ne spune că, la puţină vreme 
după primirea celor Zece Porunci (Exod 19-20), Moise „a 
construit un altar la poalele muntelui și doisprezece stâlpi, 
după cele douăsprezece semintii ale lui Israel“ (Exod 24, 4). 
Si, prin jertfa de închinare, Moise si israelitii şi-au pecetluit 
legământul cu Dumnezeu. 


Apoi [Moise] a trimis tineri dintre fiii lui Israel să 
aducă arderi de tot și să jertfească Domnului tauri ca 
jertfă de împăcare. lar Moise a luat jumătate din sân- 
ge şi a pus-o în vase, iar cu cealaltă jumătate din sânge 
a stropit altarul. A luat apoi cartea legământului si a 

citit-o în auzul poporului [...]. Moise a luat sângele 
şi a stropit cu el poporul și a zis: „Iară sângele legămân- 
tului pe care l-a încheiat Domnul cu voi, pe temeiul 
tuturor acestor cuvinte.“ Apoi Moise și Aaron, Nadab 
si Abihu si șaptezeci dintre bătrânii lui Israel au urcat 
si l-au văzut pe Dumnezeul lui Israel, și sub picioarele 
lui era ca o pardoseală de safir limpede ca seninul 
cerului. Dar împotriva aleşilor lui Israel El nu și-a în- 
tins mâna; ei -au privit pe Dumnezeu şi au mâncat 
şi au băut. (Exod 24, 5—11) 


Două lucruri ies în evidenţă aici. Mai întâi, observați că 
legământul din Exod este pecetluit cu sânge, lucru simbo- 
lizat și înfăptuit de gestul lui Moise de a stropi cu „sângele 
legământului“ altarul — care îl reprezintă pe Dumnezeu — 
şi poporul, care îl reprezintă pe Israel. Prin acest ritual, 
Dumnezeu face din Israel propria sa familie, „carnea şi sân- 
gele“ său. Prin acest gest, ei sunt acum de același sânge, sunt 
rude. În al doilea rând, observați si că încheierea legămân- 
tului nu se sfârșește cu moartea animalelor de jertfă, ci cu 
un ospăț ceresc. 

Din perspectiva legământului, acest lucru are sens. Unul 
dintre principalele lucruri pe care le fac familiile este să 
mănânce împreună. Însă această masă de pe muntele Sinai 
nu era un ospăț obișnuit. Într-adevăr, în toată istoria lui 
Israel, nimic de acest fel nu se va mai întâmpla. De îndată 
ce sângele legământului este vărsat pe altar, Moise și bătrânii 
nu urcă, pur şi simplu, pe munte, ci sunt luaţi în „ceruri“, 
unde se ospătează în prezenţa lui Dumnezeu. „L-au privit 
pe Dumnezeu și au mâncat și au băut“ (Exod 24, 11). 

Din nefericire, după cum o arată limpede Vechiul Testa- 
ment, bucuria acestui ospăț ceresc nu a durat mult. Scurtă 

vreme după aceea, la poalele muntelui Sinai, multi israeliți 
au încălcat legământul cu Dumnezeu închinându-se vitelului 
de aur (Exod 32). Și nu era decât începutul. An de an, gene- 
ratie de generaţie, nenumărați israeliți au abandonat legă- 
mântul mozaic mergând după alti zei şi intrând în legăminte 
cu aceștia. 

Dar Dumnezeu nu a renunţat la poporul său. La aproape 
o mie de ani după Moise, profetul leremia avea să proclame 
că Dumnezeu va face un legământ nou, mai mare decât 
legământul cu Moise. 


Tata vin zile — cuvântul Domnului — când voi încheia 
cu casa lui Israel si cu casa lui Iuda un /egământ nou. 
Nu ca legământul pe care l-am încheiat cu părinţii 
voştri în ziua când i-am luat de mână ca să-i izbăvesc 
din tara Egiptului, Legământ pe care ei l-au călcat, 
desi Eu stăpâneam peste ei, graieste Domnul. Acesta 
e legământul pe care îl voi încheia cu casa lui Israel 
după zilele acelea, spune Domnul. Voi pune legea mea 
înlăuntrul lor si în inima lor o voi scrie si Eu voi fi 
Dumnezeul lor, iar ei vor fi poporul meu. (Ieremia 


31, 31-33) 


În aceste cuvinte, legătura dintre legământul din timpul 
exodului şi noul legământ este foarte limpede. În primul 
rând, acest nou legământ, asemenea celui de la Muntele 
Sinai, avea să fie încheiat cu toate cele douăsprezece triburi 
ale lui Israel. Aceasta vrea să spună Ieremia vorbind despre 
„casa lui Israel“, referitor la cele zece triburi din nord exilate 
în 722 î.Cr., şi „casa lui Iuda“, referitor la cele două triburi 
din sud exilate în 587 î.Cr. Cu alte cuvinte, în ciuda tragi- 
celor exilări ale israeliților din pământul fagaduintei, cand 
Dumnezeu va face noul legământ, îl va face cu toate cele 

douăsprezece triburi. Apoi, Ieremia pune explicit in contrast 
acest nou legământ cu cel de pe Muntele Sinai. Noul lega- 
mânt va fi mai mare decât cel încheiat atunci cand Dumne- 
zeu i-a scos pe israeliți „din tara Egiptului“. Şi, desi Ieremia 
nu spune, am putea întreba: oare și noul legământ va fi 
pecetluit, asemenea celui vechi, cu o jertfă? Şi va culmina 
oare și el cu un ospăț ceresc? 

Curios, literatura rabinică nu are multe de spus despre 
noul legământ: subliniază doar că el nu a avut încă loc. De 
pildă, după Rabbi Hezekiah!, care a trăit, probabil, în secolul 
al III-lea d.Cr., profeția lui Ieremia se va împlini doar la 
sfârșitul timpurilor, când se va termina cu „lumea aceasta“ 
şi va începe „lumea viitoare“. 

Totuși, aceasta nu înseamnă că rabinii au uitat de ospatul 
de legământ de la Muntele Sinai. Dimpotrivă, masa cerească 
descrisă în Exod 24 a devenit o imagine rabinică ce prefi- 
gurează era mesianică a mântuirii. Conform tradiţiei iudaice, 
în lumea cea nouă creată de Dumnezeu, cei drepţi nu se vor 
mai ospăta cu mâncare și băutură pământească, ci cu „pre- 
zenţa“ lui Dumnezeu. 


În lumea ce va să vină nu există mâncare sau băutură 

...Cei drepţi sed purtând cununi pe cap și ospărân- 
du-se cu strălucirea prezenţei dumnezeiesti, căci spune: 
„L-au privit pe Dumnezeu şi au mâncat și au băut“ — 
Exod 24, 11. (Talmudul babilonian, Berakoth 17 a)? 


1. Identitatea lui Rabbi Hezekiah este greu de stabilit. Vezi Neusner, 
Dictionary of Ancient Rabbis, 192. Pentru citat, v. Ecclesiastes Rabbah 
2:1:1. Cf si Song of Songs Rabbah 1:2-4. 

2. Talmud, ediţia Soncino, uşor adaptată. Pentru o adaptare simi- 
lara, vezi Joseph Klausner, The Messianic Idea in Israel, tr. W.F. Stines- 
spring (George Allen and Unwin, London, 1956), 412. 

Evident, aceasta viziune antica despre viitor contine 
mult mai mult decât un Mesia războinic! După cum sublinia 
cândva savantul evreu Joseph Klausner!, această tradiţie 
rabinică descrie o eră în care „vederea lui Dumnezeu“ va 
lua locul „mâncării și băuturii“ pământeşti. Este o speranţă 
de reînnoire a legământului și de reluare a ospatului ceresc 
al poporului lui Dumnezeu, astfel încât el să se ospateze 
veșnic, nu cu mâncare şi băutură pământească, ci cu „pre- 
zenta divină“ însăși. 


3. Noul Templu 


În primul exod, cultul adus lui Dumnezeu se desfăşura 
în Cortul lui Moise, „templul“ portabil folosit de Israel în 
timpul peregrinării prin deşert. În noul exod, profeţii au pre- 
vestit că lui Dumnezeu i se va aduce închinare într-un nou 
Templu? care avea să fie mai strălucitor decât fuseseră 
vreodată Cortul lui Moise sau Templul lui Solomon. 

Pentru a înţelege speranţa evreilor cu privire la un nou 
Templu, trebuie să ne aducem aminte că, înainte de exo- 
dul din Egipt, în vremea Patriarhilor, nu exista un centru de 
cult anume. Cu aproape două mii de ani înainte de nas- 
terea lui Isus, Avraam, Isac și Iacob îi aduceau închinare 


1. Klausner, The Messianic Idea in Israel, 412. 

2. Studii excelente despre speranta evreilor referitoare la un nou 
Templu: G.K. Beale, The Temple and the Churchs Mission: A Biblical 
Theology of the Dwelling Place of God (New Studies in Biblical 
Theology 17; InterVarsity, Downers Grove, Ill., 2004); T. Desmond 
Alexander si Simon Gathercole, eds., Heaven on Earth: the Temple 
in Biblical Theology (Pater-Noster, Waynesboro, Ga., 2004); Yves Con- 
gar, O.P, The Mystery of the Temple (Newman, Westminster, Md., 
1962). 

lui Dumnezeu acolo unde se aflau, construind altare din 
piatră şi lemn în felurite locuri, pe tot pământul fagaduintei. 
Însă, după ce au plecat din Egipt cele douăsprezece triburi 
ale lui Israel și au încheiat legământ cu Dumnezeu, primul 
lucru pe care l-a făcut Dumnezeu a fost să-i poruncească 
poporului să-i construiască un unic lăcaş de închinare — 
Cortul — în care preoţii lui Israel să-i poată aduce cult lui 
Dumnezeu prin jertfe. De fapt, aproape jumătate din Cartea 
Exodului se ocupă cu descrierea Cortului şi a felului în care 
a fost construit, adesea insistând până la obsesie asupra 
detaliilor. (Vezi Exod 25, 40, dar atenţie: aici, majoritatea 
cititorilor Bibliei încep să motaie!) 

Ca mărime, Cortul lui Moise! pare să fi fost relativ mic — 
cam 25 m lăţime pe 50 m lungime. Cu toate acestea, dimen- 
siunea lui fizică nu avea nimic de-a face cu importanţa lui 
spirituală. Conform Cărţii Exodului, el era alcătuit din trei 
parti. Mai întâi, era așa-zisa Curte Exterioara, unde se afla 
Altarul de Aramă, pe care preoţii aduceau lui Dumnezeu 
jertfe de animale. Apoi, în interior, era Sfânta, în care se 
aflau trei obiecte sacre: Sfesnicul de aur (în ebraică menorah), 
Altarul aurit al Tămâierii si masa aurită cu cele douăspre- 
zece pâini cunoscute sub numele de Pâinile Prezentei* (vezi 
Exod 25). În Sfânta, preoţii lui Israel îi aduceau cult lui 
Dumnezeu prin ofrande nesângeroase: tămâie, pâine şi vin. 
În sfârșit, era Sfânta Sfintelor, sanctuarul cel mai dinlăuntru, 


I. „Cortul lui Moise“: vezi Craig R. Koester, „Tabernacle“ în 
Eerdmans Dictionary of the Bible, ed. David Noel Freedman 
(Eerdmans, Grand Rapids, 2000), 1269-1270. Pentru un studiu mai 
amplu, vezi Craig R. Koester, The Dwelling of God (Catholic Biblical 
Quarterly Monograph Series 22; Catholic Biblical Association, 
Washington, D.C., 1989). 


* În traducerile româneşti: „pâinile punerii-inainte“ (7.2). 

care adăpostea Chivotul aurit al Legământului, în care se aflau 
tablele celor Zece Porunci, un vas cu mană și toiagul lui 
Aaron (vezi Evrei 9, 1-5). Motivul pentru care Cortul avea 
o atât de mare importanţă pentru vechii israeliți era faptul că 
îl considerau locuinţa lui Dumnezeu pe pământ. De aceea 
îl numeau Cortul Întâlnirii: acolo Dumnezeu se „întâlnea“ 
cu ei sub forma unui nor de „slavă“ coborând din cer (vezi 
Exod 40, 34-38). 

Ceea ce ne intereseaza aici este faptul ca acest Cort al lui 
Moise, lacasul de cult din timpul exodului, a devenit proto- 
tipul unui lăcaș permanent de închinare din pământul 
fagaduintei: Templul lui Solomon. Acesta, construit la câteva 
sute de ani după Moise și cu aproape o mie de ani înainte 
de nașterea lui Isus, era, esențialmente, o versiune mai mare 
si mult mai strălucitoare a Cortului (1 Regi 6-8). Si el era 
locuinţa lui Dumnezeu pe pământ şi locul unde se aduceau 
jertfe de închinare. Era împărţit în trei, cu Menorah de aur, 
cu Altarul Tămâierii, cu Pâinea Prezentei şi cu Chivotul Lega- 
mântului în centru. Totuşi, spre deosebire de Cort, care 
era portabil, Templul lui Solomon era o clădire de piatră 
placată din belșug „cu aur“ și împodobită cu sculpturi ce 
închipuiau îngeri, palmieri şi flori (1 Regi 8, 22—32). Arătând 
astfel, nu este surprinzător că Templul din Ierusalim! era 
mândria și bucuria întregului Israel. 

Din păcate însă, Templul lui Solomon nu a durat foarte 
mult. La doar câteva secole după ce a fost terminat, a fost 
distrus de Imperiul Babilonian. În 587 î.Cr., când babilo- 
nienii au năvălit în pământul fagaduintei, nu numai că au 


1. După cum scrie N.T. Wright, „Templul era punctul central al 
tuturor aspectelor vieţii poporului evreu... Importanţa lui la toate 
nivelurile nu poate fi supraestimată“. N.T. Wright, The New Testa- 
ment and the People of God (Fortress, Minneapolis, 1992), 224. 

capturat populaţia din regatul de sud, Iuda, ci au si ars ceta- 
tea Ierusalimului, făcând Templul una cu pământul (2 Regi 
25). Aceasta a fost perioada exilului babilonian, când cei din 
Tuda au fost scoși din pământul fagaduintei și duși să trăiască 
printre neamuri. Însă această situaţie a avut şi un sfârșit. In 
cele din urmă, Babilonul a fost inlocuit de imperiul pers, 
iar regele Cirus al Persiei avea o altă atitudine fata de evrei. 
Prin 539 î.Cr., el nu numai că le-a îngăduit evreilor să se în- 
toarca in tara lor, ci le-a si permis să reconstruiască Templul 
(Ezra 1). Însă noul Templu — cunoscut ca al Doilea Templu — 
nu era nici pe departe atât de strălucitor ca Templul lui 
Solomon. Într-adevăr, Biblia spune că, după ce s-a construit 
al Doilea Templu, „bătrânii“ care apucaseră să vadă primul 
Templu au plâns pentru că nu se compara cu splendoarea 
Templului lui Solomon (Ezra 3, 10-13). 

De-a lungul istorici tragice a lui Israel, profeţii Vechiului 
Legământ vorbisera tot mai des despre un viitor Templu, 
un nou Templu, pe care Dumnezeu însuși avea să-l constru- 
iască la vremea mântuirii, în timpul noului exod. 

De pildă, profetul Micah (Miheea) afirmă că, în zilele de 
pe urmă, Dumnezeu avea să statornicească „muntele casei 
Domnului“ — adică muntele Templului — drept cel mai 
înalt munte de pe pământ (Micah 4, 1-2). Oricine a fost la 
Ierusalim ştie că micul deal pe care era construit Templul 
lui Solomon nu are cum să fie „cel mai înalt“ munte de pe 
pământ! Aceasta este o profeție cu privire la un nou Templu, 
Templul definitiv de la sfârşitul timpurilor. În mod asemă- 
nător, cartea lui Isaia vorbeşte despre o zi în care Dumnezeu 
isi va preamari Templul astfel încât acesta avea să devină 
„casă de rugăciune pentru toate popoarele“ (Isaia 56, 6-7; 60, 
1-7). Profetul Iezechiel spune că atunci când va veni, în 
sfârșit, noul David (Mesia), Dumnezeu isi va aseza „lăcașul 


CE ASTEPTAU EVREII? 51 


sfânt“ în mijlocul lui Israel pentru totdeauna, iar neamurile 
se vor converti la cultul Domnului (Iezechiel 37, 24—28). 
În sfârșit, profetul Haggai (Ageu) merge până la a afirma că 
splendoarea viitorului Templu va fi „mai mare decât a celui 
dintâi“ — adică mai mare chiar decât cea a Templului lui 
Solomon (Haggai 2, 6-9). 

Pe scurt, profetii Vechiului Testament depun marturie 
statornica despre speranţa într-un nou Templu, care nu 
numai că va recâștiga slava pierdută a Templului lui Solo- 
mon, ci o va si întrece. 

Același lucru este valabil și despre textele iudaice extra- 
biblice. Și ele vorbesc despre speranţa unui nou Templu. De 
exemplu, sulurile de la Marea Moartă!, care datează cu 
puţin timp înainte de Isus și chiar din vremea lui, conţin 
multe profeţii de acest fel. Într-adevăr, unul dintre cele mai 
lungi manuscrise găsite, Su/ul Templului, are mai bine de 
saizeci de coloane in care este descris in detaliu noul Templu. 
Si rabinii din vechime credeau ca va fi intr-o buna zi un 
nou Templu. În orice caz, ei par să se fi rugat zilnic pentru 
restaurarea cultului de la Templu, cerându-i lui Dumnezeu 
în rugăciune zilnică să „aducă înapoi închinarea? în Sfânta 
Sfintelor“ (Shemoneh Esreh 17). În mod curios, unii rabini 


1. „Sulurile de la Marea Moartă“: vezi Sanders, Jesus and Judaism, 
77-90, pentru o colecţie de surse. 

2. „Să aducă înapoi închinarea“: deși forma de astăzi a acestei 
rugăciuni e mai târzie decât timpul lui Isus, există mărturii puternice 
că „fundamentul acestei rugăciuni“ vine din secolul I d.Cr., sau 
chiar de mai dinainte (cf Misna, Berakoth 4:3, Taanith 2:2; NT 
Fapte 3:1). Vezi Emil Schiirer, The History of the Jewish People in the 
Age of Jesus Christ, 3 vol., eds. Geza Vermes, Fergus Millar, Matthew 
Black, Martin Goodman (T & T Clark, Edinburgh, 1973-1987), 2: 
455-463 (citatul la 455-456). 

credeau si că noul Templu va fi construit de Mesia însuși. 
Un comentariu rabinic spune: 


Când Regele Mesia, care sălășluiește la miază-noapte, 

se va trezi, va veni şi va construi Templul, care este 

situat la miază-zi. Aceasta se potriveşte cu textul „L-am 
[dă 


stârnit de la miază-noapte și a venit.“ (Isaia 41, 25) etc. 


(Numeri Rabbah 13, 2) 


Această speranţă privind noul Templu este extrem de 
importantă pentru a înţelege așteptările de viitor ale vechilor 
evrei. Pe vremea lui Isus, regele Irod! si urmașii lui cheltui- 
seră mult timp şi multi bani transformând cel de-al doilea 
Templu într-una din minunile lumii antice (vezi Ioan 2, 20). 
Însă şi acest Templu avea multe neajunsuri, mai ales faptul 
că Sfânta Sfintelor era goală, întrucât chivotul legământu- 
lui se pierduse la distrugerea Ierusalimului, cu câteva secole 
în urmă. După cum ne spune Iosephus, în secolul I d.Cr., în 
Sfânta Sfintelor nu era „absolut nimic“ (Bellum Iudai- 
cum 5, V, 5). 

In aceasta situaţie nu e de mirare că multi evrei așteptau 
încă noul Templu strălucitor despre care profeţii spuseseră 
ca va fi construit în vremea venirii lui Mesia. 


4. Noul Pământ al Făgăduinţei 


În primul exod din Egipt, cele douăsprezece triburi ale 
lui Israel au pornit într-o călătorie spre pământul fagaduintei, 


1. Vezi Peter Richardson, Herod: King of the Jews and Friend of 
the Romans (Fortress, Minneapolis, 1999); Ehud Netzer, The Archi- 
tecture of Herod, the Great Builder (Baker Academic, Grand Rapids, 
2008). 

spre tara Canaanului, pe care Dumnezeu fagaduise sa i-o 
dea lui Avraam si urmașilor lui. În noul exod, profeţii au pre- 
vestit că Dumnezeu îi va duce atât pe Israel, cât şi neamurile 
păgâne într-un nou Pământ al Fagaduintei', pe care aveau 
să-l stăpânească pe veci (Isaia 60, 21). 

În privinţa primului exod, istoria acestui pământ făgăduit 
este bine cunoscută. Ea începe atunci când Dumnezeu il 
cheamă pe Avraam din patria sa, Urul Caldeii (Irakul de 
astăzi) si îi fagaduieste lui și urmașilor lui „pământul“ 
Canaanului (Israelul de astăzi) (Geneză 12,1-3). La început, 
făgăduinţa pare să se fi împlinit. Isac, fiul lui Avraam, și 
Iacob, nepotul lui, au locuit într-adevăr în acel pământ 
(Geneză 22—36). Însă, printr-o serie de evenimente petrecute 
cu Iosif si cu ceilalţi fii ai lui Iacob, urmaşii lui Avraam, 
Isac și Iacob au ajuns în cele din urmă să locuiască în Egipt, 
în afara Pământului Fagaduintei, vreo patru sute de ani, 
până pe timpul lui Moise (Geneză 37-50). După cum am 
văzut mai înainte, de la nașterea lui Moise si până la trecerea 
Iordanului de către Iosua, istoria exodului din Egipt este 
esențialmente istoria întoarcerii celor douăsprezece triburi 
în pământul făgăduit lui Avraam. Este istoria felului în care 
Dumnezeu aduce poporul din sclavie si din exil într-un 
„pământ bun și întins, pământul care siroieste de lapte si 
miere“ (Exod 3, 8). 

Totuşi, istoria nu se încheie aici. Căci poporul lui Israel 
nu a rămas acolo pentru totdeauna. După cum am arătat 
mai sus, în 722 î.Cr., zece din cele douăsprezece triburi ale 


1. Vezi W.D. Davies, The Gospel and the Land: Early Christianity 
and Jewish Territorial Doctrine (University of California Press, 
Berkeley, 1974); Karen J. Wenell, Jesus and Land: Sacred and Social 
Space in Second Temple Judaism (T & T Clark, London, 2007). 

lui Israel au fost alungate din Pământul Fagaduintei de 
către Imperiul Asirian și împrăștiate printre neamurile pa- 
gâne. La mai putin de două secole, istoria s-a repetat, si Im- 
periul Babilonian a făcut același lucru cu cele două triburi 
rămase, luda şi Beniamin, ducându-le în Babilon. Acum, 
desi in 539 î.Cr. cele două triburi din sud au început să se 
întoarcă în pământul lui Israel, până în secolul I — în epoca 
lui Isus — cele zece triburi din nord rămăseseră tot impras- 
tiate si pierdute printre neamuri. (Aceasta este originea 
legendei „triburilor pierdute ale lui Israel“!.) Din acest motiv 
şi fiindcă Dumnezeu făgăduise cu jurământ să-i dea ţara 
lui Avraam, profeţii Vechiului Testament au prevestit că, 
într-o bună zi, avea să existe o „întoarcere in tara“ definitivă, 
un nou exod către un nou pământ al fagaduintei. 

Această speranţă într-un nou exod, într-o adunare a 
poporului lui Dumnezeu care era risipit, se află pretutindeni 
în paginile Scripturii ebraice. De exemplu, profetul Amos 
spune că, într-o zi, Dumnezeu își va sădi poporul „în ţara 
lor“, așa încât să nu mai fie niciodată „smulși din pământul 
pe care li l-am dat“ (Amos 9, 14-15). Şi Oseea prevesteste 
că, la vremea noului legământ, toate cele douăsprezece 
triburi vor fi semănate din nou în „ţară“ (Oseea 1, 10-11; 2, 
16-23). În sfârșit, Ieremia afirmă că, atunci când va avea 
loc noul exod, Dumnezeu le va da celor douăsprezece triburi 


1. Despre adunarea laolaltă a triburilor pierdute, vezi Brant Pitre, 
Jesus, the Tribulation, and the End of the Exile, 31—40; Paula Fredriksen, 
Jesus of Nazareth, King of the Jews (Random House, New York, 
1999), 98; Dale C. Allison, Jr., Jesus of Nazareth: Millenarian Prophet 
(Fortress, Philadelphia, 1998), 101-102, 141; Sanders, Judaism, 291-294; 
David C. Greenwood, „On Jewish Hopes for a Restored Northern 
Kingdom“, Zeitschrift für die alttestamentliche Wissenschaft 88 (1976), 


376-385. 

„O tara încântătoare“ ca moştenire (Ieremia 3, 15-19). Şi sunt 
multe alte profeţii de acest fel.! 

Fascinant la această speranţă biblică este însă faptul că 
se întrevede că viitorul Pământ al Fagaduintei nu va fi 
neapărat identic cu tara pământească a lui Israel. Acest lucru 
este deja implicit în vestita profeție a lui Natan despre 
împărăţia veşnică a lui David (2 Samuel 7). Aici, Dumne- 
zeu fagaduieste că va „rândui un loc pentru poporul meu 
Israel“ și că îl va „sădi și el se va așeza pe locul său“ (2 Samuel 
7, 10). Însă acest „loc“ nou nu se poate referi la pământul 
lui Israel, deoarece în vremea lui David toate cele două- 
sprezece triburi locuiau deja acolo. La fel de straniu, profetul 
Tezechiel descrie viitorul pământ al făgăduinţei ca fiind 
„precum grădina Edenului“ (lezechiel 36, 33—35) şi pune în 
legătură întoarcerea celor douăsprezece triburi ale lui Israel 
cu învierea morţilor (Iezechiel 37). Este aceasta doar o refe- 
rire la tara Canaanului? Sau lezechiel are in vedere o călătorie 
spre un loc mai maret? 

În sfârșit, și lucrul cel mai important, cartea lui Isaia de- 
scrie în mod repetat noul exod ca pe o călătorie a poporu- 
lui lui Dumnezeu către un nou Ierusalim (vezi Isaia 43; 49; 
60). În mod remarcabil, viziunea lui Isaia descrie atât viitorul 
Ierusalim, cât si tara viitoare ca făcând parte dintr-un „cer 
nou si un pământ nou“ — adică o creaţie cu totul noua. 


Căci iată, eu fac ceruri noi si un pământ nou şi nimeni 
nu-și va mai aminti de cele de odinioară și la inima 
nimănui nu se vor mai sui. Bucurati-va si veseliti-va 
în veci de ceea ce voi face, căci, iată, fac din Ierusalim 
bucurie şi din poporul lui, veselie. (Isaia 65, 17—18) 


1. Vezi, de ex., lezechiel 20, 36, 41-42; Davies, The Gospel and 
the Land, 39. 

Eu ştiu faptele si gândurile lor si vin să adun toate 
neamurile si limbile... $i ii vor aduce pe toți fratii 
voştri din toate neamurile ca ofrandă Domnului... pe 
muntele meu cel sfânt, Ierusalimul, spune Domnul... 
Căci precum cerurile cele noi şi pământul cel nou pe 
care le voi face Eu vor rămâne înaintea mea, spune 
Domnul, la fel vor rămâne si urmașii voştri... (Isaia 
66, 18.20.22) 


Cu alte cuvinte, și în Scripturile ebraice există motive 
să credem că profeţii aveau în vedere un nou exod, către un 
nou Pământ al Fagaduintei, care va fi mai mare decât pă- 
mântul fagaduintei de la exodul din Egipt. 

Dacă privim scrierile iudaice din afara Bibliei, găsim și 
acolo dovezile unei speranţe care depășește simpla întoarcere 
lumeasca în țară.! De exemplu, într-o scriere din secolul I 
d.Cr., descoperim ideea că adevărata „ţară sfântă“ este „lu- 
mea de sus“, unde se află tronul lui Dumnezeu. Spre deose- 
bire de ţara pământească a Canaanului, pământul ceresc al 
fagaduintei va dăinui veşnic și este chiar identificat drept 
„împărăția“ lui Dumnezeu (vezi Testamentul lui lov 33, 1-9)”. 
Şi mai importantă este mărturia Misnei, care spune: 


1. Nu afirm că toți evreii vedeau la fel tara viitoare. După cum 
spune W.D. Davies: „Nu exista o singură învăţătură despre Tara, clar 
definită si normativă, ci, aşa cum se întâmplă de obicei în iudaism, 
o multitudine de idei si de aşteptări nutrite în mod variat si nesis- 
tematic.“ Totuşi, „părerea că întreaga eshatologie iudaică era legată 
de lumea aceasta nu poate fi acceptată, deoarece foarte multe surse 
anticipează o ordine transcendentă sau schimbări supranaturale «la 
sfârșitul timpurilor»“ (Davies, The Gospel and the Land, 157). 

2. Pentru o introducere la Testamentul lui Iov, vezi R.P. Spitter, 
„Testament of Job“ în James H. Charlesworth, Old Testament 
Pseudepigrapha, 2 vol. (Anchor Bible Reference Library; Doubleday, 
New York, 1983, 1985), 1: 829-837. 

Toţi fiii lui Israel au parte în lumea viitoare, căci este 
scris: „Toţi cei din poporul tău, drepţi fiind, pentru 
totdeauna vor mosteni pământul: mladita sădită de 
mine, făptuirea mâinilor mele, ca să fiu preamarit.“ 
— Isaia 60, 21. (Mișna, Sanhedrin 10,1)! 


După cum au constatat cercetătorii, în această tradiţie 
iudaică, „a moşteni pământul“? înseamnă a avea parte de 
„lumea ce va să vină“ — o expresie rabinică obişnuită pentru 
lumea nouă din era mântuirii. Această interpretare a Mişnei 
este confirmată ulterior de Talmudul babilonian. Conform 
Talmudului, întoarcerea triburilor pierdute ale lui Israel în 
pământul fagaduintei este identificată explicit drept intrarea 
lor în „lumea viitoare“ (Sanhedrin ob)’. Această identificare 
este semnificativă, căci arată că si iudaismul rabinic — adesea 
caracterizat ca fiind interesat mai mult de „lumea aceasta“ 


1. Traducerile din Mișna sunt luate din Herbert Danby, The 
Mishnah (Oxford University Press, Oxford, 1933), dacă nu este in- 
dicat altceva. 

2. Vezi Davies, The Gospel and the Land, 123. 

3. Textul complet spune: „Rabinii nostri au dat învățătura: Cele 
zece triburi nu au parte în lumea ce va să vină, căci spune: «Şi i-a 
smuls Domnul de pe pământul lor cu mânie si cu furie şi cu aprin- 
dere mare (Deut. 29, 27).» «Şi i-a smuls Domnul de pe pământul lor» 
se referă la /umea aceasta; «şi i-a aruncat într-o altă tard» — în lumea 
ce va să vină: aceasta este părerea lui Rabbi Akiba... Rabbi Simeon 
ben Iuda a spus: Dacă faptele lor sunt ca în ziua de astăzi, nu se vor 
întoarce; altfel, o vor face. Rabbi a spus: Vor intra în lumea ce va să 
vină, aşa cum s-a spus: «În ziua aceea, când se va suna din trambita 
cea mare, [si vor veni cei care stăteau să piară în tara Asiriei si fugarii 
din tara Egiptului. Ei se vor închina înaintea Domnului, pe mun- 
tele cel sfânt al Ierusalimului] (Isaia 27, 13)» (Talmudul babilonian 
Sanhedrin, 110b). 

în speranţele sale de viitor — putea vedea aici pământul 
fagaduintei drept semn al unei creaţii viitoare. Şi nu este o 
coincidență că atât Mișna, cat si Talmudul citează vedenia 
noului Ierusalim din Isaia 60, 21 ca temei al acestei nădejdi 
de viitor. 

Pe scurt, cel puţin pentru unii iudei din Antichitate, 
mai ales pentru cei influenţaţi de cartea lui Isaia, în vreme 
ce primul exod insemnase o întoarcere în tara făgăduită paman- 
tească, noul exod avea să fie diferit. Avea să însemne o 
călătorie spre un nou pământ al fagaduintei și către un nou 
Ierusalim. Evident, acest nou pământ avea să fie cu mult 
mai măreț decât cel făgăduit lui Moise. Nu avea să fie o tara 
obișnuită, ci parte din „Lumea ce va să vină“. 

În acest moment, ar trebui să ne fie limpede că, desi unii 
iudei aşteptau, poate, doar un Mesia războinic, lucrurile 
nu stăteau neapărat așa cu toți. În conformitate cu Scrip- 
turile si cu anumite tradiţii iudaice antice, pentru alții, spe- 
ranta de viitor consta in mult mai mult. Era speranţa venirii 
lui Mesia, care avea să fie nu numai rege, ci si profet si făcă- 
tor de minuni precum Moise. Era speranţa încheierii unui 
nou și veşnic legământ, care avea să culmineze cu un ospăț 
ceresc unde cei drepţi aveau să-l vadă pe Dumnezeu si să 
se îndestuleze din prezenţa divină. Era speranţa construirii 
unui nou Templu măreț, în care Dumnezeu avea să fie ado- 
rat în veci de veci. În sfărșit, era o speranță a adunării po- 
porului lui Dumnezeu în Pământul Fagaduintei dintr-o 
lume creată din nou. Așa cum spusese Domnul în cartea 
lui Isaia: 


Nu vă mai amintiţi de cele din trecut, 
la cele de odinioară nu mai cugetati. 
Tata, Eu fac ceva nou; 

de pe acum se ivește: oare nu vă daţi seama? 
Voi face în pustiu o cale 
şi râuri în pământ uscat. 


(Isaia 43, 18—19) 


Pe scurt, în conformitate cu Vechiul Testament şi cu 
tradițiile iudaice antice, speranța poporului lui Dumnezeu 
era readucerea lui Israel din exil, adunarea neamurilor 
păgâne si înnoirea creaţiei înseși. Era speranța că Dumnezeu, 
printr-un nou exod, avea cândva „să facă toate noi“ (Apo- 
calipsa 21, 5). 


ISUS ŞI NOUL EXOD 


Cu acestea în minte, putem pune acum întrebarea capi- 
tala: există vreun motiv pentru a crede că Isus îns4$; aştepta 
un nou exod? 

Având în vedere ce am spus până acum, răspunsul este 
„Da“, iar speranţa într-un nou exod ajută mult la descifrarea 
intelesurilor din cuvintele și acţiunile lui Isus. Totuși, înainte 
de a ne adânci în detalii ce vor fi utile pentru înțelegerea mai 
ales a Cinei de Taină, va fi de folos să infatisam această aş- 
teptare pe care o avea Isus într-un mod mai general, făcând 
câteva scurte observaţii. 

Mai întâi, este important să avem în vedere că, în vremea 
lui Isus, speranţa evreilor cu privire la un nou exod nu era 
doar ceva îngropat în vechile profeţii. Dimpotrivă, istoricul 
evreu Iosephus ne relatează lucruri ce sugerează că ideea 
unui nou exod era atât de răspândită în secolul I după Cris- 
tos, încât mai multe figuri ce aveau popularitate pe atunci 
au promis să săvârşească minuni care aminteau de ieșirea din 
Egipt. Iată, de pildă, următoarele două relatări: 

Pe cand Fadus mai era procuratorul Iudeii, un sarla- 
tan cu numele de Theudas a convins o uriașă mulţime 
de oameni să-l însoţească împreună cu avutiile lor 
până la fluviul Iordan. EI s-a dat drept profet si pretin- 
dea că prin magicul său cuvânt era în stare să despartă 
apele Iordanului, înlesnind trecerea insotitorilor lui 
pe celălalt mal. (Antichitati iudaice, 20, V, 1) 


În vremea aceea a venit la Ierusalim un egiptean care 
se dădea drept profet, îndemnând gloata de plebei să 
urce împreună cu el pe Muntele Măslinilor, situat 
la cinci stadii distanţă de oraş. Acolo zicea el că voia 
să arate cum, la porunca lui, zidurile Ierusalimului se 
vor prabusi, făgăduind oamenilor că vor pătrunde în 
oraș prin spărturile lor. (Antichitati iudaice, 20, VIII, 6)! 


Aceste figuri, pe care cercetătorii moderni? le denumesc 
»profeti de semne“, îşi împrumutau clar trăsăturile de la cei 
mai memorabili conducători ai exodului: Moise, care a des- 
picat apele Mării Roşii (Exod 15), si Iosua, care a dărâmat 
zidurile cetăţii Ierihon (Iosua 6). Într-adevăr, si Theudas, și 
egipteanul erau destul de cunoscuti pentru a merita sa fie 
menţionaţi nu doar de Iosephus, ci și de Rabbi Gamaliel 
in Faptele Apostolilor (Fapte 5, 33-39). Din pacate pentru 
ei, nu s-a ales nimic de promisiunile lor: Theudas a fost prins 
de procuratorul roman si decapitat, iar cavaleria romana a 
măcelărit patru sute dintre cei care-l urmasera pe egiptean, 


1. Flavius Josephus, Antichitati iudaice 2, trad. rom. lon Acsan 
(Hasefer, Bucuresti, 2004), 558, 567. 

2. Vezi Craig S. Keener, The Historical Jesus of the Gospels (Eerd- 
mans, Grand Rapids, 2009), 239-241; Rebecca Gray, Prophetic Figures 
in Late Second Temple Jewish Palestine: The Evidence from Josephus 
(Oxford University Press, New York, 1993). 

el însuși abia scăpând cu viata. Ce ne interesează pe noi aici 
este faptul ca existenta unor astfel de figuri demonstreaza 
ca, pe vremea lui Isus, sperantele evreilor privitoare la un 
nou exod erau cât se poate de vii in „poporul de rând“. 

Având în minte acest context istoric, când ne întoarcem 
la Evanghelii, pare limpede că multe dintre cuvintele și fap- 
tele lui Isus funcţionează si ca semne ale mult asteptatului 
nou exod.! La fel ca Theudas si ca egipteanul, Isus a spus 
şi a făcut gesturi în public care vor fi evocat amintiri din 
timpul ieșirii din Egipt. Dar, spre deosebire de Theudas și 
de egiptean, Isus nu doar a făgăduit semne miraculoase ale 
noului exod, ci le-a si înfăptuit. 

De exemplu, cum am văzut mai sus, Scripturile pre- 
vestesc viitoarea venire a unui profet asemenea lui Moise 
(Deuteronom 18). Așadar, cum își începe Isus misiunea 
publică? Mergând în pustiu și postind „patruzeci de zile“, 
asa cum postise Moise „patruzeci de zile şi patruzeci de 
nopţi“ în pustiu, pe muntele Sinai (Exod 34, 28). Mai mult, 
în Evanghelia după Ioan, Isus preschimbă apa în vin, drept 
„cel dintâi semn al său“ (Ioan 21-11), asa cum Moise pre- 
schimbase apa în sânge ca unul dintre primele „semne“ 
împotriva Faraonului, înaintea ieșirii din Egipt (Exod 7, 
14-24). Prin astfel de acţiuni, Isus le spune, de fapt, ascul- 
tătorilor săi evrei: „Eu sunt noul Moise, venit să inaugureze 
noul exod“. 


1. Keener, The Historical Jesus of the Gospels, 238-244; Brant Pitre, 
Jesus, the Tribulation and the End of the Exile, 137-159, 447-451 
486-491; Dale C. Allison, Jr., „Q's New Exodus and the Historical 
Jesus“ in The Sayings Source Q and the Historical Jesus, ed. A. Linde- 
mann (Leuven University, Leuven, 2001), 295-428. Vezi si Brant 
Pitre, „The Lord’s Prayer and the New Exodus“, Letter & Spirit 2 
(2006), 69-96. 

La fel, conform profetului leremia, la vremea noului 
exod, Dumnezeu avea să facă un „nou legământ“ cu poporul 
său, un legământ mai mare decât cel făcut când Dumnezeu 
i-a scos „din tara Egiptului“ (Ieremia 31, 31-32). Și cum isi 
încheie Isus misiunea publică? În Cenacol, în seara dinaintea 
morții sale, ia un potir cu vin și spune: „Acest potir este 
Legământul cel nou, în sângele meu, care se varsă pentru 
voi“ (Luca 22, 20; 1 Corinteni 11, 25). Cu acest gest, Isus 
spune şi „împlinesc profeția despre noul legământ prin 
moartea mea“. 

Lucrul cel mai izbitor este, poate, faptul că atunci când 
este întrebat direct de ucenicii lui loan Botezătorul daca El 
este Mesia, Isus răspunde trimițând la una dintre profetiile 
lui Isaia despre noul exod: 


„Mergeţi si povestiti-i lui Ioan ceea ce auziti si vedeţi: 
orbii vad, schiopii umblă, leprosii sunt curatiti şi surzii 
aud, morţii învie şi săracilor li se binevesteste. Si 
fericit este cel care nu se va poticni din pricina mea.“ 
(Matei 11, 4—6; Luca 4, 18—19) 


Atunci se vor deschide ochii celor orbi 

şi urechile celor surzi vor auzi; 

atunci şchiopul va sări ca cerbul 

şi va striga de bucurie limba celui mut, 
căci vor izvori în pustiu ape și pâraie în deșert. [...] 
Şi va fi acolo cărare şi drum 

şi se va chema „calea cea sfântă“. [...] 

Cei izbaviti de Domnul se vor întoarce 

şi vor veni în Sion cu strigăte de veselie 

şi bucurie veșnică va încununa capul lor... 
(Isaia 35, 5-10) 


CE ASTEPTAU EVREII? 6 3 


În fapt, Isus le spune ucenicilor lui Ioan: „Minunile mele 
sunt semne ale noului exod despre care vorbește Isaia si Eu 
sunt vestitorul mesianic al mântuirii“! 

Pe scurt, din perspectiva evreilor antici, în lumina 
sperantelor lor comune de viitor, misiunea publica a lui 
Isus era plină cu asupra de măsură de semnele mult 
asteptatului nou exod. El pare să-și fi modelat in mod voit 
acţiunile? atât după Scripturi, cât si după tradiţiile ebraice 
privind venirea lui Mesia. 

Înainte de a încheia acest capitol, se cuvine să observăm 
că legătura dintre Isus si exod era percepută de autorii 
Evangheliilor. Luca, mai ales, subliniază importanţa acestei 
speranţe, în relatarea sa despre Schimbarea la fata a lui Isus. 
Acolo găsim aceste cuvinte remarcabile: 


Tar ca la opt zile după cuvintele acestea, [Isus], luându-i 
pe Petru, pe Ioan si pe Iacob, s-a suit pe munte ca să se 
roage. Si, pe când se ruga El, chipul feţei sale s-a schimbat 
şi îmbrăcămintea i s-a facut albă strălucitoare. $i iată, 
doi bărbaţi grăiau cu El — Moise si Ilie —, care, arătân- 
du-se în slavă, vorbeau despre plecarea lui pe care avea s-o 
împlinească in Ierusalim. (Luca 9, 28—31) 


ici, cuvântul „plecarea“ traduce de fapt grecescul exodos, 
Ai tul „pl traduce de fapt | exod 
„ieşire“, şi a fost folosit ca un eufemism pentru moarte, dar 


1. Vezi Keener, The Historical Jesus of the Gospels, 240; Ben 
Witherington, The Christology of Jesus (Fortress, Minneapolis, 
1991), 171. 

2. Despre faptul că Isus îşi înţelegea propriile acţiuni drept mesia- 
nice, vezi Michael F. Bird, Are You the One Who Is to Come? The His- 
torical Jesus and the Messianic Question (Baker Academic, Grand 
Rapids, 2009); Keener, The Historical Jesus of the Gospels, 256-282; 
Joseph Ratzinger (Papa Benedict XVI), Bus din Nazaret, 1: 276-305; 
Wright, Jesus and the Victory of God, 447-539. 

făcând aluzie si la exodul din Egipt. În contextul din seco- 
lul I, faptul că Luca alege acest cuvânt este plin de sens. Căci 
ne oferă un indiciu esenţial despre când avea să se împli- 
nească, de fapt, acest exod: în timpul pătimirii și morţii lui 
Isus la Ierusalim. 

Într-adevăr, întreaga relatare despre Schimbarea la fata 
a lui Isus sugerează că acest nou exod, deși întemeiat pe cel 
vechi, avea să fie și asemănător, şi radical diferit. În vechiul 
exod, Dumnezeu îl identificase pe Israel drept fiul său: 
„Israel este întâiul meu născut și iti spun: Lasă-l pe fiul meu 
să plece ca să-mi aducă închinare“ (Exod 4, 22). În noul 
exod, despre care e vorba în timpul Schimbării la fata, Dum- 
nezeu spune despre Isus: „Acesta este Fiul meu preaiubit: 
de El să ascultați“ (Luca 9,35). Cu alte cuvinte, Isus nu e 
doar un nou Moise. El este si noul Israel, Fiul preaiubit al 
lui Dumnezeu, care va trece prin noul exod în propria sa 
persoană. Prin pătimirea şi moartea sa — „plecarea“ sa din 
Ierusalim — Isus însuși va conduce poporul lui Dumne- 
zeu în noul pământ al fagaduintei, în „lumea înnoită“ (Matei 
19, 28). 

Desigur, dacă aceste legături sunt corecte, ele nasc mai 
multe întrebări decât răspunsuri. Cea dintâi este aceasta: 
Dacă Isus se aștepta la un nou exod, cum gândea El că va 
începe acesta? 


3 
NOUL PASTE 


Dupa cum am vazut in capitolul anterior, multi iudei 
care traiau pe vremea lui Isus nu asteptau doar un Mesia 
pământesc care să vină să-i elibereze din strânsoarea Impe- 
riului Roman. Nici nu așteptau pur şi simplu un salvator 
politic care să instaureze o societate perfectă. Numeroși 
erau cei care aşteptau ceva cu mult mai măreț. Asteptau un 
nou exod. 

Această veche speranţă a evreilor este importantă fiindcă 
ne oferă prima cheie pentru descifrarea tainei Cinei de pe 
urmă. Orice evreu din vechime știa că, daca va fi un nou exod, 
ar trebui să fie si un nou Paste. 

În primul exod, cele douăsprezece triburi ale lui Iacob 
nu au plecat, pur și simplu, din Egipt. Au fost eliberate de 
Dumnezeu. În vremea lui Moise, poporul israeliților nu a 
decis, pur și simplu, într-o bună zi, să lepede jugul robiei. Au 
fost rascumparati de Domnul. Și, desi Moise a făcut o mul- 
time de semne si urgii care au dus la ieșirea din Egipt, pana 
la urmă Paștele a fost acela care a pus în mișcare ieșirea lui 
Israel. În acea noapte, israelitii care au jertfit mieii de Paste 
nu au fost doar salvaţi de îngerul nimicitor, ci au fost elibe- 
rati din robia Egiptului. Ca urmare, noaptea aceea era cele- 
brată ca unul dintre cele mai importante evenimente din 


66 MISTERUL CINEI DE PE URMĂ 


istoria lui Israel. De-a lungul secolelor, poporul evreu celebra 
memorialul Paștelui” din Egipt ca pe cea mai importantă 
sărbătoare. În fiecare an, milioane de evrei — inclusiv Iosif, 
Maria, Isus și toţi ucenicii lui — urcau la Ierusalim să facă 
Paştele și să sărbătorească ieşirea din Egipt (Luca 2, 41). 

Dar, la ultimul său Paște, în seara Cinei de taină, Isus a 
făcut ceva ciudat. În timpul acelei mese, în loc să vorbească 
despre ieşirea din Egipt, a vorbit despre viitoarea sa patimire 
şi moarte. În acea seară, în loc să explice înţelesul cărnii mie- 
lului de Paste, Isus a identificat pâinea și vinul de la cină 
drept propriul său trup si sânge şi le-a poruncit ucenicilor 
să-l mănânce şi să-l bea. De ce? 

Răspunsul, zic eu, se află în speranţa evreilor privitoare 
la un nou exod. Deși Cina de pe urmă a fost o cină de Paște, 
ea nua fost una obişnuită. În seara aceea, Isus nu doar cele- 
bra încă un memorial al iesirii din Egipt, ci înfiinţa un nou 
Paste, mult asteptatul Paşte al lui Mesia. Prin aceasta jertfă, 
Isus avea să inaugureze noul exod pe care îl prevestiseră 
profeţii şi pe care îl așteptase poporul evreu. Această legătură 
dintre Cina de pe urmă și noul Paște ne va oferi primul indiciu 
pentru a răspunde la întrebarea cum de Isus le-a putut 
porunci ucenicilor să-i mănânce trupul și să-i bea sângele. 

Totuşi, dacă vrem să privim acţiunile lui Isus prin ochii 
evreilor din vechime, trebuie, mai întâi, să studiem sensul 
Paștelui însuși, atât în Scripturi, cât și în tradiţia iudaică. Nu 
ne foloseşte la nimic să începem a vorbi despre cum a in- 
stituit Isus un nou Paște dacă nu știm nimic despre Paștele 
din Egipt, precum si despre sensul pe care îl avea Paștele 


* „Celebrarea memorialului“ nu este o simplă comemorare, ci 
o retrăire a respectivelor momente din istoria mântuirii, cu efect asupra 
vieţii de credinţă a participanţilor. Autorul va explica, pe larg, acest 
lucru mai jos (72.2.). 

pentru evreii din secolul I. Deși istorisirea de bază le e 
cunoscută multora, pentru scopul nostru ceea ce contează 
sunt amănuntele. Așadar, înainte de a ne ocupa de Cina 
cea de taină, să ne întoarcem mai întâi să vedem cum arăta 
Paştele în Vechiul Testament și în vremea lui Isus. 


RĂDĂCINILE BIBLICE ALE PAȘTELUI 


Pentru a înţelege gesturile lui Isus la Cina cea de taină, 
în contextul iudaic de atunci, este important ca, mai întâi, 
să studiem cum arată Paștele în Scriptură!. Desi este men- 
tionat de multe ori în paginile Bibliei, cea mai importantă 
descriere a lui se găsește în Exod 12. Acolo nu doar se rela- 
tează ce s-a întâmplat în noaptea primului Paște, ci se dau 
si instrucţiuni amănunțite despre cum trebuie să tina po- 
porul lui Israel această sărbătoare. Din acea noapte începând, 
până în vremea lui Isus (si după), Paștele avea să fie celebrat 
în fiecare primăvară ca „o zi de aducere aminte“, o rânduială 
care trebuie îndeplinită „veşnic“ (Exod 12, 14). Cu alte cu- 
vinte, Cartea Exodului nu doar povestește ce s-a întâmplat 
în acea noapte de Paste. Ea înfățișează și liturgia pascală — 
ritualul de jertfă — ce trebuia împlinit de poporul evreu în 
acea primă noapte şi totdeauna. 

Această liturgie biblică de Paste este importantă, căci 
fixează cadrul pentru dezvoltări ulterioare în tradiţia iudaică, 


1. Ca studii despre Paştele iudaic, vezi Barry D. Smith, Jesus’ Last 
Passover Meal (Edwin Mellen Press, Lewiston, N.Y., 1993); Sanders, 
Judaism, 132-138; B.M. Bokser, The Origins of the Seder (University 
of California Press, Berkeley, 1984); J.B. Segal, The Hebrew Passover 
From the Earliest Times to A.D. 70 (Oxford University Press, London, 
1963); Roland de Vaux, Ancient Israel: Its Life and Institutions (Eerd- 
mans, Grand Rapids, 1997), 484-492. 

precum si pentru ce avea sa faca Isus la Cina cea de taina. 
Asadar, este important sa dam atentie diferitelor porunci pe 
care le-a dat Dumnezeu poporului prin Moise. Desi orice 
evreu practicant din Antichitate cunoștea bine îndrumările 
date de Dumnezeu pentru ţinerea întâiului Paște, ne este de 
folos să ne împrospătăm memoria şi să revedem principalii 
paşi infatisati în Vechiul Testament. 


Pasul 1: Alege un miel fara meteahna, 
de parte bărbătească 


Prima etapa a jertfei pascale era ca fiecare bărbat să-și 
aleagă un miel fără meteahnă, de parte bărbătească, de un 
an, spre a-l aduce jertfă pentru familia sa. După cum îi spune 
Dumnezeu lui Moise cu privire la Paște: 


Luna aceasta să vă fie începutul lunilor. Ea să vă fie 
cea dintâi lună a anului. Spuneţi întregii adunări a lui 
Israel: în ziua a zecea a lunii acesteia, să-și ia tot bar- 
batul un miel de fiecare familie, un miel de fiecare 
casă. [...] Mielul să vă fie fără meteahnă, de parte 
bărbătească, de un an. Puteţi lua fie un miel, fie un 
ied. Şi să-l păstraţi până în ziua a paisprezecea a lunii 
acesteia... (Exod 12, 2—6) 


E important de observat că se cere explicit ca mielul de 
Paşte să fie de parte bărbătească, în floarea vârstei (de un 
an) şi „fără meteahnă“. Această ultimă caracteristică însemna 
că nu era destul să fie un miel. Trebuia să nu aibă nici un 
cusur. Mielul nu putea fi nicidecum schilod, schiop sau 
bolnav. Trebuia să fie desăvârşit. 

Pasul 2: Jertfeste mielul" 


Al doilea pas era ca tatăl din fiecare familie să jertfeasca 
mielul. Jertfirea avea loc în ziua a paisprezecea a lunii Nisan, 
primăvara, prin martie-aprilie. După cum îi spune Dum- 
nezeu lui Moise: 


Să-l păstraţi până în ziua a paisprezecea a lunii acesteia 
si atunci toată adunarea obștii lui Israel să-l înjunghie 
spre seară. (Exod 12, 6) 


În timpul jertfirii mielului, era foarte important să nu i 
se zdrobească nici un os: „...nici un os să nu-i zdrobiţi“ 
(Exod 12, 46). Cu alte cuvinte, mielul fără meteahnă trebuia 
jertfit întreg, fără a-i stirbi în vreun fel desăvârşirea. 

Trebuie să subliniem aici că jertfirea mielului era o 
acţiune specific preoțească. Deşi cititorii moderni uită uneori 
aceasta, în vechiul Israel doar preotul putea aduce o jertfă 
de sânge. Acest lucru îl făceau preoții: ei erau oameni puși 
deoparte pentru a oficia cultul prin jertfe. E important 
pentru noi fiindcă, la vremea exodului din Egipt, dreptul 
preoţesc de a aduce jertfă aparţinea tuturor celor douăspre- 
zece triburi ale lui Israel. Toate cele douăsprezece triburi 
erau chemate să fie „împărăție de preoţi“ (Exod 19, 6). La 
vremea exodului, în Israel era ceea ce s-ar putea numi „preo- 
tia firească“ a tatilor și a fiilor, astfel încât „tot bărbatul“ 
(Exod 12, 3) acţiona ca preot peste casa sa, alegând și jertfind 
mielul de Paste’. 


1. Vezi Brant Pitre, „Jesus, the New Temple, and the New 
Priesthood“, Letter e Spirit 4 (2008): 47-83. 

2. Vezi Scott W. Hahn, Kinship by Covenant: A Canonical 
Approach to the Fulfillment of Gods Saving Promises (Anchor Yale 
Bible Reference Library; Yale University Press, New Haven, 2009), 


139-142, 279, 299-300. 

Mai târziu, privilegiul de a aduce jertfe avea să le fie luat 
celor unsprezece triburi și dat unuia singur: tribului lui Levi. 
Aceasta s-a petrecut când majoritatea triburilor lui Israel 
au căzut în idolatrie si s-au închinat Vitelului de Aur (vezi 
Exod 32). În urma acestui tragic eveniment, cei din tribul 
lui Levi au fost „hirotoniți“ pentru cultul preoţesc al Dum- 
nezeului lui Israel, fiindcă numai ei au răspuns chemării lui 
Moise de a se lepăda de idolatrie și de a veni de partea 
Domnului (Exod 32, 39). Din acel punct al istoriei lui Israel 
si până în vremea lui Isus, doar lor le era îngăduită slujirea 
preoțească la Templu spre a aduce jertfe de sânge. Dacă erai 
din tribul lui Ruben, sau al lui Simeon, sau chiar din tribul 
regal al lui Iuda, îţi era interzis să mergi la altar ca sa versi 
sângele jertfei. 

Dar la vremea celui dintâi Paşte nu era asa. Atunci, 
înainte de inchinarea la Viţelul de Aur, bărbaţii din toate 
cele douăsprezece triburi ale lui Israel acționau ca preoţi, 
aducând jertfa mielului de Paste pentru a-i răscumpăra pe 
ai lor si a-i scăpa de moarte. 


Pasul 3: Ungeti cu sângele mielului 


Al treilea pas la jertfa de Paste era să se ungă porţile tutu- 
ror israelitilor cu sângele mielului, ca semn vizibil al jertfei 
aduse: „Să ia din sângele lui şi să ungă usorii ușilor si pragul 
de sus al caselor unde îl vor mânca“ (Exod 12, 7). 

Desi Cartea Exodului nu spune explicit cum era ucis 
mielul, în vechiul Israel metoda obișnuită de sacrificare era 
tăierea gâtului animalului și scurgerea sângelui într-un vas 
sfânt. Preotul ducea apoi sângele la altar și îl vărsa ca jertfă. 
Această practică pare să stea îndărătul poruncilor mai 
amănunțite ale lui Moise privind sângele mielului: 

Moise i-a chemat pe toți bătrânii lui Israel, si le-a zis: 
»Duceti-va de luaţi un miel pentru familiile voastre 
si junghiati Paştele. Luati apoi un mănunchi de isop, 
inmuiati-l în sângele din lighean si ungeti pragul de 
sus si cei doi stâlpi ai uşii cu sângele din lighean. Nimeni 
din voi să nu iasă din casă până dimineaţa. Când va 
trece Domnul ca să lovească Egiptul, și va vedea 
sângele pe pragul de sus și pe cei doi stâlpi ai ușii, 
Domnul va trece pe lângă ușă, și nu va îngădui Nimi- 
citorului să intre în casele voastre ca să vă lovească.“ 
(Exod 12, 21—23) 


Trei lucruri merita observate aici. Mai intai, sangele 
mielului trebuia vărsat într-un lighean. Ciudat, deși cuvântul 
ebraic poate desemna un lighean de folosință obișnuită (sph), 
în contexte sacrificiale el este, mai ales, un termen tehnic 
pentru un vas sacru, cum ar fi „ligheanele (sip/ot) de argint“ 
folosite la Templu (2 Regi 12, 14) pentru ofrande lichide — 
sânge, apă sau vin. În al doilea rând, cu sângele mielului 
trebuiau unse părțile de lemn — usorii și pragul de sus de la 
ușile fiecărei case evreieşti, probabil fiindcă sângele pătează 
lemnul. În felul acesta, sângele mielului avea să funcţioneze 
ca semn exterior permanent al jertfei implinite, astfel încât 
îngerul nimicitor (si oricine altcineva se întâmpla să treacă 
pe acolo) să poată vedea cine adusese jertfa şi cine nu. În al 
treilea rând, în sfârșit, întreg acest ritual era săvârșit folosind 
o ramură de „isop“!, o planta tare, sârmoasă, ce se găsește în 
Orientul Apropiat, ale cărei inflorescențe și frunze absorb 
bine lichidul, ceea ce le făcea să fie instrumentul perfect 


1. Vezi John L. McKenzie, S.J., Dictionary of the Bible (Touchstone, 
New York, 1965), 381, citând Leviticul 14, 4-6; Numeri 19, 18; Psalm 
51, 9 şi Evrei 9, 19. 

pentru a unge cu sângele mielului usorii ușilor. Cum vom 
vedea mai târziu, isopul, sângele și lemnul aveau să reapară 
laolaltă la Paștele lui Isus. 

La acest moment, principalul este că scopul final al jertfei 
de Paste — precum și efectul ei ultim — era scăparea de moarte 
prin sângele mielului. Nu era orice fel de jertfă, ci o jertfă 
care avea puterea de a te scăpa de moarte. 


Pasul 4: Mâncaţi carnea mielului 


Al patrulea pas al jertfei de Paste este, in mod curios, 
cel mai adesea uitat. Si, totusi, se poate sustine ca e cel mai 
important pentru a intelege gesturile lui Isus la Cina de pe 
urmă. După ce mielul era ucis si sângele lui vărsat și folosit 
la ungerea usorilor caselor, israelitii mâncau mielul: 


Să mănânce în noaptea aceea carnea lui friptă la foc; 
cu azimă si cu ierburi amare s-o mănânce. Să nu-l 
mâncaţi nici crud, nici fiert în apă, ci fript la foc, cu 
tot cu cap, labe și maruntaie. Şi să nu lăsaţi nimic 
din el pe a doua zi; ce ar rămâne pe a doua zi să ardeti 
în foc. Şi aşa să-l mâncaţi: să aveţi mijlocul încins și 
incaltamintea în picioare si toiagul în mână și să-l 
mâncaţi în grabă, căci este Paștele Domnului. lar Eu 
voi trece prin tara Egiptului în noaptea aceea și voi 
lovi pe toţi intaii-nascuti din tara Egiptului, de la 
om până la dobitoc... (Exod 12, 8-12) 


Iarăşi, desi această parte a Paștelui este, uneori, umbrită 
de actul dramatic și memorabil al ungerii cu sânge, ea era, 
în fapt, la fel, dacă nu chiar mai importantă. De exemplu, 
dacă unei anumite familii de evrei nu i-ar fi plăcut gustul 
cărnii de miel, ce s-ar fi întâmplat? Daca ar fi luat mielul, 

l-ar fi sacrificat, ar fi uns usa cu sângele lui, dar nu l-ar fi 
mâncat, care ar fi fost rezultatul? Cartea Exodului nu spune. 
Dar s-ar putea bănui că la trezire, în dimineaţa următoare, 
fiul intai-nascut ar fi fost mort. Căci, după cum știa orice 
evreu din Antichitate, jertfa pascală nu se încheia cu moartea 
mielului, ci cu mâncarea cărnii lui. De cinci ori afirmă Biblia 
că trebuie „să se mănânce“ mielul; de cinci ori subliniază 
ospatul sacrificial. Paștele nu se încheia cu moartea victimei, 
ci cu un soi de „comuniune“ — mâncând carnea jertfei ucise 
pentru tine. 

Şi așa făceau israeliţii. Mâncau „carnea“ mielului de 
Paşte chiar în seara în care era sacrificat, frigându-l și con- 
sumându-l cu pâine nedospită şi cu ierburi amare. Prezenţa 
„pâinii nedospite“ (ebr. matah) semnifica graba cu care au 
plecat din Egipt; nu era timp să fie lăsată la dospit. În tradiţia 
iudaică mai târzie, ierburile amare au ajuns să simbolizeze 
suferinţele îndurate de Israel în Egipt. Cat despre miel, el 
nu putea fi mâncat crud sau fiert, nici nu putea fi tăiat în 
bucăţi. Trebuia să fie străpuns cu vergele de lemn, fript în- 
treg deasupra focului și mâncat în acea noapte, nelăsându-se 
nimic până dimineaţa. După cum au sugerat unii cercetători, 
Paştele pare a fi fost un fel anume de jertfă, cunoscut ca „ofran- 
dă de aducere de multumire“', în ebraică, jertfă de todah 
(vezi Leviticul 7, 11 şi urm.). Era un gest de aducere de mul- 
tumire pentru salvarea de la moarte. 

În sfârșit, mai merită să observăm că, după cum o arată 
Exodul, Paștele nu era o „masă deschisă“, ci o sărbătoare de 
legământ. Numai israelitii puteau mânca din ea. Orice 
„străin“ — adică neisraelit — care voia să mănânce din carnea 
mielului trebuia, mai întâi, să fie tăiat împrejur si să devină 


1. Vezi, de ex. Hartmut Gese, Essays on Biblical Theology, tr. Keith 
Crim (Augsburg, Minneapolis, 1981), 117—140. 

membru al poporului lui Israel (Exod 12, 43-49). Cu alte 
cuvinte, nu era o masa obisnuita, ci un ritual sacru de familie. 
Doar membrii familiei legământului cu Dumnezeu puteau 
lua parte la ea. 


Pasul 5: Tineti Paştele 
ca pe „o zi de aducere aminte“ 


Pasul al cincilea și ultimul nu era defel cel mai puţin 
semnificativ. Încă de la început, jertfa de Paște nu a fost 
menită să fie o sărbătoare ţinută o singură dată. A fost 
instituită ca zi de aducere aminte, ca celebrare anuală care 
să fie ţinută de Israel în veci: 


Ziua aceasta să fie pentru voi spre aducere aminte și 
s-o praznuiti printr-o sărbătoare în cinstea Domnului. 
Din neam în neam să o sarbatoriti ca rânduială ves- 
nică. (Exod 12, 14) 


Să paziti lucrul acesta ca pentru o rânduială pentru 
voi si pentru fiii voştri în veac. Când veţi intra în 
tara pe care v-o dă Domnul, după făgăduinţa lui, să 
ţineţi această slujbă. Şi, când vă vor întreba fiii voştri: 
„Ce este pentru voi slujba aceasta?“, să raspundeti: 
„Este jertfa de Paste pentru Domnul, căci El a trecut 
pe lângă casele fiilor lui Israel în Egipt, când a lovit 
Egiptul, iar casele noastre le-a cruțat.“ Poporul s-a 
plecat si s-a închinat. Și fiii lui Israel au plecat si au 
făcut precum le poruncise Domnul lui Moise si Aaron: 
asa au făcut. (Exod 12, 24—28) 


Aici vedem că pasul final era repetarea liturgiei pascale. 
An de an, primăvara, în ziua a paisprezecea a lunii Nisan, 
Israel avea să celebreze această „zi de aducere aminte“ în 


NOUL PASTE 75 


cinstea izbăvirii săvârşite pentru ei de Dumnezeu prin mâi- 
nile lui Moise (Exod 13, 1-10; Deuteronom 16,1). Această 
poruncă de a reînnoi jertfa în fiecare an arată că, pentru ve- 
chiul Israel, Paștele nu era doar un eveniment petrecut o 
dată pentru totdeauna. Paștele trebuia ţinut în veac, până 
la sfârșitul timpului. 


Pentru a rezuma ce am văzut până acum: în Vechiul 
Testament sunt cinci pași de bază ai vechiului Paste: 


Pasul 1: Alege un miel fără meteahnă, de parte 
bărbătească 

Pasul 2: Jertfeste mielul 

Pasul 3: Ungeti cu sângele mielului ușorii uşii casei 
ca „semn“ al jertfei 

Pasul 4: Mâncaţi carnea mielului cu azime 

Pasul 5: Tineti în fiecare an Paştele ca pe „o zi de 
aducere aminte“ a exodului, în veac. 


Acesta este Paștele de la ieșirea din Egipt. Aceasta e forma 
biblică a liturgiei pascale, cu care fiecare israelit din vechime 
era familiarizat din citirea Scripturilor și din celebrarea 
sărbătorii anuale. 

Totuşi, Paştele asa cum se celebra în timpul lui Isus nu 
era identic cu cel dintâi Paste. Pe lângă Scriptură, există si 
tradiţia iudaică. În secolul I după Cristos, sărbătoarea iudaică 
a Paștelui manifesta și asemănări, si deosebiri fata de Paștele 
din Exod. Asa că, înainte de a analiza Cina de pe urmă, 
trebuie să studiem si aceste diferente, ca să înţelegem 
acţiunile lui Isus în contextul lor propriu. 

CUM ARATA PASTELE PE VREMEA LUI ISUS? 


Trecusera, poate, cincisprezece veacuri intre iesirea din 
Egipt si vremea lui Isus. Celebrarea Pastelui evoluase si se 
schimbase. Acest lucru se întâmplă cu cele mai multe cele- 
brări liturgice!: în timp, ele se dezvoltă, se scurtează, se 
adaugă unele elemente, altele sunt eliminate. Cu privire la 
Paşte, anumiţi pași, precum ungerea usorilor ușii casei cu 
sângele mielului, au fost lăsați deoparte. Alţi pași, precum 
mâncatul mielului de Paște, au fost păstraţi și înțelesurile 
lor au fost explicate (si chiar dezvoltate) de generaţii ulteri- 
oare. Mai mult, noi rituri şi ritualuri s-au legat de sărbătoa- 
rea Paștelui, care a suferit schimbări cu timpul, cum ar fi 
băutul potirelor cu vin. 

Din cauza formei schimbătoare a Paștelui, pentru a 
înţelege cum arăta el pe vremea lui Isus, trebuie să ne uităm 
nu doar la Vechiul Testament, ci și la descrierile evreiești 
antice ale Paștelui, din afara Bibliei. În aceste scrieri, cel 
puţin patru diferenţe importante între Paştele originar, cel 
din Egipt, şi sărbătorirea mai târzie a Paștelui merită atenţia 
noastră. 


Jertfa de Paşte la Templu 


Prima diferență privește locul. La primul Paste, mieii 
erau jertfiți şi mâncaţi în casele israeliților din Egipt. În 
vremea lui Isus, micii trebuiau jertfiți la Templu și mâncaţi 
în Ierusalim. În plus, la primul Paşte, fiecare tată israelit 
putea să aducă jertfă pentru familia sa. Însă în vremea lui 


1. Un studiu mai vechi, dar foarte bun este cel al lui A.Z. Idel- 
sohn, Jewish Liturgy and Its Development (Henry Holt, New York, 


1932), 173-187. 

Isus, doar preoţii leviti puteau vărsa sângele micilor pe altar. 
Această restrângere a jertfei de Paste la Templul din Ieru- 
salim este stipulată de Dumnezeu în Tora: 


Nu poţi să jertfesti Paştele în vreuna din așezările 
tale pe care ti le dă Domnul Dumnezeul tău, ci doar 
în locul pe care îl va alege Domnul Dumnezeul tău 
ca să-și aşeze numele acolo vei jertfi Paștele, seara, la 
apusul soarelui, la vremea iesirii tale din Egipt. Să-l 
gatesti si să-l mănânci în locul pe care-l va alege 
Domnul Dumnezeul tău... (Exod 16, 5-7) 


Două lucruri ies în evidenţă în acest pasaj. Mai întâi, e 
limpede că Paştele evreiesc nu este doar o masă, ci „o jertfă“ 
(ebr. zebah). Este „jertfa Paștelui Domnului“ (Exod 12, 27; 
Deuteronom 16, 5). Al doilea: ca orice altă jertfă de sânge 
din vremea lui Isus, mielul de Paste putea fi oferit, conform 
Legii, într-un singur loc: la Templul din Ierusalim, pe care 
Dumnezeu l-a ales ca să-și aşeze numele acolo. 

Este important de subliniat această legătură între Paște 
şi Templu. Dacă erai un evreu din vremea lui Isus, ca să tii 
sărbătoarea Paștelui, nu te duceai, pur și simplu, în piaţa 
din localitatea ta să cumperi un miel care să fie tăiat si mân- 
cat în casa ta. Trebuia să duci, mai întâi, mielul la Templul 
din Ierusalim şi să-l dai unui preot să-l jertfească. De aceea, 
de Paste, cetatea Ierusalimului era ticsita de pelerini evrei 
care veneau la Templu să aducă jertfă. Din fericire, nu 
suntem obligaţi să ne imaginăm noi cum arătau lucrurile. 
În scrierile lui Iosephus, avem o relatare de martor ocular 
din vremea lui Isus. Să nu uităm că Iosephus nu era doar 
istoric, ci şi preot din secolul I. În istoria războiului iudaic, 
el dă o descriere detaliată despre numărul jertfelor aduse în 
fiecare an de Paşte, la Templu: 

Când a sosit sărbătoarea ce se numeşte Paște, în care 
între ora a 9-a [3 p.m.] si ora a 11-a [5 p.m.] se aduceau 
jertfe, unde de fiecare dată nu luau parte mai puţin 
de zece oameni, ca într-o fratrie, de unul singur ne- 
având voie să se ospăteze nimeni — iar câteodată se 
adunau și douăzeci de bărbaţi —, s-a ajuns la numărul 
total de 255 600 de animale de jertfă. Dacă socotim 
numai câte zece insi de fiecare jertfă, rezultă un număr 
de 2 700 200 de participanţi. (losephus, De bello 
iudaico, 6, IX)! 


Chiar daca e oarecum exagerat, e o cifra impresionanta: 
mai bine de doua sute de mii de miei pentru vreo doua mi- 
lioane de persoane! Pentru cititorul modern, care nu a asistat, 
probabil niciodată, la sacrificarea unui animal și, cu atât 
mai puţin, a multor mii într-o singură zi, e greu de imaginat 
cât sânge era vărsat de preoţi de Paşte. Însă pentru evreii 
din Antichitate, cum erau Isus și ucenicii săi, care luau parte 
la Paşte în fiecare an de când deveneau adulţi, va fi fost ceva 
de neuitat. Nimeni dintre cei care trăiau pe vremea Tem- 
plului nu putea să nu perceapă că Paştele din secolul I era, 
în primul rând, o jertfă si abia apoi o masă. 

Acest aspect sacrificial al Paștelui din vremea lui Isus 
este important de subliniat deoarece concepţia modernilor 
despre Paşte este adesea determinată de ceea ce cunosc ei 
despre masa iudaică de Paste din zilele noastre, numită Seder. 
După cum vom vedea în capitolul 6, „Al patrulea potir si 
moartea lui Isus“, Sederul are, desigur, rădăcini antice, pre- 
cum și diferite paralele cu masa de Paste celebrată în vremea 


1. Flavius Josephus, storia războiului iudeilor împotriva romanilor, 
trad. rom. Gheneli Wolf si Ion Acsan, ed. 6, rev. (Hasefer, Bucuresti, 
2014), 506. 

lui Isus. Cu toate acestea, un element-cheie care face Sederul 
iudaic de acum fundamental diferit de Pastele din secolul 
Teste ca Sederul iudaic nu implica jertfa la Templu. 

Din punct de vedere istoric, diferenta este rezultatul fap- 
tului ca, la patruzeci de ani dupa moartea lui Isus, în anul 
70 d.Cr., armata romană a distrus Templul din Ierusalim. 
De atunci și până astăzi, nu a mai fost reclădit. De aceea, 
toate jertfele de sânge poruncite în Legea lui Moise au 
încetat. Odată cu distrugerea Templului în primul secol a 
venit si sfârşitul preoţiei levitice funcţionale, a cărei inda- 
torire principală era să aducă jertfe la Templu. Fără Templu 
si fără o preoţie activă, iudaismul de după 70 d.Cr. a fost 
silit să se schimbe!. În locul Templului, sinagoga a devenit 
principalul lăcaş de cult al iudeilor (cuvântul grecesc synagogé 
înseamnă „adunare“ sau „loc de adunare“). În locul preoţilor 
leviti au apărut rabinii drept cei mai importanţi învăţători 
ai poporului iudeu. (Ebraicul rabbi înseamnă „mai-marele 
meu“ sau „învățătorul meu“.) Desi existaseră sinagogi si 
rabini și înainte de distrugerea Templului — se vorbește de 
mai multe ori despre așa ceva în Evanghelii? —, atât sina- 
gogile, cât și rabinii erau subordonați, în ultimă instanță, 
sanctuarului central și preoţilor lui, unde cultul, conform 
Legii lui Moise, lua forma jertfei. 


1. Vezi George Foot Moore, Judaism in the First Centuries of the 
Christian Era, 3 vol. (Harvard University Press, Cambridge, 1927), 
40; Sanders, Judaism, 133. 

2. Vezi Matei 23, 7—8; 26, 25. 49; Marcu 9, 5; Ioan 1, 38. 49; 3, 
2. 263 4, 31; 6, 25 etc. Sinagogile sunt des amintite in Noul Testament. 
Vezi Matei 4, 23; Marcu 1, 39; Luca 4, 16; 7, 5; Ioan 6, 59; Lee I. 
Levine, ,«Common Judaism»: The Contribution of the Ancient 
Synagogue“ in Common Judaism: Explorations in Second-Temple Ju- 
daism, ed. Wayne O. McCready si Adele Reinhartz (Fortress, 
Minneapolis, 2008), 27—46. 

Cu riscul de a fi anacronici, putem spune că iudaismul 
din timpul lui Isus semana mai mult cu catolicismul (preoţi 
care conduc cultul, axat pe jertfă), în vreme ce iudaismul 
rabinic de după distrugerea Templului semăna mai mult 
cu protestantismul (profesori de Scriptură conducând un 
cult fără jertfe sângeroase). Pe scurt, deoarece Isus a trăit pe 
vremea Templului, atunci când El celebra Paştele, acest 
lucru implica o jertfă condusă de un preot, nu doar o masă 
prezidată de un laic. 


Crucificarea mieilor de Paşte 


A doua diferenţă dintre primul exod si Paștele din vre- 
mea lui Isus priveşte felul în care era jertfit la Templu mielul 
de Paşte. În mod fascinant, există mărturii că, în primul secol, 
micii de la Templu nu erau doar jertfiți ci, ca să spunem așa, 
erau crucificati. 

După cum a arătat cercetătorul israelian Joseph Tabory!, 
conform Misnei, pe când mai exista încă Templul, dupa ce 
se sacrifica mielul, i se băgau prin umeri „vergele netede, sub- 
tiri“ din lemn pentru a fi atârnat și jupuit (Pesahim 5, 9). 
Pe lângă aceasta prima vergea, li se mai „înfigea“ și „o tepusa 
din lemn de rodiu, de la gură până la buci“ (Pesahim 7, 1). 
Şi Tabory încheie spunând: „Cercetarea mărturiilor rabinice 
[...] pare să arate că, la Ierusalim, mielul de Paste era oferit 
într-un mod care semăna cu o crucificare“?. Această conclu- 
zie e sprijinită de scrierile sfântului Iustin martirul, un cres- 
tin de la jumătatea secolului II d.Cr. În dialogul său cu un 
rabin iudeu pe nume Tryphon, Iustin afirmă: 


1. Joseph Tabory, „The Crucifixion of the Paschal Lamb“, Jewish 
Quarterly Review 86: 3—4 (1996): 395-406. 
2. Tabory, „The Crucifixion of the Paschal Lamb“, 395. 

Căci mielul, atunci cand se frige, se așază tot în felul 
crucii. Într-adevăr, o suliță dreaptă se trece din părţile 
cele de jos până la cap si alta, iarăși, pe la spate, de care 
se atârnă si labele mielului. (Iustin martirul, Dialog 
cu Tryphon, XL)! 


Daca aceste descrieri ale mieilor de Paste din Misna si 
din Iustin sunt corecte — si nu este nici un motiv să ne 
indoim de acest lucru —, atunci Isus va fi avut de mai multe 
ori ocazia să asiste la „crucificarea“ micilor de Paste la Tem- 
plul din Ierusalim. Acesta este un aspect al Paștelui din 
zilele sale care nu este menţionat în Biblic si nici nu face 
parte din Sederul iudaic din zilele noastre, dar el poate să 
arunce o lumină asupra modului în care Isus își concepea 
propria moarte. 

După cum vom vedea de îndată, Isus avea să-și compare 
pătimirea si moartea cu moartea mielului de Paste. Un mo- 
tiv pentru care va fi făcut aceasta este că se aştepta ca felul 
morţii sale să fie asemănător cu cel al micilor de la Templu. 
Nu numai că i se va vărsa sângele, ci avea să fie și „crucificat“, 
trupul avea să-i fie pironit pe lemnul unei cruci romane, ca 
al multor alti iudei dinaintea lui (cf. Marei 16, 24). 


Participare la întâiul Paste 


A treia diferență importantă dintre Paștele originar și tra- 
ditia ulterioară este că rabinii din Antichitate priveau fie- 
care celebrare anuală a Paștelui ca pe o cale de a participa 


1. Sfântul Tustin Martirul si filozoful, „Dialogul cu iudeul Try- 
fon“, trad. rom. Olimp N. Căciulă, în Apologeti de limbă greacă, 
Ed. Institutului Biblic si de Misiune Ortodoxă al B.O.R., Bucuresti, 
1980, 136. 

la primul exod. În vremea lui Isus, Paştele nu era doar o jert- 
fă, ci era și „un memorial“, „o aducere aminte“ (Exod 12, 14) 
prin care poporul evreu își amintea și totodată, într-un fel, 
aducea în prezent eliberarea dobândită pentru strămoşii lor 
la ieşirea din Egipt.! 

Cu trecerea veacurilor, acest dublu element de amintire 
a trecutului și de aducere a lui în prezent a ajuns să fie 
exprimat în diferite ritualuri consemnate în tradiţia iudaică 
veche. De exemplu, conform Misnei, la mijlocul mesei de 
Paste, fiul isi întreba tatăl: „De ce este noaptea aceasta dife- 
rita de alte nopţi? “, iar tatăl îi răspundea repovestind istoria 
lui Abraham si pe cea a exodului (Mișna, Pesahim 10,4). 
Tatăl mai amintea de exod si când explica înţelesul diferitelor 
elemente ale mesei de Paște. Spunea în ce fel Paştele aducea 
aminte de „trecerea“ lui Dumnezeu pe lângă casele israe- 
litilor, cum pâinea nedospită aduce aminte de izbăvirea din 
Egipt şi cum ierburile amare amintesc de suferinţele po- 
porului înrobit (Mișna, Pesahim to, 5). Toate acestea laolaltă 
nu doar priveau în urmă spre experienţa originară a eliberării, 
ci, într-un fel, o aduceau în prezent: 


În fiecare generaţie omul trebuie să se vadă pe sine ca 
iesit el însuși din Egipt, căci e scris... „Pentru ceea ce a 
făcut Domnul pentru mine când am ieşit din Egipt“ 
(Exod 13, 8). Așadar, trebuie să aducem mulţumire 
[...] şi să-l binecuvântăm pe Acela care a săvârșit 


1. „Este sigur [...] că seder-ul de Paste a fost de timpuriu im- 
pregnat de ideea memorialului, care implică nu doar o trecere indi- 
ferentă în revistă a unor evenimente trecute, ci o retrăire a lor (vezi, 
de ex. Exod 12, 14; 13, 3. 9; Deuteronom 16, 3; Jub 49, 7; Iosephus, 
Ant. 2)“ — Joel Marcus, The Gospel According to Mark (Anchor Yale 
Bible; Doubleday, New York, 2009). 

toate aceste minuni pentru părinţii noștri și pentru 
noi. Ne-a adus din robie la libertate, din mâhnire la 
veselie, din jale la sărbătoare, din întuneric la lumină 
mare, din sclavie la răscumpărare; de aceea să spunem 
în fata lui: Aleluia. (Misna, Pesahim to, 5) 


Din aceste cuvinte, se vede limpede că, pentru evreii din 
vechime, sărbătoarea de Paşte nu era simplă amintire a ceea 
ce a făcut Dumnezeu pentru strămoșii lor. Într-un chip 
tainic, ei priveau fiecare Paste, „în fiecare generaţie“, ca pe 
un mod de a lua parte la actul originar al izbăvirii. Deşi 
trăiau la veacuri distanţă de primul exod, tatăl vorbea despre 
eveniment ca despre ceva prin care ar fi trecut el însuși. 

Cu alte cuvinte, când sărbătoreau Paştele, vechii evrei 
nu doar isi aduceau aminte de exod, ci participau efectiv la 
el. Din perspectiva lor, indiferent cât timp trecuse de pe 
vremea lui Moise, mântuirea dobândită la exod era nu doar 
pentru „părinţii noștri“, ci „pentru noi“. Și principalul mod 
de a-și aminti de evenimentul originar al izbăvirii si de a 
lua parte la el era, desigur, însăși ţinerea Pastelui.! 


Paștele lui Mesia 


Ultima diferenţă dintre Paştele originar și tradiţia iudaică 
este faptul că o parte a acesteia din urmă leagă sărbătoarea 
Paștelui de venirea lui Mesia si de zorii erei mântuirii. 

De exemplu, într-un vechi comentariu la Cartea Exodu- 
lui, Rabbi Iosua ben Hanania, care era dintr-o familie 
preoțească și slujise la Templu înainte de distrugerea lui, 


1. Ediţii mai târzii ale Mişnei adaugă: „Nu doar pe strămoşii 
nostri i-a răscumpărat El, ci si pe noi împreună cu ei“ (Mișna, Pesahim 
10, 5), citat în Idelsohn, Jewish Liturgy and Its Development, 183. 

spune: „În noaptea aceea au fost izbaviti şi în acea noapte 
vor fi izbăviţi“ (Mekilta la Exod 12, 42). Cu alte cuvinte, 
izbăvirea viitoare va avea loc în aceeași noapte ca si cea 
iniţială: în noaptea de Paste. În aceeași ordine de idei, în 
vechiul comentariu iudaic Midraş Rabbah, Dumnezeu 
spune poporului său: „Chiar în acea noapte“ — adică în 
noaptea de Paste — „să știți că vă voi izbăvi“ (Exodus Rabbah 
18, 11). Şi iarăși: „Mesia, care este numit «Întâiul», va veni 
în luna întâi“ (Exodus Rabbah 12, 42, făcând aluzie la Isaia 
41, 27). „Luna întâi“ din anul liturgic evreiesc este luna 
Nisan, când se celebrează Paștele. Toate aceste tradiţii rabi- 
nice sunt în mod vădit bazate pe faptul că în Biblie noaptea 
de Paşte este numită „noapte de veghe“ (Exod 12, 42). Pri- 
mul Paste a fost o noapte de veghe din pricina venirii inge- 
rului nimicitor. Mai târziu, în tradiţia iudaică, Paștele a 
devenit o noapte de veghe pentru venirea lui Mesia şi pentru 
izbăvirea pe care avea s-o aducă el. 

Din nou găsim mărturii despre o veche credință iudaică, 
în scrierile creştine timpurii. Sfântul Ieronim, despre care 
se poate spune că a fost cel mai mare biblist din Biserica pri- 
melor veacuri (cca 400 d.Cr.), este conştient de legătura 
dintre Paştele evreiesc si venirea lui Mesia: 


Este o tradiţie la evrei că Mesia va veni la miezul 
nopții, la vremea când s-a sărbătorit pentru prima 
dată Paștele, în Egipt. (Ieronim, Comentariu la Matei 
4, despre 25, 6) 


1. Apud Joachim Jeremias, The Eucharistic Words of Jesus, tr. Nor- 
man Perrin (SCM Press, London, 1966), 206-207. Pentru Rabbi 
loşua ben Hanania, vezi Neusner, Dictionary of the Ancient Rabbis, 
259-264. 

2. Citat în Jeremias, The Eucharistic Words of Jesus, 206. 

In lumina unor asemenea mărturii iudaice si creștine, 
biblistul modern Joachim Jeremias spune următoarele 
despre Paștele lui Mesia: 


Celebrarea iudaică de Paşte din vremea lui Isus este 
și retrospectivă si prospectiva. În această sărbătoare, 
poporul lui Dumnezeu isi amintește de crutarea 
caselor însemnate cu sângele mielului pascal și de eli- 
berarea din robia egipteană. Totodată, Paștele este o 
aşteptare a eliberării viitoare pentru care eliberarea din 
Egipt este prefigurarea. Această tipologie este o con- 
ceptie care „într-un mod foarte cuprinzător a deter- 
minat în vechime, mai mult decât orice altceva, forma 
pe care a luat-o învățătura despre mântuirea defini- 
tivă“. Mesia vine într-o noapte de Paste!! 


Mesia vine în noaptea de Paste si Dumnezeu își va izbavi 
poporul în aceeași noapte. Având în minte aceste credinţe 
iudaice, putem acum să ne îndreptăm către ceea ce a făcut 
Isus la ultima sa masă de Paşte, la începutul pătimirii sale. 


ISUS ȘI NOUL PAŞTE 


Având în vedere toate acestea, putem face acum legături 
între Paștele biblic, vechea tradiţie iudaică si cuvintele si 
faptele lui Isus. Dacă Isus se vedea pe sine inaugurând un 
nou exod și dacă se aștepta ca noul exod să fie precedat de 
un nou Paste, atunci când socotea El că urma să aibă loc 
acest nou Paște? Dacă privim la Evanghelii, există un singur 
răspuns posibil: la Cina cea de taină, când Isus a celebrat 


1. Jeremias, The Eucharistic Words of Jesus, 206-207. 

ultimul Paste din viata sa, chiar înainte de „exodul“ său pe 
care avea să-l „împlinească în Ierusalim“ (Luca 9, 31). 

După cum am sugerat mai sus, la Cina cea de taină Isus 
nu săvârșea pur si simplu un alt memorial al exodului din 
Egipt, oricât de important ar fi fost, ci instituia, în mod 
deliberat, un nou Paste, prin care avea să fie, în sfârșit, pus 
în mișcare noul exod. Pentru a vedea limpede acest lucru, 
trebuie să fim atenţi în ce privinţe Cina cea de taină era 
asemănătoare cu alte mese de Paste si în ce privinţe era 
diferită. Concentrându-ne asupra acestor asemănări și deo- 
sebiri, vom vedea că Isus tinea vechiul Paste al legămân- 
tului și, totodată, împlinea așteptarea unui nou Paşte, Paștele 
lui Mesia. 

Prima asemănare: Isus a celebrat Cina cea de taină în 
noaptea de Paste, când evreii mâncau mielul.! Înainte de a 


1. Mentionez aici că multi exegeti moderni se îndoiesc de faptul 
că Cina de pe urmă ar fi fost într-adevăr un ospăț de Paşte, în ciuda 
mărturiei explicite a evanghelistilor Marei, Marcu si Luca. Această 
îndoială izvorăşte dintr-o aparentă contradicţie cronologică între Evan- 
ghelia după Ioan si sinoptici. Pentru o analiză a problemei, vezi 
Jeremias, The Eucharistic Words of Jesus, 15-88. Într-un studiu mai 
amplu despre Isus şi Cina de pe urmă, pe care urmează să-l public 
(Eerdmans, Grand Rapids), voi dovedi cu argumente că această contra- 
dictie se bazează pe interpretarea greșită a cuvântului Paste din 
Evanghelia după Ioan şi că toate cele patru Evanghelii identifica de 
fapt Cina de pe urmă cu un ospăț pascal. Pentru această soluţie, vezi 
de ex. Craig L. Blomberg, The Historical Reliability of John’s Gospel: 
Issues & Commentary (InterVarsity, Downers Grove, Ill., 2001), 
193-194; 238-239; 246-247; Barry D. Smith, „The Chronology of the 
Last Supper“, Westminster Theological Journal 53 (1991), 29-45; C.C. 
Torrey, „The Date of the Crucifixion According to the Fourth Gospel“, 
Journal of Biblical Literature 50 (1931), 227—241; idem, „In the Fourth 
Gospel the Last Supper Was a Passover Meal“, Jewish Quarterly 

descrie Cina însăși, Evangheliile identifică, într-un mod 
explicit şi repetat, Cina de pe urmă cu o masă pascală: 


În prima zi a azimelor, s-au apropiat ucenicii de Isus 
spunându-i: „Unde vrei să-ţi pregătim ca să mănânci 
Paştele?“ Iar EI le-a spus: „Mergeţi în cetate, la cutare, 
si spuneţi-i: «Învățătorul zice: Ceasul meu este aproape. 
La tine voi face Paştele, cu ucenicii mei.»“ Şi ucenicii 
au făcut precum le poruncise Isus și au pregătit Paștele. 
(Matei, 26, 17—19) 


In prima zi a Azimelor, când se jertfea mielul de Paşte, 
ucenicii săi i-au spus: „Unde vrei să mergem să pre- 
gătim ca să mănânci Paştele?“ (Marcu 14, 12) 


Şi când a venit ceasul, s-a așezat la masă și apostolii 
împreună cu El. Şi le-a spus: „Cu dor am dorit să mä- 
nânc cu voi acest Paste mai înainte de pătimirea mea“. 
(Luca 22, 14-15) 


Aici vedem foarte limpede că Cina de pe urmă a lui 
Isus a avut loc îndată după „jertfa“ mieilor de Paște, când 
ucenicii au pregătit Odaia de Sus pentru celebrarea Paste- 
lui (în greacă pascha). Evanghelistii se străduiesc să accen- 
tueze acest lucru: ca iudei care respectau tradiţia, Isus și 
ucenicii săi au ţinut sărbătoarea Paștelui în noaptea dina- 
intea morţii lui. 

În al doilea rând, pentru cine e familiarizat cu masa de 
Paşte a evreilor, sunt numeroase asemănări de detaliu ușor 





Review 42 (1951-1952), 237-250; Cornelius a Lapide, S.J., Commentary 
on the Four Gospels, 4 vol. (Fitzwilliam, Loreto, N.H., 2008 [orig. în 
jurul anului 1637]); 2: 522-526; 4: 512-513; Toma de Aquino, Summa 
Theologica, Pars III, Q. 46, art. 9. 

de depistat.! De exemplu, Isus şi ucenicii săi se află la aceasta 
cină /a Ierusalim, nu la Betania, unde stătuseră până atunci 
(Marcu 14, 13; loan 18, 1). Acest lucru se potriveşte cu tradiţia 
conform căreia Paştele trebuia mâncat în interiorul cetăţii 
Ierusalimului. Isus și cei doisprezece au celebrat Cina cea 
de taină seara, ceva specific pentru masa de Paşte, care se 
mânca, de obicei, „spre seară“ (Deuteronom 16, 6). Isus si 
ucenicii săi au băut vin la Cina cea de taină: vinul era cerut 
de Paştele evreiesc, spre deosebire de apa care se bea la me- 
sele obișnuite (Mișna, Pesahim 10, 1). Poate — şi acesta e lucrul 
cel mai important — faptul că Isus explică semnificația pâinii 
trimite la Paste. Cum am văzut mai sus, de Paste, tatăl 
răspundea întrebărilor fiului său explicând înţelesul pâinii 
nedospite (Exod 12, 26-27; Misna, Pesahim 10, 5). În sfârșit, 
Cina cea de taină s-a încheiat cu „cântarea psalmului“ (Matei 
26, 30; Marcu 14, 26). Este vorba de Psalmul 118, cunoscut 
ca „Hallelul Mare“, care, în tradiţia iudaică, se cânta spre 
sfârșitul mesei de Paste. 

Însă Cina cea de taină a fost şi diferită — radical diferită — 
de o masă obișnuită de Paste. Orice evreu din vechime, in- 
clusiv apostolii, putea să-şi dea uşor seama de acest lucru. 
În primul rând, Paştele se celebra în familie, tatăl acţionând 
în calitatea sa de cap al acesteia. La Cina cea de taină, Isus 
a acţionat ca gazdă și conducător al celor doisprezece, deși 
nu era tatăl nici unuia dintre ucenici. Mai mult, la un Paște 
obișnuit, accentul se punea pe legământul lui Dumnezeu 
cu Avraam, pe ieșirea din Egipt si pe intrarea în Pământul 


1. Joachim Jeremias găsește paisprezece paralele între Cina de pe 
urmă si Paștele iudaic, in The Eucharistic Words of Jesus, 41-62. Citez 
aici doar câteva dintre ele. 

2. Vezi Jeremias, The Eucharistic Words of Jesus, 42—43, citând 
Deut. 16, 7; Jub. 49, 16—21; m. Pes. 5, 10; 7, 12; 10, 1; t Pes. 6, 11 etc. 

Fagaduintei. Isus a vorbit însă de „legământul cel nou“ pro- 
rocit de leremia, ce avea să se împlinească în era mântuirii 
(1 Corinteni 11, 25; Ieremia 31, 31-33). Poate, lucrul cel mai 
semnificativ: la un Paște obișnuit întreaga liturgie se des- 
fasura în jurul trupului și sângelui mielului de Paste. Mai 
întâi, mielul era înjunghiat si preoţii de la Templu îi vărsau 
sângele pe altar. Apoi, evreii aduceau trupul mielului de la 
Templu si pregăteau masa de Paste, iar tatăl îi explica sem- 
nificatia în timpul mesei. La Cina cea de taină, Isus a facut 
ceva cu totul diferit. Prin cuvintele de explicare, El a mutat 
accentul de la trupul si sângele mielului de Paste (care nu 
este nici măcar menţionat) spre propriul său trup si sânge. 

Simtim şi mai mult puterea acestei diferente dacă facem 
o comparaţie între cuvintele lui Isus la Cina cea de taină și 
alte descrieri ale vechiului Paşte iudaic. De exemplu, relatând 
felul în care se desfășura Paştele pe vremea când mai exista 
încă Templul, Mișna se concentrează asupra „trupului“ 
mielului de Paste: „Rabbi Eliezer, fiul lui Rabbi Tadoc, spu- 
ne [...]. Şi în Templul sfânt aduceau în fata lui trupul ofran- 
dei de Paste“ (Mişna, Pesahim 10, 3—4). 

Comparati aceasta cu ceea ce spune Isus la Cina cea de 
taină: „Pe când mâncau, luând Isus pâinea, a binecuvantat-o, 
a frant-o şi, dand-o ucenicilor, a spus: «Luaţi, mâncaţi: acesta 
este trupul meu»“ (Matei 26, 26). 

La fel, înainte de dispariţia Templului, apogeul jertfei 
de Paste era turnarea sângelui mielului de către preoţi. Tot 
Mișna descrie acest lucru cu amănunte izbitoare: 


Ofranda de Paşte era injunghiata în trei grupuri [...]. 
Când intra primul grup si se umplea curtea Tem- 
plului, porţile curţii se închideau [...]. Preoţii stăteau 
în şiruri, având în mâini lighene de argint şi lighene 
de aur. Într-un şir, toate lighenele erau de argint şi, 

in alt sir, toate lighenele erau de aur [...]. Un israelit 
îşi injunghia ofranda, iar preoţii adunau sângele. Preo- 
tul trecea ligheanul celui de lângă el si acesta celuilalt, 
fiecare primind un lighean plin şi dând înapoi unul 
gol. Preotul cel mai apropiat de Altar vărsa sângele, cu 
o singură mişcare, la baza acestuia [...]. Când ieşea pri- 
mul grup, intra al doilea, iar când ieșea al doilea grup, 
intra al treilea [...]. Levitii cântau Hallelul. Cand îl ter- 
minau, îl luau de la început. (Mișna, Pesahim 5, 5-7) 


Vărsarea sângelui mieilor de Paşte trebuie să fi fost o 
privelişte într-adevăr infricosatoare, mai ales dacă se jertfeau 
în jur de două sute de mii de miei. Din nou, comparati axa- 
rea pe sângele mieilor în relatarea rabinilor cu ceea ce spune 
Isus la Cina cea de taină: 


Şi luând potirul si aducând mulţumire, le-a dat lor 
spunând: „Beţi din acesta toţi: acesta este sângele meu, 
al Legământului, care pentru multi se varsă spre iertarea 
păcatelor.“ (Matei 26, 27-28) 


Când comparăm acţiunile lui Isus cu aceste tradiţii 
iudaice antice, nu e greu să ne imaginăm ce voia El să ex- 
prime. Prin cuvintele rostite la Cina cea de taină asupra 
pâinii si vinului, Isus spune fără echivoc: „Eu sunt noul miel 
de Paste al noului exod. Acesta este Paştele lui Mesia si Eu 
sunt noua jertfă“. 

Daca aceasta interpretare este corecta, atunci implicatiile 
sunt enorme. In primul rand, se vede ca Isus nu doar a ti- 
nut Paștele evreiesc, ci l-a si modificat in mod voit, insti- 
tuind, astfel, un nou Paste. Ca evreu, sarbatorise Pastele de 
multe ori până atunci, știa foarte bine ce face schimbându-l 
de această data. Arata că nu e un Paste obișnuit; era Paștele 
lui Mesia, noaptea în care unii evrei credeau că Israel va fi 

in sfârșit „izbăvit“ (Exodus Rabbah 18,11). De aceea Isus 
poate spune că sângele sau — nu cel al mielului de Paşte — 
se va vărsa spre iertarea păcatelor. 

Al doilea semn că Cina cea de taină era un nou Paste 
este porunca lui Isus ca gesturile sale să fie repetate. Cand 
le-a spus ucenicilor „Faceţi aceasta în amintirea mea“ (1 Co- 
rinteni 11,25), făcea ecou poruncii lui Dumnezeu de a ţine 
vechiul Paște ca „aducere aminte“ în veac (Exod 12,14). Prin 
aceste cuvinte, el le poruncea ucenicilor săi să perpetueze 
această nouă jertfă de Paste în viitor. Desi riscăm să nu 
băgăm de seamă, prin această poruncă Isus restaura, de fapt, 
preoţia originară a celor douăsprezece triburi ale lui Israel. 
Orice evreu din vechime ştia că numai preoţii puteau să 
„verse“ sângele (Matei 26, 27-28); însă tocmai acest lucru 
le-a poruncit Isus ucenicilor să săvârșească în amintirea sa. 
În mod semnificativ, desi jertfirea mieilor de Paste la Templu 
a încetat atunci când romanii au distrus Ierusalimul în anul 
70 d.Cr., jertfa pe care Isus le-a poruncit ucenicilor s-o adu- 
că „în amintirea“ sa continuă până astazi.! 

Pe scurt, aşezându-și propriul trup şi sânge în centrul 
noului Paște, Isus a revelat că se socotea pe sine drept noul 
miel de Paște. După cum a spus acum mai bine de cincizeci 
de ani marele savant luteran Joachim Jeremias?, prin ceea 
ce a săvârșit în Cenacol, Isus le spunea ucenicilor săi: „Mă 
duc la moarte ca adevărata jertfă de Paște.“ Prin aceste 
cuvinte, Isus a revelat că se socotea pe sine drept mielul de 
parte bărbătească, fără meteahnă, care avea să fie dat morţii 
pentru ca alţii să aibă viata. 


1. În Sederul iudaic modern, obiceiul nu este să se mănânce un 
miel, ci la ospatul de Paste se mănâncă piciorul din fata (ebr. zeroah) 
al mielului, în amintirea mielului ce se jertfea odinioară în Templu. 
Vezi, de ex. Cecil Roth, ed. The Haggadah (Soncino, London, 1934). 

2. Jeremias, The Eucharistic Words of Jesus, 224. 

TREBUIE SA MANCATI MIELUL 


Tinand seama de toate acestea, ne putem intoarce la 
intrebarile noastre initiale despre misterul Cinei de taina. 
Cum de Isus, iudeu care tinea Legea, le-a putut porunci 
ucenicilor să-i mănânce trupul si să-i bea sângele? 

Răspunsul se află, partial, în ceea ce gândea Isus despre 
sine si despre cele ce aveau să i se întâmple. Când studiem 
îndeaproape Cina cea de taină, descoperim că Isus se socotea 
pe sine nu numai ca mult asteptatul Mesia, „Fiul Omului“ 
(Marcu 14, 61-62; Daniel 7, 14). Se socotea și ca noul miel de 
Paste, care avea să fie jertfit pentru a inaugura noul exod si 
al cărui sânge avea să fie vărsat spre iertarea păcatelor. Poate 
că acesta este motivul pentru care se aștepta nu doar să fie 
executat, ci crucificat, asa cum erau crucificati micii de Paste 
la Templul din Ierusalim. Motivul pentru care e importantă 
identificarea lui Isus cu mielul este că, după cum am văzut, 
atât în Vechiul Testament, cât și în vechea tradiţie iudaică, 
jertfa mielului de Paște nu se încheia prin moartea lui. Se 
încheia cu o masă, la care era mâncată carnea mielului ce 
fusese ucis. Așadar, dacă Isus se socotea pe sine noul miel, 
nu era nefiresc să vorbească despre sângele său care se varsă 
şi să le poruncească ucenicilor să-i mănânce carnea. 

Desigur, ne întrebăm imediat dacă Isus intenţiona ca 
aceste cuvinte ale sale să fie înțelese în sens realist, sau numai 
simbolic. Când a spus cuvintele „Acesta este trupul meu“, 
oare a vrut să spună numai „Acesta reprezintă trupul meu“? 
Sau a socotit Cina cea de taină drept una dintre ultimele mi- 
nuni pe care avea să le savarseasca, în care avea să preschimbe, 
cu adevărat, pâinea şi vinul în trupul și sângele său? S-a 
aşteptat într-adevăr ca ucenicii să-i mănânce carnea, sub 
forma pâinii? 

Nesfarsite batalii s-au dat pentru semnificatia cuvantului 
„este“ de aici, toate fără folos. Totuși, dacă punem cuvintele 
lui Isus ĉn context, putem descoperi o posibilă soluţie. Deoa- 
rece contextul cuvintelor lui este clar: este Pastele iudaic. 
Aşadar, să privim din nou la Paşte. În Vechiul Testament, 
a fost vreodată suficient doar să fie jertfit mielul? Nu. 
Trebuia mâncată carnea mielului pentru ca jertfa să fie 
completa? Da. Putea fi de ajuns un simbol al cărnii mielului? 
Acum stim că răspunsul este negativ. 

Cu alte cuvinte, Isus ştia foarte bine ce ştia orice evreu 
din secolul I: de Paste, nu trebuia doar să injunghii mielul 
pentru a îndeplini legea lui Dumnezeu, pentru a fi salvat 
de la moarte, ci trebuia să mănânci mielul. Ca la vechiul 
Paşte de la primul exod, la fel și la noul Paște al lui Mesia. 
Diferenţa principală dintre cele două este că, de noul Paşte, 
mielul este o persoană și sângele rascumparator este sângele 
lui Mesia. 

Dacă stăruie vreo îndoială cu privire la această legătură 
dintre moartea lui Isus ca miel pascal şi mâncarea cărnii lui 
la Cina cea de taină, este important să ne amintim că exact 
asa era înţeleasă Euharistia în secolul I de unul dintre cei mai 
buni evrei din creștinătatea primară: apostolul Pavel. În 
prima sa scrisoare către Corinteni, el spune: 


Cristos, mielul nostru de Paste, a fost jertfit. De aceea, 
să prăznuim sărbătoarea! (1 Corinteni 5, 7—8) 


Potirul binecuvântării, pe care-l binecuvântăm, nu 
este oare impartasire cu sângele lui Cristos? Pâinea pe 
care o frangem nu este oare impartasire cu trupul lui 
Cristos? (1 Corinteni 10, 16) 


In ambele afirmatii, Pavel se refera la Cina Domnului. 
In primul citat, nu numai că-l identifică pe Isus ca noul 

„miel de Paste“ care a fost jertfit, ci arată şi că celebrarea 
„sărbătorii“ euharistice se bazează pe identitatea de miel a 
lui Isus. Poate de aceea, în citatul al doilea, Pavel poate să 
spună fără şovăire că Euharistia este o impartasire reală cu 
trupul și sângele lui Isus. Pentru Pavel, care priveşte Cina 
cea de taină cu ochii unui evreu, ea nu este nimic altceva 
decât un nou Paște. Cristos, „mielul nostru de Paște“, a fost 
jertfit; prin urmare, creștinii trebuie să prăznuiască noua 
„sărbătoare“ de Paşte a trupului și sângelui său. 

Pe scurt, întocmai cum evreii din vechime priveau Paștele 
ca pe o participare la exodul din Egipt, sfântul Pavel si alti 
creştini de la începuturi priveau Euharistia ca pe o parti- 
cipare reală şi la Cina de pe urmă si la moartea lui Isus. 

Totuși, Paștele nu este singura cheie care desluseste 
misterul Cinei de pe urmă. Nici nu răspunde la toate între- 
bările pe care le-am putea pune. În primul rând, dacă accep- 
tăm că Isus se socotea pe sine mielul de Paște, cum putea 
EI să le dea cu adevărat ucenicilor carnea sa s-o mănânce? 
N-ar însemna asta canibalism? Și cum este cu legea mozaică 
ce interzice să se bea sânge? Sângele mieilor de Paşte era 
vărsat pe altar, nu era niciodată băut. Vom încerca să răspun- 
dem la aceste întrebări în capitolul următor. Căci Isus a 
vorbit despre Cina cea de taină nu doar ca despre noul Paște, 
ci şi ca despre noua mană din cer. 


4 
MANA LUI MESIA 


Acum, dupa ce am privit la Cina de pe urma prin len- 
tilele noului Paste, se ridica alte intrebari. De exemplu, daca 
Isus s-a privit pe sine ca inaugurând noul exod, ce hrană se 
gândea că va fi data pentru călătorie? 

Amintiti-va ca, in Vechiul Testament, poporul lui Israel 
nu s-a dus din Egipt direct in pamantul fagaduintei. Cala- 
toria sa a însemnat ani de peregrinare prin pustiu — mai 
exact, patruzeci de ani (Numeri 32, 13). Cunoscuta de evreii 
din vechime ca „peregrinarea prin pustiu“, această călătorie 
a fost o vreme de mari încercări si de mari suferințe. În acei 
ani, fidelitatea israeliților fata de Dumnezeul lor a fost pusă 
la încercare în repetate rânduri. Şi, în acel timp petrecut în 
pustiu, Dumnezeu i-a susţinut zilnic dându-le o hrană 
specială: mana din cer. 

În acest capitol, ne vom îndrepta spre cea de-a doua 
cheie pentru dezlegarea misterului Cinei de taină: așteptarea 
evreilor din vechime după noua mană din ceruri. După 
cum vom vedea, așa cum Isus a folosit credinţe despre Paş- 
tele ebraic pentru a revela natura sacrificială a Cinei de pe 
urmă, la fel a folosit şi speranţa privitoare la o nouă mană — 
mana lui Mesia — pentru a revela natura suprafireasca a 
Euharistiei. 

Un motiv pentru care este important sa fie explorata 
această legătură dintre mană si Cina cea de taină este faptul 
că discuţiile despre învățătura euharistica a lui Isus tind 
uncori să se învârtă numai în jurul mielului de Paste. Desi- 
gur, Paştele este foarte important, după cum am văzut. 
Totuşi, este semnificativ că, atunci când Isus a dat cea mai 
detaliată învăţătură despre ce avea să facă la Cina cea de 
taină, El nu s-a referit la mielul de Paste. S-a referit, în schimb, 
la mana din timpul exodului, la pâinea suprafirească din 
cer pe care le-a dat-o Dumnezeu israeliților în pustiu (vezi 
loan 6, 35-59). Mai mult, a si făgăduit că le va da o mana 
nouă acelora care cred în El. 

Pentru a vedea importanța acestei mane noi, va trebui 
să ne întoarcem iarăși și să cercetăm ce este cu mana din cer 
atât în Vechiul Testament, cât si în vechea tradiție iudaică.! 


MANA DIN CHIVOT 


Povestea manei din Vechiul Testament este bine cunos- 
cută, dar merită să fie reluată. Se găsește in Exod 16, imediat 
după istorisirea de neuitat despre trecerea Mării Roşii. In 
acea istorisire, citim: „Astfel a izbăvit Domnul în ziua aceea 
pe Israel din mâinile egiptenilor, si Israel a văzut lesurile 
egiptenilor pe țărmul mării. A văzut Israel fapta cea puter- 
nică pe care a făcut-o Domnul împotriva egiptenilor si 
poporul s-a temut de Domnul si a crezut în Domnul și în 
Moise, slujitorul lui.“ (Exod 14, 30-31) 


1. Studii despre mană: Bruce J. Malina, The Palestinian Manna 
Tradition (Brill, Leiden, 1968); R. Meyer, ,,manna“in Gerhard Kittel, 
ed., Theological Dictionary of the New Testament, 10 vol. (Eerdmans, 
Grand Rapids, 1967), 4: 462-466. 

Cu inecarea cailor si carelor faraonului, plecarea din Egipt 
a fost definitivă. Faraonul nu avea să-i mai caute. Atunci a 
început sarcina dificilă de a ajunge în pământul fagaduintei. 
Şi de-abia porniseră la drum, că israelitii au și început să se 
plângă: 


Şi a cârtit toată obștea fiilor lui Israel împotriva lui 
Moise şi împotriva lui Aaron în pustiu. Fiii lui Israel 
le spuneau: „De ce nu ne-a fost dat să murim de 
mâna Domnului în tara Egiptului, când sedeam lângă 
oala cu carne și mâncam pâine pe săturate? Căci voi 
ne-ati adus în pustiul acesta, ca să moară toată mul- 
timea aceasta de foame.“ (Exod 16, 2-3) 


La prima vedere, aceasta reactie pare greu de crezut. Cu 
putin înainte, israelitii fuseseră martori la felul în care îi 
eliberase Dumnezeu în apele Mării Roşii şi cântaseră „Cân- 
tarea lui Moise“ ca aducere de mulțumire (Exod 15). Acum, 
după ce au petrecut un timp foarte scurt în pustiu, încep 
„să cârtească“ împotriva celor care îi eliberaseră. Făcând 
aceasta, spuneau de fapt: „În Egipt, chiar dacă primeam bice 
pe spate, aveam cel putin burtile pline cu mâncare.“ Ironia 
aici este, desigur, că, după relatarea biblică, israelitii au ple- 
cat din Egipt cu „foarte multe animale — turme si cirezi* 
(Exod 12, 38). De ce nu mâncau pur și simplu din ele? Deși 
putem doar să speculăm, motivul era, poate, că israelitii vedeau 
încă în aceste animale un fel de „zei“, cei la care se închi- 
naseră (și astfel refuzau să-i ucidă) în timpul şederii în Egipt. 
Amintiti-va că nu va trece mult și-și vor face un vitel de 
aur din avutul lor și-i vor aduce închinare ca unui dumnezeu 
(Exod 32). Se vede treaba că Dumnezeu îi scosese din Egipt, 
dar nu scosese încă Egiptul din ei. 

În orice caz, în loc să răspundă la răzvrătirea israeliților 
cu nimicirea lor, Dumnezeu a săvârșit o minune și le-a 

oferit un dar. Desi povestea manei este bine cunoscuta, tre- 
buie să o recitim cu grijă, dând mare atenţie unor elemente 
care tind să fie trecute cu vederea: 


Atunci Domnul i-a spus lui Moise: „lată, Eu voi face 
să plouă peste voi pâine din cer, iar poporul să iasă 
zilnic şi să-şi adune cât îi trebuie pentru o zi, pentru 
că voiesc să-i pun la încercare: oare vor umbla după 
legea mea, sau nu? Iar în ziua a șasea, când vor pregăti 
ce și-au adunat, va fi de două ori ceea ce au strâns zi 
cu zi...“ Şi Domnul a grăit către Moise zicând: „Am 
auzit cârtelile fiilor lui Israel! Vorbeste-le si spune-le: 
«Seara o să mâncaţi carne si dimineața o să vă săturaţi 
de pâine şi veţi şti că Eu sunt Domnul Dumnezeul 
vostru.» “ Şi, în aceeași seară, au venit prepelite si au 
acoperit tabăra, iar a doua zi dimineaţa era un strat 
de rouă în jurul taberei. Şi s-a ridicat stratul de rouă 
şi iată, pe fata pustiului, ceva mărunt, niște graunte, 
ca o chiciură pe pământ. Fiii lui Israel au văzut-o si 
au zis unii către alţii: Man hu, „Ce este aceasta?“, pentru 
că nu știau ce este. Dar Moise le-a spus: „Aceasta este 
pâinea pe care v-a dat-o Domnul spre mâncare”. (Exod 


16, 4—5. 11-15) 


Sunt aici cel putin patru calitati ale manei pe care este 
important sa le subliniem. 

In primul rand, ar trebui sa fie de la sine inteles ca, in 
Vechiul Testament, mana din pustiu nu era o pâine obis- 
nuită. Era o miraculoasă „pâine din cer“ dată direct de Dum- 
nezeu poporului său ca s-o mănânce. Trebuie să mentionez 
acest lucru deoarece în ultimele două secole a devenit foarte 
la modă să se identifice mana cu o substanţă naturală secre- 
tată de tamarisc sau de o insectă din pustiu care se hrănește 

cu frunze de tamariscl. Această teorie pare sa fi izvorât 
dintr-un scepticism tipic modern cu privire la minuni, nu 
fiindcă ar spune ceva de acest fel Cartea Exodului. Din 
nefericire, această idee a devenit atât de răspândită, încât 
multă lume nu se mai gândește la mană ca la o pâine 
miraculoasă, ci ca la produsul unei plante. 

Totuşi, dacă citeşti cu atenţie relatarea biblică, natura 
miraculoasă a manei este indiscutabilă, din cel puţin patru 
motive. În primul rând, este numită „pâine din ceruri“, 
sugerându-i-se originea supranaturală. Şi, mai important, 
indiferent câtă mană adunau israelitii, măsura întotdeauna 
un omer (cam un litru) si nu tinea niciodată mai mult de 
o zi (Exod 16, 16-20). Nu se întâmplă așa ceva cu sub- 
stantele naturale.” Pe langa aceasta, Vechiul Testament 
afirmă că mana a apărut zi de zi vreme de patruzeci de ani 
şi că minunea a încetat când israelitii au ajuns în Pămân- 
tul Fagaduintei (Iosua 5). Acest lucru nu se poate spune 
despre secrețiile sezoniere ale tamariscului, care au loc 
numai vreo două luni, vara.? În sfârșit, cel mai important 
este ca israelitii „nu au ştiut ce este“. De aceea i-au și spus 
„mană“, de la cuvintele ebraice man hu, „ce este aceasta?“. 
Dacă mana biblică ar fi fost un fenomen obișnuit, nu s-ar 
fi mirat de el. 


1. Vezi McKenzie, Dictionary of the Bible, 541. 

2. Chiar si Iosephus, care asemuieste mana cu o substanţă na- 
turală ce putea fi observată si în vremea sa „în tot ţinutul acela“ din 
Peninsula Arabică, recunoaşte că imposibilitatea de a aduna mai mult 
sau mai putin de un omer de mană, precum si stricarea ei după o 
zi, erau semne că această hrană era „dumnezeiască si minunată“ (Anti- 
chități 3, 30). 

3. Vezi H.St.]. Thackeray, Josephus: Jewish Antiquities Books 1-3 
(Loeb Classical Library; Harvard University Press, Cambridge and 
London, 1930), 335 nota b. 

Acum, dacă cititorul modern chiar crede sau nu că un 
astfel de miracol este posibil nu are prea mare importanta. 
Important este ca Vechiul Testament il descrie clar ca pe 
un miracol, iar Isus citea Vechiul Testament. El nu era un 
sceptic modern. Ca alti evrei din vechime, credea cu tarie 
că mana nu fusese o simplă substanţă naturală, ci o pâine 
supranaturală din cer. El va fi cunoscut imnul din Cartea 
Psalmilor care spune: 


[Dumnezeu] a poruncit norilor de sus 
şi porţile cerurilor le-a deschis 
şi a plouat asupra lor mană spre mâncare, 
grânele cerurilor le-a dat lor. 
Pâinea îngerilor a mâncat-o omul, 
hrană le-a trimis din belşug. |...] 
Ei au mâncat și s-au săturat bine 
căci le-a dat ceea ce pofteau. 


(Psalm 78, 23-25. 29) 
În acelaşi sens spune si Cartea Intelepciunii: 


Cu pâinea îngerilor ai hrănit poporul tău, Doamne, 
şi i-ai dăruit fără trudă pâine pregătită din cer, 

având în sine toată desfătarea 
şi plăcută pentru orice gust. 

Şi hrana aceasta arăta către fii bunătatea ta fata de ei, 
iar pentru cel care o mânca avea gustul pe care îl 


dorea. 7 
(Cartea Intelepciunii 16, 20—21) 


Pe scurt, conform Vechiului Testament, mana nu era ni- 
mic altceva decât panis angelicus, „pâinea îngerilor“. Era pâine 
din cer dată de Dumnezeu, purtând în sine orice desfătare. 

În al doilea rând, deși se uită des acest lucru, darul manei 
a fost un miracol dublu. Dumnezeu le-a dat israeliților nu 

numai pâine din ceruri, le-a dat si carne din ceruri. Dimi- 
neata ei au mâncat mana, iar seara au mâncat carnea prepe- 
litelor care acopereau tabăra. Şi aceasta este o minune. După 
cum îi spune Domnul lui Moise: „Seara o să mâncaţi carne 
şi dimineaţa o să vă saturati de pâine si veţi sti că Eu sunt 
Domnul Dumnezeul vostru“ (Exod 16, 12). Pâine din cer 
şi carne din cer — acestea au fost darurile lui Dumnezeu pen- 
tru ei. Şi în Cartea Psalmilor se spune: „El a plouat asupra 
lor ca pulberea carne şi ca nisipul mărilor păsări înaripate“ 
(Psalmul 78, 27). Acest dublu aspect se va dovedi important 
la un moment dat când Isus va vorbi despre faptul că le va 
da ucenicilor carnea sa să o mănânce. 

În al treilea rând, israelitii nu numai că au mâncat mana 
ca hrană zilnică, dar au si păstrat-o, așezând-o în Cort. După 
cum am văzut mai devreme, Cortul era Templul portabil 
în care israelitii îi aduceau închinare lui Dumnezeu. Împărțit 
în trei, avea în centru Sfânta Sfintelor, în care se afla Chi- 
votul aurit al Legământului. Conform Cărţii Exodului, Dum- 
nezeu i-a poruncit lui Moise să aşeze acolo un vas cu mană: 


„lată ce a poruncit Domnul: «Să se păstreze un omer 
plin cu mană pentru urmaşii voştri, ca să vadă si ei 
pâinea pe care v-am dat-o s-o mâncaţi în pustiu, dupa 
ce v-am scos din tara Egiptului.» $i Moise i-a zis lui 
Aaron: „la un vas, pune în el un omer plin cu mană 
şi așază-l înaintea Domnului, ca să fie păstrat pentru 
urmașii voştri.“ După cum Domnul i-a poruncit lui 
Moise, Aaron l-a pus înaintea chivotului mărturiei, 
ca să fie păstrat. (Exod 16, 32—34) 


Prin aceasta, Dumnezeu le spunea israeliților că mana 
nu era doar miraculoasă, ci era sfântă. Într-adevăr, era cât se 
poate de sfântă — de o sfințenie atât de mare încât trebuia 

să fie păstrată chiar în Sfânta Sfintelor. Scopul păstrării manei 
nu era ca poporul s-o mănânce, ci ca să poată fi privită. Se 
păstra „ca ei să vadă pâinea“. Conform Epistolei către evrei, 
această mană sfântă era păstrată „într-un vas de aur“, chiar 
în Chivot, alături de tablele cu cele Zece Porunci si cu toia- 
gul lui Aaron care înflorise (Evrei 9, 4). E limpede că pentru 
orice evreu din Antichitate mana nu era o pâine obișnuită. 

În sfârşit, şi în al patrulea rând, dar nu cel mai puţin im- 
portant, mana din timpul exodului avea și un gust special. 
Scriptura spune: „Casa lui Israel a numit hrana aceasta 
«mană». Ea semăna cu bobul de coriandru; era albă şi avea 
gust de turtă cu miere“ (Exod 16, 31). 

Era ca „turtele cu miere“? De ce avea mana gust de miere? 
Răspunsul este simplu, dar important: era o pregustare a 
pământului făgăduinţei — „ţara ce siroieste de lapte si miere“ 
(Exod 3, 8). Cu alte cuvinte, prin intermediul manei, Dum- 
nezeu îi chema pe israeliți să-și pună încrederea în puterea 
lui de a le purta de grijă si de a-i duce în patrie. În fapt, le 
spunea: „Încredeţi-vă în mine, paziti poruncile mele, si vă 
voi duce în tara făgăduită lui Avraam, lui Isac si lui Iacob.“ 

Dacă există vreo îndoială despre această legătură dintre 
mană si pământul fagaduintei, este important să ne amintim 
că mana a fost un miracol temporar. Conform Cărţii lui 
Iosua, de îndată ce israelitii au ajuns în pământul făgădu- 
intei şi au putut sărbători Paștele acolo, mana a încetat: 


Fiii lui Israel şi-au așezat tabăra la Ghilgal si au prăz- 
nuit Paștele în ziua a paisprezecea a lunii, spre seară, 
în câmpia lerihonului. Iar a doua zi după Paste, au 
mâncat din roadele pământului azime și graunte 
prăjite: chiar în ziua aceea au mâncat. Și 4 încetat mana 
a doua zi, când ei au mâncat din roadele pământului 


MANA LUI MESIA 103 


şi fiii lui Israel n-au mai avut mană, ci au mâncat din 
recolta țării Canaanului în anul acela. (losua 5, 10-12) 


De ce s-a oprit minunea? De vreme ce se încheiase 
exodul, mana nu mai era necesară. Acum, când israelitii 
locuiau în pământul fagaduintei, nu mai aveau nevoie de 
o dovadă că Dumnezeu îi va duce cu siguranţă acolo. Acum, 
când poporul a gustat din rodul ţării, nu mai avea nevoie 
de pregustare. 

Pe scurt, când e vorba de exodul din Egipt, puţine lucruri 
sunt mai memorabile decât mana din ceruri. Conform 
Vechiului Testament, ea era multe lucruri: pâine minunată 
din ceruri, semn al fidelității lui Dumnezeu si pregustare a 
pământului fagaduintei. Iar în tradiţia iudaică mai târzie, 
ea a devenit unul dintre semnele principale a ceea ce avea 
să înfăptuiască Dumnezeu într-o zi, când avea să inaugureze 
noul exod și să-l trimită pe Mesia. 


PÂINEA LUMII CE VA SĂ VINĂ 


Când vrem să cercetăm locul manei în literatura iudaică 
veche extrabiblică, găsim o grămadă de texte, mult prea 
multe pentru a putea fi studiate aici.! Dar, pentru a înțelege 
învățăturile lui Isus despre mana cea noua din cer, se evi- 
dentiaza trei tradiţii. În primul rând, unii evrei credeau că 
mana dată israeliților nu era doar miraculoasă, ci și „preexis- 
tentă“. Exista dinainte de căderea lui Adam și a Evei (Gene- 
ză 3). În al doilea rând, o altă tradiţie susţinea că mana este 
o realitate supranaturală păstrată în Templul ceresc pentru 


1. Pentru un rezumat excelent, vezi Meyer, „manna“, vol. 4, 
426-466. Vezi şi Cecil Roth, „Manna“ in Encyclopedia Judaica, 16 vol. 
(Keter, Ierusalim, 1971), 11: 884-885. 

hrănirea poporului lui Dumnezeu. In sfârşit, în al treilea 
rând, exista o așteptare larg, răspândită ca Mesia, când avea 
să vină, să aducă iarăși miracolul manei. Mana care s-a oprit 
pe vremea lui Iosua avea să plouă din nou din cer. Înainte 
de a examina cuvintele lui Isus însuși, să privim o clipă la 
fiecare dintre aceste tradiţii. 


Mana de la începutul creaţiei 


Să începem cu începutul. În mai multe scrieri iudaice 
vechi găsim credinţa că mana din cer nu era doar din trecut, 
ci există de la începutul creaţiei. De exemplu, Mișna afirmă 
că „mana“ a fost dintre cele „zece lucruri create în ajunul“ 
celei de a șaptea zile a creaţiei, cel dintâi Sabat, împreună 
cu toiagul lui Aaron care a înflorit si cu tablele celor Zece 
Porunci (Mișna, Abbot 5, 6). Cam în același fel, un vechi 
Targum — traducere comentata a Scripturii folosită in 
sinagogă — adaugă acest element interesant în repovestirea 
Cărţii Exodului: 


Şi Domnul i-a spus lui Moise: „lată, Eu va voi cobori 
pâine din cer, pusă deoparte pentru voi încă de la 
început.“ (Targum Pseudo-lonatan la Exod 16, 4) 


Cand fiii lui Israel au văzut-o, au fost uimiti si au 
spus unul către altul: „Ce este aceasta?“ fiindcă nu 
ştiau ce este. lar Moise le-a spus: ,,Este pâinea pusă 
deoparte pentru voi de la început sus în ceruri, iar acum 
Domnul v-o dă ca să o mâncaţi“. (Targum Pseudo- 
Ionatan la Exod 16, 15)? 


1. Vezi Talmudul Babilonian, Pesahim 54a. 
2. Dupa traducerile lui Martin McNamara, M.S.C. Robert 
Hayward, Michael Maher M.S.C., Targum Neofiti 1: Exodus si 

E limpede că, pentru unii evrei din Antichitate, mana 
nu era doar un miracol trecător menit să-i hrănească pe 
israeliți în timpul exodului. Era pâine de la începutul lumii, 
dinainte de căderea lui Adam și a Evei. Existase deja în cer 
înainte ca păcatul și moartea să-și facă intrarea în istoria 
omenirii. 


În termeni teologici, aceasta înseamnă că unii rabini din 
vechime credeau că mana, existând încă din zorii creaţiei, 
era hrana desăvârșită, neatinsă de păcatul protoparintilor 
omenirii. Astfel, pentru iudaismul rabinic, mana exodului 
nu era doar o simplă minune, ci un fel de „întoarcere în 
Eden“, o întoarcere la starea creaţiei dinainte de coruperea 
ei prin păcat si moarte. Vom vedea imediat că ambele idei 
apar în predica lui Isus din sinagoga de la Cafarnaum, despre 
pâinea vieții. 


Pâinea veșnică din Templul ceresc 


A doua veche tradiţie iudaică importantă pentru noi 
este credinţa că mana era ţinută în cer, în Templul ceresc 
al lui Dumnezeu. 

Pentru a înţelege această credință, este important să ne 
amintim că vechii evrei nu priveau realitatea ca noi, cei de 
azi. În lumea occidentală contemporană, tindem să reducem 
realitatea la tărâmul vizibil material, la ceea ce rabinii ar fi 
numit „lumea aceasta“ (ha olam hazzeh). Chiar dacă cei de 
astăzi cred uneori într-un tărâm supranatural, nu prea sunt 
siguri cum arată și ar fi foarte greu de schiţat o descriere 
concretă. Însă, în iudaismul antic, lumea materială era 





Targum Pseudo-lonathan: Exodus (Liturgical Press, Collegeville, Minn., 
1994), 207-208. 

privita ca un fel de semn vizibil al lumii nevazute, al tara- 
mului supranatural din ceruri. În centrul acestui tărâm 
stătea însuși Dumnezeu, în Templul său ceresc, înconjurat 
de mii si mii de făpturi ingeresti, spirite pure care îl adorau 
zi şi noapte, în toată vremea. Desi aceste făpturi cerești nu 
erau privite ca realităţi materiale, ele nu erau totuși mai 
puţin „reale“. Dimpotrivă, se credea că sunt, într-un fel, 
mai reale decât lucrurile pământești, care sunt vremelnice 
şi trecatoare.! 

Din această perspectivă, Templul pământesc din Ieru- 
salim era un fel de semn material vizibil (catolicii ar putea 
spune „un sacrament”) al locuinţei imateriale, nevăzute, a 
lui Dumnezeu, Templul ceresc. Vechii rabini credeau că și 
mana se află tot acolo. Să privim comentariul Talmudului 
la crearea lumii, din Geneză 1: 


„Şi Dumnezeu le-a pus în tăria cerurilor“ (Geneza 1, 
17). „Ceruri“ este acolo unde stau pietre de moară si 
macină mana pentru cei drepți, căci s-a spus: „A 
poruncit norilor de sus şi porţile cerurilor le-a deschis 
şi a plouat asupra lor mană spre mâncare“ (Psalm 78, 
23-24) etc. „Locuinţă este acolo unde sunt zidite Teru- 
salimul [ceresc], Templul şi Altarul, iar Mihail, Marea 
Căpetenie, stă şi aduce ofrandă, căci se spune: „Eu 
ţi-am zidit casă spre a-ţi fi lăcaș, locul sălășluirii tale 
în veci“ (1 Regi 8, 13). Şi de unde stim că se numește 
„ceruri“? Pentru că este scris: „Priveşte din ceruri și 
vezi, din lăcașul tău sfânt si slăvit“ (Isaia 63, 15). (Tal- 
mudul babilonian, Haghigah 12 B) 


1. Vezi, de ex. Christopher Rowland, The Open Heaven: A Study 
of Apocalyptic in Judaism and Early Christianity (Crossroad, New 
York, 1982), 78-94. 

Din pacate, jocurile de cuvinte ebraice din acest pasaj 
se cam pierd în traducere, complicând oarecum lucrurile. 
Totuşi, e limpede că Talmudul afirmă că mana era privită 
ca supranaturală. Desi o mâncau cei drepţi de pe pământ, 
ea era măcinată de îngeri „în Ceruri“. Era păstrată in Tem- 
plul ceresc, unde însuși arhanghelul Mihail slujea la altar. 
În comentariile sale asupra acestui pasaj, savantul evreu 
Rabbi R. Rabinowitz spune: „Templul pământesc este 
corespondentul Sanctuarului ceresc“!. În Vechiul Testa- 
ment, câtă vreme israelitii au avut Chivotul Legământului, 
mana era păstrată în Sfânta Sfintelor în sanctuarul pă- 
mântesc. Dar, dacă Templul pământesc era un fel de copie, 
sau imagine, a Templului ceresc, e logic să ne gândim că 
mana pământească era si ea un fel de copie, sau imagine, a 
manei cerești păstrate în Templul ceresc. 

Cu alte cuvinte, după cum unii evrei din vechime cre- 
deau că Templul este o realitate eternă, care a existat în cer 
cu mult înainte de a exista pe pământ, la fel unii evrei au 
privit mana ca pe o realitate eternă care a existat în cer cu 
mult înainte de a fi trimisă ca o ploaie pe pământ în timpul 
exodului din Egipt. 


Mana lui Mesia 


A treia traditie iudaica despre mana care este importanta 
pentru noi decurge direct din a doua. Întrucât rabinii 
credeau că mana continuă să existe în ceruri, chiar si dupa 
ce a încetat să existe pe pământ, multi dintre ei așteptau ca 
ea să se întoarcă într-o bună zi. Şi, întrucât credeau că Mesia 
avea să fie un nou Moise, multi dintre ei se așteptau ca 
mana să revină si ea la venirea lui Mesia. 


1. Vezi notele din Talmudul Soncino, Hagigah 12b. 

Vom cita doar câteva exemple.! După Midras Rabba: 
„Precum rascumparatorul dintâi a coborât mana, căci se spune: 
«lată, eu voi face să plouă peste voi pâine din cer» (Exod 16, 
4), și celălalt răscumpărător va cobori mana“ (Qoheleth Rabba, 
1, 9). Așadar, după cum primul Moise i-a dat lui Israel mana 
din cer, la fel si noul Moise — Mesia — va aduce pâine din cer.” 

Un alt comentariu rabinic la Exod afirmă: „N-o veţi găsi 
[mana] în veacul acesta, dar o veţi găsi în Veacul ce va să 
vină“ (Mekilta la Exod 16, 25). În tradiţia iudaică, „Veacul 
/ Lumea ce va să vină“ se folosea cu referire la epoca me- 
sianică, atunci când Dumnezeu avea să aducă timpul mân- 
tuirii pentru poporul său. Atunci, credeau ei, avea să se 
petreacă din nou miracolul manei. 

În sfârşit, cea mai veche referire la mana viitoare este şi 
cea mai amănunţită. În Apocalipsa iudaică veche cunoscută 
ca 2 Baruch, autorul spune limpede că mana se va întoarce 
la venirea lui Mesia. 


Şi va fi așa: când tot ce trebuie să se întâmple în aceste 
parti se va fi întâmplat, Mesia va începe să se dezvăluie... 
Iar cei care flămânzesc se vor bucura și vor vedea minuni 
în fiecare zi... În vremea aceea comoara manei va cobori 
iarăşi de sus, şi vor mânca din ea în anii aceia pentru că 
ei sunt cei care vor fi ajuns la plinirea timpului. (2 Baruch 
29, 3. 6-8) 


1. Vezi si Exodus Rabbah 25, 3 (p. 303), despre cum va reînnoi Dum- 
nezeu miracolul manei la vremea „mileniului“. 

2. Aceste exemple sunt luate din Raymond Brown, The Gospel 
According to John (Anchor Bible 29-29a; Doubleday, New York, 
1966), 1: 265-266 si C.H. Dodd, The Interpretation of the Fourth 
Gospel (Cambridge University Press, Cambridge, 1953), 83-84, n. 2, 
335. Vezi si Craig S. Keener, The Gospel of John (Hendrickson, 
Peabody, Mass., 2003), I: 682. 

Acest text!, pe care majoritatea savantilor îl datează la 
sfarsitul primului secol sau la inceputul celui de-al doilea 
după Cristos, este o mărturie importantă despre faptul că 
încă de pe vremea lui Isus exista credinţa în reîntoarcerea 
manei. El arată de asemenea că exista așteptarea ca acea 
mană să fie miraculoasă. În zilele lui Mesia, cei drepţi aveau 
să vadă minuni în fiecare zi, pentru că aveau să mănânce 
în fiecare zi mană. 

În sfârşit, aceste aşteptări leagă clar mana viitoare de 
venirea lui Mesia si de statornicirea împărăției lui pe pământ. 
După cum a spus cândva exegetul Noului Testament C.H. 
Dodd, în aceste tradiţii iudaice străvechi, cei drepţi vor 
mânca mană „în perioada împărăției mesianice temporare 
pe pământ“.? Cu alte cuvinte, miracolul manei aparține 
perioadei dintre venirea lui Mesia (la împlinirea timpului) 
si învierea morţilor si refacerea creaţiei. După cum israelitii 
au mâncat mană după ce au plecat din Egipt, dar numai până 
ce au ajuns în Pământul Fagaduintei, la fel şi dreptii aveau 
să mănânce mana după venirea lui Mesia si înainte de 
judecata finală, de la sfârșitul istoriei omenirii. 

Pe scurt, vechi tradiţii iudaice dau mărturie despre o 
speranţă vie că mana miraculoasă a lui Moise avea să vină 
iarăși cândva, adusă de Mesia însuși. Când va începe, în sfâr- 
sit, noul exod, Dumnezeu isi va întări poporul asa cum a 
făcut-o odinioară, făcând să plouă iarăși pâine din cer. Aceas- 
ta se va întâmpla zi de zi, astfel încât poporul lui Dumnezeu 
să aibă o pregustare a noului pământ al fagaduintei, a noii 


1. Pentru o introducere, vezi A.FJ. Klijn, „2 (Syriac Apocalypse 
of) Baruch“ în Charlesworth, The Old Testament Pseudepigrapha, 
I: 615-620. 

2. Dodd, The Interpretation of the Fourth Gospel, 335. 

creaţii — ceea ce unii rabini au denumit „Pâinea Lumii ce 
va să vină“ (Genesis Rabba 82, 8). 


ISUS ȘI NOUA MANĂ 


Pe acest fond, ne putem întreba: Isus s-a referit vreodată 
la vechea speranță a evreilor cu privire la mana cea noua 
din cer? S-a folosit El vreodată de această credinţă pentru 
a arunca lumină asupra misterului Cinei de pe urmă? 

Conform Evangheliilor, a făcut-o în cel puţin două 
împrejurări. Mai întâi, deși uneori nu se remarcă, există o 
referință fugitivă, dar importantă, la mana cea nouă, în Rugă- 
ciunea Domnească, despre care este scris că Isus le-a lăsat-o 
ucenicilor (Matei 6, 9-13; Luca 11, 2-4). Apoi, este vestita 
cuvântare despre „Pâinea Vieții“, pe care Isus a tinut-o în 
sinagoga din Cafarnaum (loan 6, 41-71). În ea, Isus s-a refe- 
rit în mod repetat la mana din cer, folosind-o pentru a le 
explica ucenicilor cum pot să-i mănânce trupul şi să-i bea 
sângele. Într-adevăr, această predică din sinagogă este cea 
mai amănunţită vorbire despre Euharistie din toate cele 
patru Evanghelii. De aceea, ne va lua ceva timp s-o privim 
in amanunt. Totusi, sper sa pot arata ca merita intreaga 
noastră atenţie (mai ales fiindcă este pasajul care m-a 
determinat, initial, să studiez acest subiect si, în final, sa 
scriu această carte). 

Dar, mai întâi, să aruncăm o privire la Rugăciunea Dom- 
nească. 

„Pâinea noastră cea suprafireasca 
dă-ne-0 nouă astăzi“ 


Poate că, dintre toate cuvintele lui Isus, cel mai bine 
cunoscute sunt cele din rugăciunea Tatăl nostru. Ele apar 
în două locuri din Evanghelii (Matei 6, 9-13; Luca 11, 1-4), 
dar forma cea mai familiară este cea din Matei: 


Tatăl nostru care ești în ceruri, 

sfinteasca-se Numele tău, 

vie împărăţia ta, 

facă-se voia ta, precum în cer asa și pe pământ. 

Pâinea noastră cea de toate zilele dă-ne-o nouă astăzi 

şi ne iartă nouă greșelile noastre, precum si noi iertam 
gresitilor nostri, 

si nu ne duce pe noi in ispita, ci ne mantuieste 
de cel rău. (Matei 6, 9—13) 


Desi am putea spune multe despre Rugaciunea Dom- 
nească în întregul ei!, având în vedere că aici ne ocupăm 
de mană, vom pune doar două rânduri de întrebări. Mai 
întâi, care este obiectul celei de-a patra cereri, „Pâinea noastră 
cea de toate zilele dă-ne-o nouă astăzi“? Ce-i învăţa Isus pe 
ucenici să ceară în rugăciune? Le spunea doar să se roage 
lui Dumnezeu Tatăl pentru hrana şi băutura zilnică? Sau e 
vorba de mai mult? În al doilea rând, de ce s-a repetat Isus 
în acest verset? De ce nu a spus: „Dă-ne pâinea cea de toate 
zilele?“ sau „Dă-ne astăzi pâinea“? Care este motivul redun- 
dantei? De ce accentuează caracterul zi/nic al pâinii pe care 
trebuie s-o ceară ucenicii? 


1. Vezi Brant Pitre, „The Lords Prayer and the New Exodus“, 
69-96. 

Mie mise pare ca raspunsul la aceste intrebari rezida in 
misteriosul cuvânt grecesc epiousios' folosit aici. Desi majo- 
ritatea traducerilor ar sugera că „zi“ apare de două ori în acest 
verset — „astăzi“ si „de toate zilele“ —, de fapt, lucrurile nu 
stau asa. Cuvântul grecesc obişnuit pentru „zi“ este heméra. În 
acel „de toate zilele“ din ambele versiuni ale rugăciunii Tatăl 
nostru se află însă alt cuvânt: 


„Pâinea noastră epiousios dă-ne-o nouă astăzi.“ 


(Matei 6, 11) 


„Pâinea noastră epiousios da-ne-o în fiecare zi.“ 
(Luca 11, 3) 


Care e înţelesul acestui cuvânt? Ce este această pâine 
epiousios? Din păcate pentru cercetătorii moderni, posibi- 
litatea noastră de a răspunde la această întrebare este afectată 
de două dificultăţi. În primul rând, nu avem cum să ştim 
dacă epiousios constituie o traducere a unei expresii originale 
ebraice sau aramaice si, dacă este așa, despre ce expresie e 
vorba. În această situaţie — ca pentru majoritatea cuvintelor 
lui Isus — textul grecesc actual este singura referință. În al 
doilea rând, cuvântul epiousios este un neologism. Apare 
pentru prima dată în greaca veche exact aici, în Rugăciunea 
Domnească. 

În secolele următoare, îşi croieste drum în scrierile pri- 
milor Părinţi ai Bisericii, însă cuvântul vine din Noul Testa- 
ment. De aceea, este greu să fim siguri ce însemna cu exactitate 
cuvântul în contextul său originar. 


I. Invatatii au venit cu multe ipoteze privind expresia originara, 
ebraica sau aramaica, din spatele acestui termen. Vezi, de ex. Meier, 
A Marginal Jew, 2: 291-294. Problema acestor speculaţii este că nu 
exista nici un fel de dovezi in manuscrise, iar putinatatea cunostintelor 
noastre despre aramaica si ebraica vorbite în vremea lui Isus nu ne per- 
mite să spunem ce va fi zis Isus în limba sa maternă. 

De aceea, exegetii continuă să dezbată sensul lui epiouisios 
în Rugăciunea Domnească! si au propus felurite traduceri. 
Unii sugerează că ar însemna „pentru vremea de acum“ (ep/ 
ten oúsan). Alţii, că ar fi „pentru ziua ce vine“ (Pe epioúsa). 
Amândouă ar fi atrăgătoare, numai că nu sunt ceea ce spune, 
de fapt, textul grec. Alţii sugerează că înseamnă „pentru exis- 
tenta“, „spre ființă“ (epí oúsian). Aceasta e cea mai buna va- 
riantă până acum fiindcă este cea mai apropiată de greacă 
şi are susținători puternici?. 

Totuși, eu aş spune că cea mai corectă (si mai veche) 
traducere este cea trecută, foarte adesea, cu vederea. Dacă 
rupem cuvântul în cele două parti principale ale sale si 
îl traducem literal, iată ce găsim: (1) ep/ înseamnă „pe“, 
„peste“ sau „deasupra“, iar ouséa înseamnă „fiinţă“, „sub- 
stanta“, sau „natură/fire“. Puse laolaltă, sensul pare a fi: 
„Pâinea noastră suprafireascd dă-ne-o nouă astăzi“. Într-a- 
devăr, unii scriitori creștini din Antichitate obișnuiau să 
traducă grecescul epiozisios cat mai literal cu putinţă. În 
traducerea poate cea mai vestită făcută vreodată a Rugă- 
ciunii Domnești, în Vulgata latină din secolul al patrulea, 
sfântul Ieronim scrie: 


Panem nostrum supersubstantialem da nobis hodie 
„Pâinea noastră suprasubstantiala da-ne-o nouă astăzi“. 
(Matei 6, 11) 


1. Vezi Walter Bauer, William FE. Arndt, F. Wilbur Gingrich, şi 
Frederick Danker, A Greek-English Lexicon of the New Testament 
and Other Early Christian Literature, 2nd ed. (University of Chicago 
Press, Chicago and London, 1979), 296-297; Werner Foerster, 
»epiousios “in Gerhard Kittel, ed., Theological Dictionary of the New 
Testament, 10 vol. (Eerdmans, Grand Rapids, 1967), 2: 590-599. 

2. Vezi, de ex. loan Gura de Aur, Omilii la Evanghelia dupa Matei, 
Omilia 19, 5; Efrem Sirul, Comentariu la Diatessaronul lui Tatian 
6, 16a. 

Care este sensul traducerii lui Ieronim? El însuși ne 
spune în altă parte: pâinea din Rugăciunea Domnească este 
suprasubstantiala fiindcă „este deasupra tuturor substanţelor 
şi depăşeşte tot ce este creat“.! Cu alte cuvinte, este supra- 
firească. Şi Ieronim nu este singurul care înțelege asa. În mod 
semnificativ, sfântul Chiril, episcop al Ierusalimului în 
secolul al IV-lea, spune și el despre Rugăciunea Domnească: 
„Pâinea obișnuită nu e suprasubstantiala, dar aceasta Pâine 
Sfântă este suprasubstanţială“ (Cateheze mistagogice 23, 15). 
La fel, sfantul Ciprian al Cartaginei, care scrie in secolul al 
III-lea, spune în tratatul său despre Rugăciunea Domnului 
că pâinea despre care vorbeşte Isus este „pâine cerească“, 
„hrana mântuirii “.? 

În acest punct, ati putea gândi: nu pricep nimic! Dar totul 
este foarte important. Dacă Ieronim avea dreptate si Tatăl 
nostru este o rugăciune zilnică pentru pâinea suprafirească, 
atunci, în context de secol întâi, ea poate însemna un singur 
lucru: mana cea nouă din cer. În vreme ce o ureche modernă 
poate să nu perceapă ecourile din Vechiul Testament, orice 
evreu din Antichitate care ar fi auzit o rugăciune pentru o 
pâine în acelaşi timp zilnică şi suprafirească s-ar fi gândit pe 
dată la mana exodului. Mai ales întrucât rugăciunea pentru 
pâinea suprafirească zilnică vorbește și despre venirea 
„împărăției“ lui Dumnezeu (Matei 6, 10). Amintiti-va: cu 
alt prilej, Isus le-a poruncit ucenicilor să nu se îngrijoreze 
cu privire la hrana pământească — „ce veţi mânca“ sau „ce 


1. Ieronim, Comentariu la Matei, 1. 6. 11; citat in Manlio Simonetti, 
Matthew 1-13, 2 vol. (Ancient Christian Commentary on Scripture; 
InterVarsity, Downers Grove, Ill., 2003), 135. 

2. Ciprian, Tratate 4. 18; citat in Simonetti, Matthew, 135; vezi 
şi Roberts and Donaldson, Ante-Nicene Fathers, 5: 452; loan Cassian, 
Convorbirea 9.21, citată in Just, Luke 187; Chiril al Ierusalimului, 
Cateheze Mistagogice 23. 15. 

veţi bea“ —, ci să caute, mai întâi, Împărăţia cerurilor (Matei 
6, 25—33; Luca 12, 22—31). Cum toate celelalte cereri din 
Tatăl nostru vizează lucruri spirituale, „din cer“, e rezonabil 
să spunem aceasta și despre misterioasa pâine epioisios. 

Aşadar, nădejdea după mana cea nouă din cer se află chiar 
în miezul Rugăciunii Domnești, singura rugăciune despre 
care ştim că Isus le-a lăsat-o ucenicilor săi. Înainte ca ucenicii 
să ceară altceva pentru ei înșiși — iertarea greselilor, apărarea 
de ispite, izbăvirea de rău —, trebuiau să ceară mana cea nouă 
a noului exod, pâinea zilnică suprafirească. Invarandu-si 
ucenicii să spună zilnic: „pâinea noastră suprafirească 
dă-ne-o nouă astăzi“, Isus i-a învăţat să-i ceară lui Dumnezeu 
hrana miraculoasă pe care Mesia însuși avea să le-o dea în 
timpul călătoriei spre noul pământ al fagaduintei. Cerceta- 
torul anglican al Noului Testament, N.T. Wright, comen- 
tând Rugăciunea Domnească, spune: 


Mana nu a fost necesară în Egipt. Nu avea să fie 
necesară nici în pământul fagaduintei. Este hrana 
eshatologiei deja inaugurate, hrana de care este nevoie 
deoarece Împărăţia a apărut, dar nu este încă definitiv 
instaurată. Provizia zilnică de mană semnalează că 
Exodul a început, dar și că nu trăim încă în pământul 


fagaduit.! 


Nu mai este nevoie sa spunem ca, daca acesta a fost 
sensul intenţionat de Isus pentru Tatăl nostru, înseamnă că 
El se vedea ca Mesia al evreilor care avea să aducă, la rândul 
său, ploaia de mană nouă din cer. 


1. N.T. Wright, „The Lord’s Prayer as a Paradigm for Christian 
Prayer“, în Into Gods Presence: Prayer in the New Testament, ed. Richard 
N. Longenecker (Eerdmans, Grand Rapids, 2001), 132-154 (aici 143). 

Cuvântarea lui Isus din sinagogă 
despre Pâinea Vieții 


De departe cea mai explicită referire la speranţa iudaică 
privind mana cea nouă apare într-una dintre cele mai vestite 
şi mai controversate învățături ale lui Isus: aşa-numita cuvân- 
tare despre Pâinea Vieții (loan 6, 35-58). Conform celei de 
a patra Evanghelii, această învăţătură a fost dată în sinagoga 
din Cafarnaum, un sat din Galileea. Oricine cunoaște dez- 
baterea veche de secole privind felul în care a înţeles Isus 
Cina de pe urmă știe si că această cuvântare se află în inima 
controversei. Pentru că aici a rostit El cuvintele cu care 
ne-am început cercetarea: 


„Adevăr, adevăr vă spun: de nu veţi mânca trupul 
Fiului omului si de nu veţi bea sângele lui, nu veţi 
avea viata în voi. Cine mănâncă trupul meu si bea 
sângele meu are viaţă veșnică și Eu îl voi învia în ziua 
de apoi. Căci trupul meu este adevărată hrană și sân- 
gele meu, adevărată băutură. Cine mănâncă trupul 
meu si bea sângele meu rămâne în mine si Eu în el.“ 
(loan 6, 53-55) 


Ce a vrut să spună Isus rostind acestea? Vorbea El oare 
în sens literal, sau doar simbolic? Cum socotea El că le poate 
da altora trupul și sângele său drept mâncare și băutură? 

Pentru a răspunde la aceste întrebări, trebuie nu doar 
să dăm mare atenţie cuvintelor lui Isus, ci să le și interpretăm 
în contextul lor originar. Când o facem, descoperim ceva 
foarte important: întregul context al cuvintelor lui Isus despre 
Pâinea Vieţii este axat pe sperantele evreilor în venirea unui 
nou Moise si în reîntoarcerea manei din cer. 

E de mirare în ce măsură este trecut cu vederea acest 
lucru în dezbaterea nesfârșită despre cum privea Isus Euha- 

ristia. Şi totuși așa este. De pildă, dacă recitim cuvântarea 
lui Isus despre Pâinea Vieţii în contextul ei mai amplu, 
găsim că respectivul capitol începe cu hrănirea minunată a 
cinci mii de oameni în pustiu (loan 6, 1-15). Nu trebuie să 
fii specialist în Biblie ca să faci legătura între Moise, care 
i-a hrănit odinioară pe israeliți cu mană, și Isus, care acum 
hrăneşte mulțimile cu pâine. Desigur, ca reacţie la minune, 
iudeii înșiși au făcut două lucruri. Mai întâi, l-au recunoscut 
pe Isus drept Mesia. Evanghelia ne spune că Isus a plecat 
de la ei fiindcă aveau de gând „să-l ia cu sila și să-l facă rege“ 
(loan 6, 15). În al doilea rând, ei l-au identificat pe Isus drept 
un nou Moise. Acesta este sensul strigătului lor „Acesta este 
cu adevărat Profetul, care trebuie să vină în lume!“ (loan 
6, 14). Se referă la acel „profet asemenea lui Moise“ prezis 
în Cartea Deuteronomului (18, 18). 

De fapt, dacă citim puţin mai departe în loan 6, găsim 
că proclamarea lui Isus de către popor ca noul Moise duce 
direct la cuvântarea despre Pâinea Vieţii. După cum ne spu- 
ne Evanghelia, după ce oamenii au trăit minunea, au venit 
la Isus si i-au cerut să înfăptuiască încă un semn. Si ce îi 
cereau? Să aducă mana din cer: 


L-au zis atunci: „Dar ce semn faci tu ca să vedem și 
să credem în tine? Ce lucrezi? Părinţii nostri au mân- 
cat mană în pustiu, după cum e scris: «Pâine din cer 
le-a dat să mănânce» “. Le-a zis deci Isus: „Adevăr, ade- 
văr vă spun, nu Moise v-a dat pâinea din cer, ci Tatăl 
meu vă dă adevărata Pâine din cer. Căci Pâinea lui 
Dumnezeu este cea care coboară din cer si dă viata 
lumii“. Atunci i-au zis: „Doamne, dă-ne totdeauna pai- 
nea aceasta!“ (loan 6, 30—34) 


Având în vedere ce am aflat în acest capitol despre spe- 
ranta evreilor cu privire la noua mană, scena are sens deplin 

în contextul ei istoric. Multimile știau că Mesia trebuie să 
fie un nou Moise. Ele mai știau că trebuie să readucă mira- 
colul manei. Așa că, pentru a-l pune la încercare pe Isus ca 
să vadă dacă El este cu adevărat cel pe care îl așteptau, i-au 
cerut să-și arate mesianitatea săvârşind o minune. L-au 
provocat să le dea, bătând din palme, mana cea nouă din 
cer. Doreau ca El să facă acest lucru nu doar vreme de patru- 
zeci de ani, cum fusese vechea mană, ci pentru totdeauna. 

Această cerere l-a determinat pe Isus să se lanseze în 
cuvântarea despre Pâinea Vietii, una dintre cele mai lungi 
din cea de-a patra Evanghelie (Ioan 6, 35-59). În loc de a dise- 
ca întreaga predică, vreau să mă concentrez aici asupra părții 
care conţine cea mai explicită învăţătură a lui Isus despre 
prezenţa sa reală în mâncarea și băutura de la Cina de pe urmă 
(Ioan 6, 48-58). Această secțiune nu este doar punctul cul- 
minant al cuvântării lui Isus din sinagogă; este si una dintre 
cele mai importante texte de Scriptură pe care le vom studia 
în această carte. Așadar, trebuie să o privim îndeaproape. 

Isus începe prin a folosi mana spre a-și dezvălui originea 
cerească și a sublinia importanța credinţei în EI (Ioan 6, 35- 
47). După aceea, mută accentul asupra importanţei mân- 
cării trupului său. În aceste versete, observați cat de 
subliniate sunt referirile la mana biblică: 


[Isus a zis:] „Eu sunt Pâinea vieții. Paringii voştri au 
mâncat în pustie mană şi [totuşi] au murit. Aceasta este 
Pâinea care coboară din cer, ca [omul] să mănânce din 
ea si să nu moară. Eu sunt Pâinea cea vie care am 
coborât din cer. De va mânca cineva din Pâinea aceasta, 
va trăi în veci. Jar pâinea pe care o voi da Eu este trupul 
meu, pentru viata lumii.“ 

Atunci iudeii au început să se certe între ei spunând: 
„Cum poate acesta să ne dea trupul său să-l mâncăm?“ 

Tar Isus le-a zis: „Adevăr, adevăr vă spun: de nu veţi 
mânca trupul Fiului omului și de nu veţi bea sângele 
lui, nu veţi avea viaţă în voi. Cine mănâncă trupul 
meu si bea sângele meu are viata veşnică și Eu îl voi 
învia în ziua de apoi. Căci trupul meu este adevărată 
hrană si sângele meu, adevărată băutură. Cine mănân- 
că trupul meu și bea sângele meu rămâne în mine și 
Eu în el. 

După cum m-a trimis pe mine Tatăl, care e viu, si Eu 
trăiesc prin Tatăl, la fel şi cine mă mănâncă pe mine 
va trai și el prin mine. Aceasta este Pâinea coborâtă 
din cer. Nu precum au mâncat părinţii voştri mana şi 
[tot] au murit. Cine mănâncă această Pâine va trăi 
în veci“. Acestea le-a spus în sinagogă, învățând in 
Cafarnaum. 


Este lucru recunoscut de specialiștii Noului Testament, 
atât protestanți, cât şi catolici, că Isus vorbeşte aici despre 
hrana și băutura euharistica pe care le va da ucenicilor la 
Cina cea de taină.! În primul rând, El spune explicit că 
trupul si sângele său sunt „adevărată hrană“ şi „adevărată 
băutură“ (Ioan 6, 55). Mai mult, aşa cum arată biblistul 
luteran Joachim Jeremias, există paralele frapante între cele 
două evenimente?: 


Cuvântarea despre Pâinea Vieţii Cina de pe urmă 


Pâinea pe care o voi da Eu Acesta 

este trupul meu este trupul meu 
pentru viata lumii care este pentru voi 
(Ioan 6, 51) (1 Corinteni 11, 24) 


1. Vezi Rudolf Schnackenburg, The Gospel According to St. John, 
2 vol. (Crossroad, New York, 1990), 2: 56-78. 
2. Vezi Jeremias, The Eucharistic Words of Jesus, 108. 

În lumina acestor paralele, care nu pot fi o coincidență, 
orice încercare de a insista că Isus nu vorbea despre ce avea 
să facă la Cina cea de taină nu are cum să convingă.! 

Întrebarea rămâne, totuşi, ce intenționa, de fapt, să spună 
Isus când insista că trupul său trebuie mâncat și sângele său 
trebuie băut. Vorbea EI la propriu, în mod simbolic, sau 
în vreun alt fel? Admiţând că vorbea despre ce avea să facă 
la Cina cea de pe urmă, intenţiona să facă ce spunea? 

Aici, cred că examinarea cu mare atenţie a felului în care 
Isus a folosit vechile credințe evreiești despre mană ne poate 
ajuta să răspundem la întrebare. Desi multi comentatori 
recunosc că El vorbea despre Cina cea de taină, adesea nu 
observă ceva important. Cand Isus a dat cea mai explicită învă- 
țătură despre prezenţa sa reală în Euharistie, El a identificat-o 
direct cu mana din cer. 

Priviţi din nou partea a doua a cuvântării. Isus a început- 
o zicând: „Părinţii voştri au mâncat mană în pustiu“ (loan 
6, 48) şi a încheiat-o punând Euharistia în contrast cu vechea 
mană: „Aceasta este Pâinea coborâtă din cer. Nu precum au 
mâncat părinţii voştri mana si [tot] au murit. Cine mănân- 
că această Pâine va trăi în veci“ (Ioan 6, 58). Cu alte cuvinte, 
Isus și-a înconjurat învăţătura despre misterul prezenţei sale 
în Euharistie cu referiri la mana din cer. Acest lucru este 
extrem de semnificativ. Isus ar fi putut să aleagă mielul de 
Paşte pentru a explica Euharistia, sau (cum vom vedea în 
capitolul următor) misterioasa „pâine a punerii înainte“. Când 
însă a voit să accentueze necesitatea de a i se mânca trupul 
şi de a i se bea sângele, precum și faptul că aveau să devină, 


1. De exemplu, încercarea neconvingătoare de a disocia Ioan 6 
de Cina de pe urmă, în cartea, altfel excelentă, a lui Craig Blomberg, 
The Historical Reliability of John’s Gospel (InterVarsity, Downers 
Grove, Ill., 2001), 126-127. 

într-un fel, „adevărată hrană“ si „adevărată băutură“, nu a 
ales nici unul dintre cele două elemente. A folosit speranţa 
evreilor după o nouă pâine din cer și a identificat Euharistia 
cu mana lui Mesia. 

Cum ne ajută acest lucru să rezolvăm problema cu privire 
la ce a voit să spună El? Este, de fapt, foarte simplu, dacă pri- 
vim cu ochii evreilor din Antichitate. Din perspectiva lor, 
dacă Euharistia lui Isus este mana cea nouă din cer, atunci 
ea nu poate fi doar un simbol. Trebuie să fie pâine suprafi- 
rească din cer. După cum am văzut mai sus, în Vechiul Tes- 
tament, mana din vremea exodului nu era pâine obișnuită; 
era miraculoasă. De aceea au asezat-o israelitii în Cort alături 
de celelalte obiecte miraculoase: toiagul lui Aaron care în- 
florise si cele Zece Porunci, scrise „cu degetul lui Dumnezeu“ 
(Evrei 9, 4). Israelitii nu mai văzuseră până atunci mană. De 
aceea au numit-o „pâinea îngerilor“ (Psalmul 78, 25). Şi tot 
de aceea tradiţia iudaică ulterioară a avut credința că mana 
este o realitate cerească, existentă dinaintea căderii primilor 
oameni, si păstrată în Templul din cer până la venirea lui 
Mesia. 

Acum să punem o întrebare crucială: dacă un evreu din 
secolul I credea despre mană că e pâine suprafireasca din cer, 
putea ea să fie doar un simbol? Dacă vechea mană din 
cer era miraculoasa „hrană a îngerilor“, putea oare mana 
cea nouă să fie doar pâine obişnuită și vin obișnuit? Dacă 
ar fi asa, atunci mana cea veche ar fi mai măreață decât cea 
nouă! Dar nu așa lucrează istoria mântuirii în Biblie. Pre- 
figurările din Vechiul Testament! nu sunt niciodată mai 


1. Despre tipologia biblică, vezi Daniclou, From Shadows to Reality; 
Leonhard Goppelt, Typos: The Typological Interpretation of the Old 
Testament in the New, trad. Donald Madvig (Eerdmans, Grand 
Rapids, 1982). 

marete decât implinirile lor din Noul Testament. In Scrip- 
tură, regele David l-a prefigurat pe Isus; David a fost numit 
„fiul lui Dumnezeu“ (Psalmul 2). Însă David nu a fost mai 
măreț decât Isus — vă aduceţi aminte de micul incident cu 
Batseba? Si regele Solomon l-a prefigurat pe Isus, el a fost 
regele înțelept, autorul a multe „parabole“ (1 Regi 4). Dar nici 
el nu a fost mai măreț decât Isus — vă aduceţi aminte de acele 
patru sute de soţii si trei sute de concubine? După cum 
spune Isus însuși în Evanghelii: „Iată, mai mult decât Solo- 
mon este aici!“ Mai spune si că Mesia este „Domnul“ lui 
David, nu doar „fiul“ lui (Marcu 12, 36-37). 

Pe scurt, dacă vechea mană de la primul exod a fost o 
pâine suprafirească din cer, atunci mana cea nouă a lui Mesia 
trebuie să fie si ea pâine suprafirească din cer. Exact aşa a spus 
Isus în sinagoga din Cafarnaum. După ce a identificat mana 
drept „trupul“ său (loan 6, 51), a sfârșit prin a afirma: „Aceas- 
ta este Pâinea coborâtă din cer. Nu precum au mâncat 
părinţii voştri mana şi [tot] au murit. Cine mănâncă aceasta 
Pâine va trăi în veci“ (Ioan 6, 58). Este o afirmaţie izbitoare. 
Singurul loc din Biblia ebraică în care este vorba de „a mânca 
sia trăi în veci“ se referă la rodul Pomului Vieții, de la care 
au fost izgoniți Adam și Eva (Geneză 3, 22). Oare Isus s-a 
referit la vechea tradiţie iudaică potrivit căreia mana a existat 
înainte de Cădere? Nu putem fi siguri. Dar un lucru e sigur. 
Dacă Isus ar fi voit ca ucenicii săi să considere Euharistia o 
hrană şi o băutură obișnuită, n-ar fi identificat-o nicidecum 
drept mana cea nouă din cer. 

„GREU ESTE CUVÂNTUL ACESTA“ 


Apropiindu-ne de sfârșitul acestui capitol, cred că este 
important să abordez o ultimă problemă care ar putea stărui 
în mintea cititorului. Este problema lui cum. Chiar daca 
luăm în serios cuvintele lui Isus, cum poate EI să le dea 
realmente ucenicilor trupul său să-l mănânce? Voia cumva 
să-i împingă la canibalism? Şi cum rămâne cu interdicţia 
din Levitic privind băutul sângelui? Încălca Isus cumva 
Legea lui Dumnezeu poruncindu-le ucenicilor să-i bea 
sângele? Si, în fine, la fel de important, ce este aceasta 
indrazneala a sa de a pretinde ca poate face asa ceva? Cum 
ar putea un simplu om să se dăruiască pe sine in felul acesta 
altora si, cu atât mai mult, să-i înveţe că mântuirea lor de- 
pinde, într-un fel, de consumarea trupului și sângelui său? 

Răspunsul la aceste întrebări poate fi găsit privind cu 
atenţie felul în care au reacţionat ucenicii la cuvântarea lui 
despre mana cea nouă și felul în care Isus, la rândul său, a 
răspuns reacției lor. Dacă vrem să ştim cum să interpretăm 
cuvintele lui Isus în contextul lor istoric, trebuie să vedem 
cum era El înţeles de primii săi ucenici. Nu uitaţi, ucenicii 
înşişi erau cu toţii evrei. Cum au reacţionat la învăţătura 
lui? Nu prea bine, după cum ne spune loan în versetele 
următoare: 


După ce l-au auzit, multi dintre ucenicii lui au zis: 
„Greu este cuvântul acesta! Cine poate să-l asculte?“ 
Dar, ştiind Isus în sinea lui că ucenicii murmura în 
această privinţă, le-a zis: „Aceasta vă e piatră de potic- 
nire? Dar cînd îl veţi vedea pe Fiul omului suindu-se 
unde era mai înainte? Duhul este cel care dă viata; 
trupul nu folosește la nimic. Cuvintele pe care vi le-am 
grăit Eu sunt duh și sunt viaţă. Dar sunt dintre voi 

unii care nu cred.“ Căci Isus știa de la început care 
sunt cei ce nu cred și cine este cel care îl va trăda. Şi 
zicea: „De aceea v-am spus că nimeni nu poate să 
vină la mine dacă nu-i este dat de Tatăl.“ 

De atunci multi dintre ucenicii lui s-au îndepărtat 
şi nu mai umblau cu EL. A spus deci Isus celor doispre- 
zece: „Oare si voi vreţi să plecaţi?“ I-a răspuns Simon 
Petru: „Doamne, la cine să mergem? Tu ai cuvintele 
vieţii veşnice. Şi noi credem si [am ajuns sa] cunoas- 
tem că Tu esti Cristos, Fiul lui Dumnezeu.“ (loan 
6, 60-69) 


În primul rând, trebuie să subliniem reacţia negativă a 
multora dintre ucenicii lui Isus la cuvintele lui euharistice. 
Este foarte greu să supraevaluezi importanţa reacției lor. Ca 
si ceilalți iudei din sinagogă, ucenicii lui Isus au luat spusele 
lui Isus la propriu. S-au „scandalizat“ de cuvintele lui, au 
hotărât să se despartă de El, iar El i-a lasat să plece. 

Acest lucru este extrem de revelator din mai multe mo- 
tive. Pe de o parte, ne oferă o mărturie de primă mână despre 
felul în care cuvintele lui Isus le vor fi sunat unor iudei din 
secolul I. Insistenta lui ca ei să-i mănânce trupul și să-i bea 
sângele sub formă de mâncare si băutură a fost atat de 
şocantă pentru urechile lor, încât n-au mai răbdat s-o audă: 
„Greu este cuvântul acesta! Cine poate să-l asculte?“ (loan 
6, 60), au zis ei. La fel ca israelitii din pustiu care murmurau 
despre mana (Exod 16, 2—9), cei care îl urmasera pe Isus 
„au murmurat“ la afirmațiile lui dificile si năucitoare. Cu 
alte cuvinte, nu l-au crezut. După cum le-a spus și Isus: „Sunt 
dintre voi unii care nu cred“. (loan 6, 64) 

Pe de altă parte, observați cu atenţie care era dilema uce- 
nicilor si care nu era. Dificultatea nu era că l-ar fi înţeles 
greșit pe Isus luându-i cuvintele la propriu. Așa ceva se mai 

întâmplase si, în astfel de cazuri, Isus clarifica lucrurile, ex- 
plica ce voise să spună. De pildă, cu o altă ocazie, când uce- 
nicii i-au luat cuvintele prea literal, le-a explicat că învățătura 
lui fusese o metaforă: 


Şi, trecând ucenicii de cealaltă parte, au uitat să ia 
pâini. Iar Isus le-a zis: „Vedeţi, feriti-va de aluatul fari- 
seilor și saduceilor.“ Ei însă cugetau în sinea lor zicând: 
„Asta pentru că n-am luat pâine!“ Isus, știind, le-a spus: 
„De ce vorbiti între voi, putin credincioșilor, că nu 
aveţi pâine? Încă nu pricepeti si nici nu vă aduceţi 
aminte de cele cinci pâini pentru cei cinci mii și câte 
coșuri ati adunat? Nici de cele şapte pâini pentru patru 
mii si câte coșuri ati adunat? Cum nu vă dati seama 
că nu despre pâini v-am zis?“ Atunci au înţeles că nu 
le-a spus să se ferească de aluatul pâinilor, ci de învă- 
tatura fariseilor si a saduceilor. (Matei 16, 5-12) 


Comparati acest răspuns cu discursul euharistic al lui 
Isus. După ce ucenicii au obiectat la el, Isus nu le-a spus: 
„Încă nu pricepeti, nici nu intelegeti?“ (Marcu 8, 17). A spus 
doar: „Aceasta vă e piatră de poticnire?“ (Ioan 6, 61). Cu 
alte cuvinte, în privinţa învăţăturii lui Isus despre Euharistie, 
principala problemă a ucenicilor nu a fost că nu l-au înţeles. 
Problema lor a fost că nu l-au crezut. 

Din această cauză, se întâmplă un lucru şocant. După 
cuvintele despre Pâinea vietii, multi dintre cei care îl urmau 
pe Isus l-au părăsit si El i-a lăsat să plece. După cum ne spune 
Evanghelia: „De atunci multi dintre ucenicii lui s-au in- 
depărtat si nu mai umblau cu El“ (loan 6, 66). Este nemai- 
pomenit: e singura dată în toate cele patru Evanghelii cand 
Isus a fost părăsit de propriii ucenici din pricina unei 

învățături. Şi de ce au plecat? Pentru că i-au luat învăţătura 
despre Euharistie la propriu. A dat El înapoi? Nu. 

De fapt, Isus nu numai că i-a lăsat să plece pe ucenicii 
care nu l-au crezut, ci s-a adresat celor doisprezece și i-a in- 
vitat să plece și ei, dacă vor: „Oare şi voi vreţi să plecaţi?“ 
(loan 6, 67). E limpede: Isus nu admitea nici un compromis 
în privinţa misterului trupului și sângelui său. Era un test 
suprem al uceniciei. $i cum a reacţionat Petru la acest test? 
Ca purtător de cuvânt al celor doisprezece, a zis: „Doamne, 
la cine să mergem? Tu ai cuvintele vietii veșnice. Şi noi credem 
şi [am ajuns să] cunoaștem că Tu eşti Cristos, Fiul lui Dum- 
nezeu“ (Ioan 6, 68-69). Esentialmente, Petru spunea: „Doam- 
ne, nu pricep pe deplin ceea ce ai spus, dar ştiu cine ești“. 

Da, învăţătura lui Isus despre Euharistie nu a fost precum 
parabola alegorică a Semănătorului!, la care ucenicii aveau 
doar nevoie de niște explicaţii. Cuvintele lui şocante despre 
mâncatul trupului şi băutul sângelui său cereau o credință 
supranaturală. Aceasta a voit să spună Isus când le-a zis 
celor care nu credeau în EI: „Nimeni nu poate să vină la mine 
dacă nu-i este dat de Tatăl“ (loan 6, 65). 

Dar povestea nu se termină aici. În răspunsul său la 
necredinta ucenicilor, Isus le-a oferit si cheia de întelegere a 
cuvintelor sale misterioase. Nu pot accentua suficient acest 
lucru. Conform Evangheliei, Isus nu şi-a lăsat în ceaţă 
ucenicii descumpaniti. Cititi-i din nou cuvintele cu mare 
atenţie: 


Ştiind Isus în sinea lui că ucenicii murmura în această 
privinţă, le-a zis: „Aceasta vă e piatră de poticnire? 
Dar când îl veţi vedea pe Fiul omului suindu-se unde 
era mai înainte? Duhul este cel care dă viaţă; trupul 


1. Cf. Marcu 4, I-20. 

nu foloseste la nimic. Cuvintele pe care vi le-am grait 
Eu sunt duh si sunt viata. Dar sunt dintre voi unii 
care nu cred.“ Caci Isus stia de la inceput care sunt 
cei ce nu cred si cine este cel care il va trada. (Ioan 6, 
61-64) 


In acest raspuns, Isus le-a dat celor doisprezece ucenici 
două indicii spre a-i ajuta să priceapă sensul cuvintelor sale 
dificile: 1) misterul identităţii sale dumnezeiesti; 2) misterul 
învierii şi inaltarii sale cu trupul, prin puterea Duhului. Să 
ne oprim câteva clipe să le privim. 


Primul indiciu: 
misterul identității dumnezeiesti a lui Isus 


Primul din aceste două indicii e deosebit de important. 
O foarte bună obiectie la o interpretare realistă a cuvintelor 
euharistice ale lui Isus este că un simplu om nu ar putea 
vreodată să-și dea altora trupul si sângele fără ca ei să-i 
canibalizeze cadavrul. Mai mult, îndrăzneala unui asemenea 
om — fie el profet sau nu — de a declara că trebuie neapărat 
ca alții să-i mănânce trupul si să-i bea sângele spre a avea 
viaţă veșnică este înfiorătoare. O astfel de persoană, ca să 
parafrazam faimoasele cuvinte ale lui C.S. Lewis, este fie 
un mincinos, fie un nebun, fie Dumnezeu însuși!. Tocmai 


1. Cuvintele lui C.S. Lewis sunt: „Încerc aici să împiedic pe 
oricine să spună acea nerozie pe care o spune deseori lumea despre 
el: «Sunt gata să-l accept pe Isus ca pe un mare propovăduitor al 
moralei, dar nu accept pretenţia lui de a fi Dumnezeu.» Acesta este 
singurul lucru pe care nu trebuie să-l spunem. Un om care ar fi doar 
un om și ar spune genul de lucruri pe care le spunea Isus nu ar putea 
fi un mare propovaduitor al moralei. Ar fi fie un nebun — pe aceeași 
treaptă cu omul care spune că este un ou fiert — fie, dimpotrivă, ar 

de aceea, răspunzând necredintei ucenicilor, Isus atrage 
atenția, în primul rând, asupra identităţii sale de Mesia ce- 
resc: „Dar când îl veţi vedea pe Fiul omului suindu-se unde 
era mai înainte?“ (loan 6, 62). 

Nu este nici prima, nici singura dată când se întâmplă 
aceasta. De mai multe ori, atât în Evangheliile sinoptice, 
cât și în loan, Isus a spus lucruri care au spulberat graniţele 
firii omenești obişnuite, făcând afirmaţii ce puteau fi justi- 
ficate doar de misterul identității sale dumnezeiești!. Să 
luăm doar câteva exemple. Odată, la Cafarnaum, Isus i-a 
zis unui paralitic: „Fiule, iti sunt iertate păcatele.“ La aceasta, 
cărturarii care sedeau în preajmă au obiectat pe bună drep- 
tate: „De ce vorbește acesta astfel? Huleste! Cine poate să 
ierte păcatele afară de singur Dumnezeu?“ La obiectia lor, 





fi Diavolul iadului. Trebuie să alegeţi. Sau acela a fost, si este, Fiul 
lui Dumnezeu, sau a fost un nebun sau ceva si mai rău. Poti să-l 
izolezi ca pe un nebun, poţi să-l scuipi si să-l ucizi ca pe un demon; 
sau poţi să-i cazi la picioare si să-l numeşti Domn şi Dumnezeu. Dar 
să nu-l priveşti de sus fără nici un temei, ca fiind doar un propovă- 
duitor între oameni. Nu ne-a lăsat deschis acest drum. N-a avut 
această intenţie“. C.S. Lewis, Mere Christianity (Collins, London; 
Macmillan, New York, 1955), 52 [ Creștinism, pur si simplu, trad. Dan 
Rădulescu, Humanitas, Bucuresti, 2004, pp. 76-77 — n.t.]. 

1. Despre identitatea dumnezeiasca a lui Isus, vezi Ratzinger, 
Isus din Nazaret, vol. 1, 276-305; Dean L. Overman, A Case for the 
Divinity of Jesus: Examining the Earliest Evidence (Rowman & 
Littlefield, New York, o10); Beverly Roberts Gaventa and Richard 
B. Hays, eds., Seeking The Identity of Jesus: A Pilgrimage (Eerdmans, 
Grand Rapids, 2008); Richard Bauckham, Jesus and the God of Israel 
(Eerdmans, Grand Rapids, 2008). Dupa parerea mea, lucrarea lui 
Hilarin Felder, O.EM. Cap., Christ and the Critics, 2 vol., trad. John 
L. Stoddard (Burns Oates and Washbourne, London, 1924), desi 
oarecum învechită şi practic uitată, rămâne cea mai strălucită și 
exhaustivă examinare modernă a dovezilor biblice privind felul în 
care Isus se înțelegea pe sine ca Dumnezeu. 

Isus a raspuns: ,, De ce ganditi astfel in inimile voastre? Ce 
este mai usor: a-i spune paraliticului: ti sunt iertate paca- 
tele, sau a spune «Ridică-te, ia-ti targa şi umblă? Însă, 
ca să ştiţi că Fiul Omului are puterea de a ierta păcatele pe 
pământ — i-a spus paraliticului — îţi spun: ridică-te, ia-ti 
targa si mergi la casa ta!“ (Marcu 2, 5-10), arogându-și astfel 
o prerogativă divină. 

Altă dată, întrebat fiind de ce ucenicii săi fac un lucru 
pe care fariseii îl considerau neîngăduit în sabat, Isus le-a 
replicat criticilor săi: „Cineva mai mare decât templul este aici“ 
şi „Fiul Omului este Stăpân peste sabat“ (Matei 12, 6. 8). 
Acesta este un lucru uluitor. În ochii iudeilor, templul nu 
era nimic altceva decât locuinţa lui Dumnezeu pe pământ. 
Ce putea fi „mai mare decât templul“ afară de Dumnezeu 
însuşi? Şi, din nou, cum putea Isus să pretindă că Fiul 
Omului (cu care se identifică în mod repetat) este „Stăpân 
peste sabat“? Din punctul de vedere al unui iudeu, nu poate 
exista decât un singur Stăpân al sabatului: Acela care l-a 
făcut, Dumnezeu Creatorul. 

Şi, într-o altă confruntare, Isus le-a spus adversarilor săi: 
„Adevăr, adevăr vă spun, înainte ca Avraam să fie, EU SUNT 
(gr. egó eimí)“ (loan 8, 58). Prin aceste cuvinte, El a mers 
până acolo încât și-a atribuit Numele divin care îi fusese 
revelat lui Moise (vezi Exod 3, 14). Nu este de mirare că 
era cât pe ce să fie ucis cu pietre. 

În sfârşit, să privim afirmaţiile şocante ale lui Isus în 
templu în timpul sărbătorii Hannuka: 


Era atunci în Ierusalim sărbătoarea resfintirii tem- 
plului, si era iarnă. Iar Isus umbla prin templu, în 
porticul lui Solomon. Atunci l-au înconjurat iudeii 
si îi spuneau: „Până când ne tii cu sufletul la gură? 
Dacă Tu esti Mesia, spune-ne pe fata!“ Le-a răspuns 

Isus: „V-am spus si nu credeţi. Faptele pe care Eu le 
savarsesc in numele Tatalui meu, acestea dau marturie 
pentru mine. [...] Eu si Tatăl una suntem.“ Iarăşi 
au adus pietre iudeii ca sa arunce asupra lui. Le-a ras- 
puns Isus: „Multe fapte bune v-am arătat de la Tatăl; 
pentru care dintre ele aruncaţi cu pietre asupra mea?“ 
L-au răspuns iudeii: „Nu pentru vreo faptă bună arun- 
cam cu pietre asupra ta, ci pentru hula si pentru că tu, 
om fiind, te pretinzi Dumnezeu“. (loan 10, 22—33) 


Şi de această dată, ascultătorii evrei ai lui Isus l-au înţeles 
foarte bine. Afirmând că este una cu Dumnezeu Tatăl, nu 
făcea altceva decât să se declare Dumnezeu. lar dacă pre- 
tentiile lui erau false, era, într-adevăr, vorba de blasfemie, 
de încălcarea uneia din cele Zece Porunci. 

Cu alte cuvinte, ce vreau să spun si ce cred că voia să 
spună Isus este că nu pot fi înţelese cuvintele sale despre 
Euharistie fără a pricepe ce afirmă El despre identitatea sa 
dumnezeiască. Nu poţi înţelege cum poate El, ca Fiu al 
Omului, să-și dea trupul şi sângele ca hrană şi băutură dacă 
nu înţelegi că El, ca Fiu al Omului, are putere dumnezeiască: 
este mai mare decât templul, este Stăpânul sabatului, este 
Cel care poartă însuși Numele lui Dumnezeu. De aceea, răs- 
punzând necredintei ucenicilor săi, Isus și-a subliniat, în 
primul rând, identitatea de Fiu ceresc al Omului, care a 
existat înainte de crearea lumii: „Dar când îl veţi vedea pe 
Fiul Omului suindu-se unde era mai înainte?“ (loan 6, 62). 
Numai prin misterul identităţii dumnezeiesti a lui Isus și 
prin puterea sa dumnezeiască va putea El să le dea ucenicilor 
trupul și sângele său ca „adevărată mâncare“ și „adevărată 
băutură“ (Ioan 6, 55). 

Al doilea indiciu: misterul Învierii 


Al doilea indiciu pentru înţelegere este la fel de important 
şi urmează imediat după referirea la Fiul Omului ceresc. 
După ce spune: „Dar când îl veţi vedea pe Fiul Omului 
suindu-se unde era mai înainte?“ (Ioan 6, 62), Isus continua: 
„Duhul este cel care dă viata; trupul nu folosește la nimic. 
Cuvintele pe care vi le-am grait Eu sunt duh si sunt viata“ 
(loan 6, 63). Este absolut crucial ca aceste două versete să 
fie interpretate împreună, nu izolat unul de celălalt. Când 
o facem, vedem imediat că Isus nu vorbea despre mâncatul 
cadavrului său, ci despre mâncatul trupului său viu, înviat, 
ce avea să fie readus la „viaţă“ prin puterea „Duhului“ si luat 
în cer la Înălţare. 

Acesta este celălalt indiciu al faptului că mana cea nouă 
este miraculoasă: în Euharistie, Isus își va dărui trupul răs- 
tignit și înviat. Pentru ca, după învierea si înălțarea sa la cer, 
trupul său nu va mai fi legat de spaţiu sau timp. Va putea 
să apară când vrea, unde vrea si sub ce formă vrea — asa cum 
o va face mai târziu pe drumul spre Emaus (Luca 24, 16. 
31) sau în grădină cu Maria Magdalena (Ioan 20, 14). După 
cum formula odată specialistul în Noul Testament Ray- 
mond Brown, referindu-se la înălţarea lui Isus cu trupul: 
„nu trupul mort al lui Isus va fi de folos in Euharistie, ci 
trupul său înviat, plin de Duhul Vieţii“!. 

Ca să nu aveţi nici o îndoială despre legătura dintre 
Euharistie si învierea trupească, intoarceti-va o clipă la cu- 
vântul despre Pâinea Vieții și observați cât de mult accen- 
tuează Isus asupra învierii: 


Adevăr, adevăr vă spun: de nu veţi mânca trupul 
Fiului omului și de nu veţi bea sângele lui, nu veţi avea 


1. Brown, The Gospel of John, 1: 303. 

viata în voi. Cine mănâncă trupul meu si bea sângele 
meu are viata vesnica si Eu il voi invia in ziua de apoi. 
Căci trupul meu este adevărată hrană și sângele meu, 
adevărată băutură. (loan 6, 53—55) 


Cu aceste cuvinte, Isus leagă direct impartasirea cu trupul 
şi sângele său de învierea trupească a credinciosului în ziua 
de apoi. Un motiv pentru care această legătură este impor- 
tanta este faptul că răspunsul lui Isus la obiecțiile ucenicilor 
este uncori interpretat greşit ca schimbând tot ce tocmai 
spusese despre Euharistie într-o simplă metaforă. Ideea este 
veche, cel putin de la Ulrich Zwingli încoace, unul dintre 
conducătorii Reformei protestante, care a luat un fragment 
de verset — „trupul nu folosește la nimic“ (Ioan 6, 63) — si 
l-a scos cu totul din context, folosindu-l ca pe o dovadă că 
Isus vorbea doar simbolic.! 


1. Cuvintele exacte ale lui Zwingli sunt: „Nu vreau ca cineva 
să se lase deranjat de această anevoioasă examinare a cuvintelor, 
căci nu pe ele mă bazez, ci doar pe expresia «trupul nu foloseşte la 
nimic» (loan 6, 63). Această expresie este destul de puternică pentru 
a dovedi că «este» din acest pasaj e folosit pentru a spune «semnifică» 
sau «simbolizează», chiar dacă discursul însuși n-ar conţine absolut 
nimic după care ar putea fi detectat acest înţeles... Am respins 
acum, sper, ideea aceasta fără noimă despre trupul de carne.“ — Ulrich 
Zwingli, Commentary on True and False Religion, ed. S.M. Jackson 
(Labyrinth Press, Durham, 1981), 231 si 216, citat în O'Connor, The 
Hidden Manna, 144. Observati ca Zwingli nu este interesat de vreo 
„examinare anevoioasă“ a contextului real al cuvintelor lui Isus. Nu 
este discutată întreaga cuvântare si nu este nicidecum menţionată 
Euharistia ca noua mană. El scoate total din context un verset — 
Ioan 6, 63 — si îl tratează ca şi cum el singur ar constitui dovada con- 
cludenta că Isus spune despre Euharistie că este doar „un simbol“ 
al trupului său. Este un exemplu clasic de text scos din context si fo- 
losit ca pretext. 

Dar Zwingli nu poate avea dreptate. În primul rând, 
când Isus a spus despre cuvintele pe care le rostise că sunt 
„Duh si viata“ (loan 6, 63), nu spunea că vorbeşte doar 
simbolic. În grecește, cuvântul pneuma („duh“) nu înseamnă 
„simbolic“. Şi în Vechiul, și în Noul Testament, Duhul este 
real, mai real decât orice în lumea materială, vizibilă. Mai 
devreme, în aceeași Evanghelie, când Isus a spus: „Dumne- 
zeu este Duh“ (Ioan 4, 24), cu siguranţă nu a voit să spună 
că Dumnezeu este doar simbolic! 

Mai mult decât atât, în răspunsul dat ucenicilor, Isus a 
zis: „trupul nu foloseşte la nimic“ (loan 6, 63). Nu a spus 
„trupul meu nu foloseşte la nimic“!. Sunt două afirmaţii 
foarte diferite. Nu ar fi făcut-o pe a doua fără să se con- 
trazică flagrant pe sine. Dacă citiţi atent cuvântarea dinainte, 
veţi vedea că Isus tocmai a spus de șase ori în doar șapte 
versete că omul trebuie să-i mănânce trupul spre a avea 
viata veșnică. 


Pâinea pe care o voi da Eu este trupul meu, pentru 
viata lumii. (v. 51) 

Adevar, adevar va spun: de nu veti manca trupul 
Fiului Omului şi de nu veţi bea sângele lui, nu 
veti avea viata in voi. (v. 53) 

Cine mănâncă trupul meu şi bea sângele meu are viata 
veșnică. (v. 54) 


1. Sf. loan Gură de Aur a subliniat odinioară acest lucru: „Era 
lucru trupesc să te întrebi cum poate Domnul să-și dea trupul spre 
mâncare. Şi atunci? Nu este oare adevărată carne? Desigur că da. 
Când spune că trupul nu foloseşte la nimic, El nu vorbeşte despre tru- 
pul său, ci despre acela al ascultătorului trupesc al cuvântului său.“ 
Citat în Toma de Aquino, Catena aurea vol. IV — Part I: St. John 
(John Henry Parker, London, 1842), 248. Și Augustin s-a luptat cu 
această chestiune în In Ioannis Evangelium Tractatus 27, 5. 

Căci trupul meu este adevărată hrană si sângele meu, 
adevărată băutură. (v. 55) 

Cine mănâncă trupul meu si bea sângele meu rămâne 
în mine și Eu în el. (v. 56) 

Cine mă mănâncă pe mine va trai şi el prin mine. (v. 57) 


În lumina acestor versete, răspunsul lui Isus către ucenici 
nu poate însemna că trupul său nu folosește la nimic.! Cei 
care susţin asa ceva nu se opresc ca să-și dea seama că aceasta 
ar face ca și trupul lui oferit pe cruce — ca să nu mai vorbim 
de trupul asumat la întrupare — să fie nefolositor.? E absurd, 
mai ales în Evanghelia care accentuează: „Cuvântul s-a făcut 
trup“ (Ioan 1, 14) pentru a mântui omenirea. Spunand „trup“, 
„carne“ (gr. PE sarx), şi nu „trupul meu“, Isus folosește, în 
acest loc, o expresie standard pentru „ceea ce e natural sau 
pământesc“5, precum şi pentru cei care văd realitatea doar 


1. De ex., James Dunn, care susţine ca Ioan 6, 63 înseamnă ca 
„Trupul euharistic nu foloseşte la nimic: viata vine prin Duh si prin 
cuvintele lui Isus“. James D.G. Dunn, Baptism in the Holy Spirit: 
A Re-examination of the New Testament Teaching on the Gift of the 
Spirit in Relation to Pentecostalism Today (SBT 2.15; SCM Press, 
London, 1970), 184-185. 

2. Sfântul Augustin a arătat aceasta cu secole în urmă când a 
scris: „Așadar, de ce spuneți: «Trupul nu foloseşte la nimic»? Nu folo- 
seşte la nimic asa cum l-au înţeles ei: căci au înţeles trupul tăiat în 
chip de cadavru sau vândut în piaţa de carne, nu ca atunci când e în- 
sufletit de spirit... Prin urmare, când se spune «Trupul nu folosește la 
nimic» e vorba de trup în sine. Dar dacă se adaugă spiritul trupului — 
asa cum iubirea se adaugă cunoașterii — trupul e de mare folos. Căci, 
dacă trupul n-ar folosi la nimic, Cuvântul nu s-ar fi facut Trup ca să 
locuiască între noi“, Augustin, Jn Ioannis Evangelium Tractatus 27, 5. 

3. Vezi Brown, The Gospel According to John, 1, 131: ,Pentru Ioan, 
«trup/carne» subliniază slăbiciunea şi caracterul muritor al fapturii... 
Duhul, ca opus trupului, este principiul puterii dumnezeiesti data- 
toare de viaţă în sfera umană“. 

din această perspectivă. Dovada despre aceasta se poate 
găsi peste câteva capitole în Evanghelia după loan, când 
Isus le spune fariseilor: „Voi judecaţi după trup“ (gr. hë sarx) 
(loan 8, 15). 

Cu alte cuvinte, dupa cum fariseii l-au respins pe Isus 
pentru că nu i-au recunoscut originea supranaturală, ci l-au 
judecat doar după înfățișare, la fel şi ucenicii lui Isus nu au 
crezut învăţătura lui euharistică pentru că nu au înţeles 
natura suprafirească a noii mane din cer. Au judecat-o doar 
după înfățișare. Nu au înţeles! că El vrea sa le dea trupul si 
sângele său înviat, prezent în chip minunat sub vălul pâinii 
şi vinului. 

Ca o paranteză, as sublinia si că, făcând astfel legătura 
între mana cea nouă și învierea trupului, Isus nu spunea 
de fapt ceva cu totul străin de iudaismul antic. De exemplu, 
într-un comentariu la Geneză, Rabbi Ieșua afirmă: „Cine 
îl slujeşte pe Dumnezeu până la moarte va fi îndestulat cu 
pâinea Lumii care va să vină“ (Genesis Rabbah 82, 8). 

În gândirea evreilor din Antichitate, „Lumea care va să 
vină“ era un mod de a desemna epoca mântuirii. Atunci, 
Dumnezeu nu numai că avea să-și îndeplinească făgăduinţa 
de a-l aduce pe Mesia; El avea să reînnoiască și creaţia, 
înviindu-i pe cei morţi și transformând universul vizibil 
într-„un cer nou şi un pământ nou“ (vezi Isaia 64—65). Dacă 
Isus vedea Euharistia ca pe acea „pâine a Lumii viitoare“ la 
care se refereau rabinii, atunci nu putea s-o vadă ca pe o pâine 
obișnuită. Dimpotrivă, ea era o prefigurare şi o chezasie a 
noii creaţii. Tocmai acest lucru l-a spus Isus in cuvântarea 


1. Într-un mod asemănător, când Petru l-a proclamat pe Isus ca 
fiind Mesia, „Fiul Dumnezeului viu“, Isus i-a zis: „Nu trupul (sarx) 
şi sângele ti-au descoperit aceasta, ci Tatăl meu care este în ceruri“ 
(Matei 16, 17). Prin harul lui Dumnezeu, Petru a putut vedea, dincolo 
de aparenţa umanităţii lui Isus, filiatia lui divină. 

despre Pâinea Vietii: oricine mănâncă mana cea nouă a 
Euharistiei va fi înviat „în ziua de apoi“ (Ioan 6, 54). 

În ultimul rând, dar la fel de important, numai atunci 
când sesizăm legătura dintre noua mană din cer și trupul 
înviat al lui Isus putem explica porunca lui şocantă de a-i 
bea sângele (Ioan 6, 53-56). Cum putea să spună Isus așa 
ceva, când Vechiul Testament interzicea în mod explicit 
israeliților să bea sângele vreunui animal? Sugerez că tocmai 
motivul pentru care Dumnezeu interzice băutul sângelui în 
Vechiul Legământ este şi motivul pentru care Isus le porun- 
ceste ucenicilor să-i bea sângele: „Fiindcă viata (ebr. nefes) 
trupului este sângele“ (Levitic 17, 11). Isus cunoştea Legea 
lui Moise şi cunoștea că puterea propriei sale „vieți“ inviate 
se afla în sângele său. Așadar, daca ucenicii voiau să se împăr- 
taseasca din „viața“ învierii trupesti a lui Isus, atunci trebuiau 
să se împărtășească şi cu trupul şi sângele lui. Dacă voiau să 
ia parte la viaţa învierii lui trupeşti, atunci trebuiau să-i 
primească sângele dat lor ca băutură: „De nu veţi mânca 
trupul Fiului Omului si de nu veţi bea sângele lui, nu veţi 
avea viata în voi. Cine mănâncă trupul meu și bea sângele 
meu are viata veșnică si Eu îl voi învia în ziua de apoi“ (Ioan 


6, 53—54). 


5 
PAINEA PREZENTEI 


Dupa ce am privit Cina de pe urma prin prisma Pastelui 
sia manei, apar si mai multe intrebari. Daca Isus voia sa 
inaugureze noul exod prin moartea si invierea sa, in ce fel 
se gândea El oare cai se va aduce închinare lui Dumnezeu dupa 
începerea acestui nou exod? În special, cum avea să fie prezent 
Dumnezeu în mijlocul poporului său, așa cum fusese odi- 
nioară în Cortul din vremea lui Moise? 

Desi multi cercetători sunt de acord că Isus aștepta noul 
exod, nu s-au prea întrebat ce gândea El despre felul în care 
avea să arate cultul după începerea acestuia. Din perspectiva 
iudaismului antic însă, aceasta ar fi fost o întrebare foarte 
importantă. Va fi un Cort, la fel ca la primul exod? Dacă 
da, ce fel de jertfă s-ar aduce acolo? Cultul avea să constea 
în jertfe de animale, așa cum se descrie în cartea Leviticului? 
Sau avea să se axeze pe un alt fel de ofrandă? De exemplu, 
în secolul al II-lea d.Cr., Rabbi Menahem din Galileea! 


învăţa că „în lumea viitoare toate jertfele vor fi desființate, 


1. Vezi W.D. Davies, Torah in the Messianic Age and/or the Age 
to Come (SBLMS 7; Society of Biblical Literature, Philadelphia, 1952), 
55-56; Hartmut Gese, „The Origin of the Lord’s Supper“ in Essays 
on Biblical Theology, trans. Keith Crim (Augsburg, Minneapolis, 1981), 
117-140 (aici 130). 

dar jertfa de aducere de multumire nu va fi niciodata des- 
ființată“ (Levitic Rabbah 9, 7). O viziune remarcabilă. Iată 
un rabin, la puţin timp după Isus, prevăzând o eră viitoare 
în care toate jertfele cele multe descrise în Torah aveau să 
înceteze, rămânând una singură: „jertfa de mulţumire“ (vezi 
Levitic 7). Iată la ce se aștepta Rabbi Menahem. Dar Isus? 

În acest capitol voi încerca să răspund la aceste întrebări 
explorând cea de a treia cheie de înțelegere a Cinei de taină: 
misterioasa Pâine a Înfățişării. Lucru curios, multi cititori 
moderni n-au auzit de această pâine sfântă care se păstra în 
Cortul vechilor evrei și cu atât mai puţin au căutat să vadă 
cum poate ea să arunce lumină asupra rădăcinilor iudaice 
ale Euharistiei. 

Poate că motivul este faptul că referirile la Pâinea Înfă- 
tisarii sunt ascunse în câteva dintre cele mai dificile parti ale 
Vechiului Testament, cum ar fi descrierea amănunțită a Cor- 
tului (Exod 25) sau regulile preoțești si regulamentele levi- 
tilor (Levitic 24). Sau, poate, fiindcă nu s-a înţeles prea bine 
ce este de fapt „Pâinea Înfățişării“. 

În acest capitol, voi încerca să arăt că Pâinea Infatisarii 
din Vechiul Testament este o piesă extrem de importantă 
în acest „puzzle“ euharistic. Într-adevăr, o examinare atentă 
a contextului iudaic al Evangheliilor sugerează că Isus nu 
doar a văzut Cina de pe urmă ca pe noul Paste şi ca pe noua 
mană din cer; El a văzut și împlinirea mesianică a ceea ce 
este prefigurat de Pâinea Infatisarii. 

Pentru a vedea aceste legături dintre Cina de pe urmă 
şi Pâinea Înfățişării, va trebui să ne reîntoarcem la Vechiul 
Testament și la tradiţia iudaică precum și la practicile şi cre- 
dintele care înconjurau această misterioasă pâine.! 


1. Vezi Paul V.M. Flesher, „Bread of the Presence“ in Anchor 
Bible Dictionary, 6 vol., ed. David Noel Freedman et al. (Doubleday, 

„PÂINEA FEŢEI“ 


Deşi majoritatea cititorilor nu sunt familiarizați cu Pâinea 
Infatisarii, ea este, de fapt, menţionată de multe ori în Scrip- 
turi!. Pentru ceea ce ne interesează aici, ies în relief mai ales 
doua descrieri amanuntite. Prima este in Exod, iar cea de 
a doua in Levitic. Ne vom opri câteva momente să le exami- 
nam pe rand. 


„Pâinea Fetei lui Dumnezeu“ 


Pâinea Infatisarii apare, pentru prima dată, in Vechiul 
Testament in relatarea despre iesirea din Egipt si peregri- 
narea prin pustiu. După ce Dumnezeu le-a dat israeliților 
cele Zece Porunci si a pecetluit legământul cu ei printr-un 
ospăț ceresc (Exod 20-24), începe de îndată să le dea in- 
structiuni privind felul în care ei urmează să-i aducă închi- 
nare. Toate aceste instrucţiuni gravitează în jurul locului 
central de închinare, „Cortul întâlnirii“ (Exod 26). 

Primul lucru pe care trebuie să-l amintim despre Cort 
este faptul că Dumnezeu i-a poruncit lui Moise să facă trei 
obiecte sacre care să fie păstrate în el: 


1. Chivotul Legământului 
2. Sfeşnicul de aur, cunoscut ca Menora 
3. Masa de aur cu Pâinea Infatisarii. 





New York, 1992) I: 780-781; Menahem Haran, „Shewbread“, Ency- 
clopedia Judaica, 16 vol., ed. Cecil Roth (Keter, Ierusalim, 1971), 14: 
1394-1396; Jeremias, The Eucharistic Words of Jesus, 63—65. 

1. Vezi Exod 25, 23-30; 37, 10-16; Levitic 24, 5-9; Numeri 4, 7; 
1 Samuel 21, 5-7; 1 Regi 7, 48; 1 Cronici 9, 32; 23, 29; 28, 16; 2 Cro- 
nici 2, 4; 13, II; 29, 18; Neemia 10, 33; 1 Macabei 1, 22; 4, 49; Matei 
12, 4; Marcu 2, 26; Luca 6, 4; Evrei 9, 2. 

E interesant că, înainte ca Dumnezeu sa descrie Cor- 
tul, El îi aduce în prim plan lui Moise cele trei obiecte sacre 
de ţinut în Lăcașul Sfânt. Este evident că acestea au o im- 
portanță cu totul specială. De fapt, Biblia spune că Moise 
a văzut modelul după care trebuia să le facă într-o vedenie 
care i-a fost „arătată“ pe vârful muntelui Sinai (Exod 25, 9. 40). 
Cu alte cuvinte, Chivotul, Sfeşnicul si Pâinea Infatisarii au 
drept model realitati ceresti. 

Primul, vestitul Chivot al Legământului, era o cutie 
ferecată cu aur în care israelitii aveau să așeze mai târziu 
tablele cu cele Zece Porunci, mana și toiagul lui Aaron 
(Exod 25, 10-22). Pe Chivot era „tronul milostivirii“, un 
capac mare de aur pe care aveau să fie asezati doi „heruvimi 
de aur“ — adica doua statui de ingeri. (Observati aici ca 
Dumnezeu în mod evident nu considera aceste statui de 
îngeri o încălcare a celor Zece Porunci. În ciuda a ceea ce 
au crezut unii cititori ai Bibliei, Dumnezeul lui Avraam, 
al lui Isac si al lui Iacob nu pare deloc a fi împotriva aurului 
şi împotriva statuilor!) 

Al doilea obiect, Sfesnicul de aur, este cunoscut îndeosebi 
cu denumirea sa ebraică de menora (Exod 25, 31—40). Acest 
sfeşnic avea şapte braţe și era făurit ca un copac sau arbust 
acoperit cu flori. Preoţii trebuiau să-l ţină pururi aprins, căci 
era singura sursă de lumină în Lăcașul Sfânt. 

În sfârșit, cea mai importantă pentru noi este masa fere- 
cata cu aur pe care israelitii așezau Pâinea Infarisarii. Iată 
descrierea ei amănunţită: 


Să faci o masă din lemn de salcâm... Să o fereci cu 
aur curat şi să-i faci margine de aur de jur împrejur. 
[...] Să faci blide si cupe si urcioare şi vase pentru libatii. 
Din aur curat să le faci. $i să pui pe masă Pâinea 
Înfătisării înaintea mea pururi. (Exod 25, 23-24. 29-30) 

Acest pasaj conține trei indicii importante privind inte- 
lesul acestei pâini neobișnuite. 

Mai întâi, dacă cercetăm cu atenție, observăm că pâinea 
nu era singurul lucru de pe masă. Lângă ea se aflau „blide 
si cupe si urcioare si vase“ pentru turnarea libatiilor, adică 
a jertfelor de vin (compară cu Numeri 15, 5-7; 28, 7). Astfel, 
când este vorba de Cortul lui Moise, ne putem referi la 
acestea ca la pâinea si vinul Infatisarii. E interesant de remar- 
cat, după cum o arată savantul evreu Menahem Haran, că 
acest vin era diferit de toate celelalte ofrande de vin, pentru 


că nu era vărsat de preoți, ci pare să fi fost bžut în cadrul 


unui ospăț sacru de pâine si vin!. 


În al doilea rând: traducerile vorbesc de „pâinile punerii 
inainte/ înfățișării“. Expresia ebraică este lehem happanim, 
literal „Pâinea Feţei“?. Se pune întrebarea: cum ar trebui 
tradusă mai exact această expresie? Ce înseamnă ea? 


1. Vezi Menahem Haran, Temples and Temple-Service in Ancient 
Israel (Clarendon, Oxford, 1978), 216—217. 

2. E ciudat ca traducerile catolice in limba engleza echivalea- 
ză expresia ca bread of continual offering, „pâine a ofrandei per- 
petue“ (Jerusalem Bible) sau showbread (New American Bible), 
in vreme ce traducerile protestante sau ecumenice o redau literal 
ca bread of the Presence, „pâine a Prezentei“ (Revised Standard 
Version, New International Version), cum fac si unii comentatori 
evrei, ca Umberto Cassuto, A Commentary on the Book of Exodus, 
tr. Israel Abrahams (Magness, Ierusalim, 1967), 340. Nefericitul 
termen showbread sau shewbread pare sa fi intrat in engleză din 
vechea germana Schaubrod, care, la randul ei, traduce lat. panes 
propositionis din Vulgata. Aceasta traducere provine de la acele 
pasaje în care Pâinea Infatisarii e numită lehem hammaareket 
„pâinea punerii în rând“ (1 Cronici 9, 32; 23, 29; Neemia 10, 34; 
Evrei 9, 2). [Traducerile româneşti au „pâinea / pâinile punerii 
înainte“ — n.t.] 

Pe de o parte, unii exegeti o traduc cu „Pâinea punerii 
înainte“ sau „Pâinea Ofrandei“!. Din această perspectivă, ex- 
presia s-ar referi la pâinea aşezată în faza „prezenţei“ lui 
Dumnezeu, adică în faţa Sfintei Sfintelor, unde cobora 
norul slavei prezenţei divine asupra Chivotului Legămân- 
tului. Această interpretare nu reușește să comunice ce spune 
expresia ebraică. Ne spune ce trebuie făcut cu pâinea, dar 
nu traduce de fapt cuvântul ebraic panim.’ 

Pe de altă parte, unii susţin că expresia ar trebui tradusă 
cât mai literal cu putinţă. Iar cea mai literală traducere este 
Pâinea Fetei. Din această perspectivă, înţelesul expresiei este 
limpede?, dar implicaţiile sunt enorme: Pâinea Infatisarii 
nu este nimic altceva decât Pâinea Fetei lui Dumnezeu. Din 


1. De ex. Cassuto, A Commentary on the Book of Exodus, 340; 
Baruch A. Levine, Leviticus (The JPS Torah Commentary; Jewish 
Publication Society, Philadelphia, 1989), 165, traducand „bread of 
display“. 

2. Pentru critica acestei interpretări, vezi PA.H. De Boer, „An 
Aspect of Sacrifice“ in Studies in the Religion of Ancient Israel, ed. 
G.W. Anderson er al. (Vetus Testamentum, Supplements; Brill, 
Leiden, 1972), 27-47. După cum subliniază el, când JPS traduce 
expresia ebraică prin „bread of display“ ne spune doar „ce trebuie fă- 
cut cu pâinile, dar nu traduce happanim* (32). 

3. Vezi, de ex., John E. Hartley, Leviticus, 400: „Expresia ebraică 
înseamnă literal «pâinea feţei»“. Vezi si de Vaux, Ancient Israel, 422: 
„Oarecum asemănătoare cu ofrandele descrise până acum este pâi- 
nea punerii înainte, numită în ebraică lehem happanim «pâinea feţei» 
(lui Dumnezeu)] sau «pâinea Prezentei»...“; De Boer, „An Aspect 
of Sacrifice“, 34. Aceasta mi se pare poziţia cea mai solidă, mai ales 
întrucât cercetări recente arată că, în lumea antică, pâinile aduse ca 
jertfă în temple (si, mai târziu, în biserici) aveau adesea simbolul 
divinității imprimat pe ele (cf Ieremia 7, 18; 44, 19). Vezi George 
Galavaris, Bread and the Liturgy: The Symbolism of Early Christian 
and Byzantine Bread Stamps (University of Winsconsin Press, 
Madison, 1970), 22. 

acest punct de vedere, pâinea însăși este, într-un fel, un semn 
vizibil al feței lui Dumnezeu. 

În sprijinul acestei a doua interpretări, ar trebui să ne 
aducem aminte când anume a fost dată pentru prima oară 
poporului lui Israel Pâinea Infatisarii. În Cartea Exodului, 
Dumnezeu îi poruncește lui Moise să construiască masa de 
aur pentru Pâinea Infatisarii (Exod 25) imediat după ospatul 
ceresc la care acesta si bătrânii poporului au luat parte pe 
muntele Sinai (Exod 24). Motivul pentru care această ală- 
turare este semnificativă rezidă în faptul că relatarea despre 
ospatul ceresc subliniază că, pe când ei mâncau si beau, l-au 
văzut pe Dumnezeu: 


Apoi Moise a urcat împreună cu Aaron, Nadab și 
Abihu şi cei șaptezeci dintre bătrânii lui Israel si Lau 
văzut pe Dumnezeul lui Israel |...]. Dar împotriva 
celor aleși dintre fiii lui Israel El nu și-a întins mana, 
iar ei au văzut pe Dumnezeu și au mâncat și au băut. 
(Exod 24, 9—11) 


Într-un cuvânt, când așezăm instituirea Pâinii Infatisarii 
în contextul ei biblic, se pare că acea „Pâine a Înfățişării“ 
pământească era menită să constituie un fel de memorial 
al ospatului ceresc la care Moise si bătrânii l-au „văzut“ pe 
Dumnezeul lui Israel pe când „au mâncat și au băut“. De 
aceea îi şi poruncește Dumnezeu lui Moise să construiască 
masa pentru Pâinea Înfăţișării (împreună cu Chivotul si cu 
Menora) conform „modelului“ ceresc ce-i fusese arătat „pe 
munte“ (Exod 25, 9. 40). Chivotul pământesc este un semn 
văzut al nevăzutului lăcaș ceresc al lui Dumnezeu, iar Pâinea 
pământească a Infatisarii este semn văzut al nevăzutului chip 
ceresc al lui Dumnezeu. 

După cum a formulat un exeget al Vechiului Testament, 
în pâinea din Cort Dumnezeu „însuşi“ acţionează ca „gazdă 

care se infatiseaza credinciosilor sai, daruind tarie dumne- 


zeiască, viata dumnezeiască “|. 


Pâinea Legământului veșnic 


Dar mai este ceva. Pe lângă scurta descriere a Pâinii 
Infatisarii din Cartea Exodului, gasim inca o relatare, mai 
amanuntita, in Levitic. Din aceasta carte cu legi pentru 
preoţii leviti aflăm că pâinea si vinul erau semne nu doar 
ale prezenţei lui Dumnezeu, ci şi ale Legământului. Cu alte 
cuvinte, această pâine reprezenta legătura sacră dintre Dum- 
nezeu și cele douăsprezece triburi ale lui Israel: 


Să iei floare de făină si să faci din ea doudsprezece 
turte, fiecare turta să fie făcută din două zecimi de 
efă. Să le pui în două șiruri, câte şase în fiecare șir, pe 
masa de aur curat, înaintea Domnului. Peste fiecare 
şir să pui tămâie curată, care să fie pe pâine ca adu- 
cere-aminte, ca un dar mistuit de foc înaintea Dom- 
nului. În fiecare zi de sabat să se pună aceste pâini 
înaintea Domnului, neîncetat: acesta este un legământ 
veșnic pe care-l vor tine fiii lui Israel. Pâinile acestea 
să fie ale lui Aaron şi ale fiilor lui și să le mănânce 
într-un loc sfânt, căci ele sunt pentru ei lucru prea- 
sfânt, o parte din darurile mistuite de foc înaintea Dom- 
nului. Aceasta este o legiuire veșnică. (Levitic 24, 5—9) 


Aici sunt de observat mai multe lucruri. 

În primul rând, Pâinea Infatisarii este identificată explicit 
ca semn al „legământului veșnic“ dintre Dumnezeu şi Israel. 
Cum am văzut mai sus, această relaţie de legământ fusese 
stabilită prin evenimentele care au avut loc pe muntele 


1. De Boer, „An Aspect of Sacrifice“, 35. 

Sinai, cand Moise si batranii au adus jertfa la poalele mun- 
telui (Exod 24, 8-11). Se pare că Pâinea Infatisarii — care, 
să o spunem din nou, avea ca model vedenia cerească 
„arătată“ lui Moise pe vârful Sinaiului (Exod 25, 9) — era 
menită să fie memorial si semn al aceluiaşi „legământ“ 
încheiat cu Israel pe muntele Sinai. De aceea sunt două- 
sprezece turte de pâine nedospită — una pentru fiecare din 
cele douăsprezece triburi. 

În al doilea rând, conform Leviticului, Pâinea Infatisarii 
era o ofrandă „perpetuă“, trebuia să fie prezentă necontenit 
în faţa Domnului în Cort. Trebuia să fie semn perpetuu al 
faptului ca, desi israelitii nu se mai aflau la muntele Sinai, 
Dumnezeu continua să fie cu ei. Lucru interesant, Leviticul 
sugerează si că, atâta vreme cât Pâinea Înfățişării se află în 
Cort, flăcările Menorei trebuie să ardă și ele „neîncetat“ 
(Levitic 24, 1-4). (În timpurile noastre, bisericile catolice 
păstrează o practică similară lângă Tabernacolele lor, sub 
forma lămpii veşnice care arde întotdeauna când este pre- 
zentă Euharistia.) Ori de câte ori masa de aur era scoasă 
din Cort, preoţii leviti trebuiau s-o acopere cu un văl (Nu- 
meri 4, 7-9). 

În al treilea rând — si e important — Pâinea Infatisarii 
nu era doar un simbol; era și o jerzfă. Desi multi cititori ai 
Bibliei sunt familiarizați numai cu jertfa de animale, existau 
de fapt două feluri de jertfe! în Vechiul Testament: (1) jertfa 
„sângeroasă“ implicând injunghiere de tauri, tapi şi berbeci 
şi (2) jertfa „nesângeroasă“, care adesea consta în pâine și 
vin. Pâinea Infatisarii era un fel de jertfă nesângeroasă, 
cunoscută în ebraică drept minhah (cf. Levitic 2). Daca 
există vreo îndoială asupra acestui lucru, observați că tămâia 


1. Vezi George Buchanan Gray, Sacrifice in the Old Testament: 
Its Theory and Practice (KTAV, New York, 1925, 1971), 398-402. 

era si ea păstrată pe masa de aur. În Vechiul Testament, 
tămâia însoţeşte întotdeauna jertfele!, spre a simboliza 
ridicarea lor la cer. Mai mult, profetul lezechiel se referă la 
masa de aur cu Pâinea Înfăţişării ca la un „altar“ (Iezechiel 
41, 21-22). Cu alte cuvinte, aceasta pâine era si mâncare, si 
jertfă. Era și un dar de la Dumnezeu pentru preoţii săi (sub 
formă de ospăț) şi ofrandă a preoţilor pentru Dumnezeul 
lor (sub formă de jertfă). 

În al patrulea rând, în sfârșit, Pâinea Infatisarii nuerao 
jertfă oarecare. Era o jertfă „preasfântă“, despre care Leviticul 
spune că trebuie adusă „în fiecare zi de sabat“ de către Aaron, 
Marele Preot. Această legătură între Pâinea Infatisarii si 
sabat este important să fie subliniată, fiindcă cititorii mo- 
derni tind să creadă că sabatul era, în primul rând, o zi de 
odihnă și nu neapărat o zi de jertfă. Desigur, dupa dezvol- 
tarea sinagogii în orașele evreieşti din afara Ierusalimului 
(probabil în secolul al III-lea î.Cr.), cultul săptămânal de 
sabat consta, în primul rând, în mersul la sinagogă pentru 
rugăciune, pentru studierea Torei si pentru a cânta imnuri 
de laudă lui Dumnezeu. Cu toate acestea, conform Bibliei, 
cultul de sabat avea si un aspect sacrificial. În Cort (si, mai 
târziu, în Templul din Ierusalim), sabatul era marcat de 
jertfe — sângeroase si nesângeroase — aduse de preoți. În 
mod semnificativ, jertfa nesângeroasă oferită săptămânal 
era tocmai Pâinea şi vinul Înfăţişării. Numai după ce roma- 
nii au distrus Templul în 70 d.Cr. a încetat aducerea oricărei 
jertfe. Înainte de acel tragic eveniment, în fiecare sabat avea 
loc ofranda de Pâini proaspete ale Infatisarii şi mâncarea 
pâinii de către preoţi în sfântul Lacas. 

Rezumând, când cercetăm paginile Vechiului Testament, 
ne devine foarte limpede că Pâinea Infatisarii se afla în inima 


1. De Vaux, Ancient Israel, 422. 

cultului israelit. Împreună cu faimosul Chivot al Legămân- 
tului si cu Sfesnicul de aur, era unul dintre cele mai sacre 
lucruri din Lăcaşul sfânt, din sanctuarul interior al străve- 
chiului Cort. Toată lumea știe cât de important era sabatul 
în vechiul Israel; Pâinea Înfățişării era jertfa de sabat, „cea 
mai sfântă“ ofrandă. Era atât semnul „legământului veșnic“ 
cu Israel, cât si Pâinea prezenţei perpetue a Domnului în 
Cort — „Pâinea Feţei“ Dumnezeului atotputernic. E limpede: 
conform Scripturii, misterioasa Pâine a Infatisarii nu era 
pâine obișnuită. 


„PRIVIȚI IUBIREA LUI DUMNEZEU 
PENTRU VOI“ 


Dacă ne întoarcem la tradiţia iudaică antică pentru a 
vedea ce are de spus despre Pâinea Infatisarii, ne găsim 
într-o situaţie apropiată de cea cu Paștele si cu mana. Multe 
tradiţii remarcabile, care nu se găsesc în Biblie, dau mărturie 
despre o venerație crescândă fata de natura misterioasă, chiar 
miraculoasă, a acestei pâini. 


Pâinea Înfătisării si preotul Melchisedec 


Oricine e familiarizat cu Cartea Genezei sau cu Epistola 
către evrei va trebui să admită că unul dintre cei mai enig- 
matici oameni din Biblie este cel numit Melchisedec. Această 
figură învăluită în umbră, menţionată doar de două ori în 
Vechiul Testament, apare, mai întâi, în relatarea biruintei 
lui Avraam asupra regilor păgâni din Pământul Fagaduintei. 
După ce-şi salvează nepotul, pe Lot, din captivitate, Avraam 
(pe atunci încă numit Avram) se întâlnește cu Melchisedec, 

care e si preot și rege si care îi aduce o jertfă foarte specială 
lui Dumnezeu: 


Când Avram s-a întors după ce l-a biruit pe Chedor- 
laomer si pe regii care erau cu acesta, Melchisedec, 
regele Salemului, i-a adus pâine si vin; el era preot al 
Dumnezeului Preainalt. Şi l-a binecuvântat zicând: 
„Binecuvântat să fie Avram de Dumnezeul cel Prea- 
înalt, Facatorul cerului și al pământului, si binecu- 
vântat să fie Dumnezeul cel Preaînalt, care i-a dat pe 
vrajmasii tăi în mâinile tale!“ Şi Avram i-a dat zeciu- 
ială din toate. (Geneza 14, 17—20) 


Cine este acest rege misterios? De ce este el primul om 
care este numit „preot“ în Biblie (ebr. kohen)? Şi de ce aduce 
el lui Dumnezeu o jertfă de „pâine si vin“, mai degrabă decât, 
să zicem, un taur, un tap sau un miel? 

Să încercăm să răspundem la aceste întrebări cât mai 
simplu cu putinţă. În primul rând, în tradiţia iudaică antică, 
Melchisedec era socotit a fi nimeni altul decât Sem, evlavio- 
sul întâi-născut al lui Noe. Conform acestor tradiţii, Sem 
era numele fiului lui Noe, iar Melchisedec, însemnând „rege 
al dreptăţii“, era titlul său regesc. Mai mult, după cum atestă 
istoricul evreu din secolul I, losephus!, se credea că cetatea 
„Salem“ peste care era rege Melchisedec nu era alta decât 
leru-salem, care mai târziu a ajuns cetatea lui David si locul 
unde s-a zidit Templul (cf Psalmul 71, 1-3). 

În orice caz, pentru noi contează că jertfa de pâine si 
vin a lui Melchisedec era legată, în tradiţia iudaică, de Pâinea 


1. Vezi Hahn, Kinship by Covenant, 97-100, 130-134; Martin 
McNamara, „Melchizedek: Gen 14, 17-20 in the Targums, in Rab- 
binic and Early Christian Literature“, Biblica 81 (2000): 1-31; L. Ginz- 
berg, Legends of the Jews, 7 vol. (Jewish Publication Society, 
Philadelphia, 1968), 5: 225-226. 

Infatisarii. Într-un străvechi comentariu la Geneză 14, găsim 
următoarele: 


„lar Melchisedec, regele Salemului, a adus pâine si 
vin“ (Geneza 14, 18)... Rabbi Samuel ben Nahman 
a spus: L-a învățat legile preotiei, „pâinea“ referindu-se 
la Pâinea Înfățisării, iar „vinul, la libaţii. Rabinii au 
spus: El i-a revelat Torah, după cum este scris: „Hai- 
deti si mâncaţi din pâinea mea și beti din vinul pe care 
l-am amestecat!“ — Proverbe 9,5 (Genesis Rabbah 43, 6). 


În această interpretare, nu numai că Melchisedec e sem- 
nalat ca întâiul preot-rege din Ierusalim, ci ofranda de pâine 
şi vin pe care o aduce este și ea identificată explicit cu Pâinea 
şi vinul Infatisarii pe care, ca preot, l-a învățat pe Avram 
cum să le aducă jertfă. Astfel, pentru unii iudei din Anti- 
chitate, Pâinea şi vinul înfățișării nu erau doar una dintre 
jertfele instituite în vremea exodului, ci își aveau originile 
în generaţiile timpurii ale omenirii. Pe atunci, toți bărbaţii 
erau preoţi, nu după rânduiala lui Levi — a cărui preoţie a 
fost instituită după ce Israel s-a închinat vitelului de aur 
(Exod 32) —, ci după „rânduiala lui Melchisedec“ (Psalmul 
110, 4)!. Iar ofranda de jertfă a acestei preoţii primordiale 
nu era altceva decât pâine și vin. 


1. E interesant de observat că unele tradiţii, inclusiv aceasta, 
leagă Pâinea Infatisarii de ospatul „înțelepciunii“ descris în Proverbe 
9, 1-4. De ex., Leviticus Rabbah 11, 4 („Ea şi-a amestecat vinul“ se 
referă la libatii, „A pus masa“ face aluzie la aşezarea pâinilor punerii 
înainte.); Numeri Rabbah 13, 15—16 (,,«Veniti şi mâncaţi din pâinea 
mea» [Prov. 9, 5] si în legătură cu pâinea punerii înainte spune: «Si 
să-i faci blide și cupe» [Exod 25, 29]; şi am aflat că «blidele» erau 
formele, pâinea fiind pregătită în forme“). G.K. Beale citează şi el 
o tradiţie după care Pâinea Infatisarii „părea să reflecte hrana pregătită 
pentru Adam în Grădină“. Vezi Beale, The Temple, 74-75. 

Pâinea miraculoasă de pe masa de aur 


Pe lângă tradiţiile despre figuri biblice ca Melchisedec, 
găsim câteva tradiții despre cum se oferea Pâinea Infatisarii 
în Templul din vremea lui Isus. De exemplu, în Mișna, 
rabinii ne spun că azimele pentru Pâinea Înfăţişării aveau 
„coarne“ la colţuri — bucățele de aluat rotunjite în sus precum 
coarnele de taur (Mișna, Menahoth 11, 4)!. Aceste coarne 
făceau ca pâinea să arate asemenea altarului de aramă pentru 
jertfe care se afla în curtea Templului, sprijinind astfel des- 
crierea biblică a pâinii ca fiind în același timp semn și jertfă. 

Mai mult, aflăm că unii rabini credeau că se întâmpla 
ceva deosebit cu Pâinea Infatisarii atunci când era adusă de 
preoți jertfă lui Dumnezeu. Înainte ca pâinea să fie adusă 
în sanctuar spre a fi oferită ca jertfă, ea putea fi aşezată pe 
o masă de marmură. Dar după ce îi era consacrată lui Dum- 
nezeu de către preoți, trebuia aşezată pe o masă de aur: 


În Porticul de la intrarea în Casă (= Templu) erau 
două mese, una de marmură şi cealaltă de aur. Pe 
masa de marmură puneau Pâinea Infitisarii când era 
adusă, iar pe masa de aur puneau Pâinea Infitisarii 
când era scoasă afară, pentru că ceea ce este sfânt 
trebuie ridicat şi nu coborât. Iar înăuntru era o masă 
de aur pe care Pâinea Înfăţişării stătea permanent. 


(Mișna, Menahoth 11, 7) 


Acest ritual arată limpede că, pentru rabinii din Anti- 
chitate, Pâinea Infatisarii era extrem de sacră, dar numai 


1. După Herbert Danby, aceste coarne erau „bucăţi mici de 
cocă puse pe cele patru colţuri, după modelul coarnelor altarului.“ 
(Danby, The Mishnah, 507 n. 10). 

2. Traducere ușor adaptată. Vezi Danby, The Mishnah, 508, 509 
si Misna, Shekalim 6, 4. 

după ce era oferită ca jertfă lui Dumnezeu în Sanctuar. 
Înainte de aceasta, era doar pâine obișnuită si putea fi aşezată 
pe o masă obișnuită de marmură. Dar, odată oferită ca jert- 
fă, devenea „sfântă“ — în ebraică gados, adică „pusă deoparte“, 
„consacrată“. Ca atare, trebuia aşezată pe o masă de aur, așa 
cum toate vasele și mobilierul din Lăcașul sfânt erau din 
aur (vezi Exod 25). 

O altă tradiţie merge până la a sugera că Pâinea Infatisarii, 
după consacrare, manifesta proprietăți supranaturale. După 
ce preoţii scoteau pâinea din Lăcașul sfânt, o puneau pe „masa 
de aur“ ca s-o poată mânca între ei (Mișna, Menahoth 11, 7). 
Conform Talmudului, în vremea unui Mare Preot deosebit 
de sfânt, chiar și o bucăţică din Pâinea Înfăișării putea oferi 
un nutriment miraculos: 


[În tot timpul în care Simon cel Drept a slujit ca 
Mare Preot], omer-ul, cele două pâini și Pâinea În- 
fatisarii au primit o binecuvântare astfel încât toți 
preoții care căpătau o bucată din ea de mărimea unei 
măsline o mâncau și se săturau cu o fărâmă din ea, 
fără a mai mânca și altceva (Talmudul babilonian, 
Yoma 39A). 


Oare cel care cunoaşte Evanghelia poate să nu se gân- 
dească la vestita hrănire a celor cinci mii? Atunci, Isus a 
înmulţit cinci pâini în așa fel încât „toți au mâncat si s-au 
săturat“, ba au mai existat şi „rămășițe“ (Matei 14, 20). Din 
perspectiva iudeilor din vechime, Pâinea Infatisarii, ca si mana 
dinaintea ei, nu era pâine obișnuită. Cel puţin unii rabini 
credeau că e miraculoasă. 

Pâinea din Templu 


Poate că cea mai frapantă tradiţie dintre toate este aceasta 
pe care o vom examina ultima. Si ea are de-a face cu Pâinea 
Înfăţişării din Templu pe vremea lui Isus. 

Pe atunci, era obiceiul ca bărbaţii iudei care locuiau pe 
pământul lui Israel să urce la Ierusalim si la Templu de trei 
ori pe an pentru a sărbători Paștele, Cincizecimea si Cortu- 
rile. („Cincizecime“ este numele grecesc al sărbătorii iudaice 
a Săptămânilor, care se ţinea la șapte săptămâni după dumi- 
nica din săptămâna pascală.) Acest obicei isi avea rădăcinile 
în legea lui Dumnezeu dată lui Moise: „De trei ori pe an toţi 
cei de parte bărbătească să se infatiseze înaintea Domnului, 
Dumnezeul lui Israel“ (Exod 34, 23; 23, 17). Conform Tal- 
mudului palestinian și Talmudului babilonian, la fiecare 
din aceste sărbători preoţii din Templu făceau ceva remar- 
cabil. Scoteau din sanctuar Masa de Aur cu Pâinea Înfăţişării 
pentru ca pelerinii s-o poată vedea.! Când luau înapoi pâi- 
nea sfântă, preoţii o ridicau și rosteau următoarele cuvinte: 


Ei ridicau Masa de Aur si arătau Pâinea Infatisarii 
de pe ea celor care veneau la sarbatori, spunandu-le: 
„Priviţi iubirea lui Dumnezeu pentru voi!“ (Talmudul 
babilonian, Menahot 29A) 


Daca aceasta traditie nu ar fi atat de bine documentata, 
ar fi aproape de necrezut. Mai întâi, pare a fi o nemaiauzita 
încălcare a etichetei Templului. În afară de preoți, nimeni 
nu avea voie să intre în sanctuar si să privească la obiectele 
sacre dinăuntru. Dar, în sărbătorile de pelerinaj, iudeilor le 


1. Vezi si Talmudul babilonian, Hagigah 26b: „Aşadar, ei obisnu- 
iau să ridice [masa] și să arate pelerinilor veniţi la Sărbătoare Pâinea 
Fetei si să le spună: «Iată iubirea în care vă păstrează Cel Atotpre- 
zent.»“ Vezi şi Misna, Sukkoth 5, 7; Menahoth 11, 4. 

era îngăduit să vadă unul dintre obiectele sacre ascunse in 
sparele valului exterior: Pâinea Infatisarii. Şi mai uluitoare 
sunt cuvintele preoţilor când ridică această pâine sfântă. 
Cum ar putea Pâinea Infatisarii să fie atât de strâns legată 
de „iubirea“ lui Dumnezeu? Din perspectiva iudeilor din 
Antichitate, ce puteau însemna aceste cuvinte? 

Desi nu putem decât să speculăm, am putea sugera cu 
oarecare certitudine că Pâinea Infatisarii era un semn al 
iubirii lui Dumnezeu pentru că era un semn al Legămân- 
tului. În Vechiul Testament, legământul dintre Dumnezeu 
şi Israel este descris adesea în termenii unei legături „de 
căsătorie“, unui /egământ de iubire între Mirele dumnezeiesc 
si Mireasa lui pământească (vezi lezechiel 16; Isaia 54, Osea 
1-2). După cum am văzut mai înainte, Tora afirmă explicit 
că Pâinea Infatisarii nu era doar „cea mai sfântă“ jertfă a 
Sabatului, ci si semnul „legământului veșnic“ (Levitic 24, 7). 
Ca semn vizibil al acestui legământ veșnic, Pâinea Înfăţi- 
şării era şi semnul vizibil al iubirii dumnezeiescului Mire 
pentru Mireasa sa. Poate de aceea preoţii puteau spune 
poporului când ridicau pâinea: „Priviţi iubirea lui Dum- 
nezeu pentru voi!“ 


Vederea ,, Fetei Domnului 


Mai rămâne o ultimă întrebare. De ce preoţii aduceau 
afară doar Pâinea Înfățişării? De ce nu Menora, sau chiar 
Chivotul Legământului? 

Şi în acest caz, deși nu putem fi siguri, motivul ar putea 
izvori, până la urmă, din Vechiul Testament. Am arătat mai 
sus cum Cartea Exodului poruncește ca toţi bărbaţii israeliți 
să ia parte la cele trei sărbători — a Paștelui, a Cincizecimii 
şi a Corturilor. După cum au arătat unii exegeti din zilele 
noastre, majoritatea traducerilor spun că bărbaţii trebuie 

„să se înfățişeze lui Dumnezeu“. Însă traducerea literală din 
ebraică este: „De trei ori pe an toți cei ai voştri de parte 
bărbătească să vada fata Stăpânului, a Domnului, Dumne- 
zeului lui Israel“ (Exod 34, 23; 23, 17). În acest verset, „faţa“ 
lui Dumnezeu este panim, același cuvânt folosit în sintagma 
„Pâinea Înfăţişării“, sau „Pâinea Feţei“ (Exod 25, 30). Cu 
alte cuvinte, aratandu-le pelerinilor Pâinea „Feţei“, preoţii 
de la Templu împlineau Legea care le poruncea acestora 
să „vadă Faţa“ Domnului. După cum scrie exegetul evreu 


Israel Knohl: 


Am impresia că inteleptii s-au îndepărtat de convenţie 
şi au îngăduit să fie arătat mobilierul din Templu 
pelerinilor pentru a le îngădui să-și îndeplinească 
obligaţia de a „vedea Faţa“. Sau, cu alte cuvinte, ară- 
tarea acestor lucruri sfinte în faţa adunării mari crea 
experienţa unei teofanii publice. Israelitii, care tânji- 
seră să intre în curțile Templului și întrebaseră: „Când 
pot veni sa văd fata lui Dumnezeu?“, se duceau la 
Templu în sărbătoare de pelerinaj şi priveau aduse 
afară din ascunzătoare vasele cu care se slujea la Tem- 
plu. Astfel setea lor spirituală era ostoita si ei inde- 
plineau porunca din Tora ca ,,de trei ori pe an sa vada 
fata Stapanului, a Domnului, Dumnezeului lui Israel“ 
(Exod 34, 23).! 


Aceste cuvinte sunt lamuritoare, desi as vrea sa clarific 
un lucru. Pare rezonabil să tragem concluzia că, pentru evreii 


1. Israel Knohl, „Post-Biblical Sectarianism and the Priestly 
Schools“, Tarbiz 60 (1991): 140-141, citat de Gary A. Anderson, 
„To See Where God Dwells: the Tabernacle, the Temple, and the 
Origins of the Christian Mystical Tradition“, Letter & Spirit 5 
(2008): 13—45 (aici 25). 

antici, Pâinea Infatisarii nu era fata reală a lui Dumnezeu, 
ci un semn pământesc al Fetei lui. Vechiul Testament spune 
foarte limpede că nimeni nu ar putea să vadă Faţa desco- 
perită a lui Dumnezeu si să rămână în viata (Exod 33, 20). 
"Totuși, este foarte clar și că atunci când Moise si bătrânii lui 
Israel au urcat pe Muntele Sinai, au văzut ceva dumnezeiesc. 
După cum spune Tora, „l-au privit pe Dumnezeu, au mân- 
cat si au băut“ (Exod 24, 11). 

Oricum am interpreta aceste cuvinte, un lucru e limpede: 
pentru un evreu din secolul I ca Isus, care tinea, cu siguranţă, 
sărbătorile la Ierusalim si asista la ridicarea mesei de aur, 
Pâinea Infatisarii nu era pâine obişnuită! Nu era doar o 
relicvă străveche a unor zile apuse, închisă pentru totdeauna 
în Lăcașul Sfânt. Ci, conform tradiţiei iudaice din Anti- 
chitate, pâinea sfântă era jertfa primordială a lui Melchisedec, 
hrana miraculoasă a Sanctuarului, Pâinea Fetei Dumne- 
zeului Atotputernic. În sfârșit, foarte important, această 
pâine sfântă era un semn viu, vizibil, al iubirii lui Dumnezeu 
fata de poporul său, felul în care poporul său de pe pământ 
putea zări în treacăt ceea ce dorea, până la urmă, din stră- 
fundul inimii: să vadă Fata lui Dumnezeu și să trăiască, si 
să știe că El îl iubeşte. 

Sau, am spune, ea ar fi trebuit să fie toate acestea. Din 
nefericire, asemenea jertfei mielului de Paste la Templu, 
oferirea săptămânală a Pâinii Infatisarii a luat sfârşit în anul 
70 d.Cr., când armatele romane au distrus Templul din 
Ierusalim. De atunci si până astăzi, oferirea Pâinii Înfățişării 
a încetat. Până astăzi putem merge la Roma să vedem ves- 
titul Arc al lui Titus, ridicat de împăratul Domitian pentru 
a comemora răsturnarea Ierusalimului. Acolo, săpate in pia- 
tra, sunt imagini ale soldaţilor romani scoțând din Templu 
si sfesnicul de aur, si masa de aur pentru Pâinea Infatisarii. 

ISUS ȘI NOUA PAINE A iNFATISARII 


Având în minte aceste fundaluri biblice și tradiţii iudaice, 
putem pune întrebarea: s-a referit oare vreodată Isus la 
Pâinea Infatisarii? Si, daca da, cum poate aceasta tainica 
paine impreuna cu vinul sa arunce lumina asupra actiunilor 
lui de la Cina cea de taina? Daca Isus s-a privit pe sine ca 
inaugurand noul exod, s-a gandit oare ca va exista un nou 
sanctuar? Cum socotea El că va arăta acesta? Pâinea si vinul 
Înfăţişării vor avea oare un loc în el? 

Cu cel putin un prilej în timpul vieții sale publice, Isus 
s-a referit la Pâinea Infatisarii. A facut-o cu prilejul unei 
dispute despre ceea ce făcuseră ucenicii săi — smulseseră 
spice în zi de sabat, faptă socotită de unii farisei ca încălcând 
porunca odihnei de sabat. Deși în Vechiul Testament nu 
există nici o poruncă explicită care să interzică smulgerea 
spicelor în zi de sabat, tradiţia orală a fariseilor o interzicea!. 
Această interdicție a dus la următorul incident: 


În vremea aceea, Isus trecea într-o sâmbătă prin lanuri 
de grâu, iar ucenicii săi au flămânzit și au început să 
rupă spice si să mănânce. Fariseii, văzând, i-au spus: 
„lată, ucenicii tăi fac ce nu este îngăduit să faci sâm- 
bata.“ Dar El le-a spus: „N-aţi citit ce a făcut David 
când au flămânzit el si însoțitorii lui, cum a intrat in 
casa lui Dumnezeu si au mâncat Pâinile Infatisarii, pe 
care nu era îngăduit să le mănânce nici el, nici inso- 
titorii lui, ci numai preoţii? Sau n-aţi citit in Lege că, 


1. Pentru sursele iudaice, vezi W. D. Davies si Dale C. Allison, 
Jr., A Critical and Exegetical Commentary on the Gospel According to 
Saint Matthew, 3 vol. (T & T Clark, London, 1988, 1991, 1998), 2: 
307-311; Meier, A Marginal Jew, 4: 235-251; 267-293. 

în zi de sâmbătă, preoţii, în Templu, calcă sabatul și 
sunt fără vină? Vă spun însă: cineva mai mare decât 
Templul este aici“. (Matei 12, 1-6)! 


Pentru a înţelege ce se petrece în acest dens schimb de 
argumente, merită subliniate cele trei moduri în care Isus 
a justificat fapta ucenicilor săi. 


Regele David si Pâinea Infatisarii 


Mai întâi, Isus și-a apărat ucenicii recurgand la o relatare 
despre regele David și cei aflaţi împreună cu el: cum, odată, 
au mâncat Pâinea Înfățişării din Cortul lui Moise, deși nu 
erau preoți leviti. 

Relatarea se găseşte în Prima Carte a lui Samuel. Odată, 
pe când David fugea de regele Saul, a ajuns la Cortul lui 
Moise (care, pe atunci, se afla în cetatea Nob) și i-a cerut 
de mâncare preotului de acolo. Şi iată ce s-a întâmplat: 


Atunci David a ajuns la Nob, la preotul Ahimelec. 
[...] „Acum ce ai la îndemână? Dă-mi cinci pâini, 
sau ce se va găsi.“ Preotul i-a răspuns lui David: 
„N-am pâine obișnuită la îndemână, ci numai pâine 
sfinţită: doar dacă oamenii tăi s-au ferit de împreu- 
narea cu femei!“ lar David i-a răspuns preotului și 
i-a zis: „Femei n-am avut cu noi niciodată, de când 
am plecat, si vasele oamenilor sunt curate; desi călă- 
toria nu este după orânduială religioasă, pâinea va 
rămâne curată în vasele lor“. Atunci preotul i-a dat 
pâinea sfințită, căci nu era acolo altă pâine decât Pâinea 
Înfătisării, care fusese luată dinaintea Domnului, ca 


1. Cf. Marcu 2, 23-28; Luca 6, 1-5. 

să fie înlocuită cu pâine caldă, în clipa când au luat-o 
pe cealaltă. (1 Samuel 21, 1. 3—6) 


Dupa cum si-ar fi dat seama orice evreu din Antichitate, 
este o relatare foarte specială. Pentru că Tora spune limpede 
că Pâinea Infatisarii putea fi mâncată doar de „Aaron şi de 
fiii săi“, adică de preoţii leviti (Levitic 24, 9). Însă David si 
oamenii săi nu erau din tribul lui Levi. David descindea 
din alt trib — tribul lui Iuda. Așadar, cum au putut David 
şi oamenii săi să mănânce Pâinea preoțească a Înfățişării 
fără să încalce Legea? 

Pe de o parte, s-a întâmplat ca ei să fie în stare de puritate 
rituală din punct de vedere sexual. Deși nu se prea ştie, prac- 
tica regulată a abstinentei sexuale nu a început odată cu 
Noul Testament’. Deja în Vechiul Testament bărbaţii is- 
raeliti practicau un fel de „celibat“ temporar în două ocazii: 
când se aflau într-o expediţie militară sau când slujeau ca 
preoţi în sanctuar. De aceea preotul Ahimelec face acea 
afirmaţie oarecum ciudată: „Am numai pâine sfinţită: doar 
dacă oamenii tăi s-au ferit de împreunarea cu femei!“ Le 
putea da Pâinea Infatisarii numai dacă se aflau în starea de 
puritate cerută preoţilor. Din fericire pentru David şi oa- 
menii săi, s-a întâmplat ca ei să se afle într-o asemenea stare, 
căci erau pregătiţi pentru bătălie. 

Lucru și mai important, David însuși nu numai că fusese 
uns rege de profetul Samuel (vezi 1 Samuel 16), ci, conform 
Bibliei, David era si preoz.? Din cine ştie ce motive, sunt şi 


1. Cf Exod 19, 15; Levitic 15, 16-18; Deuteronom 23, 10-11; vezi 
şi rQtemple [11Q19] 45, 7-12. 

2. Vezi Hahn, Kinship by Covenant 180-182, 192-193, 198-200; 
C.E. Armending, „Were David's Sons Priests?“ in Current Issues in 
Biblical and Patristic Interpretation, ed. G. Hawthorne (Eerdmans, 

exegeti care uita acest lucru. Dar este adevarat. De aceea, 
David a putut să poarte „efodul de in“, un veşmânt preoţesc, 
si să aducă jertfe preotesti la altar, „arderi de tot și jertfe de 
împăcare“ (2 Samuel 6, 14-17). Tot de aceea, Biblia spune: 
„Fiii lui David erau preoţi“ (2 Samuel 8, 18). Însă — şi acest 
lucru e important — David nu era un preot oarecare. Nu 
era preot după rânduiala lui Levi, care fusese instituită după 
adorarea vitelului de aur în pustiul Sinai (Exod 32). David 
era preot după rânduiala lui Melchisedec, străvechiul preot- 
rege al Salemului. Asa cum David însuși îi spune in Psalm 
urmașului său regesc: 


Psalm al lui David 


Cuvântul Domnului către Stăpânul meu: 

„Şezi de-a dreapta mea 

până voi aşterne pe dușmanii tăi sub picioarele tale.“ 

Sceptrul puterii tale îl va trimite Domnul din Sion: 

stăpânește în mijlocul dușmanilor tăi! 

S-a jurat Domnul și nu-i va părea rău: 

» Tu esti preot in veac după rânduiala lui Melchisedec. “ 
(Psalmul 110, 1-2. 4) 


Dupa cum arata acest psalm, David si toti urmasii sai 
nu erau doar regi; erau si preoti dupa randuiala lui Melchi- 
sedec, primul om numit „preot“ în Biblie (Geneza 14, 18). 
Şi, ca atare, cât timp se afla in stare de puritate rituală, el 
putea mânca Pâinea Înfățişării. Aşadar, ceea ce pare a fi o 
încălcare a Legii din partea lui nu este nicidecum așa ceva. 

Știind aceasta, să ne întoarcem la Evanghelii. În răspun- 
sul lui Isus la critica adusă de farisei ucenicilor săi, El spune 





Grand Rapids, 1975), 75-86; A. Cody, A History of Old Testament 
Priesthood (Pontifical Biblical Institute, Roma, 1969), 105. 

de fapt: „Eu sunt asemenea regelui David, iar ucenicii 
mei sunt ca însoțitorii lui, si putem acţiona ca preoţi pentru 
că David era preot, după rânduiala lui Melchisedec“. Şi 
amintiti-va: ce oferea Melchisedec lui Dumnezeu? Pâine 
şi vin.! 


Preoţii de la Templu si Pâinea Înfătisării 


Al doilea mod în care Isus și-a apărat ucenicii a fost să 
invoce faptul că preoţii la Templu lucrează de sabat fără a 
încălca prin aceasta Legea: „N-aţi citit în Lege că, în zi de 
sâmbătă, preoţii, în Templu, calcă sabatul și sunt fără vină?“ 
(Matei 12, 5). Când vorbea de „Lege“, se referea la codurile 
de comportament ale preoţilor din Cartea Leviticului. În 
Levitic se afirmă în mod expres că preoţii de la Templu 
lucrează de sabat, pregătind si oferind Pâinea Infatisarii: 


Să iei floare de făină si să faci din ea douăsprezece 
turte...Să le pui în două şiruri, câte șase în fiecare 
şir, pe masa de aur curat... În fiecare zi de sabat să 
se pună aceste pâini înaintea Domnului, neîncetat: 
acesta este un legământ veșnic pe care-l vor tine fiii 
lui Israel. (Levitic 24, 5—6. 8) 


Când te gândeşti, acest lucru e remarcabil. În vreme ce 
toți ceilalți evrei se odihneau, nelucrând nimic de sabat — 
nici măcar nu gateau și nu coceau — preoții erau la Templu 
aducând jertfele de sabat, printre care se afla Pâinea Înfă- 
tisarii. Într-adevăr, ,incalcau“ sabatul si o făceau chiar în 


Templu! 


1. Vezi Crispin H.T. Fletcher-Louis, „Jesus as the High-Priestly 
Messiah“: Part 2, Journal for the Study of the Historical Jesus 5 (2007): 
57-79 (mai ales 76). 


PÂINEA PREZENŢEI 161 


Cu toate acestea, după cum arată Isus, deși la prima 
ee wc . v A v . wc 

vedere preoţii „profanează“ sabatul, ei rămân „fără vină“. De 
ce? Pentru ei se face o excepţie pentru că sunt preoți, pentru 
că se află în Templu și pentru că oferă Pâinea Infatisarii. 
Iarăşi, mesajul către farisei este: „Ucenicii mei pot să «lucre- 
ze» de sabat pentru că au aceleași privilegii și prerogative 
ca și preoţii de la Templu“. 


Mai mare decât Templul 


Dar cum poate Isus să facă o asemenea analogic? Cum 
poate să spună El aceasta când incidentul cu fariseii a avut 
loc nu în Templu, ci într-un câmp din Galileea? 

Această întrebare ne duce la al treilea și ultimul argument, 
care este, poate, cel mai important dintre toate: Isus a 
justificat acţiunea ucenicilor săi identificându-se pe sine cu 
Templul. Observaţi că replica finală dată fariseilor nu a fost 
un apel la Scriptură, ci la propria sa autoritate, la propria 
sa identitate misterioasă. În mod uluitor, apărându-se pe 
sine si pe ucenicii sai, le-a spus: „Cineva mai mare decât 
Templul este aici“ (Matei 12, 6). 

Aşa cum reiese clar din context, aceste cuvinte erau o 
referire voalată la sine însuşi. De fapt, a mai spus astfel de 
lucruri si în alte împrejurări: „Cineva mai mare decât 
Solomon este aici“ și „Cineva mai mare decât lona este aici“ 
(Matei 12, 41-42; Luca m, 31-32). Dar „cineva mai mare 
decât Templul“? Este aproape cu neputinţă să ne inchipuim 
ce uluitoare putea fi această pretenţie pentru ascultătorii 
lui Isus. Orice fariseu știa că Templul nu era nimic altceva 
decât locuinta prezenţei lui Dumnezeu pe pământ. Asta il 
făcea atât de special. Asta îl făcea să fie sfânt. Asta il făcea 
diferit de toate celelalte clădiri. Era locuinţa lui Dumnezeu. 

Isus însuși spune în alt loc: „Cine jură pe Templu jură pe 
el si pe Cel care locuiește în el“ (Matei 23, 21). 

Dar aici se ridică o întrebare foarte importantă. Dacă 
pentru un evreu din Antichitate Templul era locuința lui 
Dumnezeu pe pământ, atunci ce sau cine putea fi mai mare 
decât el? Desi putem încerca să evităm evidenţa, singurul 
răspuns adecvat este: Dumnezeu însuși, prezent în persoană, 
„locuind“ în trup.! Din nou ne lovim de misterul identităţii 
dumnezeiesti a lui Isus. Cine pretinde El că este? Ce pretinde 
El că este? Într-un cuvânt, Isus spune ca El însuși este 
adevăratul Templu. EL însuşi este locuinţa lui Dumnezeu 
pe pământ. El este însăși prezenţa lui Dumnezeu. 

Dacă ar mai fi vreo îndoială cu privire la natura dum- 
nezeiască pe care şi-o revendică Isus, observați că a continuat 
de îndată referindu-se la sine şi ca „Fiu al Omului“, ca „Stă- 
pân al sabatului“ (Matei 12, 8). După cum am mai spus, si 
după cum ştia orice evreu din Antichitate, există un singur 
„Stăpân al sabatului“ — Cel care a făcut sabatul când a creat 
lumea (Geneză 1). În lumina acestor două afirmaţii ale lui 
Isus, nu e de mirare că Evangheliile nu înregistrează nici 
un răspuns din partea oponenților săi farisei. Probabil că 
au plecat într-o tăcere uluită la auzul a ceea ce li s-a părut 
blasfemie. 

După ce înţelegem aceste trei direcţii de apărare, răs- 
punsurile năucitoare date de Isus fariseilor nu numai că 
devin inteligibile, ci sunt și foarte revelatoare. Ele ne arată 
că Isus se socotea noul David si, ca atare, rege si preot dupa 
rânduiala lui Melchisedec. Ne mai arată și că-i identifică 
pe ucenicii săi ca însoțitori preoţi, care puteau lucra de 
sabat, precum preoţii ce ofereau Pâinea Infatisarii. În sfârşit, 


1. Vezi Brant Pitre, „Jesus, the New Temple, and the New 
Priesthood“ în Letter & Spirit 4 (2008): 47-83 (aici 53). 

ele clarifică, in mod absolut, faptul ca El se privea pe sine — 
îşi vedea propriul trup — ca noul Templu al lui Dumnezeu. 
Şi, amintiti-va, în Templu era oferită si mâncată jertfa de 
Pâine a Infatisarii. 


Pâinea si vinul prezenței lui Isus 


În cărţile despre Cina cea de taină, autorii se arată adesea 
nedumeriti de un anume aspect al acestei mese. Daca era 
cu adevărat noul Paște, de ce nu a luat Isus carnea friptă a 
mielului de Paşti și nu a identificat-o pe aceasta cu trupul 
său? De ce s-a axat pe pâine și pe vin? Mai mult, de ce a 
ales El să identifice atat de strâns pâinea si vinul cu sine 
însuși? De unde i-a venit ideea (cam stranie) că pâinea și 
vinul ar putea să reprezinte o persoană? 

Desigur, e de înţeles faptul că frangerea pâinii si turnarea 
vinului puteau fi semne vizibile ale morţii sale iminente. 
Pâinea frântă îi simbolizează trupul zdrobit, iar vinul turnat, 
vărsarea sângelui. Dar trebuie să admitem că, atunci când 
te gândești la simbolurile obișnuite ale prezenţei cuiva, 
pâinea si vinul nu sunt cele dintâi care iti vin în minte. 
Aceasta, dacă nu esti un evreu din secolul I si dacă vorbeşti 
doar de prezenţa unei fiinţe omenești, și nu de prezenţa lui 
Dumnezeu. 

Totuşi, cum am văzut, ideea că pâinea și vinul ar putea 
fi semne ale prezenţei divine se comunica de cel putin trei 
ori pe an: la Paste, la Cincizecime și la sărbătoarea Corturilor. 
Tocmai am aflat că, la fiecare dintre aceste trei sărbători, 
masa de aur cu Pâinea Infatisarii era adusă afară spre a fi 
văzută de pelerini, iar preoţii spuneau: „Iată iubirea lui Dum- 
nezeu pentru voi!“ 

În lumina celor văzute până acum în acest capitol, cred 
că am putea susține că, din punctul de vedere al lui Isus, 

Cina cea de taina nu era doar un nou Paste, ci era si noua 
paine si noul vin al Prezentei. Desi majoritatea cititorilor 
nu privesc Cina cea de taină în aceşti termeni, vă invit să-i 
mai aruncaţi o privire: 


Apoi, luând pâine si aducând mulţumire, a frânt-o 
şi le-a dat-o zicând: „Acesta este trupul meu, care se 
da pentru voi; faceţi aceasta în amintirea mea“. La 
fel si potirul, după cină, zicând: „Acest potir este Legă- 
mântul cel nou, în sângele meu, care se varsă pentru 
voi. [...] Voi sunteți aceia care ati rămas cu mine în 
încercările mele. Și Eu vă rânduiesc vouă împărăţia 
precum mi-a rânduit mie Tatăl meu, ca să mâncaţi 
si să beri la masa mea, în Împărăţia mea şi să sedeti 
pe tronuri judecând cele douăsprezece semintii ale 
lui Israel.“ (Luca 22, 19—20. 28—30) 


Deși nu întotdeauna se observă, există câteva paralele 
interesante între pâinea si vinul Prezentei si pâinea şi vinul 
de la Cina de pe urmă, pe care le infatisam mai jos: 


Pâinea Prezentei Cina de pe urmă 

1. Douăsprezece pâini 1. Doisprezece ucenici 
pentru douăsprezece pentru douăsprezece 
triburi triburi 

2. Pâinea şi vinul 2. Pâinea şi vinul 
Prezentei lui Dumnezeu Prezentei lui Isus 

3. Un „Legământ Veşnic“ 3. Un Nou „Legământ“ 
(diatheke) (diatheke) 

4. Ca „Aducere aminte“ 4. În „Amintirea mea“ 
(andmnesis) (andmnesis) 


5. Oferite de Marele Preot 5. Oferite de Isus 
şi mâncate de preoţi şi mâncate de ucenici 

6. Mâncate la „Masa“ 6. „Masa“ 
(trdpeza) de Aur (trdpeza) 
din Templul de în Împărăţia Tatălui 
la Ierusalim (Luca 22, 19—20) 


(Exod 25, 23—30; 
Levitic 24, 5-9) 


Ce să înţelegem din aceste paralele? Sunt ele doar o 
coincidență? Nu cred. Ci am impresia că, prin cuvintele si 
gesturile sale, Isus le arăta că Cina de pe urmă nu era doar 
instituirea unui nou Paște. Nici nu era doar dăruirea manei 
celei noi. Era si instituirea noii Pâini si a noului Vin al Pre- 
zentei, pâinea prezenţei lui Isus însuși. 

Pe scurt, când Isus a voit să semnifice Legământul veșnic 
pe care îl statornicea între Dumnezeu si poporul lui, nu a 
ales pentru aceasta carnea mielului de Paște, ci a atras atenţia 
asupra pâinii și vinului Cinei de taină, pe care le-a identificat 
cu sine însuşi, drept trupul și sângele său. După pătimirea, 
moartea și învierea sa, tocmai prin această pâine și acest 
vin, prin noua Pâine a Prezentei, avea El să fie cu ucenicii 
săi. De aceea le spune: „Faceţi aceasta în amintirea mea“. 
Când a voit să le lase un semn perpetuu al iubirii sale pentru 
ei, le-a dat pâine si vin: „Acesta este trupul meu, care se dă 
pentru voi“ (Luca 22, 19). „Acesta este sângele meu, al Legă- 
mântului, care se varsă pentru multi“ (Marcu 14,24). Ase- 
menea preotilor de la Templu dinainte de El, prin Cina cea 
de taină, Isus le spunea ucenicilor: „lată iubirea lui Dumnezeu 
pentru voi“. 

PREZENTA REALA 


Putem încheia acest capitol întorcându-ne la întrebarea 
cu care am început cartea. Cum de Isus, ca evreu din secolul 
I, a putut să rostească: „Acesta este trupul meu“ și „Acesta 
este sângele meu“? Şi cum de primii creștini au crezut de 
la început că Euharistia este cu adevărat trupul și sângele 
lui Cristos? 

Când privim această întrebare cu ochii unui evreu din 
secolul I, putem găsi un răspuns. Dacă Isus si primii 
iudeocrestini au privit Cina cea de taină ca pe instituirea 
noii Pâini a Prezentei, atunci ei nu au privit-o ca pe o pâine 
obișnuită, nu au privit vinul ca pe un vin obișnuit. Acestea 
erau semnul prezenţei reale a lui Isus. După cum Dumnezeu 
fusese cu adevărat prezent pentru poporul său în Cortul lui 
Moise și în Templul lui Solomon, și Isus avea să fie acum 
cu adevărat prezent ucenicilor săi prin Euharistie. lar dupa 
cum vechea Pâine a Înfăişării fusese semnul „Legământului 
veșnic“ al lui Dumnezeu, si Euharistia avea să devină acum 
semnul perpetuu al noului Legământ, pecetluit în sângele 
lui. Si, după cum vechea Pâine a Infatisarii era şi Pâinea 
Fetei lui Dumnezeu, si Euharistia avea să fie Pâinea Fetei 
lui Cristos. Cu adevărat, primii creștini puteau spune despre 
Euharistie, împreună cu Isus: „Ceva mai mare decât Tem- 
plul este aici“. 

Dar cum trebuie să înţelegem un asemenea mister? Cum 
poate fi Isus prezent cu adevărat sub aparențele pâinii si 
vinului? Cum este cu putinţă așa ceva? 

În primul rând, după cum am văzut si în cazul manei 
si în cel al Pâinii Înfăţişării, misterul prezenţei lui Isus in 
Euharistie e strâns legat de misterul identităţii sale divine. 
Dacă Isus a fost doar un Mesia pământesc, s-ar putea pune 

cu usurinta sub semnul întrebării ideea că sângele său ar fi 
semnul perpetuu al „noului Legământ“ — ba ar putea fi con- 
siderata chiar o blasfemie. Şi dacă Isus a fost doar un mare 
profet, de îndată s-ar putea aduce obiecţii fata de ideea că 
trupul său avea să devină noua Pâine a Prezentei lui Dum- 
nezeu. Nici un profet nu a spus vreodată așa ceva. 

Însă, dacă Isus a fost mai mult decât un profet, dacă a 
întruchipat „ceva mai mare decât Templul“, da, dacă a fost 
Fiul lui Dumnezeu, atunci noua pâine și noul vin al noului 
său Legământ nu au fost doar simboluri. Într-un cuvânt, 
noua Pâine a Prezentei a fost miraculoasă. De fapt, este ne- 
voie tocmai de un miracol pentru ca pâinea si vinul să se 
preschimbe în trupul și sângele lui Mesia. 

Poate că de aceea Sfântul Chiril al Ierusalimului — el 
însuși născut în Tara Sfântă si episcop al Bisericii din 
Ierusalim în secolul al IV-lea — sublinia tocmai acest lucru. 
Într-una din cele mai vechi scrieri creştine pe care le avem 
despre Euharistie, Chiril foloseşte vechea Pâine a Infati- 
sarii, a Prezentei, pentru a explica misterul prezenţei reale 
a lui Isus: 


În Vechiul Testament erau Pâinile punerii-inainte; 
dar acelea, pentru că aparţineau Vechiului Testament, 
au luat sfârşit. În Noul Testament avem pâine ce- 
rească si pahar al mântuirii care sfintesc sufletul si 
trupul. [...] 

Nu te uita deci la pâine si la vin ca la pâine si vin 
obișnuite. Ele, potrivit hotărârii Stăpânului, sunt tru- 
pul si sângele lui Cristos. Chiar dacă simtirea te în- 
deamnă să gândești așa, totuși credinţa să-ţi dea 
certitudinea faptului. Să nu judeci taina după gustare, 
ci neîndoielnic incredinteaza-te prin credinţă că ai fost 

invrednicit de trupul si sângele lui Cristos. (Sfântul 
Chiril al Ierusalimului, Cateheze mistagogice 4, 5-6)! 


Si, pentru ca toate acestea sa fie adevarate, actiunile lui 
Isus la Cina cea de taină trebuie să fi fost un miracol, nu 
doar un semn ori un simbol. Dar, dupa cum arata si Sfantul 
Chiril, aceasta nu este o problemă, căci se știe că Isus săvârșea 
minuni de transformare supranaturală. Sfântul Chiril spune: 
„Altădată, în Cana Galileii, Isus a prefăcut, la un semn al 
său, apa în vin. Nu este, oare, vrednica de credinţă si prefa- 
cerea vinului în sange?“? 


1. Sfântul Chiril al Ierusalimului, Cateheze, ed. IBMBOR, 2003, 


356. 
2. Ibid. 4, 2, 355; O'Connor, The Hidden Manna, 27-31. 


6 
CEL DE-AL PATRULEA POTIR 
ŞI MOARTEA LUI ISUS 


Să recapitulăm pe scurt călătoria pe care am făcut-o până 
aici prin Scriptură si prin tradiţia iudaică. Am văzut cum 
evreii din vremea lui Isus așteptau noul exod al lui Mesia 
şi cum a semnalat Isus împlinirea acelor așteptări. Am stu- 
diat speranţa lor într-un nou Paşte și felul în care, la Cina 
de pe urmă, Isus s-a identificat pe sine ca adevăratul miel 
pascal al cărui sânge avea să fie vărsat ca jertfă. Am întâlnit 
dorinţa lor pentru revenirea manei miraculoase, și cum Isus 
le-a făgăduit că le-o va da, ea fiind propriul său trup. În 
sfârșit, am văzut pietatea lor fata de Pâinea Infatisarii si cum 
a împlinit Isus semnul tainic al iubirii lui Dumnezeu înte- 
meietoare de legământ în gesturile săvârșite asupra pâinii 
şi vinului. 

Apropiindu-ne de finalul cercetării noastre, ne-a mai 
rămas un lucru foarte important. La Cina de pe urmă, Isus 
nu a privit doar în urmă spre istoria mântuirii — Paştele din 
Egipt, mana dată prin Moise și Pâinea din Lăcașul sfânt. A 
privit şi înainte spre propria sa pătimire şi moarte. Făcând 
acest lucru, El și-a legat in mod voit gesturile săvârşite asupra 
pâinii şi vinului de la Cina cea de taină atât de istoria Răs- 
cumpărării, cât şi de propriul său „exod“ pe care avea să-l 
împlinească în Ierusalim (Luca 9, 31). Acest exod, noul exod, 

avea sa se petreaca prin ceea ce trebuia sa i se intample in 
oraşul sfânt, când s-a dus spre moartea pe cruce. 

În acest capitol, vom cerceta legătura dintre Cina cea de 
taină şi ceea ce creştinii au ajuns să numească Misterul 
Pascal — Misterul pătimirii, morţii și învierii lui Isus din 
morți. În acest scop, va trebui să ne întoarcem înapoi la 
subiectul Paștelui. Se si cuvine să fie așa, căci expresia Mister 
„Pascal“ vine de la cuvântul grecesc, preluat din aramaică, 
pascha, Paşte. 

În acest capitol, nu ne vom concentra asupra jertfei de 
Paste de la Templul din Ierusalim, ci asupra mesei pascale 
pe care evreii o mâncau după aducerea jertfei. După cum 
sper să arăt, atunci când comparăm Cina de pe urmă cu masa 
pascală a vechilor evrei, găsim ceva foarte curios. Descoperim 
că, în conformitate cu Evangheliile, /sus nu a terminat Cina 
de pe urmă. Cel puţin nu a terminat-o în Cenacol. 

Însă, înainte de a începe, trebuie să fac o mică avertizare: 
ceea ce vreau să susţin este întru câtva mai speculativ decât 
capitolele precedente. Totuși, ipoteza că Isus nu a terminat 
masa de Paște în Cenacol ne oferă o explicaţie istorică 
plauzibilă pentru alte trei lucruri din Evanghelii care pot 
trezi nedumerire: afirmaţia lui Isus de la Cina că nu va mai 
bea vin până la venirea Împărăției; asemănarea morții sale 
iminente, pe care o face în Ghetsemani, cu „băutul“ unui 
potir; şi gestul neaşteptat al lui Isus de a bea vin în clipa din 
urmă, înainte de a muri pe cruce. Pentru a vedea cum se 
explică acestea, va trebui să ne întoarcem la subiectul Paștelui 
iudaic. 

CUM ARĂTA O MASĂ PASCALĂ IUDAICĂ 


Într-un capitol de la început, am petrecut ceva timp stu- 
diind jertfa de Paste la vechii evrei și felul în care erau uciși 
mieii în Templu. Însă pe vremea lui Isus, Paştele era mult 
mai mult decât doar această jertfă. Era si masa de Paşte, cu 
regulile si reglementările și etapele ei. Cu timpul, această masă 
bine reglementată a ajuns să fie cunoscută sub numele de 
Seder-ul de Paşte, de la cuvântul ebraic ce înseamnă „rân- 
duială“. 

Deși nu avem dovezi că masa de Paşte se chema Seder 
pe vremea lui Isus, cele mai vechi relatări extrabiblice despre 
ea descriu, de fapt, o insiruire de acţiuni bine orânduite. Cele 
mai detaliate descrieri se găsesc în două izvoare: Mișna și 
Tosefta. Deja am folosit putin Mișna; Tosefta este o culegere 
de tradiţii iudaice alcătuită la puţină vreme după Mișna, ca 
un adaos la tradiţiile din aceasta (cuvântul ebraic pentru 
„adăugire“, „supliment“ este zosefer!). Studiind asemănările 
izbitoare dintre aceste tradiţii iudaice şi descrierile Cinei de 
pe urmă din Evangheliile sinoptice, exegetii au putut recon- 
stitui, în mod plauzibil, forma de bază a mesei de Paste din 
vremea lui Isus.? 

Când parcurgem aceste texte iudaice, nu uitaţi că, în 
afara câtorva excepții, avem aici ceea ce vor fi făcut Isus și 
ucenicii săi în Cenacol în seara dinaintea morţii lui. După 


1. Traducerile din Tosefta au fost luate din Jacob Neusner, The 
Tosefia, 2 vol. (Hendrickson, Peabody, Mass., 2002). 

2. Reconstituiri asemănătoare cu cea pe care o propun aici se 
găsesc în: Jeremias, The Eucharistic Words of Jesus, 85-86; Scot 
McKnight, Jesus and His Death: Historiography, the Historical Jesus, 
and Atonement Theory (Baylor University Press, Waco, 2005), 256; 
I. Howard Marshall, Last Supper and Lords Supper (Eerdmans, 
Grand Rapids, 1981), Table 1. 


172 MISTERUL CINEI DE PE URMA 


cum vom vedea, diferenţele dintre Cina de pe urmă si o 
masa obisnuita de Paste vor fi la fel de semnificative ca si 
asemănările. 


Cele patru potire cu vin 


Conform celor mai vechi descrieri extrabiblice pe care 
le avem, ospatul iudaic de Paste se pare că era organizat in 
jurul a patru potire cu vin, care erau esenţiale pentru cele- 
brarea lui. Și Mișna, si Tosefta concordă în această privinţă: 


În ajunul Paștelui, de la vremea jertfei de seară, omul 
nu trebuie să mănânce nimic până la căderea nopţii. 
Nici cel mai sărac din Israel nu trebuie să mănânce 
decât dacă se așază la masă, si trebuie să i se dea de băut 
nu mai putin de patru potire cu vin. (Misna, Pesahim 
10, 1) 


În ajunul Paștelui, începând cu arderea de tot zilnică 
de seară, omul să nu mănânce până când se întunecă. 
Şi cel mai sărac israelit să nu mănânce până ce nu se 
așază la masă. Şi trebuie să i se dea nu mai putin de 
patru potire cu vin. (Tosefta, Pesah 10, 1) 


Observati aici două lucruri. Mai întâi, consumarea mie- 
lului de Paşte trebuia precedată de câteva ore de post, 
începând cu vremea jertfei de seară (pe la trei după-amiază). 
Acest lucru trebuie să le sune familiar creștinilor, care postesc 
un timp înainte de a primi Euharistia, o practică ce vine inca 
din Biserica primară. Apoi, băutul a cel puţin patru potire 
cu vin era considerat obligatoriu. Nici cel mai sărac om din 
Israel, pentru care vinul va fi fost greu de procurat, nu putea 
sărbători Paștele fără aceste patru potire. 

De ce era atât de important vinul? Rabinii nu o spun. 
Dar un motiv ar fi că structura globală a ospatului de Paste 
pare să se învârtă în jurul băutului acestor patru potire cu 
vin. Să ne îngăduim câteva clipe ca să ne familiarizăm cu 
fiecare dintre aceste etape astfel încât, când ne vom întoarce 
la Cina de pe urmă, să înţelegem ce se potrivește (si ce nu) 
cu ospatul de Paște din Antichitate descris în literatura 
rabinică. 


Primul potir: riturile introductive 


Rabinii ne spun că masa de Paște începea seara, cu puţin 
înainte de „căderea nopţii“! Atunci tatăl familiei îi aduna 
pe cei ai casei la o masa mare. Toţi se lungeau în jurul mesei, 
gest ce simboliza libertatea pe care Dumnezeu le-o dobân- 
dise la ieșirea din Egipt. 

După aceea, începeau riturile introductive (eu le numesc 
asa, nu rabinii), cu turnarea si amestecarea primului potir 
cu vin. „Amestecarea“ înseamnă amestecarea vinului din 
potir cu puţină apă. Acest prim potir era cunoscut drept 
cel al sfințirii — potirul giddus în ebraică?. După turnarea 
şi amestecarea lui, tatăl începea ospatul rostind o formulă 
de binecuvântare asupra potirului cu vin și asupra sărbă- 
torii. Conform Mişnei, binecuvântarea asupra vinului suna 
cam așa: 


„Binecuvântat eşti Tu, Doamne, Dumnezeul nostru, 


Dumnezeul universului, care creezi rodul viței.“ (vezi 
Mişna, Berako 6, 15 


1. Pentru cele ce urmează, vezi Mișna, Pesahim to, 1-2. 

2. Mişna, Pesahim to, 2. 

3. Textul din Mișna citează binecuvântarea într-o forma pre- 
scurtată, dar binecuvântarea standard este menită să umple golul. 

Dupa rostirea acestei binecuvantari, se aducea la masa 
mâncarea și se punea în fata tatălui. Ea consta din cel putin 
patru feluri obligatorii: mai multe azime, o farfurie cu ierburi 
amare, o strachină cu sos, cunoscut drept /aroseth, şi mielul 
de Paste fript. Interesant, Mișna il numește pe acesta din 
urmă „leșul“ (ebr. guph) mielului de Paste (Pesahim to, 3). 

In acest moment, incepea un fel de aperitiv. Tatal lua 
câteva ierburi amare, le inmuia în sosul aroseth şi le mânca. 
Făcea, probabil, același lucru pentru alţii de la masă. După 
ce se termina acest lucru, se încheiau riturile de început, însă 
ospatul propriu-zis nu se pornea încă. 


Potirul al doilea: proclamarea Scripturii 


Atunci se amesteca cel de-al doilea potir, dar nu era băut. 
Era cunoscut drept potirul proclamării — în ebraică, potirul 
haggadah. De ce? În acest moment, tatăl începea să „pro- 
clame“ ce a făcut Domnul pentru israeliți când i-a eliberat 
din Egipt, la exod. Din fericire, rabinii descriu ceva mai 
amănunţit această a doua etapa a ospatului: 


Apoi i se amestecă [tatălui] a/ doilea potir. Atunci, 
fiul îşi întreabă tatăl: ...,,.De ce este noaptea aceasta 
diferită de alte nopți? Pentru că in alte nopţi mâncăm 
o singură dată mâncare gătită, iar în noaptea aceasta, 
de două ori; în alte nopţi mâncăm pâine dospită sau 
nedospită, dar în noaptea aceasta toată este nedospită; 
în alte nopţi mâncăm carne friptă, înăbușită sau fiartă, 
dar în noaptea aceasta toată este fripta.“ Şi, pe măsura 
puterii de înțelegere a fiului, tatăl îl învață. Începe 





Vezi Jacob Neusner, The Mishnah: A New Translation (Yale Uni- 
versity Press, New Haven and London, 1988), 9. 


CEL DE-AL PATRULEA POTIR ȘI MOARTEA LUI ISUS 175 


cu nenorocirea si sfârşeşte cu slava; pornește de la 
„Tatăl meu era un arameu pribeag“... (Deuteronom 
26, 5) până ce încheie întreaga istorisire. (Mişna, 
Pesahim 10, 4) 


Observati că întrebările fiului sunt legate direct de cel 
de-al doilea potir. Mai observați că tatăl răspundea la 
întrebări citând un anumit text biblic: istorisirea ieșirii din 
Egipt şi a intrării în pământul fagaduintei (vezi Deuteronom 
26, 5-11). Vedem astfel că o parte importantă a ospatului 
de Paste era proclamarea și rememorarea izbăvirii petrecute 
la exod. 

Însă tatăl mai făcea și altceva: explica înţelesul compo- 
nentelor ospatului de Paste — al mielului, al pâinii si al 
ierburilor amare. Conform Misnei, acest lucru era cerut cel 
putin din vremea lui Rabbi Gamaliel, care a fost contem- 
poran cu Isus: 


Rabban Gamaliel spunea: Cine nu a rostit aceste trei 
lucruri la Paste nu si-a implinit indatorirea. Ele sunt: 
Paştele, pâinea nedospita și ierburile amare. „Paște“ — 
fiindcă Dumnezeu a trecut peste casele părinţilor 
nostri în Egipt; „pâine nedospită“ — pentru că părinţii 
noştri au fost izbaviti din Egipt; „ierburi amare“ 
pentru că egiptenii au amărât viaţa părinţilor noștri 
în Egipt. În fiecare generaţie omul trebuie să se vadă 
pe sine ca si cum el însuși iese din Egipt, căci scris este: 
„În ziua aceea să-i povestesti fiului tău, zicând: «Aceas- 
ta e de dragul a ceea ce a făcut Domnul pentru mine, 
când am ieșit din Egipt.» Așadar, trebuie să aducem 
mulţumire, laudă și slavă, să-l cinstim, să-l preamărim, 
să-l inaltam şi să-l binecuvântăm pe Acela care a 
săvârșit toate aceste minuni pentru părinții nostri si 

pentru noi. El ne-a adus din robie la libertate, de la 
tristeţe la veselie, de la jale la sărbătoare, de la întu- 
neric la mare lumină și de la sclavie la răscumpărare; 
așadar să rostim în fata lui Aleluia!“ (Mișna, Pesahim 


10, 5) 


S-ar putea spune ca explicarea intelesului ospatului era 
nucleul acestei parti. In primul rand, implinea porunca de 
la început a lui Dumnezeu ca Paştele să se tina ca zi „spre 
aducere-aminte“ (Exod 12, 14). Apoi, era punctul în care 
se uneau semnificaţia trecută a exodului si înțelesul lui în 
prezent. Oricâte veacuri ar fi trecut, explicând sensul acestui 
ospăț, fiecare putea, într-un fel, să ia parte la izbăvirea 
dobândită la exod. 

Ca răspuns, toți cei care luau parte la masă „trebuiau să 
aducă mulțumire“ pentru ceea ce făcuse Dumnezeu pentru 
ei. În acest moment, ei cântau Psalmii 113—114, care îl laudă 
pe Dumnezeu pentru bunătatea lui și îi mulţumesc pentru 
că l-a izbavit pe Israel din Egipt (Misna, Pesahim to, 6). 
Acești doi psalmi, împreună cu Psalmii 115-118, erau cunos- 
cuti sub numele de Psalmii Hallel, „psalmii de laudă“ (ebr. 
hallel), care se cântau pe parcursul întregului ospăț. 


Potirul al treilea: mâncatul ospatului 


Apoi, se amesteca un al treilea potir cu vin. El anunţa 
începutul cinei propriu-zise, când erau, în sfârșit, mâncate 
azimele si mielul de Paste.’ 

Din pacate, este destul de greu de reconstruit exact tot 
ce se petrecea in acest moment, fiindcă obiceiurile variau de 
la un loc la altul. Totusi, este probabil ca ospatul era alca- 


1. Vezi Mișna, Pesahim 10, 7; Tosefta, Pisha 10, 9. 

tuit din cel puţin trei etape de bază. La început se rostea o 
binecuvântare asupra pâinii nedospite, înainte de începerea 
mesei. Binecuvântarea iudaică obișnuită suna cam așa: 


Binecuvântat esti Tu, Doamne Dumnezeule, care 
scoţi pâine din pământ (vezi Mișna, Berakoth 6, 1). 


Apoi masa începea probabil cu servirea unui aperitiv! — 
o bucăţică de pâine înmuiată în strachina cu sos. Aceasta 
ar putea fi „bucăţica“ pe care Iuda a inmuiat-o în „blid“ 
înainte de a pleca de la Cina de pe urmă pentru a-l trăda 
pe Isus (Ioan 13, 26-27). Apoi, se mânca felul principal: azi- 
mă şi carnea mielului de Paste. 

La terminarea ospatului, tatăl mai rostea o binecuvântare 
asupra celui de-al treilea potir cu vin. Acesta era cunoscut 
sub numele de „potirul binecuvântării“ — în ebraică, beraka. 
Bautul acestuia încheia a treia etapa a ospatului de Paste. 


Al patrulea potir: riturile de încheiere 


Riturile de încheiere ale ospatului de Paste, ca la majo- 
ritatea acţiunilor liturgice, erau mai concise. Erau alcătuite 
din două parti principale. 

Mai întâi, se cânta partea rămasă din Psalmii Hallel?. 
Aceștia erau Psalmii 115-118, dintre care ultimul era cunoscut 
ca Marele Hallel. Acest lucru nu pare prea însemnat dacă 
nu esti foarte familiarizat cu ei. Însă Isus si ucenicii săi îi 
cunoșteau foarte bine, căci îi cântau la fiecare Paste atât în 
Templu când erau jertfiți mieii, cât si în cursul ospatului 


1. Vezi referirea la parpereth în unele manuscrise ale Misnei, Pe- 
sahim, 10, 3; cf. Misna, Berakoth 3, 5; Aboth 3, 19; Danby, The Mishnah, 
150, n. 5. 

2. Misna, Pesahim to, 7. 

de Paste. Acum, având în vedere ce urma să i se întâmple 
lui Isus, inchipuiti-vi-l cântând la Cina de pe urmă: 


Cum voi răsplăti Domnului 
pentru tot binele ce mi-a făcut? 
Potirul mântuirii voi lua 

şi numele Domnului voi chema |...] 
Scumpă e în ochii Domnului 
moartea credincioșilor săi. 

O, Doamne, eu sunt slujitorul tău, 
slujitorul tău si fiul slujitoarei tale. 
Tu ai rupt lanţurile mele: 

tie iti voi jertfi jertfă de multumire 
şi numele Domnului îl voi chema. 
(Psalmul 116, 12—13. 15-17) 


Tocmai asta face Isus la Cina de pe urmă: îi aduce lui 
Dumnezeu „jertfă de mulţumire“, noua zebah toda, ceea 
ce creştinii vorbitori de greacă vor numi eucharistia. 

Încă şi mai impresionant, întrucât urma să pătimească 
pe cruce, imaginaţi-vi-l pe Isus cântând (probabil în ebraică) 
aceste cuvinte ale Marelui Hallel, în noaptea în care era 
vândut: 


În strâmtorare am strigat spre Domnul: 
El mi-a răspuns şi m-a scos la larg. [...] 
Nu voi muri, ci voi fi viu 

si voi vesti lucrarile Domnului. 

M-a certat, m-a pedepsit Domnul, 

dar morţii nu m-a dat. 

Deschideti-mi porțile dreptăţii 

şi, intrând, voi lăuda pe Domnul. 
Aceasta este poarta Domnului: 

cei drepţi vor intra prin ea. 

Iti mulțumesc tie că m-ai auzit 

şi ai fost mântuirea mea. 

Piatra pe care au dispretuit-o ziditorii, 
aceea a ajuns in capul unghiului. 

De la Domnul a fost aceasta 

si minunat lucru este in ochii nostri. 
(Psalmul 118, 5. 17—22) 


Din nou — cum am mai văzut de atâtea ori în această 
carte —, când relatările din Evanghelie sunt aşezate în con- 
textul Scripturii și al tradiţiei iudaice, ele vin dintr-odată 
la viață cu noi înţelesuri si cu legături uimitoare. În acest 
caz, cuvintele Psalmilor Hallel sunt aproape ca un „scenariu“ 
pentru slujitorul lui Dumnezeu care avea să aducă „jertfă 
de mulțumire“ (Psalmul 116, 17). În timpul acestor imnuri, 
Isus isi putea vedea cu uşurinţă propria soartă ca Mesia, 
conturată în cuvintele slujitorului pătimitor al lui Dumne- 
zeu descris în psalmi. 

După ce se cânta Psalmul 118, era băut cel de-al patrulea 
potir cu vin. Conform Misnei, era interzis să se bea vin 
„între al treilea si al patrulea potir“ (Pesahim 10, 7). Acest al 
patrulea potir cu vin era cunoscut drept potirul laudei — 
potirul Pa/lel în ebraică. Odată cu bautul lui, se încheia 
ospatul de Paste. 


A terminat oare Isus Cina de pe urmă? 


Având în minte aceste tradiţii, ne putem întoarce acum 
la detaliile Cinei de pe urmă pentru a le compara cu cele 
din scrierile rabinice. Când facem aceasta, găsim asemă- 
nări si deosebiri fata de un Paste obișnuit; și unele, și altele 
sunt foarte grăitoare. Pe de o parte, cea mai amănunțită 
relatare a Cinei de pe urmă (cea din Evanghelia după Luca) 

menţionează mai multe potire cu vin, oferind o paralelă 
solidă cu descrierile potirelor din Misna și Tosefta. Iar Evan- 
ghelia după Matei și cea după Marcu vorbesc despre faptul 
că Isus și ucenicii au cântat „un imn“ la sfârșitul mesei. 
Acest lucru pare să reflecte limpede tradiţia iudaică de a cânta 
Marele Hallel. Pe de altă parte, când privim îndeaproape 
relatările din Evanghelii, ele par să sugereze totodată că Isus 
nu a terminat, de fapt, ospatul pascal. 

Să acordăm câteva momente unei priviri mai în detaliu. 


Câte potire au fost la Cina de pe urmă? 


Câte potire au fost la Cina de pe urmă? Înainte să studiez 
tradiţia rabinică, răspunsul mi se părea simplu: unul. Totuși, 
Evanghelia după Luca spune altceva. E ușor să nu observi 
diferenţa (mie mi-a scăpat ani de zile) dacă nu știi despre 
cele patru potire tradiţionale ale Paștelui iudaic din vechime. 
Dar priviţi atent la relatarea lui Luca și o veţi vedea: 


Şi, când a venit ceasul, s-a așezat la masă și apostolii 
împreună cu El. Si le-a spus: „Cu dor am dorit să 
mănânc cu voi acest paste mai înainte de patimirea 
mea. Căci vă spun că nu-l voi mai mânca până când 
nu va fi împlinit în Împărăţia lui Dumnezeu“. Apoi, 
primind un potir și aducând mulţumire, a spus: 
„Luaţi-l si impartiti-l între voi; căci vă spun: nu voi 
mai bea de acum înainte din rodul viței, până ce nu 
va veni Împărăţia lui Dumnezeu“. Apoi, luând pâine 
şi aducând mulţumire, a frânt-o si le-a dat-o zicând: 
„Acesta este trupul meu, care se dă pentru voi; faceți 
aceasta în amintirea mea“. La fel și potirul, după cină, 

zicând: „Acest potir este Legământul cel nou, in sân- 
gele meu, care se varsă pentru voi“. (Luca 22, 14-20) 


Tata — două potire: unul asupra căruia Isus rostește 
rugăciunea de mulţumire şi celălalt pe care îl declară Legă- 
mântul cel nou în sângele său. Dar care din cele patru potire 
de Paşte sunt acestea? 

Din fericire, Luca ne dă indiciile necesare pentru a 
răspunde la întrebare. El spune despre potirul pe care Isus 
l-a identificat cu sângele său că era „potirul de dupa cină“ 
(Luca 22, 19). Potrivit descrierilor rabinice ale Paștelui, 
acesta nu putea fi decât al zre;/ea potir, „potirul binecuvân- 
tării“ (beraka), ce se bea dupa ospat.' Acest lucru e confir- 
mat și de Prima Epistolă a lui Pavel către Corinteni, scrisă 
în jurul anului 50 d.Cr. Acolo, Pavel se referă la potirul cu 
sângele euharistic al lui Isus folosind expresia rabinică pentru 
cel de-al treilea potir: 


Potirul binecuvântării pe care îl binecuvântăm nu este 
oare impartasirea cu sângele lui Cristos? Pâinea pe care 


I. „Potirul binecuvântării“: „Isus ia acum ceea ce era, probabil, 
al treilea potir de Paste, după felul principal“, Darrell L. Bock, Luke, 
2 vol., (Baker, Grand Rapids, 1996), 2: 1727. „Conform relatării din 
Luca, rostirile eshatologice sunt legate de primul potir de Paşte... 
Potirul binecuvântării la iudei (hol sel berakah) corespunde potiru- 
lui cuvintelor explicative (Mc 14, 23 par.; Mt 26, 27; 1Cor 11, 25; 
Lc 22, 20).“ Leonhard Goppelt, „poterion“, în Theological Dictio- 
nary of the New Testament, 10 vol., ed. G. Kittel (Eerdmans, Grand 
Rapids, 1968), 6: 153-154: „În context pascal, potirul menţionat la 
versetul 17“ este „al treilea potir, așa-numitul potir al binecuvântării“. 
G.R. Beasley-Murray, Jesus and the Kingdom of God (Eerdmans, Grand 
Rapids, 1985), 261. Beasley-Murray il urmeaza pe H. Schiirmann, 
Der Einsetzungbericht Lk. 22, 19-20 (Aschendorff, Münster, 1955), 
133—150. 

o frângem nu este oare impartasirea cu trupul lui Cristos? 
(1 Corinteni 11, 16) 


Acum, dacă Isus a identificat într-adevăr cel de-al treilea 
potir cu sângele său, atunci celălalt menţionat de Luca este, 
după toate probabilitățile, cel de-al doilea, „potirul procla- 
mării“ (Aageada).! 

În sprijinul acestei sugestii este important de observat 
că, după rostirea binecuvântării, Isus explică, de fapt, inte- 
lesul azimei, așa cum făcea un cap de familie evreu după ce 
se bea al doilea potir. Numai că, în loc să se refere la vechiul 
exod din Egipt si la „trupul“ mielului de Paste, Isus identifica 
pâinea cu propriul său „trup“ — cu sine însuși (Luca 22, 19). 
Cu alte cuvinte, Cina de pe urmă a fost un ospăț iudaic de 
Paşte, însă nu unul obișnuit. A fost noul Paşte al lui Mesia. 


Fagaduinta lui Isus si cel de-al patrulea potir 


Acestea nu sunt singurele paralele între Cina de pe urmă 
si Paştele iudaic. Dacă ne uităm la Evangheliile lui Matei 
si Marcu, şi ele contin asemănări si deosebiri fata de tradiţiile 
rabinice, care ne pot dezvălui câte ceva. Îndată dupa 
cuvintele instituirii, Isus a spus si a facut ceva care l-ar fi 
nedumerit pe orice evreu din vechime: 


Şi, luând potirul si aducând mulţumire, le-a dat lor spu- 
nând: „Beţi din acesta toţi: acesta este sângele meu, al 
Legământului, care pentru multi se varsă spre iertarea 


I. „Potirul proclamării“: vezi, de ex., Joseph A. Fitzmyer, The 
Gospel According to Luke, 2 vol. (Anchor Bible; Doubleday, New 
York, 1983, 1985). Trebuie spus că unii specialişti socotesc că e vorba 
de întâiul potir — de ex. Beasley-Murray, Jesus and the Kingdom of 
God, 262. 

pacatelor. Va spun ca nu voi mai bea din acest rod al 
vitei până în ziua aceea când îl voi bea împreună cu voi, 
nou, în împărăţia Tatălui meu.“ Şi, după ce au cântat 
psalmii, au plecat spre Muntele Măslinilor. (Matei 26, 
27-30) 


Şi le-a spus: „Acesta este sângele meu, al Lega- 
mântului, care se varsă pentru multi. Adevăr vă spun 
că nu voi mai bea din rodul viței până în ziua aceea 
când îl voi bea, nou, în Împărăţia lui Dumnezeu“. 
Şi, după ce au cântat imnul, au plecat spre Muntele 
Măslinilor. (Marcu 14, 24-26) 


Aţi sesizat? În ambele relatări sunt două lucruri ciudate. 

Mai întâi, El a făgăduit să nu mai bea „din rodul viței“ 
până la venirea Împărăției lui Dumnezeu. Aceasta este o 
mare problema. Cum știa orice evreu din secolul I, la acest 
punct al ospatului de Paste (îndată după cină) mai trebuia 
băut încă un potir cu vin (al patrulea). Însă Isus a zis că nu 
va mai bea — cel putin nu până la venirea Împărăției. 

Apoi, asemenea altor evrei din Antichitate, după ce a 
băut al treilea potir, Isus și ucenicii „au cântat imnuri“ (gr. 
hymnesantes). Majoritatea comentatorilor! spun că e clar vor- 
ba de Psalmii 115-118, Psalmii finali de laudă. Însă observați 
din nou ce lipseşte. Desi Isus a cântat imnurile, nici Matei, 
nici Marcu nu spun că a băut ultimul potir al ospatului de 


1. „Pe vremea celui de-al Doilea Templu, partea din Scriptura 
cunoscută ca Hallel („Laudă“), care constă din Psalmii 113—118, se 
cânta de Paste (cf. M. Pes 5:7), precum si de Sărbătoarea Corturilor, 
de Hannuka si la Cincizecime. Probabil că, deja din timpul celui 
de-al Doilea Templu, evreii au început să cânte Hallelul si la în- 
cheierea sederului de Paste.“: Marcus, The Gospel According to Mark, 
2:968. Vezi si Davies si Allison, Saint Matthew, 3, 483-484; Bokser, 
Origins of the Seder, 43—45. 

Paste, al patrulea. Spun doar că El si ucenicii „au ieșit“ din 
Cenacol, au ieșit din Ierusalim și s-au îndreptat spre Muntele 
Măslinilor. 

Când punem împreună aceste două lucruri — făgăduinţa 
lui Isus să nu mai bea vin și tăcerea despre cel de-al patrulea 
potir — se poate spune că Isus s-a referit la cel de-al patrulea 
potir de Paste si nu a voit să-l bea la Cina de pe urmă. Cel 
puţin, aceasta era părerea marelui savant evreu din secolul 
XX, David Daube, care scria cu ceva ani în urmă: 


La Matei si Marcu există o referire la cel de-al patrulea 
potir al ritualului de Paste. Ea se află în cuvintele 
„Nu voi mai bea din rodul viței până când îl voi bea, 
nou, în împărăţia Tatălui meu“ sau „în împărăţia lui 
Dumnezeu“. Se înţelege de aici că cel de-al patrulea 
potir nu va fi băut, cum ar fi firesc, mai târziu, în cursul 
celebrării, ci va fi lăsat până când împărăția se va 
instaura cu totul... [În această lumină] notația că 
„după ce au cântat un imn au plecat spre Muntele 
Măslinilor“ capătă acum un sens mai deplin. Impli- 
catia este că ei pleacă imediat după „imn“, fără a mai 
bea cel de-al patrulea potir si, probabil, si fără a mai 
rosti „binecuvântarea cântării“. Această parte a litur- 
gici este amânată până la sosirea împărăției finale.! 


Cu alte cuvinte, când Cina de pe urmă este privită cu 
ochii unui evreu, Jsus nu și-a încheiat de fapt ultima cină de 
Paste. Acest lucru este extrem de semnificativ. Isus nu doar 
că a modificat ospatul axându-l pe propriul său trup și sânge 
şi nu pe carnea mielului pascal. Pare, de asemenea, să lase 


1. David Daube, The New Testament and Rabbinic Judaism 
(Hendrickson, Peabody, Mass., 1956, 1995), 330—331. 

neterminată celebrarea Paștelui, făgăduind să nu mai bea 
din „rodul viței“ si plecând din Cenacol fără s-o facă. 

Ne putem da seama cât de uluiti trebuie să fi fost uce- 
nicii de asemenea gesturi (deși până acum se vor fi obișnuit 
să fie surprinși de către Isus). Toate celelalte sărbători de 
Paşte la care fuseseră se terminaseră cu băutul potirului al 
patrulea, „potirul laudei“. Dar Paștele acesta a fost scurtat. 
Ospatul acesta a fost diferit. De ce? De ce a făgăduit Isus 
să nu bea vinul de Paste până la venirea Împărăției lui 
Dumnezeu? De ce a plecat din Cenacol îndată după 
cântarea imnului? 


Rugăciunea lui Isus în Ghetsemani 


Răspunsul la această întrebare s-ar putea afla în eveni- 
mentele ulterioare, din jurul patimirii si morţii lui Isus. 
Într-adevăr, un sprijin puternic pentru interpretarea dată 
de David Daube fagaduintei lui Isus se află în relatările 
despre agonia lui Isus din grădina Ghetsemani. Desi multi 
cititori sunt, de bună seamă, familiarizați cu această scenă, 
recititi-o având în minte Cina cea de taină și celebrarea 
Paștelui: 


Atunci Isus a venit împreună cu ei într-un loc numit 
Ghetsemani și le-a spus ucenicilor: „Staţi aici pana 
mă voi duce să mă rog acolo“. Şi, luându-i cu sine 
pe Petru și pe cei doi fii ai lui Zebedeu, a început a 
se întrista și a se neliniști. Atunci le-a spus: „Întristat 
e sufletul meu până la moarte; ramaneti aici si ve- 
gheati împreună cu mine!“ Şi, mergând putin mai 
înainte, a căzut cu fata la pământ rugându-se și spu- 
nând: „Tată, dacă e cu putință, să treacă de la mine 
paharul acesta; însă nu cum vreau eu, ci cum voiesti 

Tu.“ Şi a venit la ucenici și i-a găsit dormind si i-a 
zis lui Petru: „Aşa, n-aţi putut veghea nici măcar un 
ceas împreună cu mine? Vegheati și rugati-va, ca să 
nu intraţi în ispită! Căci spiritul este plin de avânt, 
dar trupul este slab.“ Iarasi s-a dus, a doua oară, și s-a 
rugat zicând: „Tată, dacă nu e cu putință să treacă 
acest pahar fără să-l beau, facă-se voia ta!“ Şi venind 
iarăși, i-a găsit adormiti, căci ochii le erau ingreuiati. 
Şi lăsându-i iarăși, s-a dus si s-a rugat a treia oară, 
spunând aceleaşi cuvinte. Atunci a venit la ucenici și 
le-a spus: „Tot mai dormiti și vă odihniti? Iată, e aproa- 
pe ceasul si Fiul Omului e dat pe mâna păcătoşilor. 
Sculati-va, sa mergem! lată, este aproape cel care mă 
trădează.“ (Matei 26, 36—46) 


Iată, limpede ca lumina zilei. În grădina Ghetsemani, 
în agonia sa, Isus s-a rugat Tatălui de vre; ori cu privire la 
„paharul“ pe care trebuie să-l bea. De ce? Nu e acesta un mod 
ciudat de a se referi la răstignire? De ce şi-a descris Isus 
moartea prin metafora băutului unui pahar? La ce pahar 
s-a referit? 

Având în vedere contextul pascal al rugăciunii (este încă 
noaptea Paștelui) şi având în vedere faptul că tocmai plecase 
de la Cină, răspunsul pare limpede acum: Isus se roagă 
Tatălui cu privire la al patrulea potir, la potirul final al 
celebrării de Paşte. El tocmai a celebrat Cina cea de taină, 
în care și-a identificat propriul trup drept jertfa noului Paste. 
Tocmai a identificat unul dintre potirele cu vin drept pro- 
priul său sânge, care urmează a fi vărsat spre iertarea păcatelor. 
Cu alte cuvinte, Isus s-a identificat implicit cu noul miel de 
Paşte. Implicatia acestei autoidentificări e cutremuratoare: 
până la terminarea acestui Paşte, Isus va fi mort. Aceasta li 
se întâmplă micilor de Paste. Ei nu supraviețuiesc. 

Pe scurt, prin cuvintele instituirii si prin rugăciunea din 
Ghetsemani, Isus și-a ţesut propria soartă în încheierea 
ospatului iudaic de Paste. Când se va termina ospatul si 
ultimul potir va fi baut, moartea lui va fi sosit. De aceea 
nu a terminat Isus Cina de pe urmă. De aceea nu a baut El 
cel de-al patrulea potir. Dupa cum afirma comentatorul 
protestant William Lane: 


Potirul pe care nu l-a mai băut Isus a fost al patrulea, 
cu care se incheia, de obicei, adunarea de Paste... 
Isus folosise al treilea potir, asociat cu făgăduinţa 
răscumpărării, spre a se referi la moartea sa ispasitoare 
pentru comunitatea celor aleși. Potirul pe care nu l-a 
băut era cel de la sfârșit.! 


Daca această interpretare este corectă — și eu cred că 
este — atunci ne mai rămâne o ultimă întrebare: a terminat 
oare vreodată Isus Cina de pe urmă? Şi dacă da, când a băut 
El ultimul potir? 


MI-E SETE 


Un lucru e limpede: Isus nu a băut ultimul potir cu vin 
pe drumul spre răstignire. 


1. Lane, The Gospel According to Mark, 508. Vezi si Gillian 
Feeley-Harnick, The Lords Table: Eucharist and Passover in Early 
Christianity (University of Pennsylvania Press, Philadelphia, 1981), 
145. Numerosi exegeti au identificat potirele de la Cina cea de taina 
ca fiind al doilea si al treilea din rânduiala Pastelui iudaic, desi nu 
toți se ocupă de implicaţiile fagaduintei lui Isus in privinţa celui 
de-al patrulea potir. De ex. Beasley-Murray, Jesus and the Kingdom 
of God, 262-263; Fitzmyer, The Gospel According to Luke, 2: 1390; 
Hermann Patsch, Abendmahl und historischer Jesus (Calwer, Stuttgart, 
1972), 90—100. 

Dupa sosirea lui Iuda in gradina Ghetsemani impreuna 
cu ostașii, s-a declanșat pe dată o întreagă serie de eveni- 
mente tragice. Isus a fost arestat. A fost dus în faţa sinedriu- 
lui, alcătuit din marii preoţi şi din bătrâni, apoi în faţa lui 
Pontiu Pilat, procuratorul roman. A fost osândit la moarte, 
biciuit, batjocorit şi dat spre răstignire. În mijlocul tuturor 
acestor pătimiri, Evangheliile au grijă să sublinieze că Isus 
nu a băut din rodul viței: 


Şi, dupa ce şi-au bătut joc de El, l-au dezbrăcat de 
mantie si l-au îmbrăcat cu hainele lui și l-au dus să-l 
răstignească. Pe când ieșeau, au găsit pe un om din 
Cirene, pe nume Simon: pe acesta l-au silit să-i ducă 
crucea. Şi, ajungând în locul numit Golgota, care 
înseamnă „Locul Căpățânii“, ¿i-au dat să bea vin ames- 
tecat cu fiere; dar El, gustând, n-a voit să bea. Si, dupa 
ce l-au răstignit, i-au împărţit hainele aruncând sorţi. 
Apoi s-au așezat acolo să-l păzească. (Matei 27, 31-36) 


Aceasta este relatarea lui Matei. Marcu spune același 
lucru, chiar mai apăsat: „li dădeau vin amestecat cu smirnă, 
dar El nu a luat“ (Marcu 15, 23). De ce? 


Obiceiul iudaic de a le da vin muribunzilor 


O explicaţie posibilă vine de la obiceiul iudaic din Anti- 
chitate de a-i da „vin“ celui osândit la moarte. Acest obicei 
e menţionat în Talmud: 


Când cineva e dus ca să fie dat morţii, i se dă un pahar cu 
vin ce conţine un graunte de tămâie, ca să-i amorteas- 
ca simturile, caci este scris: ,Dati bauturi tari celui care 
piere si vin celui cu sufletul amarat“ (Proverbe 31, 6). Si 
am mai învăţat şi că femeile nobile din Ierusalim obis- 

nuiau să-l dăruiască şi să-l aducă. (Talmudul babilonian, 
Sanhedrin 43A). 


Două lucruri sunt interesante cu privire la aceasta tradi- 
tie. Mai întâi, ea explică de ce i s-a oferit vin lui Isus înainte 
de răstignire: era un gest de milostivire făcut pentru a-i 
amorti simţurile înainte de groaznicele dureri ale morţii 
prin crucificare. Din această perspectivă, Isus nu a voit să 
bea pentru că nu voia să-și atenueze durerea pătimirii. În 
al doilea rând, acest obicei ar explica şi felul în care Isus a 
putut lăsa neterminat Paştele, așteptând să bea mai târziu 
din rodul viței. Chiar făcând abstracţie de vreo prestiinta a 
sa, cunoscând El obiceiul iudaic de a da vin osândiţilor la 
moarte — care pentru Talmud se înrădăcinează într-o porun- 
că biblică (Proverbe 31, 6) — putea conta că va avea parte 
de același gest de milostivire în clipele de pe urmă ale 
vieţii sale. 

Oricum ar fi, când trecem de la purtarea crucii la clipele 
dinaintea morţii lui Isus, găsim ceva surprinzător. Găsim 
că, la sfârșitul sfârșitului, Isus a baut, de fapt, din „rodul 
viței“. Şi Matei si Marcu ne spun acest lucru când scriu că 
cineva din preajmă „a luat un burete, l-a umplut cu oţet si, 
punându-l într-o trestie, i-a dat să bea“ (Matei 27, 48; Marcu 
15, 36). Însă cea mai amănunțită descriere a morţii lui Isus 
se găseşte în Evanghelia după Ioan. După Ioan, Isus nu 
doar a acceptat vinul celor executaţi, ci a și cerut de băut în 
clipa dinaintea morţii: 


După aceea, ştiind Isus că toate s-au săvârșit acum, 
ca să se împlinească Scriptura a zis: „Mi-e sete“. Era 
acolo un vas plin cu vin acru*; au pus în jurul unei 


* Vin acru“: gr. oxos, „vin acrit“, „otet (evident, din vin)“, apare 
g8 t 
în traducerile Evangheliei după Ioan ca „oțet“. E vorba, de fapt, de 

ramuri de isop un burete îmbibat cu vin si l-au 
apropiat de gura lui. Deci, când a luat vinul, Isus a zis: 
„S-a săvârșit“. Şi, plecandu-si capul, şi-a dat duhul. 
(loan 19, 28-30) 


Observati ce s-a întâmplat. Când Isus a zis „S-a săvârșit“, 
nu se referea doar la viaţa sa ori la misiunea sa mesianică. 
Deoarece nu a spus acest lucru decât după ce i-a fost în- 
deplinită cererea de a i se da să bea. Nu l-a spus decât dupa 
ce „a luat vinul“. De ce? Ce înseamnă aceasta? Din nou, 
când ne amintim de făgăduinţa lui Isus de la Cina cea de 
taină şi de rugăciunea sa cu privire la băutul „paharului“ în 
Ghetsemani, înţelesul ultimului cuvânt al lui Isus devine 
limpede. Isus a băut într-adevăr al patrulea potir al Paștelui 
iudaic. A terminat realmente Cina de pe urmă. Însă nu în 
Cenacol, ci pe cruce. A făcut aceasta în clipa morţii. 


Jertfa cea nouă a Noului Paste 


Dacă această interpretare este corectă, sunt cel puţin trei 
implicaţii privind felul în care Isus pare să-și fi înţeles propria 
moarte. 

În primul rând, legându-se că nu va bea potirul din 
urmă al Cinei pascale, Isus și-a prelungit ultimul ospăț de 
Paşte pentru a include propria sa pătimire şi moarte. În 
felul acesta, Cina de pe urmă nu a fost doar o interpretare 
simbolică a felului în care avea să moară. A fost un semn 
profetic care i-a pus realmente în mișcare pătimirea şi 
moartea, un semn care nu era complet până ce viaţa lui nu 
ajungea la sfârşit. 





băutura cu care isi potoleau setea soldaţii romani, alcătuită din vin 
de calitate inferioară, sau acrit, amestecat cu apă; lat. posca (n.t.). 

În al doilea rând, rugându-se de trei ori în Ghetsemani 
să fie luat de la El „paharul“, Isus æ dezvăluit că-şi înţelegea 
moartea în termenii Jertfei pascale. Deoarece, când potirul 
de pe urmă al ospatului avea să fie băut, jertfa sa avea să fie 
împlinită si sângele său „vărsat“ precum cel al mieilor de 
Paşte. Desigur, ordinea acestui nou Paște este inversată. La 
vechiul Paste, jertfirea mielului venea cea dintâi si apoi îi 
era mâncată carnea. Însă aici, întrucât Isus trebuia să instituie 
noul Paște înainte de a muri, a anticipat-o atât ca gazdă a 
ospatului, cat și ca jertfă a lui. 

În sfârşit, în al treilea rand si cel mai important, așteptând 
până în clipa morţii să bea al patrulea potir al Paștelui, Isus 
a unit Cina de pe urmă cu moartea sa pe cruce. Refuzând 
să bea din rodul viței până în clipa când şi-a dat ultima 
suflare, a alăturat dăruirea de sine sub forma pâinii si vinului 
cu dăruirea de sine de pe Calvar. Ambele spuneau același 
lucru: „Acesta este trupul meu, dat pentru voi“ (Luca 22, 19). 
Ambele erau săvârșite „spre iertarea păcatelor“ (Matei 26, 28). 
Ambele erau săvârșite ca „răscumpărare pentru multi“ 
(Marcu 10, 45). Pe scurt, prin Cina de pe urmă, Isus a trans- 
format Crucea într-un Paste, iar prin Cruce, Ela transformat 
Cina de pe urmă într-o jertfă. 

Această legătură dintre Cina de pe urmă și Cruce — între 
Joia Sfântă si Vinerea Mare — merită să fie meditata. Pentru 
majoritatea creştinilor, ideea că moartea lui Isus pe Cruce 
a fost o „jertfă“ este de la sine înţeleasă, aproape banală. Însă 
nu tot așa era pentru trecătorul iudeu care se întâmplase să 
fie de fata la răstignire. Nu putea vedea în ea decât încă o 
chinuitoare execuție romană, nu o jertfă. Din perspectiva 
iudeului antic, pentru a fi vorba de o jertfă, trebuia să existe 
un preot, o ofrandă, o liturgie. Nimic din acestea nu era pe 
Calvar. 

Ce i-a facut atunci pe crestini sa se refere la rastignire ca 
la o jertfă? Cina de pe urmă. Pentru că toate acestea — preo- 
tul, oferirea unui trup si a unui sânge, liturgia — au existat 
la ultimul ospăț pascal al lui Isus. După cum spune biblistul 
protestant A.E.]. Rawlinson! în analiza sa asupra Cinei celei 
de taină: 


Interpretând dinainte semnificaţia Pătimirii sale imi- 
nente, [Isus] o făcea să fie, pentru toate timpurile, ceea 
ce altfel nu ar fi fost: o jertfă pentru păcatele lumii. Cina 
de pe urmă este aceea care face din Răstignire o jertfă. Nu 
moartea pe Calvar în sine, ci moartea pe Calvar asa cum 
o interpretează Cina de pe urmă, dând cheia de înţelegere 
a ei, este cea care constituie Jertfa Domnului. 


Aceasta este una din marile „taine“ ale Cinei de pe urmă, 
taină ce poate fi dezlegată doar printr-o studiere atentă a 
Paștelui. Când privim Cina și Crucea prin prisma liturgiei 
iudaice, devine limpede că Isus îns4ș; a văzut ambele eveni- 
mente ca pe o unică jertfă. De aceea a unit oferirea trupului 
şi sângelui său în Cenacol cu oferirea trupului și sângelui 
său pe lemnul Crucii. De aceea a instituit o noua liturgie 
pascală, direct legată de moartea sa. 

Deci, refuzând sa bea ultimul potir de Paste până în 
clipa morţii, Isus a adunat laolaltă tot ce avea să i se întâmple 
între Joia Sfântă şi Vinerea Mare — trădarea, cina, agonia, 
pătimirea, moartea sa — și le-a unit cu noul Paște care avea 


1. A.E.]. Rawlinson, „Corpus Christi“, în Mysterium Christi, ed. 
G.K.A. Bell & A. Deissman (Longmans, Green & Co., London, 
1930), 241, citat in Beasley-Murray, Jesus and the Kingdom of God, 
258. Acelasi lucru e aratat si in Albert Vanhoye, S.J., Old Testament 
Priests and the New Priest, trad. J. Bernard Orchard, O.S.B. (St. 
Bedes, Petersham, Mass., 1986) 50. 53-54. 

să fie celebrat „în amintirea“ sa. Prin urmare, Euharistia ca 
memorial al noului său Paste nu numai ca face prezente 
gesturile lui Isus de la Cină, dar face prezentă și jertfa lui 
Isus de pe Calvar. 


7 
RADACINILE IUDAICE 
ALE CREDINTEI CRESTINE 


În anii din urmă, călătoresc mult prin tara şi vorbesc 
despre temele din această carte. După conferinţe, cei care 
vin să discute cu mine au tot felul de reacţii. Câţiva au fost 
miscati până la lacrimi, căci vedeau în rădăcinile iudaice 
ale Euharistiei un semn că mâna lui Dumnezeu lucrează 
cu adevărat în istorie, pregătind drumul pentru ceea ce va 
înfăptui prin noul exod al lui Mesia, care s-a petrecut deja. 
Alţii au observat că credinţa din tinereţe li s-a întărit și li 
s-a adâncit, astfel că simt din nou îndemnul lăuntric de a 
face din Euharistie centrul vieţii lor. Alţii au fost frapati de 
gândul că misterul euharistic merge mult dincolo de spaţiul 
simbolic celebrat cu anumite ocazii în diferitele confesiuni 
creştine. 

Însă am parte întotdeauna de o reacţie anume, de o 
întrebare anume. Iarăşi și iarăși, lumea vine la mine şi ma 
întreabă: „De ce n-am auzit până acum toate astea? De ce 
n-am auzit mai mult despre Paște, despre mană, despre Pâi- 
nea Infatisarii? Sunt cumva toate un fel de nouă descoperire 
biblică?“ 

Răspunsul vă poate surprinde. Destul de multe din cele 
spuse de mine până aici — aproape tot ce e mai important — 
a fost deja spus, mai mult sau mai puţin. Majoritatea ideilor 

din aceasta carte nu sunt noi. De fapt, sunt foarte vechi. Si 
nu numai că sunt vechi, dar sunt destul de la îndemână. Se 
găsesc în scrierile Noului Testament, în operele autorilor 
din Antichitatea creştină cunoscuţi drept primii Părinţi ai 
Bisericii (din primele șapte secole ale erei creștine) și chiar 
din învăţăturile oficiale ale Bisericii. 

Cu alte cuvinte, una din îndatoririle teologului este să 
fie un bun hot — să „fure“ din nesecatele comori ale tradiţiei 
iudaice si creștine şi să folosească aceste bogății pentru a 
arunca lumină asupra intelesului Scripturilor. Aşadar, în 
acest ultim capitol, mă voi opri câteva clipe ca să rezum ce 
am aflat despre Isus şi rădăcinile iudaice ale Euharistiei si 
să arăt cum aceste legături între Vechiul si Noul Testament 
nu sunt noutăţi exegetice, ci fac parte din tradiţia moștenită 
a credinţei creștine. 


PASCHA ÎNSEAMNĂ PASTE 


După cum am susținut în toată această carte, Isus a privit 
Cina cea de taină ca pe un nou Paşte. Din perspectiva sa, 
nu era, prin urmare, o masă obișnuită. Nu era nici măcar 
un ospăț de Paste obișnuit. Isus ştia, asemenea altor evrei 
din vechime, că Scripturile au prevestit că, într-o bună zi, 
Dumnezeu avea să-și izbăvească iarăși poporul într-un nou 
exod. Și cunoștea, probabil, tradiţia rabinică potrivit căreia 
Mesia avea să vină în noaptea de Paște. Era, de bună seamă, 
convins că, pentru a exista un nou exod, trebuia să existe 
un nou Paste. $i tocmai acest lucru a decis să-l infaptuiasca 
la Cina de pe urmă. 

Prin urmare, în acea noapte, Isus nu a sărbătorit doar 
Paştele iudaic. Ca mult asteptatul Mesia al lui Israel, ca 

Slujitorul patimitor care avea să-și dea viata pentru „mulți“ 
(Isaia 53, 10-12), Isus a reconfigurat Paștele în jurul patimirii 
sale. Refuzand sa bea al patrulea potir pana in clipa mortii 
de pe Cruce, El a unit Cina de pe urmă cu jertfa propriei 
sale morţi. Iar poruncindu-le ucenicilor să repete cele făcute 
de El în Cenacol, a voit să perpetueze acest nou Paşte — 
jertfă și ospăț — prin veacuri. Prin aceste acţiuni, a pus în mis- 
care noul exod. De acum, nu mai contează carnea mielului 
de Paste înjunghiat în Egipt, ci propriul său trup si sânge 
care vor fi aduse jertfă pe cruce. Isus a acţionat ca gazdă a 
Paștelui mesianic, deoarece s-a văzut pe sine ca Mesia. S-a 
oferit ca jertfă, pentru că s-a văzut pe sine ca mielul de Paste. 

În cursul vieţii sale, Isus va fi văzut zeci de evrei executaţi 
pe cruce de către romani.! Ştia ce fel de moarte îi aştepta 
pe aceia care intrau in conflict cu autorităţile de la Ierusalim. 
Şi văzuse, probabil, mii de miei de Paste scoși din Templu 
pe cruci de lemn. Ce a facut ca acest Paste să fie diferit nu 
a fost faptul că a fost jertfit un miel. Asta se întâmpla în 
fiecare an. Ce a făcut ca acest Paşte să fie diferit nu a fost 
nici măcar faptul că cineva a fost executat. Şi asta se mai 
întâmplase. Ce a făcut ca acest Paste să fie diferit a fost fap- 
tul că Isus s-a identificat pe sine ca „mielul fără meteahnă“ 
a cărui viata va fi dată pentru a-i izbavi pe alţii de moarte 
(Exod 12, 1—6). El s-a identificat cu mielul lui Dumnezeu 
al cărui „trup“ trebuie jertfit și mâncat „pentru viata lumii“ 
(loan 6, 51). 

În final, faptul că Isus s-a identificat drept noul Miel 
pascal este unica explicaţie plauzibilă din punct de vedere 
istoric pentru ceea ce le-a spus ucenicilor la Cina. Căci El 
ştia foarte bine — ca orice evreu din Antichitate — că jertfa 
Paștelui nu se încheie cu moartea mielului. Se încheie cu 


1. Vezi Martin Hengel, Crucifixion (Fortress, Philadelphia, 1977). 

un ospăț sacru. Mielul trebuie mâncat. Nu doar un simbol 
al mielului, ci însăși carnea lui. La urma urmelor, acesta 
este unicul mod în care evreul Isus le-ar fi putut spune celor 
doisprezece ucenici ai săi: „Luaţi, mâncaţi: acesta este trupul 
meu“ (Matei 26, 26). 


Noul Paşte în creştinismul antic 


Faptul că Isus a înţeles Cina cea de taină ca pe un nou 
Paşte constituie cea mai bună explicaţie și pentru faptul că 
primii scriitori creștini — şi din Noul Testament, şi din afara 
lui — vorbeau despre Euharistie în termeni de Paste. Din punct 
de vedere istoric, ideea își avea rădăcinile în speranţa evreilor 
într-un Paste mesianic și în gesturile lui Isus însuși. Oricum, 
primii creştini au luat-o şi i-au acordat un loc central în 
explicarea sensului si misterului Euharistiei. 

În Noul Testament, sunt câteva exemple-cheie. În ultima 
carte a Bibliei — Cartea Apocalipsei — loan îl vede pe Isus 
în ceruri. Ceea ce vede el însă nu este un om, ci „un Miel, 
stând în picioare ca înjunghiat“ (Apocalipsa 5, 6). Simbolis- 
mul vedeniei este puternic: misterul identităţii lui Isus este 
revelat în mielul ceresc de Paste, care este si răstignit („în- 
junghiat“) si înviat („în picioare“). Prin puterea „sângelui“ 
acestui Miel, credincioșii sunt transformați în „împărăție 
si preoţi pentru Dumnezeul nostru“, așa cum israelitii au 
fost chemaţi sa fie „împărăție de preoţi“ în vremea exodului 
(Apocalipsa 5, 10; Exod 19, 6). Acest lucru sugerează puternic 
faptul că întreg cultul ceresc din jurul Mielului — pe care 
Ioan îl descrie amănunţit (Apocalipsa 4-5) — nu este o cele- 
brare liturgică oarecare, ci un Paște ceresc. | 


1. Vezi Scott Hahn, The Lambs Supper: The Mass as Heaven on 
Earth (Doubleday, New York, 1998). 

La fel de surprinzător, Sfântul Pavel leagă jertfa lui 
Cristos ca miel pascal de celebrarea unei noi „sărbători“ a 
azimelor la creștini: 


Oare nu știți că puţină plămadă dospeste tot aluatul? 
Curatiti-va de plămada cea veche, ca să fiți aluat nou, 
precum și sunteţi, ca azimele, căci Paștele vostru, 
Cristos, a fost jertfit. De aceea, să prăznuim sărbătoa- 
rea nu cu plămada cea veche, nici cu plamada rautatii 
şi a vicleşugului, ci cu azimele curatiei si ale adevă- 
rului. (1 Corinteni 5, 6b—8) 


Amintiti-va că Paștele iudaic se putea celebra doar cu pâine 
nedospită. Pavel extrage implicaţiile morale ale identităţii 
lui Isus ca noul Miel pascal. Dacă Isus este noul Miel pascal, 
atunci creştinii trebuie să se pregătească să ţină noua „săr- 
bătoare“, sărbătoarea Euharistiei. Ei o fac nu curatind plama- 
da vechiului ritual de Paste, ci curatindu-si inimile de ceea 
ce simboliza plămada: necuratia păcatului. După cum evreii 
trebuiau să îndepărteze orice lucru dospit şi să postească 
înainte de a întâmpina Paștele (Misnah, Pesahim to, 1), la 
fel isi îndeamnă Pavel destinatarii creştini să-și curețe inimile 
înainte de a primi Euharistia, ca nu cumva să profaneze 
trupul și sângele lui Cristos, Paștele lor, si astfel „să-şi mă- 
nance si să-și bea“ propria osândă (1 Corinteni 11, 27-28). 

În afara Noului Testament, găsim ceva asemănător 
despre Paşte la primii Părinţi ai Bisericii. Sfântul Iustin 
Martirul a fost un filozof grec care s-a convertit la creştinism 
în secolul al II-lea d.Cr. În faimosul său dialog cu Tryphon, 
el afirmă: „Astfel, taina mielului pe care a poruncit Dum- 
nezeu să-l jertfiți de Paste era o imagine a lui Cristos, cu 
sângele căruia, după cuvântul credinţei in El, se ung casele 
lor, adică voi insiva, care credeţi în El“ (Dialogul cu iudeul 

Tryphon LX)". Origen, considerat de multi drept cel mai 
mare comentator biblic din vremea sa, a trait in Alexandria 
Egiptului spre sfârşitul secolului al II-lea si la începutul 
secolului al III-lea. În scrierile sale, el vorbeşte despre cele- 
brarea noii sărbători a Paștelui: 


Unii obiectează că si noi avem obiceiul să ţinem 
anumite zile — de pildă, ziua Domnului, Pregătirea, 
Paştele si Cincizecimea... [Însă] cine socoteste ca 
„Cristos, mielul nostru de Paste a fost jertfit“ (1 Corinteni 
5, 7) ştie că este de datoria lui să tina sărbătoarea mån- 
când carnea Cuvântului şi astfel nu încetează niciodată 
să tina sărbătoarea pascală. Deoarece pascha înseamnă 
„Trecere“, el se straduieste în toate gândurile, cuvin- 
tele și faptele sale să treacă de la cele ale vieţii acesteia 
la Dumnezeu. Se zoreste către cetatea lui Dumnezeu. 
(Origen, Contra Celsum 8, 22) 


Prin cuvintele „pascha înseamnă Trecere“, Origen intra 
in insusi miezul tainei Euharistiei crestine. Din cauza porun- 
cilor lui Dumnezeu, toți creştinii au „datoria“ de „a tine 
sărbătoarea“ Paștelui. Însă cum fac ei aceasta? Nu mâncând 
carnea mielului, ci „mâncând carnea Cuvântului“ — a Cuvân- 
tului dumnezeiesc care s-a făcut trup (loan 1, 14). Prin noua 
sărbătoare pascală a Euharistiei, creştinul „trece“ de la cele 
ale lumii acesteia la cele ale lui Dumnezeu. 

Astfel, asemenea evreilor de pe vremea Templului, cres- 
tinii sunt pelerini care se îndreaptă spre Ierusalim. Însă, în 
cazul noului Paste, destinaţia nu mai este cetatea pămân- 
tească, ci noul lerusalim, cetatea cerească a lui Dumnezeu. 


1. Iustin Martirul, Dialogul cu iudeul Tryphon, in Apologeti de 
limbă greacă, Bucuresti, 1980, 135. 

2. Citat in Mike Aquilina, The Mass of the Early Christians 
(2007), 153. 

Noul Paste astazi 


Istoria nu se termina cu scrierile Parintilor Bisericii. 
Legătura tainică dintre Paștele iudaic si Euharistia creştină 
nu a fost sesizată doar în cărţile creștinismului antic, pe 
care aproape nimeni nu le mai citeşte. Dimpotrivă, consti- 
tuie o parte vitală a învățăturii vii a Bisericii din zilele noastre, 
care își ia învăţăturile direct din Scripturi şi din Tradiţia 
apostolică creștină. 

Aceste învățături sunt strânse laolaltă, în chip remarcabil, 
în Catehismul Bisericii Catolice, publicat si promulgat in 1992 
de Papa Ioan Paul II (citat de acum înainte CBC)*. Acest 
preţios giuvaier este o trecere in revistă a întregii credințe 
creştine, plin de învăţăturile Bibliei și ale primilor Părinţi 
ai Bisericii. În întreaga carte, Biserica foloseşte în mod 
repetat rădăcinile biblice și iudaice ale credinţei creștine 
pentru a lumina misterul Euharistiei. 

De pildă, când ajunge la tema Euharistiei, Catehismul 
arată că, la Cina cea de taină, Isus nu numai că a împlinit 
vechiul Paste iudaic, ci a şi anticipat noul Paste pe care avea 
să-l realizeze prin pătimirea si moartea sa: 


Isus a ales timpul Paștelui ca să împlinească ceea ce 
vestise la Cafarnaum: să dea ucenicilor Trupul și 
Sângele său [...]. Ce/ebrând Cina cea de Taină cu apos- 
tolii săi în cadrul ospatului pascal, Isus a dat Paștelui 
ebraic sensul lui definitiv. Într-adevăr, trecerea lui Isus 
la Tatăl prin moartea si învierea sa, Noul Paste, este 
anticipată în Cina cea de Taină și celebrată în Euha- 
ristie, care desavarseste Paștele iudaic și anticipează 


* Catehismul Bisericii Catolice, Ed. Arhiepiscopiei Romano-Cato- 
lice de Bucuresti, 1993 (7.t.). 

Paştele final al Bisericii în slava Împărăției. (CBC 
1339—1340) 


Tata cât e de limpede. Ceea ce mi-a luat mie ani de zile 
ca să-mi dau seama, Biserica declară într-un mod lapidar: 
moartea, învierea și înălțarea lui Isus nu sunt nimic altceva 
decât un „nou Paște“. La Cina de pe urmă, Isus îi face pe 
ucenicii săi ,,partasi la Paștele său“ (CBC 1337). Mai mult, 
întrucât „Euharistia este memorialul Paștelui lui Cristos“ 
(CBC 1362), ea nu doar comemorează moartea și învierea 
lui Isus, ci face din acel eveniment o realitate prezentă. „Când 
Biserica celebrează Euharistia, ea reamintește Paștele lui 
Cristos, si acesta devine prezent: jertfa pe care Cristos a 
oferit-o pe Cruce o dată pentru totdeauna rămâne mereu 
actuală“ (CBC 1364). 

În mod fascinant, Catehismul recunoaşte chiar legătura 
dintre cel de-al treilea potir al Paștelui iudaic, potirul de la 
Cina de pe urmă, potirul din Ghetsemani și „potirul“ băut 
de Isus pe cruce: 


„Potirul binecuvântării“ (1 Cor 10, 16) de la sfârşitul 
ospatului pascal al evreilor adaugă bucuriei festive a 
vinului o dimensiune eshatologică, aceea a asteptarii 
mesianice a refacerii Ierusalimului. Isus și-a instituit 
Euharistia dând un sens nou si definitiv binecuvan- 
tării pâinii si potirului. (CBC 1334) 


Potirul Noului Legământ, pe care l-a anticipat la 
Cina cea de taină oferindu-se pe sine însuși, Isus îl 
acceptă apoi din mâinile Tatălui în agonia din Ghet- 
semani făcându-se „ascultător până la moarte“. Isus 
se roagă: „Tată, de este cu putinţă, treacă de la mine 
paharul acesta...“ (CBC 612) 

Dorinta de a imbratisa planul de iubire rascumpara- 
toare al Tatălui său insufleteste întreaga viata a lui 
Isus, căci patima sa răscumpărătoare este raţiunea de 
afia Întrupării: „Ce să spun: Tata, izbaveste-ma de 
ceasul acesta? [...] Nu voi bea, oare, paharul pe care 
mi l-a dat Tatăl?“ Şi iarăşi, pe Cruce, înainte de „s-a 
săvârşit“, El spune: „Mi-e sete“. (CBC 608) 


Desigur, în aceste pasaje, Catehismul nu merge până la 
a identifica vinul acru băut de Isus pe Cruce drept al patrulea 
potir al Paștelui iudaic. Cu toate acestea, vede în cuvintele 
de pe urmă ale lui Isus încheierea gestului său de a bea 
„potirul“ răscumpărării cu privire la care se rugase in Ghetse- 
mani si pe care îl „anticipase“ la Cina. 

Cu ani în urmă, înainte de a începe să lucrez la această 
carte, trebuie să mărturisesc că nu m-am gândit niciodată 
cu adevărat la Cina cea de taină ca la un nou Paște. Nu știu 
de ce nu m-am gândit niciodată la ea astfel. Stiam că Isus a 
celebrat Cina în timpul Paștelui și ştiam că, într-un sens, 
aceea a fost prima „Liturghie“. Dar n-am pus lucrurile cap 
la cap. N-am făcut legăturile. Ce pot spune acum este că 
nestiinta mea nu era din pricină că ideea s-ar fi pierdut in 
nisipurile trecătoare ale timpului. Dimpotrivă, Noul Tes- 
tament, Părinţii Bisericii si învăţătura de astăzi a Bisericii 
o arată foarte clar. Cina cea de taină — şi, prin extensie, 
Euharistia creştină — nu sunt altceva decât noul Paste al lui 
Cristos, noul Paște al lui Mesia. 


MANA CA PREFIGURARE 
După cum am văzut în capitolul al patrulea, „Mana lui 


Mesia“, Isus a vorbit despre darul pe care avea să-l facă la 
Cina de pe urmă ca despre noua mană din ceruri. Într-un 

anume sens, mana e chiar mai importantă decât Paştele. 
Dacă vrem cu adevărat să dezlegăm taina Cinei de pe urmă, 
trebuie să înţelegem că Isus nu numai că a privit Euharistia 
ca pe un ospăț de Paste foarte special. A privit-o ca pe un 
miracol. A socotit-o supranaturală. 

Ca evreu din secolul I, Isus știa preabine că, în Vechiul 
Testament, mana nu era o pâine obișnuită. Era „pâine din 
ceruri“ (Exod 16, 4). Mana începuse ca un miracol, când 
Dumnezeu a dat ploaie de „pâine“ și „carne“ din ceruri, în 
timpul exodului. Mana s-a si terminat cu un miracol, cand 
s-a oprit in chip misterios după ce israelitii au ajuns în 
pământul fagaduintei. Cu alte cuvinte, ca orice evreu din 
Antichitate, Isus ştia că Biblia vorbeşte despre mană ca 
despre o realitate cerească. Nu era o hrană obișnuită; era 
„pâinea îngerilor“ (Psalmul 78, 25). 

Şi, cunoscând bine tradiţia iudaică antică, Isus mai știa 
şi că unii evrei credeau că mana a existat în ceruri încă de 
la începutul lumii. Ştia că unii cred că mana încă mai există 
în Templul ceresc. În sfârșit, mai ştia şi că — așa cum cona- 
tionalii i-au reamintit pe când îi învăţa la Cafarnaum — 
atunci când avea să vină Mesia, el avea să aducă din nou 
pe pământ „comoara manei“ (2 Baruh 29, 8). Mana lui 
Moise avea să fie întrecută de mana lui Mesia. 

Ştiind toate acestea, când a ales, în mod voit, să identifice 
Euharistia cu mana cea nouă din ceruri, Isus a revelat și 
faptul că o socotește miraculoasă. Euharistia avea să fie 
„pâinea supranaturală“ a noului exod şi i-a învăţat pe ucenici 
s-o ceară în rugăciune în fiecare zi (Matei 6, 13; Luca 11, 3). 
Spre deosebire de vechea mană, care împărtășea doar viata 
naturală, această nouă mană avea să dăruiască viata supra- 
naturală: „cine va mânca din pâinea aceasta va trai în veci“ 
(Ioan 6, 58). Vechea mană fusese o pregustare miraculoasă 
a Pământului Fagaduintei. Mana cea nouă a Euharistiei 

avea să fie o pregustare a învierii trupurilor. De aceea Isus 
le-a spus ucenicilor că trebuie s-o mănânce ca să fie „înviaţi“ 
în ziua de apoi. Dacă vor să primească „viaţa“ învierii tru- 
peşti, trebuie să mănânce hrana miraculoasă a învierii. Dacă 
vor să intre în noul Pământ al Fagaduintei, în noua creaţie 
(pe care rabinii o numeau „lumea ce va să vină“), trebuiau 
să mănânce hrana noii creaţii (ceea ce rabinii numeau „pâi- 
nea lumii ce va să vină“ — Genesis Rabbah 82, 8). lar lumea 
viitoare nu era simplu simbol; era reală. 

Dacă există cumva îndoieli în această privinţă, este 
important să ne amintim că Isus săvârşise minuni mai 
înainte. În timpul vieţii sale publice, a făcut-o de multe ori: 
a vindecat bolnavi, a înviat morți. Şi, cum am arătat la capi- 
tolul 4, a hrănit cinci mii de bărbaţi în pustiu cu pâine în- 
multita în chip miraculos. Conform Evangheliei după Ioan, 
acest lucru s-a întâmplat cu aproape un an înainte de pati- 
mirea si moartea lui Isus, primăvara, în preajma sărbătorii 
Paștelui (Ioan 6, 4). În mod semnificativ, hrănirea celor 
cinci mii în pustiu nu a privit doar în urmă către mana lui 
Moise, ci a si anticipat ceea ce avea să facă Isus la Cina cea 
de taină!. Comparati cele două evenimente din Evanghelii: 


Hrănirea celor cinci mii Cina cea de taină 

1. S-a petrecut seara 1. S-a petrecut seara 

2. Oamenii 2. Isus şi ucenicii 
sedeau „culcaţi“ sedeau „culcaţi“ 

3. Isus a luat cinci pâini 3. Isus a luat pâine 


1. Vezi Graham H. Twelftree, Jesus the Miracle Worker (Inter- 
Varsity, Downers Grove, Ill., 1999), 319; W.D. Davies and Dale C. 
Allison, Jr. A Critical and Exegetical Commentary on the Gospel 
According to Saint Matthew, 3 vol. (T & T Clark, Edinburgh, 1988, 
1991, 1997), 2: 418. 

4. Isus a rostit 4. Isus a rostit 
binecuvantarea binecuvantarea 

5. Isus a frânt pâinea 5. Isus a frânt pâinea 

6. Isus „a adus mulţumire“ 6. Isus „a adus mulţumire“ 
(eucharistésas) (eucharistésas) 

7. Isus a dat-o ucenicilor 7. Isus a dat-o ucenicilor 
(Marcu 6, 35—44; (Marcu 14, 17-25) 
Ioan 6, 11) 


Este oare una dintre cele două o minune, si cealaltă 
doar o acţiune simbolică? Sau sunt ambele minuni — una 
arătând spre cealaltă? Eu așa cred. Cred că miraculoasa 
„aducere de mulțumire“ (eucharistia) când i-a hrănit pe cei 
cinci mii (loan 6, 11) arată spre miraculoasa „aducere de 
mulţumire“ de la Cina cea de taină (Marcu 14, 23). Şi 
evanghelistii ştiau acest lucru. De aceea au subliniat 
paralelele dintre cele două. La hrănirea celor cinci mii, Isus 
a săvârșit un semn că noua mană era pe punctul să vină. 
La Cina cea de taină, ea a venit. 

Pe scurt, exista, mai presus de toate, un motiv pentru 
care Isus evreul putea considera Euharistia drept noua mană 
din ceruri. În ochii săi, Cina de pe urmă nu era doar o jertfă 
de Paşte; era un miracol al noului și mai marelui exod. La 
acea Cină de pe urmă, Isus a transformat, în chip miraculos, 
pâinea şi vinul în trupul şi sângele său. În felul acesta, i-a 
făcut partasi pe ucenici şi la moartea sa trupească, si la 
învierea sa trupească. Astfel, le-a dat ucenicilor săi „pâinea 
supranaturală“ care avea să-i susțină în fiecare zi în călătoria 
lor spre noul pământ al fagaduintei, spre noua creaţie; le-a 
dat o pregustare a realităţii vieţii din lumea ce va să vină. 

Noua mană în creştinismul antic 


Din nou, când ne întoarcem la scrierile Noului Testa- 
ment și la primii Părinţi ai Bisericii, găsim, si aici, Euharistia 
privita ca desavarsire a stravechiului miracol al manei din 
ceruri. 

Pentru a doua oară, cei doi martori neotestamentari se 
vădesc a fi Apostolul Pavel și Cartea Apocalipsei. La începu- 
tul acesteia din urmă, Duhul lui Dumnezeu îi spune vizio- 
narului să încurajeze una dintre Biserici cu cuvintele: „Cel 
care are urechi să audă ceea ce Duhul spune Bisericilor! 
Biruitorului îi voi da din mana cea ascunsă“ (Apocalipsa 2, 
17). Desi comentatorii mai dezbat și astăzi la ce se referă 
aceasta exact, unii văd aici o referire la Euharistie, pe care 
loan o asemuieste cu mana din Vechiul Testament care era 
„ascunsă“ în Cort (Exod 16, 32—36).! 

În prima epistolă a lui Pavel către corinteni, nu e însă 
nici o ambiguitate. Acolo, el începe o lungă discuţie despre 
Euharistia creștină (capitolele 11-12), pornind de la miracolul 
manei din pustiu: 


Nu vreau să nu ştiţi, fraţilor, că părinţii nostri au fost 
toţi sub nor si că toţi au trecut prin mare. Şi toţi, 
întru Moise, au fost botezați în nor și în mare şi togi 
au mâncat aceeaşi mâncare spirituală; si toți au băut 
aceeaşi băutură spirituală. (1 Corinteni 10, 1—4a) 


Mesajul lui Pavel către corinteni e limpede: nu faceţi ca 
generaţia din pustiu de pe vremea exodului, dintre care 
multi au murit fiindcă au disprețuit mana ca pe o „hrană 


1. Vezi Michael Barber, Coming Soon: Unlocking the Book of Reve- 
lation (Emmaus Road, Steubenville, Ohio, 2005), 65; David E. Aune, 
Revelation, 3 vol. (Word Biblical Commentary 52; Word Books, Dallas, 


1997), 189. 

sărăcăcioasă“ (1 Corinteni 10, 6-13; cf. Numeri 21, 4-9). 
Dimpotrivă, creştinii trebuie să recunoască și să respecte 
hrana si băutura supranaturală din Euharistie. De aceea, 
Pavel trece direct de la mană la îndemnul euharistic: „Potirul 
binecuvântării, pe care-l binecuvântăm, nu este oare 
împărtăşire cu sângele lui Cristos? Pâinea pe care o frangem 
nu este oare impartasire cu trupul lui Cristos?“ (1 Corinteni 
10, 16). Noua hrană spirituală a noului exod este mana cea 
nouă a trupului lui Cristos. 

Scriitorii creștini din Antichitate au înţeles si ei bine 
aceste legături: ei au folosit tocmai aceste pasaje din Noul 
Testament, pe lângă predica lui Isus din Cafarnaum (loan 6), 
ca să arate că Cristos, prezent în Euharistie, este noua mana 
din ceruri. De exemplu, Origen spune despre peregrinarea 
poporului lui Israel prin pustiu: „Atunci, în asemănare, ma- 
na a fost hrană. Acum, în realitate, trupul Cuvântului lui 
Dumnezeu este adevărată hrană. Asa cum spune El însuşi: 
«Trupul meu este adevărată mâncare și sângele meu, adevă- 
rată băutură»“ (Despre Numeri 7, 2).' 

Şi mai explicite sunt comentariile lui Tyconius (cca 330— 
390 d.Cr.), teolog si exeget biblic laic din Africa de Nord, 


care scrie în comentariul său la Apocalipsă: 


„Biruitorului îi voi da din mana cea ascunsă“ (Apo- 
calipsa 2, 17). Această mană e Pâinea nevăzută care a 
coborât din ceruri, care s-a făcut om pentru ca „omul 
să mănânce pâinea îngerilor“ (Psalmul 78, 25). Iar 
prefigurarea este mana dată în pustiu. Despre cei care 
au mâncat acea pâine, Domnul a zis că au murit pentru 
că, rămânând necredinciosi, nu au mâncat din mana 
ascunsă si pur spirituală prin care Cristos dăruieşte 


1. Citat in Aquilina, The Mass of the Early Christians, 147-148. 

nemurirea celor care cred. Căci El a spus: „De nu veţi 
mânca trupul Fiului Omului și de nu veţi bea sângele 
lui, nu veţi avea viata veșnică în voi“ (Ioan 6, 53). 
Căci, într-adevăr, toti cei care au fost atunci în stare 
să mănânce în mod spiritual, cum au fost Moise și 
ceilalți, s-au invrednicit să dobândească această nemu- 
rire. După cum ne învaţă Apostolul: „Au mâncat 
aceeași mâncare spirituală“ (1 Corinteni 10, 3). (Tyco- 
nius, Comentariu la Apocalipsă 2, 17)! 


În acest pasaj, Tyconius ţese laolaltă toate referirile la 
mană din Noul Testament. Făcând aceasta, el dovedeşte o 
perspectivă foarte înaltă asupra Euharistiei creştine: ea este 
mana cea ascunsă din Apocalipsă, Pâinea cerească „făcută 
om“. Prin această mană ascunsă, Isus oferă nemurirea acelora 
care o primesc cu vrednicie. 

În lumina acestor mărturii, nu e de mirare că Sfântul 
Augustin, marele episcop si teolog african de la sfârșitul 
secolului al IV-lea şi începutul secolului al V-lea, avea să 
scrie in omiliile sale despre Evanghelia lui Ioan: 


„Mana a coborât si ea din ceruri; însă mana era o 
umbră, iar aici este adevărul. „De va mânca cineva din 
Pâinea aceasta, va trăi în veci. lar Pâinea pe care o 
voi da Eu este trupul meu, pentru viata lumii.“ (Trac- 
tatus in Ioannis Ev. 26, 13)? 


Pentru Augustin, misterul euharistic era atât de real, încât 
îi îndemna pe creștini să-i aducă inchinarea datorată numai 


1. Apud William C. Weinrich, Revelation (Ancient Christian 
Commentary on Scripture, New Testament XII; InterVarsity, 
Downers Grove, Ill., 2005), 31-32. 

2. Apud O'Connor, The Hidden Manna, 65. 

lui Dumnezeu: „Nimeni nu mănâncă din acest Trup daca 
mai întâi nu i se închină... şi păcătuim dacă nu ne închinăm 
lui“ (Enarrationes in Psalmos 98, 9)'. 


Mana cea nouă astăzi 


Încă o dată, când ne întoarcem la învăţătura de azi a 
Bisericii, aflăm o continuitate perfectă atât cu Scripturile 
Noului Testament, cât şi cu mărturia primilor Părinţi ai 
Bisericii. 

Când discută rădăcinile iudaice ale cultului creștin, Cate- 
hismul spune explicit că mana de pe timpul exodului din 
Egipt arată spre pâinea miraculoasă a Cinei de pe urmă: 
„Mana din pustiu prefigura Euharistia, «adevărata Pâine din 
cer» (CBC 1094). Iar în sprijinul acestei învățături, Cate- 
hismul citează predica lui Isus din sinagoga de la Cafar- 
naum despre Pâinea vietii (loan 6, 32) si pasajele în care 
Apostolul Pavel se referă la hrana și băutura „supranaturală“ 
pe care le-au cunoscut cei din generaţia pustiului (1 Corin- 
teni 10, 1-6). 

Ba chiar Catehismul merge până la a spune că, în Ru- 
găciunea Tatăl nostru, atunci când Isus îi învaţă pe ucenici 
să spună „Pâinea noastră epioúsion da-ne-o nouă astăzi“, El 
îi învaţă să se roage pentru pâinea suprasubstantiala a Euha- 
ristiei. Deşi recunoaşte că aceste cuvinte ale lui Isus mai 
pot fi înţelese și în alte feluri, iată ce spune despre sensul 
literal al rugăciunii: 


Cuvântul epiousios nu mai apare în altă parte în Noul 
Testament. Luat în sens temporal, el este o reluare 
pedagogică a lui „astăzi“, pentru a ne întări într-o 


1. Apud O'Connor, The Hidden Manna, 58. 

încredere „fără rezerve“. Luat în sens calitativ, el 
înseamnă „ceea ce este necesar pentru viaţă“ [...]. 
Luat literalmente (epi-ousios: „supra-substanţial“), el 
desemnează direct Pâinea Vieţii, Trupul lui Cristos, 


„leacul nemuririi“, fara de care nu avem Viata in noi. 
(CBC 2837) 


Am și acum o amintire foarte vie despre prima dată când 
am citit aceste rânduri. Tocmai petrecusem ceasuri fără 
număr cercetând sensul cuvântului grecesc epiodsios şi 
ajunsesem la concluzia că traducerea lui cea mai literală este, 
de fapt, ,,suprasubstantial“ (sau „supranatural“). Eram sigur 
că făcusem „o descoperire“ pentru care aveam să fiu consi- 
derat o minte strălucită. Şi apoi, în timp ce citeam comen- 
tariul Catehismului la Rugăciunea domnească, ce găsesc? 
Ideea mea cea „nouă“ afirmată în treacăt drept ceva de la 
sine înţeles! 

Nu mai este nevoie s-o spun: nu mi-am mai publicat 
defel descoperirea, dar am primit o lecţie foarte valoroasă: 
când e vorba de bogăţia tradiţiei creștine, multe dintre in- 
tuitiile ei profunde cu privire la Biblie nu s-au pierdut, ci 
doar sunt trecute cu vederea de aceia dintre noi care nu 
ajung să le cunoască. Ele se află acolo, așteptând să fie redes- 
coperite. 


IN AMINTIREA MEA 


Cea de a treia cheie pentru a descoperi taina Cinei de 
pe urmă nu este nicidecum cea mai putin importantă: Isus 
a privit Euharistia pe care o instituia și drept noua „Pâine 
a Prezenţei“. Această imagine din urmă, desi cel mai putin 
cunoscută dintre cele trei, ne învaţă ceva foarte important. 
Ne arată că Isus nu numai că a privit pâinea pe care avea s-o 

dea ucenicilor ca pe un semn a ceva — noul exod, noul Paste, 
sau miracolul manei. A privit-o si ca semn al Cuiva. A 
privit-o ca semn al prezenței sale personale. Prin această pâine, 
noua Pâine a Prezentei, El le-a dat celor doisprezece apostoli 
o expresie a iubirii sale pentru ei, pentru poporul lui Israel 
si pentru „cei mulţi“ pentru care avea să moară pe cruce 
(Marcu 10, 45). 

Isus cunoştea, cu siguranţă, Scripturile și ştia cât de 
importantă era Pâinea Prezentei în timpul celui dintâi exod. 
Ştia că pâinea era ţinută în Cortul lui Moise, în faţa 
Chivotului Legământului, alături de Sfesnicul de aur. Ştia 
că era alcătuită si din pâine, şi din vin si că era adusă în 
fiecare săptămână ca jertfă nesângeroasă de sabat. Ştia că 
putea fi mâncată doar de preoţi si că era singura jertfă pe 
care Pentateuhul o numește „legământ veșnic“. Ştia că nu 
e doar „Pâinea Înfăişării“, ci si Pâinea Fetei — semn al 
prezenţei lui Dumnezeu, „Faţa“ lui Dumnezeu, pe pământ. 

Ca evreu din secolul I, Isus cunoștea, desigur, tradiţia 
conform căreia Melchisedec — cel dintâi om pe care Biblia 
îl numește „preot“ — adusese și el ca jertfă Pâinea si Vinul 
Prezentei. Şi-i va fi auzit pe preoţii evrei din vremea sa 
povestind despre Pâinea miraculoasă a Infatisarii. Şi, întrucât 
fusese de multe ori la Ierusalim de sărbători, știa, desigur, 
că preoții de la Templu ridicau Pâinea Infatisarii spre a fi 
văzută de pelerini si strigau: „Iată iubirea lui Dumnezeu 
pentru voi!“ Stia că astfel ei împlineau porunca Domnului 
ca israelitii „să vadă fata Domnului de trei ori pe an“ (Exod 
34, 23; 23, 17)* şi că puneau pe ea tămâie ca „aducere aminte“ 
înaintea Domnului (Levitic 24, 7). 


* Majoritatea traducerilor au un text cu sensul „să se infatiseze 

Cs 
Domnului...“; însă Traduction Oecuménique de la Bible are „vien- 
dront voir la Face du Maitre...“ („vor veni să vadă Fata Stăpânului“), 

În lumina acestor lucruri, nu e de mirare că, atunci când 
Isus a voit să le lase ucenicilor un semn vizibil al prezenţei 
sale, a ales pâinea și vinul. Când a voit să le lase o jertfă de 
adus „în amintirea“ sa (1 Corinteni 11, 24—25), a folosit 
aceleași elemente pe care le folosiseră preoţii în Cortul lui 
Moise. Cand a voit să le dea un semn al noului „legământ“ 
din noul exod — un semn al iubirii sale pentru ei și pentru 
„cei multi“ pentru care avea să moară — le-a dat Pâinea si 
Vinul Prezentei sale. Prin aceasta le-a spus lor, si tuturor celor 
pentru care a murit: „lată iubirea lui Dumnezeu — iată iu- 
birea mea — pentru voi“. 


Pâinea Prezentei în creştinismul antic 


Potrivit naturii sale oarecum misterioase, Pâinea Înfăţi- 
şării, a Prezentei este menţionată doar de două ori în scrierile 
Noului Testament. Am vorbit deja de una dintre mentio- 
nări: în disputa lui Isus cu fariseii care le reprosau ucenicilor 
că au smuls spice sâmbăta (Matei 12, 1-8; Marcu 2, 23—28; 
Luca 6, 1-5). A doua este doar o referire fugară în Epistola 
către evrei, când este descris sanctuarul pământesc al Cor- 
tului lui Moise (Evrei 9, 1-3). 

Însă în scrierile Părinților Bisericii găsim câteva referiri 
la Pâinea Infatisarii care o leagă direct de Euharistia creştină 
şi de „memorialul“ morţii lui Isus întemeiat de El la Cina. 


cu explicaţia, în nota la Ex 23, 17: „ Ici, comme en Ex 34, 23-24; 
Dt 16, 16; Ps 42, 3, Phébreu et le grec ont atténué Panthropomor- 
phisme en lisant le verbe au passif: étre vu devant la face de Dieu“ 
(„Aici, ca si în Ex 34, 23-24; Dt 16, 16; Ps 42, 3, ebraica şi greaca au 
atenuat antropomorfismul citind verbul la pasiv: să fie văzut în fata 
lui Dumnezeu “). Într-adevăr, în TM vocalizarea verbului este cea 
de pasiv, dar înaintea expresiei „faţa Stăpânului“ a fost păstrată 
marca acuzativului (7.2). 

Din nou, Origen nu ne dezamageste cu pătrunderea sa în 
profunzimea Vechiului Testament. Comentând Cartea Levi- 
ticului, el scrie: 


Se dă precept să fie puse înainte douăsprezece pâini, 
în privirea Domnului, fără încetare, ca amintirea 
celor douăsprezece triburi să fie mereu înaintea lui, 
astfel încât să se arate că prin acestea se face pentru 
fiecare din triburi o rugă și o implorare. [...] Dacă însă 
acestea sunt referite la măreţia tainei, vei descoperi 
că această amintire are efectul unei uriașe împăcări. 
Dacă te întorci la Pâinea „care coboară din cer si dă 
viata lumii“ (loan 6, 33), acea Paine a a punerii înainte 
„pe care Dumnezeu a rânduit-o împăcare prin cre- 
dinta întru sângele lui“ (Romani 3, 25), si dacă priveşti 
spre acea amintire despre care Domnul spune „Aceasta 
să o faceți în amintirea mea!“ (1 Corinteni 11, 25), vei 
descoperi că doar această „amintire“ îl face pe Dum- 
nezeu binevoitor fata de oameni. Prin urmare, dacă 
te vei gândi cu mai multă luare aminte la tainele 
bisericești, vei descoperi în cele scrise în Lege imaginea 
formată dinainte a adevărului viitor. (Origen, Despre 
Levitic 13)! 


Vorbind despre ,,tainele“ (mysteria) Bisericii, Origen 
foloseste un cuvant grecesc pentru ceea ce crestinii de rit 
latin de astăzi numesc „sacramente“. Astfel, el ne învaţă 
ceva foarte important: ceremoniile și jertfele Vechiului 
Testament nu au fost doar felul în care Dumnezeu voia 
să primească închinare de la poporul lui Israel. Ele erau 
şi semne ce indicau epoca mesianică, „imagini“ ale 


1. Origen, Omilii si adnotări la Levitic. Studiu introductiv, tra- 
ducere si note de Adrian Muraru, Polirom, 2006. 

„adevărului viitor“ al tainei pe care Isus avea să o instituie 
la Cina de pe urmă. 

Cu alte cuvinte, pentru Origen, Pâinea Infatisarii a fost 
initial o „amintire“ a celor douăsprezece triburi ale lui Israel. 
Dar a fost și un semn care trimitea mai departe. A fost o ima- 
gine, instituită de Dumnezeu, a viitorului adevăr a ceea ce 
avea să înfăptuiască Mesia când avea să instituie pâinea și 
vinul propriei sale prezențe, poruncindu-le celor doisprezece 
apostoli să ofere această pâine si acest vin „în amintirea mea“. 

Cuvintele sfântului Chiril, episcop al Ierusalimului în 
secolul al IV-lea d.Cr., sunt şi mai puternice. În învăţăturile 
pe care le dădea celor ce primeau iniţierea creştină — cate- 
humenilor —, el foloseşte Pâinea Infatisarii din Vechiul 
Testament pentru a lumina misterul unei prezente in 
Euharistie care nu poate fi numită decât reală: 


În Vechiul Testament erau Pâinile punerii-inainte 
[Pâinea Prezentei]; dar acelea, pentru că aparțineau 
Vechiului Testament, au luat sfârşit. În Noul Testa- 
ment avem pâine cerească si pahar al mântuirii care 
sfintesc sufletul și trupul. Căci, după cum pâinea este 
pentru trup, tot așa și Cuvântul este potrivit sufletului. 
Nu te uita deci la pâine si la vin ca la pâine şi vin 
obișnuite. Ele, potrivit hotărârii Stăpânului, sunt trup 
şi sânge al lui Cristos. Chiar dacă simtirea te îndeamnă 
să gândeşti asa, totuși credința să-ţi dea certitudinea 
faptului. Să nu judeci taina după gustare, ci neîndo- 
ielnic incredinteaza-te prin credinţă că ai fost învred- 
nicit de trupul si sângele lui Cristos. 

Odată ce ai aflat și ai fost încredinţat că pâinea ce se 
vede nu este pâine, chiar dacă o simţim pâine la gust, 
ci trupul lui Cristos, că vinul ce se vede nu este vin, 

chiar dacă gustul așa ne spune, ci sângele lui Cristos 
[...], când te împărtășești cu pâinea cea duhovni- 
ceasca, intareste-ti inima si veseleste-ti fata sufletului 
tău. (Chiril al Ierusalimului, Cateheze mistagogice 4, 
5-6. 9)! 


Putea Chiril să vorbească mai clar de atât? Iată, formulat 
pe scurt, întregul mister al prezenţei reale a lui Isus în Euha- 
ristie. Odată cu distrugerea Templului, s-a sfârșit cu Pâinea 
Înfățişării din Vechiul Legământ. Însă acum, in Euharistie, 
noua pâine si noul vin sunt ceva cu mult mai important. 
Sunt trupul si sângele lui Mesia — cu adevărat prezent — sub 
aparențele pâinii si vinului. Pentru Chiril, această schimbare 
este completă: după celebrarea Euharistiei creştine, pâinea 
vizibilă a Euharistiei nu mai e pâine, iar vinul vizibil nu 
mai e vin: ambele au devenit trupul și sângele lui Isus.? 


Pâinea [nfatisarii astăzi 


Catehismul Bisericii Catolice nu leagă explicit Pâinea 
Infatisarii din Vechiul Testament de Euharistie. O mentio- 
nează doar în trecere, vorbind de cultul adus la Templu de 
către israeliți (CBC 2581). 

Dar e important faptul că Biserica, explicând miste- 
rul Euharistiei, vorbeşte despre prezența reală a lui Isus. 


1. Sfântul Chiril al Ierusalimului, Cateheze, ed. IBMBOR, 2003, 
356. 358. 

2. Marele patrolog Johannes Quasten spune că, pentru Chiril, 
„Prezenţa reală se înfăptuieşte printr-o schimbare a substanţei ele- 
mentelor, și astfel el este cel dintâi teolog care interpretează această 
transformare în sens de transsubstantiere.“ Vezi Johannes Quasten, 
Patrology, 3 vol. (Newman, Westminster, Md., 1960), 3: 375. Citat 
în O Connor, The Hidden Manna, 30, n. 49. 

Într-adevăr, această învățătură se află în miezul credinţei 
catolice: 


În Preasfantul Sacrament al Euharistiei sunt „conţi- 
nute cu adevărat, în mod real și substanţial, Trupul 
şi Sângele împreună cu sufletul si dumnezeirea Dom- 
nului nostru Isus Cristos și deci Cristos întreg“. 
Această prezență o numim reală |...], pentru că este 
substanţială și pentru că, prin ea, Cristos, Dumnezeu 
şi om, se face prezent în întregime. Cristos devine 
prezent în acest sacrament prin preschimbarea pâinii 
şi vinului în Trupul şi Sângele său. (CBC 1374-1375) 


Ca si Isus, Biserica ne învaţă că prima Euharistie — si fie- 
care dintre ele, de atunci — nu a fost doar un semn: a fost 
şi un miracol. Tocmai datorită acestei credinţe în natura 
miraculoasă a Euharistiei, Biserica considera că nu oricine 
are puterea de a transforma pâinea şi vinul în trupul si 
sângele lui Isus, ci doar preotul hirotonit în mod valid. Si, 
în virtutea acestei credinţe în prezenţa reală a lui Cristos — 
trup, sânge, suflet si dumnezeire —, Biserica nu doar vene- 
rează Euharistia, ci îi aduce închinarea datorată numai lui 
Dumnezeu (cf. CBC 1378). 

În cele din urmă însă, închinarea adusă de Biserică Eu- 
haristiei isi poate avea rădăcinile în vechea practică si 
credință iudaică. Amintiti-va că, pe vremea lui Isus, preoţii 
de la Templu ridicau Pâinea Prezentei, astfel încât israelitii 
să „vadă“ Pâinea Fetei lui Dumnezeu. Şi Biserica ridică 
astăzi Euharistia pentru ca credincioşii să contemple chipul 
lui Mesia ascuns sub aparențele pâinii si vinului. În acelaşi 
fel, în vremea exodului din Egipt, preoţii israeliți păstrau 
Pâinea Prezentei în Cortul lui Moise si, mai târziu, în Templu. 
La fel, și Biserica Catolică păstrează acum noua pâine a 


RADACINILE IUDAICE ALE CREDINTEI CRESTINE 217 


prezentei lui Isus in multele ei tabernacole de pe tot 
cuprinsul lumii’. 

Pe scurt, invatand despre prezenta reala a lui Isus in 
Euharistie, Biserica nu face decat sa reafirme ceea ce crestinii 
cu dreaptă credinţă au crezut întotdeauna. Desigur, în 
vremurile de demult, la începuturi, erau unii care pretindeau 
că sunt creștini, precum vechii gnostici, dar refuzau să creadă 
în prezenţa reală a lui Isus. Pe la 107 d.Cr., Ignatiu al Antio- 
hiei, episcop si discipol al apostolului Ioan, îi denunța pe 
aceia care își ziceau creștini, dar nu credeau în prezenţa 
reală. Despre gnostici, el a spus: 


De Euharistie si de rugăciune ei se depărtează, pentru 
anu mărturisi ca Euharistia este trupul Mântuitorului 
nostru Isus Cristos, trupul care a pătimit pentru pă- 
catele noastre si pe care Tatăl, cu bunătatea sa, l-a 
înviat. (Ignatiu al Antiohiei, Către Smirneni 7, 1? 


Pe de o parte, e uimitor că, încă în primele generaţii de 
după apostoli, Biserica trebuia să apere realitatea prezenţei 
lui Isus în Euharistie. Cum de s-au stricat atât de repede 
lucrurile? Pe de alta parte totuși, nu e foarte surprinzător, 
când ne aducem aminte că și unii dintre ucenicii lui Isus 
l-au părăsit din pricina dificultății acestei învățături. Im- 
portant este că, în puternică opoziţie cu gnosticii, Părinţii 
apostolici ai Bisericii şi urmașii lor nu numai că au crezut 
în prezenţa reală a lui Isus in Euharistie, ci au si recunoscut 
că a fost prefigurată în Vechiul Testament de Paste, de 
mană şi de Pâinea Infatisarii. 


1. Cf CBC 1378-1379. 
2. Ignatiu al Antiohiei, Catre Smirneni , în Scrierile Părinților 
Apostolici, trad. D. Fecioru, ed. IBMBOR, Bucuresti 1979, 184. 

Așadar, dacă, asemenea multor oameni, nu ati mai auzit 
până acum de rădăcinile iudaice ale Euharistiei, aceasta nu 
e din cauză că ar fi ceva nou. Nu e din cauză că autorii Nou- 
lui Testament și alti creștini din Antichitate nu le cunoșteau. 
Le cunoşteau preabine. Şi, desigur, nu fiindcă Biserica nu 
mai propovaduieste astăzi acest lucru. În orice caz, Biserica 
Catolică o face. Chiar când noi uităm, Biserica își amintește 
si continuă să proclame vestea cea bună a tainei Euharistiei. 

Şi ea spune chiar ceva mai mult. Căci, dacă toate acestea 
sunt adevărate — dacă Dumnezeu călăuzește istoria mântuirii 
încă de la început, dacă Isus a fost realmente Mesia cel as- 
teptat, iar Euharistia este cu adevărat trupul, sângele, sufletul 
şi dumnezeirea lui —, atunci putem spune împreună cu 
Biserica: Euharistia este „izvorul si culmea vieții creștine“ 
(CBC 1324). Ea este taina Dumnezeului făcut om, a Cuvân- 
tului făcut trup, prezent pentru noi — în clipa de fata — nu 
doar cu dumnezeirea, ci şi cu omenirea sa. În frumoasele 
cuvinte ale imnului euharistic compus de Sfântul Toma de 


Aquino: 


Adoro te devote, latens Deitas, Te ador, Isuse, 
Dumnezeu ascuns, 

Quae sub his figuris vere latitas; in aceasta taina noua 
nepatruns; 

Tibi se cor meum totum subicit, si, plecand genunchii 


inaintea ta, 
Quia te contemplans, totum deficit. recunosc ce-adanca-i 
neputinta mea. 


Visus, tactus, gustus in te fallitur,  Simturile mele nu te 
pot afla: 
Sed auditu solo tuto creditur; numai prin credinta 


vad prezenta ta; 

Credo quidquid dixit Dei Filius, cred tot ce ai spus tu, 
Fiule-ntrupat, 

Nil hoc verbo veritatis verius. nu-i cuvant pe lume 
mai adevarat.! 


1. Sf. Toma de Aquino, Adoro te devote, citat in CBC, 1381. 

Având în minte toate acestea, ne putem sfârși călătoria 
punând o ultimă întrebare, folosind o ultimă cheie pentru 
dezlegarea misterului Euharistiei. Întrebarea este: Isus a 
socotit că-şi dăruieşte, cu adevărat, ucenicilor trupul si 
sângele la Cina cea de taină; însă cum se gândea El oare să 
le dăruiască și altora? Doar doisprezece ucenici erau de fata 
la Cina. Dar Isus a zis că sângele său se varsă „pentru multi“ 
(Matei 26, 28). În ce fel se gândea Isus că aveau să ia parte 
la Euharistie aceștia multi? 


Speranța iudaică în Înviere 


Răspunsul s-ar putea afla în speranţa lui Isus în viitor, 
dincolo de umbra morţii sale iminente. Evanghelia arată 
foarte limpede că Isus se aștepta nu numai să fie răstig- 
nit, ci si să fie înviat din morţi. Ca om, asemenea multor 
evrei din Antichitate, El credea în învierea trupului.! Si, în 
mai multe rânduri, îi învățase pe ucenici: „Fiul Omului 


1. Vezi excelenta lucrare a lui N.T. Wright, The Resurrection of 
the Son of God (Christian Origins and the Question of God 3; 


Fortress, Minneapolis, 2003). 

trebuie să sufere multe, să fie tăgăduit de bătrâni și de 
arhierei şi de cărturari, să fie ucis şi după trei zile să învie“ 
(Marcu 9, 31). 

Mai mult, după cum am văzut în capitolul 4, Isus a legat 
explicit misterul Euharistiei de misterul învierii sale trupesti. 
Când ucenicii au murmurat la ideea de a-i mânca trupul și 
a-i bea sângele, le-a spus: „Aceasta vă e piatră de poticnire? 
Dar când îl veţi vedea pe Fiul omului suindu-se unde era 
mai înainte?“ (loan 6, 62). 

Cu alte cuvinte, Isus nu a văzut Euharistia doar ca pe o 
participare la moartea sa trupeasca pe cruce. A văzut-o si ca 
pe o participare la învierea sa trupeasca. El va putea să-și 
dea trupul și sângele „multora“, nu doar ucenicilor săi, deoa- 
rece, ca Fiu mesianic al Omului, avea să fie nu doar ucis, 
ci şi înviat si avea să se înalțe unde fusese mai înainte — la 
Tatăl. De acolo, de pe tronul său ceresc, va putea să se 
reverse pe altarele lumii, daruindu-si tuturor trupul răstignit 
şi înviat. Atunci avea să se împlinească făgăduinţa sa făcută 
ucenicilor: veţi putea „să mâncaţi si să beti la masa mea, în 
Împărăţia mea“ (Luca 22, 30). 

Aceasta este, după părerea mea, ultima piesă din puzzle, 
ultima cheie pentru a dezlega tainele Cinei de pe urmă. 
Motivul pentru care Isus a afirmat că trupul său trebuie să 
fie mâncat și sângele său să fie băut pentru a avea viaţa 
veșnică este că El nu privea viata veșnică asa cum o priveau 
grecii antici. Nu o privea ca pe o simplă nemurire a sufle- 
tului. Isus privea viata veșnică asa cum o privea un iudeu 
din secolul I: ca nemurire a sufletului și înviere a trupului. 
De aceea, cine vrea să aibă o astfel de viata trebuie s-o pri- 
mească de la trupul lui Isus. După cum spune în predica 
de la Cafarnaum: „Adevăr, adevăr vă spun: de nu veţi mânca 
trupul Fiului Omului si de nu veţi bea sângele lui, nu veţi 

avea viata in voi. Cine mănâncă trupul meu și bea sângele 
meu are viata veșnică si Eu il voi învia în ziua de apoi“ 
(Ioan 6, 53-54). 


Rămâi cu noi 


După cuvântarea lui Isus despre Pâinea Vietii, nici un 
alt pasaj din Evanghelii nu face mai bine legătura dintre 
Euharistie și învierea trupului decât apariţia lui Isus de care 
au avut parte cei doi ucenici în drum spre Emaus. 

Povestea e bine cunoscută: s-a petrecut în „ziua întâi a 
săptămânii“ (Luca 24, 1), în duminica de după patimirea si 
moartea lui Isus pe cruce în afara zidurilor Ierusalimului. 
După cum ne spune Luca în capitolul său final, 


În aceeași zi, doi dintre ucenici mergeau într-un sat 
numit Emaus, departe ca la șaizeci de stadii de 
Ierusalim, și vorbeau între ei de toate cele întâmplate. 
Pe când vorbeau si discutau, Jsus însuşi s-a apropiat 
şi a început să meargă alături de ei. Dar ochii lor erau 
ținuți ca să nu-l recunoască. Şi le-a zis: „Ce sunt cu- 
vintele pe care le schimbaţi între voi pe drum?“ Iar 
ei s-au oprit mohorati. Și răspunzând unul dintre ei, 
numit Cleopa, i-a zis: „Oare tu singur esti străin in 
Ierusalim, de nu ştii cele ce s-au întâmplat în el în 
zilele acestea?“ El i-a întrebat: „Ce anume?“ I-au răs- 
puns: „Cele cu privire la Isus Nazarineanul, care a 
fost proroc puternic în faptă si cuvânt înaintea lui 
Dumnezeu şi a tot poporul; și cum l-au dat arhiereii 
şi mai-marii nostri la osândă de moarte și l-au răs- 
tignit. Noi nădăjduiam că El este cel care va izbăvi 
pe Israel; și totuşi azi e a treia zi de când s-au întâm- 
plat acestea. Dar şi nişte femei de-ale noastre ne-au 

speriat: fiindcă s-au dus dis-de-dimineata la mormânt 
şi, negăsindu-i trupul, au venit spunând că au văzut 
şi arătare de îngeri care spun că Isus este viu. S-au 
dus atunci şi unii dintre noi la mormânt și au găsit 
asa cum le spuseseră femeile, dar pe El nu l-au văzut.“ 
(Luca 24, 13—24) 


Observati două lucruri. În primul rând, cititorii socotesc 
uneori că ucenicii, pur si simplu, nu l-au recunoscut pe Isus. 
Însă acest lucru este improbabil. Nu trecuseră decât trei 
zile de când îl văzuseră ultima dată. Puteau ei uita atât de 
repede cum arăta învățătorul lor? De fapt, Luca spune alt- 
ceva: „ochii lor erau ţinuţi ca să nu-l recunoască“. În trupul 
său înviat, Isus poate să le apară sub orice formă doreşte. 
În trupul său înviat, Isus se poate ascunde. 

În al doilea rând, observați starea credinţei ucenicilor. 
Mai cred ei încă în Isus? Se pare că nu prea. Nu numai că 
sunt trişti din pricina celor petrecute cu El, dar nici măcar 
nu se referă la El ca la Mesia. L-au coborât pe Isus la rangul 
de simplu „proroc“ — puternic în faptă şi cuvânt, desigur, 
însă numai un proroc. Conform așteptărilor lor, Mesia nu 
trebuia să sfârșească mort pe o cruce romană. Si, desi auzisera 
un cuvânt despre înviere, nu-i dau crezare. Ei înșiși spun: 
„Noi nădăjduiam că EL este cel care va izbavi pe Israel“. 

Cum a reacţionat Isus la lipsa lor de credință? Ce a facut? 
A facut exact ce am facut și noi pe parcursul acestei cărți: a 
mers la Scripturi. Le-a explicat că în ele se află cheia dezlegării 
tainei pătimirii, morţii si învierii sale. „Începând cu Moise 
şi cu toţi profeţii, le-a tălmăcit din toate Scripturile cele ce 
erau despre El“ (Luca 24, 27). 

Însă povestea nu se termină aici. De fapt, tot ce a facut 
Isus până acum este doar o pregătire pentru ceea ce se 
petrece apoi: 

Şi s-au apropiat de satul unde mergeau; iar Isus s-a 
făcut că merge mai departe. Dar ei au stăruit pe lângă 
El zicând: „Rămâi cu noi, căci se face seară si ziua 
coboară“. Și a intrat să rămână cu ei. Și, pe când şedea 
cu ei la masă, luând pâinea, a binecuvântat-o, a frant-o 
şi le-a dat-o. Atunci li s-au deschis ochii si l-au recu- 
noscut; dar El s-a făcut nevăzut din ochii lor. lar ei au 
zis unul către altul: „Nu ne ardea oare inima în noi 
când ne vorbea pe drum și ne lămurea Scripturile?“ 
Şi, ridicându-se chiar în ceasul acela, s-au întors la 
Ierusalim și i-au găsit pe cei unsprezece adunaţi si pe 
cei ce erau cu ei zicând: „Domnul a înviat cu adevărat 
şi s-a arătat lui Simon“. Şi ei au povestit ce li se intam- 
plase pe drum si cum li s-a făcut cunoscut la frângerea 
pâinii. (Luca 24, 28-35) 


Care este sensul acestui eveniment misterios? De ce 
ucenicii l-au putut recunoaşte pe Isus numai după ce s-a 
aşezat la masă cu ei şi a frânt pâinea? Şi de ce, de îndată ce 
l-au recunoscut, s-a făcut nevăzut din ochii lor? 

Răspunsul se află în „frângerea pâinii“. Până ce Isus nu 
s-a aşezat cu ucenicii si nu a repetat gesturile de la Cina de 
pe urmă, ochii lor au fost ţinuţi ca să nu-l recunoască. Pana 
când nu a luat pâinea, nu a binecuvântat-o și nu a frânt-o — 
cum făcuse la Cina de pe urmă (Matei 26, 26) —, ei nu l-au 
putut recunoaște. 

Numai la frângerea pâinii Isus cel înviat li s-a făcut 
cunoscut. lar apoi, de îndată ce l-au văzut, a dispărut din 
ochii lor. De ce? sus le arăta felul în care avea să fie prezent 
alături de ei de atunci înainte. După înălţarea sa la ceruri, 
nu mai avea să fie cu ei sub înfățișare omenească. De atunci 
înainte — cu unica excepţie a apariţiei către Pavel pe drumul 
Damascului —, avea să fie prezent numai sub forma Pâinii 

euharistice. Prin aceasta aparitie minunata pe drumul spre 
Emaus, Isus le arată ucenicilor că Euharistia este trupul sau 
răstignit si înviat. Şi, în trupul său înviat, El nu mai este 
legat de spaţiu sau de timp, sau chiar de înfățișare. Isus în- 
viat poate apărea când vrea, unde vrea, cum vrea și sub ce 
formă vrea. Se poate ascunde, așa cum a făcut-o pe drumul 
spre Emaus. După învierea și înălțarea sa la ceruri, modul 
său obișnuit de a le apărea ucenicilor săi nu este sub forma 
unui om, ci sub vălul Euharistiei. De aceea ucenicii pleacă 
bucurându-se de „cum li s-a făcut cunoscut la frângerea 
pâinii“ (Luca 24, 35). 

Așadar, pe drumul spre Emaus, Isus a desăvârşit ceea ce 
începuse să împlinească la Cina cea de taină. În acea 
duminică, a fost prima Euharistie de dupa Înviere, iar Isus 
a fost acela care a savarsit-o. În ziua aceea, a mâncat și a 
băut cu ucenicii săi în bucuria împărăției sale. În ziua aceea, 
le-a dăruit trupul său răstignit şi înviat și sângele său. Si, 
cu toate că ucenicii s-ar putea să nu-și fi dat seama pe dată, 
în ziua aceea, Isus le-a ascultat rugăciunea de la intrarea in 
sat, când i-au spus: „Rămâi cu noi“ (Luca 24, 29). La „frân- 
gerea pâinii“, la fiecare Euharistie, El le ascultă rugăciunea, 
spunându-le lor — și nouă — „Eu sunt cu voi în toate zilele, 
până la sfârșitul lumii“ (Matei 28, 20). 


Multumiri 


Acum mai bine de cinci ani, bunul meu prieten şi coleg Dr. Chris 
Baglow, de la Seminarul Notre Dame din New Orleans, m-a invitat 
să vorbesc înaintea unei adunări de preoți catolici despre Euharistie. 
Făcusem mai multe studii despre practicile si credinţele vechilor 
evrei, dar nu despre Euharistie. Eram cel putin speriat. Ce puteam 
eu, un laic, să le spun celor peste o sută de preoţi care-și dedicasera 
întreaga viata Euharistiei? Dacă-mi aduc bine aminte, Chris m-a 
sfătuit cam asa: „Nu-ţi face griji. Spune-le ceva despre rădăcinile 
biblice ale Euharistiei“. Bun sfat. Din el a luat naștere o conferință 
intitulată „Isus si rădăcinile iudaice ale Euharistiei“. De atunci, am 
ţinut această conferinţă de nenumărate ori, pe tot cuprinsul Statelor 
Unite. Remarcabil e faptul că, în linii mari, planul conferinţei a 
rămas același cu cel alcătuit cu ani în urmă în biblioteca abației bene- 
dictine de la Colegiul de seminariști St. Joseph din Covington (unde 
scriu aceste rânduri). Primele cuvinte de mulţumire merg aşadar 
către el: Iti mulțumesc, Chris, pentru sfat. Mi se pare că a dat roade. 

Le sunt recunoscător totodată şi multor altora: mai întâi, părin- 
tilor mei care mi-au transmis credința, m-au dus la Prima Împărtă- 
şanie, şi m-au dus nesmintit la Liturghie; prietenilor apropiaţi si tuturor 
celor cu care am purtat discuţii în timpul studiilor mele biblice, cu 
deosebire lui Michael Barber, cu care am avut nenumărate discuţii 
despre cercetările mele în domeniu; nenumaratilor mei studenţi de 
la Our Lady of Holy Cross şi de la Seminarul Notre Dame, care 
mi-au suportat de-a lungul anilor nesfârșitele conferințe despre Euha- 
ristie; lui Brian Butler, care mi-a dat primul ideea de a transforma 

conferinta într-o carte care să poată fi citită de doritori; ca si tuturor 
celor care, prin rugăciunile şi sprijinul lor, m-au ajutat să trec peste 
cinci ani agitati, cu schimbarea locurilor de muncă, a locuinţelor și 
cu nașterea a încă patru copii! 

Vreau să exprim multumirile mele deosebite lui Gary Jansen de 
la Doubleday, pentru entuziasmul cu care a primit acest proiect și 
pentru treaba excelentă pe care a făcut-o ca editor, ca si bunului mei 
prieten Scott Hahn, pentru că mi-a făcut cunoștință cu Gary si pen- 
tru că a acceptat să scrie un Cuvânt înainte. Le sunt putermic 
îndatorat amândurora. 

În sfârșit, dar nu în ultimul rând, datorez tot ce e bun în această 
carte răbdării, dragostei și sprijinului minunatei mele soţii, Elizabeth, 
şi ale copiilor nostri: Morgen, Aidan, Hannah, Marybeth si Baby Pitre 
(încă nenăscut si nenumit!). Elizabeth — mult mai bună scriitoare 
decât mine — a fost prima cititoare a manuscrisului. Fără sprijinul si 
îndrumarea ei, cartea ar fi fost mult mai slabă; iar fără fidelitatea și 
prietenia ei, eu aș fi fost mult mai putin om. Ei îi dedic această carte. 
Fie ca familia noastră să ajungă într-o zi în acel pământ ceresc al făgă- 
duintei, unde până si noua mană va înceta şi unde nu-l vom mai 
vedea într-o oglindă tulbure pe Acela care este adevărata Pâine a 
Vieţii, ci aşa cum este El, fata către fata. 


1. Între timp s-a născut: o cheamă Lillia. 

